
Introducere 


Super-cultura 

A existat o cultură super-avansată în preistorie? Dacă nu, 
atunci cum se face că oamenii presupus înapoiaţi ai Insulelor 
Britanice din Epoca Pietrei aveau un sistem de măsurare 
integrat, bazat pe o profundă înţelegere a sistemului solar? 

Istoria „oficială” a evoluţiei societăţii umane de la vânătorul- 
culegător la locuitorii oraşului pare confortabilă şi previzibilă. 
Toate dovezile disponibile au sprijinit imaginea convenţională a 
unei evoluţii calme, datorată în mare parte ingeniozităţii 
oamenilor ce trăiau în Orientul Mijlociu. Dar apoi, după câteva 
decenii, un eminent profesor inginer, Alexander Thom, a 
deranjat lumea arheologiei făcând o afirmaţie surprinzătoare. El 
a susţinut că structurile rămase din Epoca Târzie a Pietrei 
(Neolitic) au fost ridicate folosindu-se o unitate standard de 
măsurare, extrem de precisă. Ideea că aceşti oameni simpli din 
preistorie puteau atinge o asemenea precizie a întrecut viziunea 
asupra lumii a majorităţii arheologilor. Cum era de aşteptat, 
descoperirile lui Thom au fost respinse de aproape toţi 
cercetătorii. 

Profesorul Thom şi-a numit unitatea de măsură descoperită 
„Yardul megalitic”, dar a murit (în 1985) fără să fie vreodată 
capabil a explica cum oamenii din Neolitic, aproape cu 3.500 de 
ani înainte de Christos, au fost capabili să descopere o 
asemenea unitate de măsură sau cum o puteau reproduce 
consecvent cu o asemenea precizie incredibilă. 

Chiar şi astăzi există multe zeci de mii din aceste construcţii 
megalitice răspândite prin Insulele Britanice şi în vestul Europei 
continentale. Scopul nostru iniţial a fost simplu: doream să 
aflăm dacă Thom într-adevăr descoperise o unitate de măsură 
preistorică sau dacă fusese indus în eroare de imensa cantitate 
de informaţii strânse din cercetarea siturilor arheologice 
răspândite din insulele din nordul Scoției până în Bretania 
(peninsula Bretagne), pe coasta de vest a Franţei. Am judecat 
că, dacă yardul megalitic al lui Thom ar fi imaginar, ar trebui să 
nu aibă valoare (nu s-ar putea verifica în teren), dar dacă ar fi 
într-adevăr o unitate de măsură neolitică ingenioasă, ar trebui 
să aibă o realitate fizică dincolo de ea şi un fel de mijloace 


ştiinţifice de reproducere. 
Consecințele cunoaşterii 

Investigația noastră ne-a condus la o redescoperire a ştiinţei 
din spatele acestei unităţi preistorice: putem acum demonstra 
atât originea sa matematică, cât şi mijloacele ei de reproducere, 
folosind masa şi rotația Pământului. Oricum, în cercetarea 
noastră asupra originii precise a yardului megalitic al lui Thom, 
am aflat curând că deschisesem uşa unui cufăr cu o comoară 
virtuală de cunoştinţe pierdute. 

Metoda noastră a constat în aplicarea tehnicilor criminaliste în 
arheologie peste o întindere de culturi din preistorie (înainte de 
anul 3000 î.Hr.) până în zorii istoriei scrise (după anul 3000 
î.Hr.). Am descoperit că există un „ADN” complet identificabil, 
asociat cu cel mai vechi şi mai pur sistem ştiinţific ce apare în 
locurile cele mai neobişnuite. 

Chiar şi unităţile de măsură considerate relativ moderne, de 
la pfund şi pintă la gram şi litru, se dovedesc a fi vechi de mii de 
ani şi legate de înseşi dimensiunile sistemului solar. 

Am încercat să facem o expunere pe se poate de scurtă şi 
clară. Se cer doar nişte cunoştinţe elementare de aritmetică 
pentru urmărirea în detaliu a investigaţiei noastre, aşa că vă 
rugăm să aveţi calculatorul la-ndemână dacă doriţi să verificaţi 
descoperirile noastre pas cu pas. Informaţiile suplimentare, cele 
mai frecvente întrebări şi noile progrese sunt disponibile pe 
website-ul nostru: www.civilizationone.com 

Dacă împărtăşiţi vechea idee că evoluţia societăţii umane a 
fost un drum lent de la ignorantul om al peşterilor până la 
sofisticatul om modern, fiţi pregătiţi de-a fi şocaţi. Lumea nu e 
aşa cum o credeaţi. 


Capitolul 1 


Marele zid al istoriei 


Inventarea scrisului 
Uitaţi roata, inventarea scrisului ne-a schimbat lumea pentru 
totdeauna. 
Primele roţi se foloseau pentru producerea vaselor de lut şi s- 
au ataşat mai târziu unor axe şi astfel aveau să pună în mişcare 
diverse vehicule. Acest lucru a ajutat cu siguranţă la producerea 


hranei şi a facilitat distribuirea ei comunităţilor în dezvoltare, 
care-au devenit mai târziu primele oraşe, dar comerţul a utilizat 
în principal căile maritime navigabile şi canalele interioare timp 
de mii de ani. 

Utilizarea scrisului a avut un efect imediat asupra comerţului. 
Multe dintre primele mărturii scrise se referă la activităţi 
comerciale. Calendarele lunare au existat încă de acum 20.000 
de ani, scobite în os sau corn, dar „adevărata” scriere s-a 
dezvoltat foarte repede în Sumer şi Egipt, cu aproximativ 3.000 
de ani î.Hr. Această capacitate de înregistrare a informaţiilor a 
condus într-adevăr umanitatea înainte spre debutul unei epoci 
pe care o definim ca începutul civilizaţiei, cu aproximativ 3.200 
de ani î.Hr. 

Prima mare realizare în comunicare s-a întâmplat cu aproape 
două milioane de ani în urmă, deoarece la strămoşii noştri 
îndepărtați, Homo erectus, laringele era situat mai jos în gât 
decât la alte primate. Acest lucru le-a oferit acestor făpturi 
posibilitatea de-a respira şi bea în acelaşi timp, dar le-a permis 
şi să producă o gamă mult mai largă de sunete decât fusese 
înainte posibil. Cu un vocabular de mii de sunete perceptibile, se 
crede că limbajul s-a dezvoltat foarte rapid. 

Cea mai simplă formă de comunicare vocală probabil că a fost 
un şiretlic vânătoresc, de exemplu imitarea sunetului unui 
animal care, răspunzând, îşi trăda astfel poziţia. Cu timpul, 
adevăratul limbaj s-a dezvoltat pe măsură ce sunetele abstracte 
au fost folosite pentru descrierea obiectelor şi a acţiunilor şi au 
fost apoi aşezate în propoziţii spre a exprima lucruri complexe 
precum emoţiile umane. 

Limbajul a îngăduit trecerea informaţiilor de la o persoană la 
alta, dar următoarea etapă de evoluţie era de-a înregistra ştiinţa 
umană şi experienţa prin desenarea unei reprezentări a 
subiectului. Se poate vedea că desenele rupestre din peşterile 
preistorice sunt un fel de proto-scriere. Orice semn ce prezintă 
un înţeles specific, fie pentru cel care l-a produs, fie pentru alţii, 
poate fi numit scriere elementară. Primele sisteme de scriere 
erau alcătuite din pictograme care erau imagini schematizate 
ale subiectelor reprezentate. Aceste metode timpurii de scriere 
au intrat în uz acum 5.000 de ani şi s-au dezvoltat încet într-o 
scriere abstractă, unde semnele aveau un înţeles ce putea fi 
descifrat doar de acei oameni antrenați în procesul codificării şi 


decodificării cititului. Dar se pare că informaţii sofisticate au fost 
comunicate prin „scriere” cu mai mult timp în urmă decât se 
credea. 

Dr. Michael Rappenglueck de la Universitatea din Munchen a 
arătat cum desenul unui cal, vechi de 16.000 de ani, din 
peşterile din Lascaux, Franţa, e, de fapt, un calendar lunar! 
atent consemnat. Ceea ce, la o primă vedere, pare desenul 
artistic al unui cal, e considerat acum a fi un mijloc de-a urmări 
fazele Lunii. Acest lucru poate fi cu siguranţă catalogat ca 
scriere. 

Acest nivel de inteligenţă a omului paleolitic nu este prea 
surprinzător. În calitate de specie, Homo Sapiens nu s-a 
schimbat semnificativ nici mintal, nici fizic pentru mai bine de 
100.000 de ani. Deşi am trecut de la Epoca Pietrei la era 
internetului, nicio fiinţă umană nu diferă azi de cele 500 de 
generaţii din trecut. Trebuie să ne amintim că, în vreme ce 
vieţile majorităţii dintre noi au fost modelate de revoluţia 
tehnologică, există grupuri de oameni în lume care încă trăiesc 
ca simpli vânători-culegători la fel ca şi strămoşii noştri din 
Epoca Pietrei, cum ar fi de exemplu unii aborigeni australieni şi 
triburile din unele zone ale Americii de Sud şi Africii. 

Incredibilii sumerieni 

Dat fiind că vorbirea există de-atâta timp, ar fi surprinzător ca 
transmiterea informaţiei prin simboluri desenate să fi apărut 
atât de recent. Cea mai timpurie formă de scriere (scrierea 
pictografică) general acceptată ca atare s-a dezvoltat mai mult 
sau mai puţin în acelaşi timp cu roata. Ambele au fost inventate 
de  remarcabilii sumerieni, care s-au aşezat pe teritoriul 
cunoscut acum drept Irak, venind dintr-o locaţie necunoscută cu 
mai bine de 5.000 de ani în urmă. Egiptenii au inventat sistemul 
de scriere hieroglific la foarte scurt timp după aceea (probabil 
după 200 de ani), chiar atunci când Egiptul superior şi inferior se 
reuneau într-un singur regat (cca 3100 î.Hr.). 

Sumerienii au dezvoltat apoi scrierea cu caractere 
cuneiforme. Aşa-numitele caractere cuneiforme (din latinescul 
cuneus însemnând „cui”) create de sumerieni erau realizate prin 
„Scrijelirea” unor tăblițe de lut moale cu ajutorul unor beţişoare. 
Aceste tăblițe de argilă sumeriene ne pot părea mai degrabă 
neimpresionante azi, dar oamenii obişnuiţi credeau că aceste 

structuri „grăitoare” aveau puteri magice. La început, conţinutul 
acestor documente era unul elementar, dar odată cu trecerea 
timpului progresul a adăugat straturi de experienţă până în jurul 
anului 800 î.Hr., când grecii au creat un sistem de scriere fonetic 
care utiliza atât consoanele cât şi vocalele. Perioada inventării 
scrisului (cca 3000 î.Hr.) a devenit un zid imaginar, separând 
ceea ce numim „istorie” de toate ce s-au întâmplat înainte, pe 
care le etichetăm drept „preistorie”. Tot ce s-a petrecut înainte 
de apariţia adevăratei scrieri e considerat acum mit şi legendă, 
deoarece fiecare cunoştinţă umană trebuia transmisă prin viu 
grai din generaţie în generaţie. 
Marele zid al istoriei 

Efectul acestui „zid” spune, de fapt, mult mai multe lucruri 
despre gândirea oamenilor de azi decât despre oamenii care au 
trăit înainte de începerea istoriei scrise. Oameni fiind, tindem să 
ne vedem pe noi înşine şi societatea într-un fel oarecum 
definitiv, măsura „exactităţii” prin care să-i cântărim pe ceilalţi. 
In secolul al XIX-lea şi prima jumătate a secolului XX, chiar în 
mediul academic, rasismul era la modă; bărbaţii albi exploratori, 
creştini, călătoreau pentru a observa rasele „inferioare” ce nu 
trăiau „adecvat”. Un naturalist englez a lăsat mărturie despre 
disprețul său pentru un grup de indigeni din insula Ţara Focului, 
care strigaseră la el dintr-o canoe: 


„Văzând asemenea oameni, cu greu se poate cineva convinge 
că sunt făpturi tovarăşe şi locuitori ai aceleiaşi lumi. Adesea 
încercăm să ne imaginăm ce fel de plăceri ale vieţii le pot 
bucura pe animalele inferioare: cât de îndreptăţite pot fi 
asemenea întrebări privindu-i pe aceşti barbari.” 


Acestea au fost cuvintele tânărului Charles Darwin, un om 
care a mers mai departe, descoperind cum toată umanitatea a 
evoluat din animalele inferioare. 

Astăzi, societatea academică e mult mai obiectivă decât în 
generaţiile anterioare, dar în general vechile tabuuri şi 
idiosincrazii s-au păstrat în mare parte. Dar, am argumenta noi, 
dacă vrem într-adevăr să supunem unei atenţii mai rafinate 
imaginea ce stă dincolo de marele zid al istoriei, trebuie să 
facem o schimbare fundamentală în concepţia noastră de-a 
gândi. 


Tema acestei cărţi le cere cititorilor să-şi deschidă mintea 
spre o mai fină şi mai flexibilă viziune asupra lumii, ce dizolvă 
prejudecățile şi îngăduie minţii să hoinărească liber asupra 
temei, permițându-i astfel să observe lucruri ce altfel ar rămâne 
„ascunse”. Principiul pe care par să se sprijine mediile 
academice standard în zilele noastre poate fi pe drept numit 
logica „pietrei în mişcare”, unde deducţiile sunt adesea 
încurajate numai într-un mod strict liniar. Prin acest fel de 
gândire se poate doar merge mai departe, confirmând fiecare 
pas înainte de-a face altul. De vreme ce acest sistem pare în 
întregime logic, îl poate face pe cercetător să nu ia în 
considerare, sau chiar să nu observe factorii aflaţi în afara 
aşteptărilor lor. Se spune despre Albert Einstein că a afirmat: 
„Imaginaţia este mai importantă decât cunoaşterea.” Cu 
siguranţă marele om avea întru totul dreptate: adevăratele idei 
vin din gândirea exterioară careului mai degrabă decât din 
simpla bifare a căsuţelor dintr-un şir ordonat. 

Un foarte cunoscut arheolog i-a spus odată lui Alan că toate 
descoperirile sale sunt eronate, deoarece punctul său de 
plecare era, în opinia lui, greşit. Cât de tare se-nşela! Chiar dacă 
cineva începe cu o eroare, este posibil ca descoperirile sale 
viitoare să fie corecte dacă se validează fără încrederea în 
premisa iniţială. 

Modul de gândire pe care voi, cititorii, sunteţi invitaţi să-l 
adoptați în timpul lecturării acestei cărţi este unul pe care-l 
numim „metoda colibei indiene”. Aceasta reprezintă o abordare 
multidimensională a problemelor diferind de clasicul proces 
liniar al „pietrei în mişcare”. Se cere doar ca fiecare dovadă să 
fie privită ca atare şi să nu fie forţată a se conforma vreunei 
noţiuni preconcepute a ce-ar trebui să fie. Chiar şi acolo unde 
diferite dovezi se exclud reciproc, sugerăm să li se îngăduie a 
coexista până când vine timpul unei analize finale. 

Cu metoda colibei indiene, fiecare dovadă e considerată ca un 
potenţial băț de sprijin şi numai dacă sunt în cele din urmă 
suficiente pentru a conlucra stă şi argumentul în picioare. 
Credem că aceasta e singura abordare valabilă pentru 
examinarea trecutului îndepărtat care-ar putea crea o imagine 
convingătoare, una care nu strânge şi nu alege ce fapte preferă 
să le accepte ca „adevărate”. In timp ce ne derulam cercetarea, 
au existat multe ocazii când simţeam nevoia de-a respinge o 


descoperire drept coincidenţă, fiindcă nu se potrivea cu ceea ce 
ne-aşteptam să vedem. Ne-am anulat judecata şi, într-un final, 
pe măsură ce apărea o nouă imagine, ne-am bucurat că am 
ignorat prejudecățile noastre în ceea ce priveşte dovezile. 

Oricare cititor care nu se simte capabil să-şi deschide mintea 
chiar în acest moment, ar trebui să închidă cartea acum. 

Vechii egipteni 

Marele zid al istoriei a schimbat felul în care majoritatea 
oamenilor văd trecutul, minimalizând evenimentele astfel încât 
civilizaţia vechilor egipteni să fie văzută ca foarte îndepărtată, 
pe când, în termenii desfăşurării existenţei speciei noastre 
complet dezvoltate, era de fapt foarte recentă. 

Mulțimea artefactelor lăsate de vechii egipteni oferă o 
imagine nespus de clară a vieților şi realizărilor lor. Ştim numele 
regilor până la regele Menes, care a unificat cele două teritorii 
ale Egiptului Inferior şi Superior, aproximativ în jurul anului 3100 
î.Hr. Şi a condus din capitala Memfis, situată la capătul de sud al 
Deltei Nilului. Această mare civilizaţie ne-a lăsat nişte 
monumente frumoase, cum ar fi piramidele de la Gizeh sau 
Sfinxul şi putem chiar examina din punct de vedere medical 
rămăşiţele fizice ale conducătorilor şi ale cetăţenilor fruntaşi ai 
Egiptului, atent conservate printr-o mumificare abilă. Arheologii 
au apreciat că egiptenii au îmbălsămat un număr imens de 
corpuri. Deşi părea un număr prea mare, unii susţin că vor fi 
mumificat cam 730 de milioane de oameni în perioada cuprinsă 
între domnia regelui Menes şi secolul VII d.C., când practica a 
luat sfârşit. Deşi multe mumii n-au supravieţuit căldurii Africii 
de Nord, se crede că sunt conservate câteva milioane în 
morminte şi locuri funerare ce urmează a fi descoperite. Recent, 
în iunie 1999, un loc de înmormântare cuprinzând aproape 
10.000 de mumii a fost descoperit lângă oraşul Bawiti, la sud- 
vest de Cairo. 

Cunoaştem ce mâncau aceşti oameni, cu cine făceau comerţ, 
precum şi când şi împotriva cui porneau război. Un cap de 
sceptru egiptean, vechi de 5.000 de ani, conţine mărturia unei 
mari victorii în care au fost luaţi prizonieri nu mai puţin de 
120.000 de oameni, împreună cu 400.000 de boi şi 1.422.000 
de capre luate de la inamic.* Regele Khufu (Keops), care a 
construit Marea Piramidă, a fost destul de amabil să ne lase o 

barcă dezmembrată, reconstituită acum. Drept urmare, putem fi 
siguri că egiptenii foloseau numai lemn, sfori, papură şi altele 
asemănătoare pentru meşteşugul lor, care nu cuprindea vreun 
metal (opinia autorilor - n. Ed. Rom.). 

Aceşti oameni au lăsat şi mărturii detaliate despre zeii şi 
practicile lor religioase. Faimoasa Carte a Morților este o mare 
colecţie de texte funerare din perioade diferite, conţinând 
formule magice, imnuri şi rugăciuni considerate de vechii 
egipteni drept ghid şi protecţie a sufletului celui decedat în 
călătoria sa spre tărâmul morţilor. Textele ne relatează credinţa 
că fericirea din viaţa de dincolo depindea de trăirea unei vieţi 
după principiul cunoscut drept „Maat”, ce semnifica a face bine 
tuturor celorlalţi. 

Partea întunecată a zidului 

Aceste exemple arată că ştiinţa noastră despre vechiul popor 
egiptean, de pe partea „noastră” a marelui-zid al istoriei, este 
foarte vastă, dar cunoaştem numai foarte puţine date despre ce 
s-a întâmplat în zona întunecată a zidului. De exemplu, istoricul 
grec Herodot, cunoscut drept „părintele istoriei”, în lucrarea sa 
„Istorii”, scrisă la începutul secolului V î.Hr., observa despre 
Egipt că „nu există ţară care să aibă atâtea minuni, nici alta 
care să posede un asemenea număr de lucrări ce sfidează 
descrierea”. Herodot e considerat primul istoric al lumii 
occidentale, deşi exactitatea datelor sale a fost pusă adesea la 
îndoială de savanții moderni, deoarece păreau pline de 
exagerări. Cu toate acestea, descoperirile arheologice au 
început să demonstreze că acest cronicar grec era foarte precis. 
De exemplu, Herodot a descris zidul marelui oraş Babilon ca 
având o lăţime foarte mare „cu suficient spaţiu între ele (între 
metereze) pentru ca un car cu patru cai să se poată întoarce”. 
Acest lucru părea incredibil pentru specialişti, dar au fost 
descoperite vestigii arheologice care indică faptul că zidul avea 
o astfel de lăţime. 

Graţie primilor scribi şi istoricilor ca Herodot, avem bogate 
cunoştinţe despre ultimii 5.000 de ani, dar ce ştim despre 
culturile ce-au înflorit înaintea acestei perioade? 

După o perioadă de 100.000 de ani presupusă ca fiind una de 
stagnare, oamenii au început un mod de viaţă complet nou 

datorită „revoluţiei neolitice”. Acesta a debutat acum aproape 
12.000 de ani, când oamenii din Orientul Mijlociu, apoi mai 
târziu şi cei din Europa, şi-au abandonat cam dintr-odată 
existenţa nomadă de vânători-culegători şi au optat pentru 
aşezări permanente. Au început să cultive orez, grâu, secară, 
mazăre, linte şi alte plante şi să domesticească animale precum 
vitele, oile, porcii şi caprele. 

Meşteşugurile au progresat deopotrivă în acest răstimp, odată 
cu fabricarea vaselor ceramice pentru gătit sau depozitat 
mâncare şi a diverselor unelte şi arme din piatră şlefuită. 

Termenul „neolitic” înseamnă Epoca Nouă a Pietrei şi se 
referă la vremea când primii fermieri au săpat pământul, au 
plantat, irigat şi strâns recoltele şi când aveau grijă de noile lor 
animale domesticite tot timpul anului. În Insulele Britanice se 
poate spune că perioada neolitică este cuprinsă aproximativ 
între anii 6000 şi 1500 î.Hr. Acest nou stil de viaţă a pus mai 
mult accentul pe muncă şi producerea bunurilor necesare decât 
pe vânătoare şi cules, şi s-ar putea spune şi că Revoluţia 
Neolitică a fost provocată de nevoia producerii unei cantităţi mai 
mari de hrană ca rezultat al creşterii populaţiei. Conform 
interpretărilor standard ale dovezilor disponibile, oamenii 
neolitici creaseră platforma de pe care să se construiască într- 
un final civilizaţia, dar, din perspectiva noastră, aceşti dintâi 
fermieri erau încă foarte primitivi şi nerafinaţi, fiindcă trăiau de 
partea întunecată a marelui zid al istoriei. Oricum, a existat o 
cultură a Epocii Pietrei ce pare să răstoarne dramatic o 
asemenea paradigmă. 

Constructori şi artişti 

La hotarele vestice ale Europei a existat o cultură ce a lăsat 
zeci de mii de construcţii ce dăinuie şi astăzi. Din părţile 
Scandinaviei şi ale Mării Baltice, până în Spania nordică şi mai 
ales de-a lungul Insulelor Britanice, aceşti oameni îndepărtați au 
construit folosind pietre uriaşe şi sunt astfel amintiţi drept 
constructori megalitici, acest ultim termen traducându-se literal 
prin „pietre gigantice”. Termenii „neolitic” şi „megalitic” tind să 
fie utilizaţi interşanjabil, deoarece aceşti oameni ai Epocii Pietrei 
au construit monumentele din pietre colosale. În mileniile V şi IV 
î.Hr., aceşti presupuşi constructori primitivi au realizat cercuri 
imense şi alte structuri, folosind pietre cântărind până la 350 de 
tone, ca şi monumentul înalt de 20 de metri numit „Le Grand 


Menhir Brisee” din Bretania (pen. Bretagne, Franţa). Pe malurile 
râului Boyne din Irlanda ei au lăsat o frumoasă construcţie 
circulară cunoscută acum drept Newgrange, o structură masivă 
şi mai veche cu o mie de ani decât Marea Piramidă din Egipt. 
Dar aceşti oameni ne-au lăsat prea puţine alte urme despre 
vieţile şi credinţele lor. Nu aveau nicio scriere ca atare, în vreme 
ce majoritatea obiectelor ce nu erau din piatră sau lut au 
putrezit de mult în climatul umed al Europei. 

Mii de ani, aceste structuri din piatră masivă, pe care aceşti 
oameni le-au realizat cu atâta efort, au rămas sub tăcere. Erau 
cunoscute ca „movile fermecate” în folclorul rural sau uneori 
erau desfiinţate de fermierii mai practici pentru degajarea 
terenului şi utilizarea sa în agricultură sau ca materiale de 
construcţie. Puţini oameni au acordat atenţie vârstei sau 
destinaţiei acestor giganţi de piatră, până când arheologia s-a 
dezvoltat ca disciplină serioasă la sfârşitul sec. XIX. Chiar şi 
atunci, majoritatea arheologilor erau mai interesaţi de 
potenţialul impresionant oferit de săpăturile din locuri precum 
Egiptul şi Mesopotamia decât de Insulele Britanice şi Europa. 

Arhitecții divini 

Se ştie că aceşti oameni misterioşi, situaţi de cealaltă parte a 
marelui zid al istoriei, manifestau un interes semnificativ pentru 
astronomie şi s-a demonstrat că multe din siturile megalitice 
mai mari aveau aliniamente solare, lunare şi stelare. De la 
Cercul lui Brodgar, din Insulele Orkney din nordul îndepărtat al 
Scoției, până la Stonehenge în sudul Angliei şi rândurile de 
pietre din Bretania, Franţa, specialiştii au ajuns să-şi dea seama 
că aceşti oameni petreceau mult timp observând cerul. 
Newgrange din Irlanda, de exemplu, are o fantă atent construită 
pentru a permite luminii lui Venus să pătrundă într-o cameră 
centrală o dată la opt ani la solstițiul de iarnă, cu puţin înainte 
de zori.* Planeta Venus se mişcă într-un asemenea mod încât 
are un ciclu previzibil de 40 de ani, alcătuit din cinci structuri de 
câte opt ani, oferindu-le inginerilor, care au proiectat şi construit 
„observatorul” Newgrange, un calendar atât de precis, încât 
poate fi întrecut azi doar de ceasurile atomice. 

Alexander Thom şi arheo-astronomia 
Astfel, e posibil să înţelegem ceva din capacităţile culturii 

neolitice, chiar şi fără a beneficia de mărturii scrise. Un singur 
om dintre toţi a fost pionierul unei discipline cunoscute acum 
drept „arheo-astronomie”, numele său a fost Alexander Thom. 

Alexander Thom s-a născut în Scoţia, în 1894. A devenit 
student al Universităţi Glasgow şi s-a întors mai târziu ca lector 
în inginerie tehnică. În timpul celui de-al Doilea Război Mondial a 
lucrat pentru guvernul britanic, dar în 1945 s-a mutat la 
Universitatea Oxford, unde a ajuns profesor de inginerie 
tehnică, un post menţinut până la pensionarea lui în 1961. 
Investigaţiile sale asupra siturilor megalitice s-au întins pe o 
perioadă de 50 de ani şi n-au încetat decât foarte aproape de 
moartea sa în 1985. 

Interesul lui Thom pentru structurile megalitice a debutat în 
regiunea sa natală, Scoţia, unde a observat că siturile 
megalitice păreau să aibă aliniamente lunare. La începutul 
anilor 1930 s-a decis să studieze câteva amplasamente şi a 
pornit un atent proces de investigare, care avea să dureze 
vreme de cinci decenii. Pe lângă activitatea sa de predare, 
Alexander Thom a fost un inginer foarte talentat în adevăratul 
sens al cuvântului stăpânind diverse tehnici de cercetare. El a 
reuşit să cerceteze mai multe aşezări megalitice şi mult mai 
detaliat decât o făcuse cineva înainte. 

De la prima sa cercetare din Callanish, în Insulele Hebride 
dincolo de coasta vestică a Scoției, Thom şi-a dat seama că, 
departe de-a fi nefinisate, aceste structuri au fost atent 
proiectate. A început să-şi dea seama că inginerii preistorici 
aveau cunoştinţe avansate de geometrie şi astronomie şi 
trebuie să fi fost nişte topografi foarte îndemânatici. 

Thom şi-a continuat atenta cercetare înaintea publicării unui 
articol în 1951 în Journal of the British Astronomical Association 
intitulat „The solar observation of megalithic man” (Observațiile 
omului megalitic asupra soarelui). Rezultatele măsurării sale 
atente a aşezărilor megalitice au fost de asemenea publicate în 
trei articole peste câţiva ani, în Jurnal of the Royal Statistical 
Society, primul apărând în 1955 şi în trei cărţi de-ale sale. 

Abordarea făcută de profesorul Thom a fost complet diferită 
de cea adoptată de către orice alt arheolog. Cercetând scara şi 
planurile după care au fost realizate construcţiile megalitice, 
Thom a fost nevoit să concluzioneze că proiectanţii şi 
constructorii trebuie să fi fost nişte ingineri foarte capabili, 


asemenea lui. Ştia că nivelul ştiinţei lor era mult sub al său, dar 
nu avea niciun motiv să se îndoiască de capacitatea şi 
ingeniozitatea lor intelectuală. În consecinţă, a analizat cu 
atenţie ce-a rămas din fiecare sit arheologic şi apoi a încercat 
să-şi imagineze ce intenționau să realizeze constructorii. 
Realizându-şi propriul proiect, s-a întors apoi să compare planul 
general al aşezării cu schiţa sa personală. 
Gândire programată şi imaginație 

Această abordare simplă şi totuşi radicală a fost revelaţia 
strălucită a unui geniu. Thom şi-a dezvoltat rapid o totală 
empatie cu constructorii megalitici. În cele din urmă, cine poate 
înţelege mai bine modul de-a gândi al unui inginer decât alt 
inginer? lată un profesor de marcă, care şi-a schimbat modul de 
a scruta partea cealaltă a marelui zid al istoriei. Thom n-a 
presupus nimic despre constructorii megalitici decât faptul că 
vor fi fost ingineri abili. Spre deosebire de arheologii zilelor sale, 
el nu căuta mai multe indicii pentru a confirma teoriile existente 
şi strânsese informaţii timp de mulţi ani, înainte să încerce 
măcar să le priceapă. 

Thom a încercat să înţeleagă gândirea constructorilor 
megalitici şi a aflat că poate prezice locaţia pietrelor ce lipseau; 
la o analiză mai atentă, dezvăluia de obicei defectul soclului, ce- 
i confirma aşteptările. Acest inginer avea o viziune asupra 
imaginii de dincolo de marele zid al istoriei, ce nu o aveau 
arheologii obişnuiţi, care se limitau la nenumărate excavații 
similare. Reasamblarea olăriei sparte şi analiza bucăţilor de 
hrană îndepărtate din grămezile de gunoi pot fi într-adevăr 
foarte revelatoare pentru realităţile vieţii zilnice din perioada 
neolitică, dar nu ne spune efectiv nimic despre aspiraţiile 
constructorilor şi entuziasmul pur pentru ştiinţă ce părea să fi 
emanat din sufletele acestor oameni. 

Yardul megalitic 

Thom a făcut studii detaliate ale fiecărui sit arheologic pe 
care l-a explorat şi a dezvoltat o nouă tehnică statistică pentru a 
stabili poziţiile relative ale pietrelor. Încet, ceva absolut 
neaşteptat s-a ivit din informaţiile strânse în cantităţi mari. Se 
părea că vasta majoritate a acestor situri preistorice, începând 
cu insulele din nordul Scoției până la coasta Bretaniei, fusese 
construită folosind o unitate de măsurare standard. Potrivit lui 
Thom, unităţile descoperite erau extraordinare, fiindcă erau 


corecte din punct de vedere ştiinţific. Efectiv se crede că toate 
unităţile de măsură cunoscute, de la sumerieni şi vechii egipteni 
până în Evul Mediu, s-au bazat pe părţi ale corpului cum ar fi 
degetele, mâinile şi picioarele, şi erau, prin urmare, cam 
aproximative. Thom a detectat o unitate de măsură ce se 
utilizase într-o regiune ce se întindea din nordul Scoției până în 
vestul Franţei şi apare în structurile neolitice construite între 
mileniile IV şi Il î.Hr. El a demonstrat că această unitate de 
măsură a lungimii era cea egală cu 2,722 picioare = 82,966 de 
centimetri. El a numit această unitate de măsură „yard 
megalitic”, deoarece măsura doar cu câţiva inci mai puţin decât 
un yard standard. A descoperit că acest yard megalitic a avut şi 
multipli, fiind totodată împărţit în 40 de subunități numite „inci 
megalitici”. 

În 1955, după analizarea informaţiilor în urma cercetării a 46 
de arene circulare din piatră, Thom a ajuns la concluzia că au 
fost trasate ca multiplii unei unităţi standard de măsurare, 
folosită în toată Britania. Alexander Thom şi fiul său Archie, 
care a început să-l asiste pe tatăl său în munca lui, au ajuns într- 
un final la o lungime definitivă a yardului megalitic de 2,722 de 
picioare +/- 0,002 picioare (82,96656 cm +/- 0,061 cm)./ 

Thom a identificat mici variaţii în lungimea yardului său 
megalitic, însă distribuţia greşelii era absolut consecventă, 
bazându-se pe o gamă mică, nu pe o parte neclară, după cum s- 
ar fi aşteptat de la o măsură străveche. Graficul de distribuţie a 
variaţilor se centra puternic pe un singur punct. 

Inginerul a fost complet uimit, fiindcă nu putea să-şi explice 
propriile descoperiri. Era perfect conştient că nici aceste 
construcţii nu se puteau realiza la întâmplare. În 1968, el scria: 


„Această unitate se folosea dintr-un capăt în altul al Britaniei. 

E imposibil să detectezi, prin examinarea statistică, orice 
diferenţe între valorile determinate în arenele engleze şi 
scoțiene. Trebuie să fi existat un sediu central de unde s-au 
trimis beţele (un băț putea fi de două feluri, dar în acest 
context, ele sunt bucăţi de lemn tăiat pentru reprezentarea 
yardului megalitic)... Lungimea beţelor în Scoţia nu putea fi 
diferită de cea din Anglia cu mai mult de 0,03 inci (0,762 mm), 
altfel diferenţa ar fi ieşit la iveală. Dacă fiecare comunitate mică 
obținuse lungimea copiind băţul vecinului din sud, eroarea 
adunată ar fi fost mult mai mare decât aceasta.”? 


La vremea aceea, informaţiile lui Thom nu puteau fi explicate 
prin niciun mecanism ştiut disponibil oamenilor din Neolitic, altul 
decât presupunerea că toate beţele se fabricau în acelaşi loc şi 
se furnizau fiecărei comunităţi în parte de-a lungul Scoției şi al 
Angliei. În cele din urmă, a descoperit folosirea unităţii de 
măsură din Insulele Hebride până în vestul Franţei, ceea ce face 
ca teoria fabricării în acelaşi loc a măsurătorilor să pară 
neverosimilă. A descoperit şi că era imposibil de imaginat de ce 
aceste comunităţi timpurii doreau să lucreze după o unitate 
etalon exactă. _ 

Deşi nu le putea explica, Thom şi-a susţinut teoriile. In vreme 
ce el era nedumerit, mulţi oameni din societatea arheologică nu 
erau. Pentru majoritatea arheologilor era un simplu caz al unui 
inginer jucându-se cu ceva ce nu înţelegea şi interpretându-şi 
greşit faptele. Acesta era contestat, deoarece cultura 
producătoare a structurilor megalitice nu lăsase alte semne ale 
unui asemenea rafinament. Datele lui Thom au fost acceptate, 
dar interpretările sale au fost aproape complet respinse. Cu 
toate acestea, când Societăţii Regale sub patronajul profesorului 
Kendall i s-a cerut să-i verifice munca pentru descoperirea 
greşelilor, a răspuns afirmând că exista o şansă la o sută ca 
yardul megalitic al lui Thom să fi fost folosit în preistorie. 

În ciuda acestui fapt, un număr de arheologi marcanţi au 
identificat după aceea dimensiuni apropiate de multiplii unei 
unităţi de măsură de aproximativ 0,83 metri.” Lucrarea lui Thom 

e încă mult ignorată pe baza faptului că e total 
necorespunzătoare cu opiniile savante despre capacităţile 
omului neolitic. Imposibilitatea de-a explica felul cum această 
cultură putea să realizeze un sistem de măsură exact a 
determinat societatea arheologică să nu dea crezare 
descoperirilor lui Thom şi să le ia drept greşeli de statistică. S-a 
emis sugestia că datele vaste ale lui Thom ar putea dezvălui 
doar dimensiunile fizice ale oamenilor vremii, deoarece, dacă se 
adună şi se cercetează suficiente informaţii, ele vor da o valoare 
medie, presupunând că oamenii foloseau pasul pentru distanţe 
mari şi utilizau lăţimile palmelor pentru cele mai mici. La prima 
vedere, această explicaţie pare acceptabilă, chiar probabilă. Dar 
profesorul Thom n-a fost un prost şi ar fi fost un foarte slab 
matematician dacă ar fi făcut o asemenea greşeală elementară. 
Realitatea e că teoria „pasului uman” nu este o soluţie posibilă 
pentru descoperirea unei unităţi etalon din două motive. In 
primul rând fiindcă mersul uman variază mult mai mult decât 
neînsemnatele abateri găsite şi, în al doilea rând, deoarece 
curba distribuţiei ar fi o formă total diferită. Această „soluţie” a 
datelor este pur şi simplu greşită. 

Diferenţa de abordare între Thom şi marea masă a 
arheologilor este fundamentală. În termeni simpli, arheologii 
sunt experţi în recuperarea şi catalogarea obiectelor produse de 
mâna omului, ceea ce le permite să înţeleagă gradele de 
evoluţie şi influenţele dintre grupuri. Ei sapă resturile aşezărilor 
umane şi dezvăluie imaginea comunităţii cercetate din 
mărturiile scrise şi rămăşiţele pierdute sau lăsate deoparte. 
Acest procedeu funcţionează bine în locuri precum Egiptul, unde 
există stocuri aproape nelimitate de obiecte artizanale şi 
documente scrise, care ne pot oferi o bună cunoaştere a vieţii 
locuitorilor săi. Oricum, procedura e mai puţin decât 
satisfăcătoare când se iau în considerare siturile Europei 
megalitice, deoarece sunt doar câteva obiecte artizanale de 
recuperat şi niciun fel de mărturii scrise. 

Dr. Aubrey Burl, arheologul foarte respectat pe care Thom l-a 

citat din plin, ne-a confirmat că nu credea în realitatea yardului 
megalitic, afirmând că dezgropase multe aşezăminte megalitice, 
dar nu găsise niciodată unitatea etalon. Această declaraţie 
evidenţiază o ciocnire de tehnici, din moment ce e greu să se 
specifice un anumit yard megalitic în orice aşezare străveche. 
Acest lucru se-ntâmplă pentru că unitatea, în sensul în care 
Thom o descoperise adesea, se dezvăluie din atenta strângere a 
marilor cantităţi de informaţii extrase din fiecare sit arheologic. 

Deşi Thom arătase că pietrele separate aşezate în picioare s- 
au mişcat foarte puţin de-a lungul secolelor, un întreg sit trebuie 
meticulos catalogat înainte ca yardul megalitic să-şi facă simțită 
prezenţa. 

Douglas Heggie, de la Universitatea Edinburgh, oferă 
argumente împotriva validității rezultatelor susţinute de Thom 
sub forma lor desăvârşită într-o carte, unde pune sub semnul 
întrebării validitatea abordării statistice.! Heggie a sugerat că, 
„găsind” ceea ce credea a fi yardul megalitic, profesorul Thom 
putea să-şi înfrumuseţeze descoperirile cu aşteptarea anumitor 
rezultate. A pus la îndoială şi modul în care Thom se fixase pe 
orice piatră dată din orice structură din care să-şi ia 
măsurătorile. Din propria sa cercetare pentru evaluarea operei 
lui Thom, Heggie a ajuns la concluzia că, dacă yardul megalitic a 
existat vreodată, a fost doar în Scoţia şi chiar şi unitatea de 
măsură nu este atât de exactă. 

Douglas Heggie este un foarte respectat profesor de 
matematică şi Alexander Thom a fost un foarte respectat 
profesor de inginerie tehnică. Atunci cine are dreptate? 
Majoritatea arheologilor preferă să fie de partea lui Heggie 
aproape sigur, deoarece ideea unei unităţi preistorice de 
măsurare este în dezacord cu viziunea lor asupra capacităţii 
omului neolitic. Dar arheologii, care au revăzut cu atenţie opera 
lui Thom în domeniu, au o altă părere. De exemplu, Tony Crerar, 
un cercetător şi inginer din Ţara Galilor şi Euan Mackie, profesor 
asociat al Institutului Hunterian din Scoţia, sunt aprigi 
susţinători ai conceptului de yard megalitic. Dr. Mackie a spus 
recent despre Thom: 

„Prin cercetarea exactă şi analiza statistică, el (Thom) a 
demonstrat că majoritatea arenelor din piatră puteau fi fost 
proiectate şi realizate cu mult mai multă exactitate decât se 
presupunea înainte. Majoritatea sunt într-adevăr circulare, cu 
diametre stabilite în unităţi ale unui „yard megalitic” de 0,829 
metri sau de 2,72 picioare. Altele au forme cu mult mai 
complexe precum elipsele şi cercurile turtite, ale căror 
dimensiuni par a se baza pe triunghiurile pitagoreice, de 
asemenea măsurate în yarzi megalitici. Prin mijloace similare, el 
a arătat că multe structuri realizate din piatră verticală indicau 
înspre depresiuni şi vârfurile munţilor, la orizont, unde Soarele 
ori Luna răsăreau sau apuneau în momente semnificative. Nu 
numai că se folosea un sofisticat calendar solar, dar mişcările 
Lunii se şi puteau studia atent, chiar până la nivelul unei 
predicții a eclipsei.” 1 


Existau semne de întrebare în jurul yardului megalitic, dar 
provocarea lansată de profesorul Alexander Thom încă a rămas. 
După părerea noastră, existau numai două posibilități: 

1. Informațiile adunate de Thom şi/sau analiza sa au fost 
greşite, iar constructorii megalitici n-au folosit yardul megalitic 
ca un sistem-etalon de măsurare. 

2. Informaţiile lui Thom şi analiza sa au fost ambele corecte. 
Constructorii megalitici într-adevăr foloseau această unitate 
standard de măsurare şi a fost aplicată cu mare exactitate. 

„Ţine-te de fapte, domnule!” 

Mediul academic reacţionează greu la schimbare, orice nouă 
paradigmă părându-i-se la început suspectă. Dar e timpul să 
testăm yardul megalitic. Astfel, există o metodă pentru a-i 
determina autenticitatea şi în acest fel a confirma descoperirile 
lui Thom? Se punea problema că nu exista încă o opinie avizată 
despre acest subiect. Situaţia ne-a adus aminte de cuvintele 
domnului Gradgrind din romanul Vremuri grele al lui Charles 
Dickens: 


„Acum, ce doresc sunt Fapte... Numai Faptele sunt dorite în 
viaţă. Nu mai planta nimic şi smulge orice altceva. Poţi modela 


ie Mackie, E.W.: 30 lulie 2003, vezi: 
http://www.dealbhadair.co.uk/athom.htm 


minţile animalelor raţionale pe baza Faptelor: nimic altceva nu 
le va fi de vreun folos... Ţine-te de Fapte, domnule!” 


Faptele pot fi lucruri înşelătoare, din moment ce punctul de 
vedere al cercetătorului va avea o legătură cu ele. Cu toate 
acestea, am ajuns la părerea că singurul mod de soluţionare a 
problemei era de-a încerca să etalăm mai multe fapte: fapte 
care-ar putea ajuta orice persoană interesată să aibă o 
perspectivă mai avizată. Pentru a face asta, am decis că trebuia 
să încercăm şi să descoperim cum puteau oamenii neolitici să 
creeze yardul megalitic cu un asemenea grad de exactitate într- 
o zonă geografică atât de extinsă. Dacă am putea găsi o 
explicaţie realistă la felul cum unitatea megalitică de 0,8296656 
metri se putea crea, s-ar justifica o reevaluare a paradigmei 
existente a preistoriei şi s-ar remedia un gol substanţial din 
marele zid al istoriei. 


Capitolul 2 


Rotația Pământului 


Contează într-adevăr dacă profesorul Thom avea dreptate în 
legătură cu folosirea de către constructorii neolitici a bine 
definitei unităţi-etalon de lungime, pe care o numea yardul 
megalitic? Da, contează foarte mult. Dacă s-a înşelat, subiectul 
statisticii trebuie esenţial reconsiderat; dar dacă descoperirile 
sale sunt credibile, subiectul arheologiei trebuie la fel de atent 
reevaluat. Mai mult, dacă Thom avea dreptate, dezvoltarea 
civilizaţiei umane se poate rescrie! Am vrut să ştim, într-un fel 
sau altul: au fost descoperirile lui Thom adevărate? 

Adevărul şi Pământul 

Existau două posibilităţi: fie că yardul megalitic al profesorului 
Thom era o unitate ingenioasă folosită odată de constructorii 
neolitici, fie că era o consecinţă accidentală a metodelor 
statistice fără nicio validitate istorică. Am observat că singura 
speranţă de-a soluţiona problema o dată pentru totdeauna era 
de-a încerca să găsim un motiv pentru care această lungime a 
unităţii ar fi avut însemnătate pentru constructorii neolitici, şi 
apoi să identificăm o metodologie de reproducere a unei 
asemenea lungimi în diverse amplasamente. Era un obiectiv 


dificil, iar neputinţa de-a găsi o provenienţă semnificativă 
posibilă a yardului megalitic şi un posibil mijloc de reproducere 
n-ar confirma totuşi că era o născocire. Totodată, am acceptat 
că reuşita n-ar fi suficientă pentru a dovedi că măsura era 
adevărată. 

Trebuie să admitem că am avut un punct de pornire ce 
sugera că Thom avea dreptate, fiindcă cercetarea anterioară a 
lui Alan l-a făcut să creadă că yardul megalitic era, şi este, o 
unitate geodezică. Acest lucru înseamnă că era derivat din 
geometria Pământului însuşi, mai exact, se baza pe 
circumferința polară a planetei.!? După studierea dovezilor din 
cultura minoică, care s-a dezvoltat pe insula mediteraneană 
Creta acum 4.000 de ani, Alan a ajuns la concluzia că preoții- 
astronomi minoici utilizaseră un cerc de 366 de grade mai 
degrabă decât de 360, cum folosim azi. Dovezile mai sugerau că 
la fel procedase şi cultura megalitică a Britaniei. Chris a studiat 
îndeaproape descoperirile timpurii ale lui Alan şi a găsit un 
motiv logic pentru care orice cultură ce se baza pe astronomie 
ar putea considera că trebuie să existe 366 de grade într-un 
cerc, pentru foarte bunul motiv că sunt 366 de rotații ale 
Pământului într-un an. 

Judecata lui Chris era clară. Toată lumea acceptă că sunt 
aproximativ 365 Fi zile solare într-un an, şi, pentru că nu putem 
avea un sfert de zi, calendarul nostru modern are 365 de zile, cu 
o zi în plus la sfârşitul lui februarie o dată la patru ani. Există şi 
alte mecanisme subtile de corectare destinate să înlăture 
ciudăţeniile sistemului astronomic, ce determină mersul 
timpului perceptibil pentru scopuri zilnice. În timp ce noi toţi 
suntem _liniştiţi că avem un an de 365 de zile, majoritatea 
oamenilor nu-şi dau seama că Pământul se roteşte, de fapt, de 
366 de ori în jurul axei sale în aceeaşi perioadă. 

Asemenea observatori fideli ai Soarelui, ai Lunii şi ai stelelor 
precum oamenii neolitici ai Insulelor Britanice şi din regiunile 
înconjurătoare ar fi fost mult mai acut conştienţi de diferenţa 
dintre anul cu 365 de zile şi cele 366 de rotiri ale planetei într- 
un an. O diferenţă o constituia ziua Soarelui şi alta, cea a 


12? Butler, A.: The Bronze Age Computer Disc (CD-ul Epocii 
Bronzului). Quantum, Londra, 1999. 


stelelor. 
Zilele solare şi siderale 

Există diverse modalităţi pentru definirea unei zile şi cele 
două tipuri principale sunt ceea ce azi numim ziua „solară” şi 
ziua „siderală”. O zi solară e cea măsurată de la zenitul (punctul 
cel mai înalt) Soarelui în două zile consecutive. Perioada medie 
de trecere zilnică a Soarelui de-a lungul anului se numeşte „ziua 
solară mijlocie”, acest fel de zi îl folosim în măsurarea curentă a 
timpului. O zi siderală reprezintă timpul scurs între două treceri 
consecutive ale unei stele la acelaşi meridian. Această zi 
siderală sau perioada de rotaţie este cu 236 de secunde mai 
scurtă decât o zi solară, rezultând un an de chiar 366 de zile 
siderale exprimat ca rotația Pământului în jurul axei sale. 

Pe scurt, oricine a măsurat mişcările Pământului prin 
observarea stelelor ar şti foarte bine că planeta se întoarce cu 
puţin peste 366 de ori într-un an, rezultând astfel că acest 
număr ar avea mare însemnătate pentru asemenea observatori 
(ai stelelor). Dacă ei consideră că fiecare rotaţie completă a 
Pământului este de un grad din marele cerc al cerului, în care se 
mişcă Soarele, Luna şi planetele, atunci ei ar accepta în mod 
logic şi că sunt 366 de grade într-un cerc. 

Există într-adevăr 366 de grade în cel mai important cerc 
dintre toate, cel pe care se efectuează mişcarea de revoluţie a 
Pământului în jurul Soarelui (este de fapt o eclipsă nu un cerc - 
n. Ed. Rom.). Orice alt lucru este o convenţie arbitrară. Ni se 
pare că acest lucru era atât de logic, încât ciclul de 360 de 
grade putea fi o reglare mai târzie spre a face aritmetica mai 
uşoară, având în vedere că este divizibil cu mult mai multe 
numere decât numărul „real” al gradelor dintr-un an. Cu alte 
cuvinte, cercul geometric s-a detaşat cumva de cercul ceresc. 
Am avut dreptate, iar adevărul situaţiei ne devenea prea clar pe 
măsură ce înaintam cu cercetarea noastră. 

Satisfacţia concluziei lui Alan despre un cerc neolitic cu 366 
de grade a fost justificată şi ne-am întors la problema yardului 
megalitic ca fiind un concept derivat din geodezie. Dacă era 
efectiv de origine geodezică, se subinţelegea că popoarele 
neolitice din vestul Europei măsuraseră circumferința polară a 
Pământului. La o primă vedere, acest lucru poate părea 
incredibil, dar nu este. În opinia noastră, nu este irațional să 
presupunem că preoţii-astronomi ai acestei perioade au ajuns la 


această performanţă. Puţini dintre experţi neagă că multe situri 
megalitice au fost create pentru observarea cerului. Orice 
cultură care şi-a petrecut nenumărate secole studiind 
interacţiunea dintre mişcările solare, lunare şi stelare, va fi 
înţeles că Pământul e o minge uriaşă. În timp, putea chiar 
acumula repede suficiente cunoştinţe pentru a măsura mărimea 
Pământului. 

Având în vedere că de zeci de mii de ani creierul uman şi-a 
exploatat nivelul comun al puterii de procesare intelectuală, 
trebuie recunoscut faptul că preistoria va fi avut personalităţile 
sale cu imaginaţia şi pătrunderea lui Isaac Newton sau Albert 
Einstein. Prin urmare, nu este neobişnuit să presupunem că 
arhitecţii megalitici ar fi stabilit adevărata formă a Pământului, 
inclusiv dimensiunile sale, folosind simpla astronomie 
observaţională. Într-adevăr, se spune despre matematicianul 
grec Eratostene că ar fi calculat singur circumferința polară a 
Pământului în anul 250 î.Hr. Cu o exactitate de 99%, fără 
avantajul considerabil al miilor de ani de astronomie 
observaţională adunată, practicată de oamenii care au construit 
structuri precum Stonehenge în Anglia. 

Toată această deducție părea corectă, dar un singur fapt 
neplăcut ne-a determinat să cedăm puţin. După ce am decis că 
nu exista nicio dificultate insurmontabilă în măsurarea 
circumferinței polare a planetei, pentru a o subîmpărţi în unităţi 
întregi (numere întregi), trebuia să acceptăm că oamenii în 
cauză vor fi avut o unitate credibilă de măsură liniară, înaintea 
yardului megalitic. O oarecare unitate necunoscută până acum 
trebuie să fi existat în locul ei, spre a măsura circumferința 
polară, înainte ca această mare distanţă să poată fi recalibrată 
într-o subdiviziune geodezică mai utilă. După o anumită 
judecată, ne-am dat seama că acest lucru nu reprezenta deloc 
nicio problemă. Tot ce trebuia să facem era să ne gândim la 
trecutul relativ apropiat pentru a înţelege cum istoria străduinţei 
umane se repetă dacă faptele se pierd. Echipa franceză, care a 
inventat în secolul XVIII sistemul metric, a făcut exact acelaşi 
lucru prin aceea că a măsurat circumferința polară a Pământului 
în vechi unităţi franceze liniare, înainte de-a putea crea metrul, 
care a fost apoi definit drept a patra milionime din circumferința 
cercului ce trecea prin cei doi poli. Ce au putut obţine europenii 
secolului XVIII, au putut s-o facă şi observatorii stelelor din 


perioada neolitică. Dar realizarea adaugă încă un nivel de 
expertiză surprinzătoare pentru aceşti oameni, aparent simpli. 
Ecuatii minunate 

Următoarea noastră întrebare era: „Care este circumferința 
polară a Pământului, conform măsurătorilor moderne?” Având în 
vedere că planeta noastră are o suprafaţă accidentată şi nu este 
în întregime regulată în fiecare secţiune transversală nord-sud, 
ar părea aproape imposibil de redat o măsurătoare absolut 
exactă pentru circumferința sa polară. Inevitabil, estimările 
variază uşor, dar valoarea citată cel mai des este de 40.008 
kilometri!?, o distanţă ce se transformă în 48.221.838 yarzi 
megalitici (MY). 

Circumferinţa polară ipotetică de 366 de grade lansată de noi 
ne-ar da, prin urmare, 131.754 yarzi megalitici per grad, un 
număr ce nu pare foarte deosebit. Dar Alan avea motive să 
creadă că aceşti matematicieni timpurii subdivizaseră fiecare 
grad în minute şi secunde ale arcului (parte din circumferința 
unui cerc), exact aşa cum procedăm şi azi. În orice caz, în 
această situaţie, se pare că s-au centrat pe 60 de minute ale 
fiecărui grad al arcului şi pe 6 secunde pentru minutul unui arc. 
Acest lucru a produs următorul rezultat: 


circumferința Pământului = 48.221.838 MY 
Ei bine, nu părea foarte surprinzător. Nici următorii doi paşi: 


un grad (a 366-a parte) = 131.754 MY 
un minut (a 60-a parte) 2.196 MY 


Dar împărţirea finală a fost cu adevărat remarcabilă: 

o secundă (a 6-a parte) = 366 MY 

Conform acestui presupus sistem geometric de 366 de grade, 
fiecare secundă a arcului întregii planete reprezintă o lungime 


uimitor de precisă de 366 MY! Este incredibil de clară, dar este 
adevărată? 


13 Vezi: www.earth-sci.com/earthnmaps.html. 
Vezi şi: www.hightechscience.org;www.earth.rochester.edu 


O coincidenţă uluitoare: „piciorul minoic” 

Considerând yardul megalitic al lui Thom de 0,8296656 metri, 
am putea schimba procedeul prin înmulţirea lui cu 
366x6x60x366, rezultând o presupusă circumferință planetară 
cu puţin sub 41.010 kilometri. Aceasta are o eroare de doar 
0,005% din estimarea noastră modernă şi e atât de apropiată, 
încât eroarea poate fi neglijată. De vreme ce nu avem mărturii 
scrise descifrabile din perioada neolitică pentru a confirma 
folosirea acestei metode geometrice, există puternice dovezi 
amănunțite spre a sugera că principiul geometric 366x60x6 era 
folosit de cultura minoică ce trăia pe insula mediteraneană 
Creta acum 4.000 de ani, fiind contemporană cu culturile 
neolitice ale Britaniei şi Franţei. 

Arheologul canadian, profesorul J. Walter Graham de la 
Universitatea Princeton, a descoperit că se utilizase o unitate- 
etalon de lungime în proiectarea şi construirea palatelor din 
Creta, datând din perioada minoică, cu aproape 2.000 de ani 
î.Hr. Graham a botezat această unitate „un picior minoic”, 
despre care susţinea că era egal cu 30,36 cm.!* Aceasta nu era 
deloc importantă pentru profesorul Graham, fiindcă n-avea 
niciun motiv s-o compare cu unităţile pe care Thom pretindea că 
le găsise în cealaltă parte a Europei. 

Ne-a devenit clar, pe măsură ce examinam descoperirile 
profesorului Graham, că era ceva mai mult decât semnificativ 
cu mărimea piciorului minoic, atunci când era privit în legătură 
cu yardul megalitic şi geometria megalitică. Ilmaginaţi-vă 
surpriza noastră când ne-am dat seama că o secundă dintr-un 
arc în presupusul sistem megalitic (366 MY) este egală cu 
303,6577 metri, ceea ce reprezintă exact 1.000 de picioare 
minoice (ţinând cont că Graham n-a oferit un nivel de exactitate 
mai mare decât a zecea parte dintr-un milimetru). Această 
potrivire putea fi o foarte ciudată coincidenţă, dar trebuie 
remarcat că mulţi cercetători cred azi că a existat un contact 
neîntrerupt între cultura minoică a Cretei şi oamenii care ridicau 
construcţiile megalitice în Insulele Britanice.” 

Părea foarte improbabil ca 366 MY şi 1.000 de picioare 


14 Graham, J.W.: The Palaces of Crete (Palatele Cretei). Princeton 
University Press, Londra, 1962. 

5 Castleden, R.: The Making of Stonehenge (Realizarea 
monumentului Stonehenge). Routledge, Londra, 1994. 


minoice să se potrivească atât de bine ipoteticei noastre 
secunde megalitice a arcului dintr-o simplă coincidenţă, având 
în vedere că ambele rezultă din acelaşi principiu geodezic 
precis. Ne simţeam din ce în ce mai încrezători că yardul 
megalitic a fost o adevărată unitate de lungime şi nu o minoră 
problemă statistică, după cum au sugerat unii arheologi, care, 
din păcate, nu şi-au făcut timp să investigheze atent subiectul. 

Determinându-se că yardul megalitic avea o realitate 
potenţială, mai era o problemă a felului în care putea fi utilizat 
în zeci de mii de locaţii diferite, timp de mii de ani. Am creat o 
ipoteză că un grup de astronomi neolitici fruntaşi calculaseră 
yardul megalitic cunoscând circumferința planetei, dar aveau 
nevoie de un mijloc pentru înregistrarea formală a lungimii 
unităţii şi răspândirea ei peste timp şi spaţiu, spre a fi utilizată 
în general de către constructorii sutelor de mii de proiecte 
individuale. 

După cum am demonstrat, metrul modern s-a creat ca parte 
din circumferința polară a Pământului şi a fost pentru prima 
dată înregistrat ca distanţa dintre două linii fine gravate pe bara 
confecţionată dintr-un aliaj de platină şi iridiu. Mai târziu a fost 
redefinit în termenii lungimii de undă a luminii roşii emanate 
dintr-o sursă de kripton 86. Din 1983, metrul a fost definit ca 
lungimea drumului traversat de lumină în vid, în timpul unui 
interval de timp de a 299.792.458-a parte dintr-o secundă. 

Am considerat că yardul megalitic trebuia definit şi reprodus 
într-un fel accesibil fiecărui constructor, totuşi, pentru cea mai 
mare parte a perioadei megalitice, această cultură nu a folosit 
nici. Un fel de metal. Există posibilitatea ca două linii fine să fi 
fost tăiate în piatră într-o locaţie semnificativă, pentru a marca 
în acest fel unitatea de măsură etalon, dar un asemenea 
procedeu ar fi predispus la eroare şi nu va fi fost generat 
uimitoarea exactitate găsită de Alexander Thom. După cum a 
observat-o el însuşi, măsurile din lemn ar fi fost supuse 
distrugerii din partea unei multitudini de surse diferite. Mai 
degrabă decât păstrarea unei „mostre”, lucrul de care aveau 
nevoie constructorii noştri megalitici era o metodă de 
reproducere a yardului megalitic simplu de utilizat, foarte 
exactă şi disponibilă oamenilor răspândiţi pe o distanţă mare şi 
de-a lungul unei întinse perioade de timp. 


O unitate de măsură repetabilă 

Ni se părea că oricine dorea să recreeze exact yardul 
megalitic, avea nevoie de ceva din lumea înconjurătoare, care 
să-i ofere o metodă sigură împotriva greşelilor de manevrare 
pentru recrearea subdiviziunii circumferinței polare a 
Pământului. Şi trebuia să fie un procedeu care garanta că 
unitatea de lungime nu se va schimba în timp sau spațiul fizic. 
Am ajuns foarte aproape să rezolvăm această problemă în 1988, 
când Chris îşi aducea ultimele contribuţii la manuscrisul pentru 
Aparatul lui Uriel, o carte pe care a scris-o în colaborare cu 
Robert Lomas. În vremea aceea ne-am adunat toţi trei pentru a 
afla şi a găsi un mecanism care le-ar fi îngăduit constructorilor 
neolitici să reproducă yardul megalitic, cu o eroare neglijabilă.16 

Am concluzionat că, dacă arhitecţii despărțiți temporal şi 
spaţial puteau consecvent realiza yardul megalitic, părea sigur 
că fiecare individ urmase un procedeu bine înţeles pentru a-şi 
crea propriul yard megalitic izolat de ceilalţi. Am continuat prin 
a lua în considerare o listă a posibililor candidaţi din natură, care 
puteau oferi unui observator uman o unitate repetabilă a 
oricărei măsurători. Această listă se dovedea realmente foarte 
scurtă. 

Am putut repede înlătura toată materia vie ca o sursă demnă 
de luat în seamă pentru un etalon de lungime. Dimensiunile 
plantelor şi părţile animalelor (inclusiv membrele umane) diferă 
apreciabil de la un exemplar la altul. N-am ţinut cont de 
minerale precum cristalele, deoarece şi ele diferă ca mărime. 
După multe aprecieri, singura opţiune părea să se afle în cer, 
dovedindu-se o posibilitate logică, fiindcă ştiam că siturile 
megalitice se construiseră folosind pietre atent aliniate cu 
Soarele, Luna şi planeta Venus. 

Aşa că într-un final, lista noastră preferenţială de posibilităţi 
elaborate pentru orice unitate de măsură apărută în mod 
natural a ajuns până la un singur candidat şi anume mişcarea 
de rotaţie a Pământului în jurul axei sale, exact acelaşi fenomen 
pe care l-am identificat drept justificarea iniţială pentru ideea 
celor 366 de grade dintr-un cerc! 

Prin acest procedeu atent de eliminare am ajuns la concluzia 


16 Thom şi Thom: Megalithic Remains în Britain and Brittany 
(Rămăşiţe megalitice în Britania şi Bretania). Oxford University 
Press, Oxford, 1978. Capitolele 3, 4, 6, 7 şi 8. 


că singurul fenomen natural ce poate fi măsurat exact de om 
este trecerea timpului, care, în opinia noastră, ar putea fi 
stabilită urmărind mişcarea aparentă a stelelor. Mişcarea 
înceată a stelelor pe cerul nopţii se datorează pur şi simplu 
rotației Pământului în jurul axei sale, care este un lucra la fel de 
previzibil şi constant de care ar avea cineva nevoie în mod 
convenabil în toate scopurile practice. După câte am observat, 
nu exista absolut nicio alternativă în afară de rotația Pământului 
pentru a constitui baza oricărei unităţi de măsurare. 

Deci, am ajuns la părerea că stelele ofereau un mijloc mai 
precis de apreciere a rotației Pământului decât orice alte corpuri 
cereşti, datorită complexităţii mişcărilor planetare în limitele 
sistemului solar. Doar mai târziu ne-am dat seama că 
presupunerea pe care am făcut-o era greşită. 

Prima provocare pentru noi a fost să ne lămurim cum se 
poate transforma o unitate de timp într-o unitate liniară. În 
acest punct am luat o filă din cartea profesorului Thom şi am 
încercat să ne formulăm propria soluţie la problema cu care 
presupuneam că s-ar fi confruntat odată constructorii megalitici. 
Dacă puteam crea o metodă care să funcţioneze, am judecat 
noi, atunci ne puteam compara rezultatul cu dovezile din siturile 
megalitice. 

Pentru a ne familiariza cu problema, ne-am aventurat în 
mlaştinile din Yorkshire, în nordul Angliei, pe o noapte rece, 
înstelată, spre a ne umple de maiestatea dramatică a cerului ce 
se schimbă peste capetele umanităţii o dată în fiecare zi. Ochiul 
uman este un detector incredibil al luminii, capabil să 
funcţioneze în lumina strălucitoare a soarelui şi să poată încă 
detecta lumina estompată a stelelor. Prin exersare, e posibil să 
vedem obiecte spaţiale depărtate cum ar fi galaxia Andromeda 
şi, procedând astfel, observăm lumina care-a lăsat acea pată 
neclară în ceruri acum câteva milioane de ani, o perioadă 
înainte ca strămoşii noştri îndepărtați, Homo erectus, să stea în 
picioare! 

Am meditat la dificultatea transformării mişcării stelelor într-o 
unitate temporală, fără a beneficia de un cronometru. Astăzi 
luăm de bun conceptul de timp, fiindcă avem orologii şi ceasuri 
de mână pentru a ne sincroniza vieţile, dar majoritatea dintre 
noi uită că orele, minutele şi secundele pe care le utilizăm sunt 
doar un mod convenabil şi artificial de supraveghere a rotației 


planetei noastre. 
Penadulul 

Măsurarea timpului este o adevărată problemă şi astăzi, ca să 
nu mai vorbim de acum 5.000 de ani. Trebuia să încercăm să 
găsim acum soluţia pentru crearea unităţilor de timp din rotația 
Pământului în jurul axei sale, folosind numai tehnologia 
disponibilă oamenilor din Neolitic. Părea greu, dar ne-am dat 
până la urmă seama că răspunsul stătea într-un pendul. 

La baza ceasului tradiţional stă pendulul. Arcul comprimat sau 
motorul electric sunt pur şi simplu dispozitive pentru asigurarea 
unei surse de putere care să menţină pendulul în mişcare, mai 
degrabă decât pentru întoarcerea sa manuală. lar scala de pe 
cadranul ceasului este o simplă convenţie spre a ne oferi un 
mijloc standardizat de-a citi cu uşurinţă unităţile de timp 
stabilite. Când am îndepărtat aspectele moderne ale ceasului 
mecanic, ne-am dat seama că este, în esenţă, nimic mai mult 
decât un pendul în balans. 

Ne-am putea imagina că un ipotetic ceas megalitic ar putea 
funcţiona foarte bine şi fără un mecanism de ceasornic sau un 
cadran. Tot ce aveam nevoie pentru crearea unui asemenea 
ceas era ca doi dintre noi să balansăm pe rând o pietricică 
rotundă la capătul unei bucăţi de sfoară cu mâinile noastre, pe 
când celălalt numerota balansurile acesteia. Acest „ceas uman” 
ar funcţiona destul de bine pentru a permite nişte calcule 
astronomice foarte precise, care s-ar pune în aplicare multe zile 
dacă ar fi nevoie. 

Timpul necesar unui pendul să se balanseze este influenţat de 
numai doi factori: masa Pământului şi lungimea pendulului de la 
punctul de sprijin (punctul de unde se ţine şi pivotează) până la 
centrul gravitațional al greutăţii. Nimic altceva nu are 
importanţă deosebită. Volumul efortului pe care o persoană ce 
ţine pendulul îl depune în balansarea lui n-are nicio legătură cu 
timpul unui balans, fiindcă o mişcare mult mai puternică va 
produce un arc mai mare şi o viteză mai mare de trecere, în 
timp ce puterea scăzută a unui balans va determina greutatea 
să parcurgă o distanţă mai mică cu o viteză redusă. In egală 
măsură, greutatea încărcăturii obiectului de la capătul sforii este 
irelevantă, o greutate mai mare sau mai uşoară va schimba pur 
şi simplu raportul viteză/distanţă fără niciun efect asupra 
timpului de balans. 


Prima civilizație 


Un pendul simplu 


Masa Pământului este un factor constant, deşi există mici 
variaţiuni de acceleraţie datorită gravitaţiei la diferite latitudini 
şi înălţimi, deoarece Pământul se bombează uşor la Ecuator, 
determinând o schimbare minusculă a unghiului faţă de nucleul 
Pământului. Cu toate acestea, într-o regiune de mărimea 
Insulelor Britanice, oricine balansează pendulul pentru un număr 
cunoscut de oscilaţii într-o perioadă determinată de timp, va 
avea aproape exact aceeaşi lungime a pendulului. 

Pendulele păreau cu siguranţă primii candidaţi. Era de la sine 
înţeles că arhitecţii megalitici posedau asemenea obiecte, 
fiindcă nu-şi puteau înălța pietrele perfect verticale fără ajutorul 
lor. 

Un pendul nu este altceva decât o sfoară cu plumb în balans. 
Tot ce se cerea era o greutate cu formă regulată la capătul 
bucății de sfoară şi multe pietricele rotunde cu găuri perforate în 
mijlocul lor au fost găsite în situri arheologice străvechi. Acestea 
sunt de obicei descrise ca „loom-weights” (greutăţi de la 
războiul de ţesut) folosite în ţeserea pânzei, dar unele ar putea 
fi, la fel de bine, rămăşiţele unor pendule. 

Când am examinat prima dată această problemă cu Robert 
Lomas, am schiţat o tehnică de măsurare a rotației Pământului 
stând în centrul unui mare cerc şi privind trecerea unei stele 
între doi stâlpi situaţi în aşa fel încât să fie a 366-a parte din 
cercul orizontului. Am descoperit că puteam crea lungimea unui 


pendul foarte apropiat de o jumătate din yardul megalitic, prin 
balansarea pendulului de 366 de ori în timpul trecerii stelei. 
Balansurile necesare erau, de fapt, mai aproape de 365 =, dar 
am dedus că utilizatorul ar fi numărat ultimul balans în 
întregime. 

Luceafărul de dimineaţă 

La mult timp după ce investigația noastră comună cu Robert 
Lomas în această privinţă s-a terminat, ne-am întors la 
problema micii discrepanțe dintre yardul megalitic al lui Thom şi 
rezultatul nostru bazat pe folosirea pendulului. Procedeul pe 
care l-am identificat părea prea apropiat pentru a fi eronat în 
totalitate şi, totuşi, deoarece eroarea se ridica la jumătatea unui 
balans de pendul, ne-a dat bătaie de cap amândurora. Cu cât 
meditam mai mult la acest lucru, cu atât mai mult ne dădeam 
seama că ne-a scăpat ceva foarte important. Ne-am decis să 
investigăm fiecare opţiune posibilă, inclusiv folosirea mişcării 
Soarelui, a Lunii şi a planetelor ca indicatori ai trecerii timpului. 
In cele din urmă, ne-am găsit candidatul şi, odată ce-am dat de 
el, ne-am mirat că nu-l identificasem până atunci. Era planeta 
Venus, pe care strămoşii noştri îndepărtați o folosiseră pentru 
calibrarea pendulului lor şi, în sfârşit, pentru păstrarea absolut 
exactă a mărimii yardului megalitic. 

O stea, fiind la milioane de kilometri distanţă de sistemul 
nostru solar, va părea întotdeauna că ocupă acelaşi loc pe cer 
când e văzută de pe Pământ (exceptând perioadele mari de 
timp, care n-ar trebui să ne preocupe în această situaţie). Dar 
planetele sunt o altă problemă. Asemenea Pământului, 
planetele se-nvârt în jurul Soarelui şi, atunci când sunt văzute 
de pe Pământ, au o mişcare independentă faţă de ceea ce 
numim stele fixe. Această situaţie este similară unei scene pe 
care urmează să se desfăşoare o piesă. Scena, cu decorul ei, e 
ca fundalul înstelat pe care-l vedem în fiecare noapte, în vreme 
ce actorii pot fi comparaţi cu planetele, ce se pot mişca 
independent de decorul scenei. 

În timp ce Pământul se învârte în jurul axei sale o dată în 
fiecare zi, acelaşi lucru se întâmplă şi cu stelele, învârtindu-se 
deasupra noastră. Există o fâşie de stele cunoscută drept 
„planul eclipticei”, prin care par să treacă Soarele, Luna şi 
planetele sistemului solar. Această bandă a fost împărţită în 12 


segmente, cunoscute drept zodiac. 

Se crede că structurile sau „constelaţiile” stelelor din fiecare 
porţiune seamănă cu un animal, o persoană sau un obiect şi din 
acestea derivăm diferitele nume ale semnelor zodiacale. 

Am putea sta uitându-ne spre est într-o anumită noapte a 
anului şi am vedea constelația Berbecului răsărind pe orizontul 
estic. Pe măsură ce noaptea înaintează, va fi înlocuită de Taur, 
Gemeni, Rac, Leu şi aşa mai departe, până când, mai târziu cu o 
zi siderală, Berbecul va apărea din nou. Pe acest fundal am 
vedea planetele care, pe lângă că urmează aparent stelele, trec 
încet prin constelaţiile zodiacale. Viteza cu care planetele par să 
treacă prin zodiac depinde parţial de distanţa lor faţă de Soare, 
dar e influenţată şi de faptul că suntem pe Pământ, care se 
învârte de asemenea în jurul Soarelui. Datorită acestui efect „al 
limitei vederii”, planetele pot uneori părea că se mişcă în sens 
invers în zodiac. 

Mişcările planetare pot părea foarte greu de înţeles, mai ales 
cele ale unei planete ca Venus, mai apropiată de Soare decât 
Pământul. Din punctul nostru de vedere, Venus poate fi ori 
„luceafărul de dimineaţă”, în acest caz răsărind înainte de zori şi 
astfel înaintea Soarelui, ori un luceafăr de seară, în acest caz e 
încă vizibil pe cer după apusul Soarelui (deşi, bineînţeles, nu 
este deloc o stea, chiar dacă pare una). Dar indiferent că este 
un luceafăr de dimineaţă sau de seară, se mişcă prin semnele 
zodiacale, independent de stele. 

Sunt perioade în fiecare „ciclu” al lui Venus când atinge o 
viteză în zodiac de până la un grad şi 16 secunde de arc pe zi. 
De vreme ce această mişcare este opusă mişcării stelelor înseşi, 
Venus va avea nevoie de mai mult de o zi siderală întreagă 
pentru a trece dintr-un anumit punct al orizontului în acelaşi 
punct din nou. 


Sus: cadrul strâns pentru 
detectarea lui Venus în 
opoziție cu pendulul. 


Stânga: cadrul pentru 
detectarea lui Venus situat 
pe poziție. 


Trebuie să ne gândim apoi la experimentul iniţial cu pendulul 
megalitic, în care am observat o stea trecând printre doi piloni. 
Dacă am folosi-o pe Venus în locul unei stele, ar fi perioade în 
fiecare din ciclurile sale când i-ar trebui mai mult timp să treacă 
printre piloni decât unei stele. Am descoperit că această 
„întârziere” era chiar suficientă pentru a justifica lipsa jumătăţi 
de balans a pendulului nostru. 

Tehnica necesară a fost foarte simplă. Trebuia construit un 
cerc în jurul unui pilon central, folosind o sfoară, înainte de-a 
împărţi perimetrul în 366 de secţiuni. Acest lucru se putea face 
prin metoda aproximărilor succesive ori folosind un şiretlic 
geometric: crearea diametrului de 233 de unităţi pe 
transversală (orice unitate va fi suficientă) şi apoi măsurarea cu 
2 unităţi în minus la circumferință. Purtătorul pendulului va sta 
atunci în mijlocul cercului, în timp ce un coleg ridica un cadru 
pătrat cu dimensiunile interne egale cu un grad megalitic. 
Pătratul se regla până când purtătorul pendulului confirma că 
partea de sus şi cea de jos erau aliniate cu trecerea lui Venus. 

După aceea, purtătorul începea să balanseze pendulul când 
Venus dispărea din nou. Nu exista nicio probabilitate de eroare, 
din moment ce e clar că aceşti observatori ai cerului ştiau să 


verifice planeta Venus după un temei obişnuit. Deoarece Venus 
se mişcă uneori mai rapid în zodiac decât alte dăţi, pendulul cel 
mai lung, corespunzător jumătăţii unui yard megalitic care se 
putea obţine într-un ciclu al lui Venus, era cel pe care-l căutau. 

Dacă purtătorul a reuşit să numere exact 366 de balansuri, 
ştiau că-şi dovediseră pendulul ca fiind o jumătate de yard 
megalitic. Dacă numărătoarea era scurtă, repetau procedeul 
după ce scădeau lungimea şi, dimpotrivă, lungimea ar fi crescut 
dacă ar fi apărut prea multe balansări. 

Nu există nicio îndoială. Strămoşii noştri megalitici îşi calibrau 
pendulul corespunzător unei jumătăţi de yard megalitic nu 
folosind o stea, ci planeta Venus. Ne-am mustrat pentru a nu ne 
fi gândit la Venus mai devreme, fiindcă ambele noastre 
cercetări timpurii respective au implicat această planetă. Chris 
demonstrase deja că, într-un sens ritualic, Venus fusese de-o 
importanţă covârşitoare pentru popoarele megalitice, ca şi 
pentru babilonieni, canaaniţi şi, nu în ultimul rând, pentru 
evrei.” 

Importanța lui Venus 

Lucrând cu Robert Lomas, Chris publicase descoperirile ce 
demonstrează marea importanță a lui Venus pentru 
constructorii structurilor megalitice din Insulele Britanice. 
Uriaşul şi foarte frumosul observator din Newgrange, vechi de 
5.000 de ani, a fost migălos proiectat spre a permite ca lumina 
lui Venus să pătrundă în camera centrală câteva minute, o dată 
la opt ani în solstițiul de iarnă.18 Acesta şi alte construcții le-ar fi 
permis astronomilor neolitici să-şi păstreze un calendar exact. 
Chris mai argumentase că exista un motiv de a crede că lumina 
lui Venus era considerată a avea legătură cu naşterea şi 
învierea. Acest lucru se datorează faptului că planul interior al 
observatorului Newgrange pare să fi fost construit spre a 
reprezenta organele reproductive feminine, iar lumina lui Venus 
pătrunde prin coridor ca un falus ceresc. O asemenea 
împreunare dintre cer şi Pământ nu era un concept neobişnuit în 
tradiţiile străvechi şi, potrivit istoricilor romani, se spune că celții 
ar fi avut ritualuri de împerechere în timpul echinocţiului de 


Y Knight, C. Şi Lomas, R.: Cartea lui Hiram, Ed. Aquila, Oradea, 
2005. 
18 Knight, C. şi Lomas, R.: Aparatul lui Uriel, Ed. Aquila, Oradea, 
2002. 


primăvară, iar femeile năşteau în solstițiul de iarnă, exact când 
o scânteiere de lumină a planetei Venus izbucnea în centrul 
imensei structuri. Chiar în acel punct este o singură tăietură, 
reprezentând trei spirale împletite, care înfăţişau nouă luni, 
perioada de gestație a unei femele umane. 

Între timp, ştiam cât de importantă fusese planeta Venus 
pentru o mulţime de civilizaţii străvechi, fiindcă orbitele lui 
Venus se comportă ca o raportare naturală la calendar pentru 
Pământul însuşi. Există o relaţie între Pământ şi Venus, văzută 
întotdeauna ca una foarte mistică. 

Din punctul de vedere al lui Alan, înţelegerea faptului că 
Venus s-ar putea comporta ca un mecanism necesar de reglare 
a pendulului venea ca probă directă a validității propriilor sale 
descoperiri timpurii cu privire la Discul de la Phaistos. Discul de 
la Phaistos este un disc de 6 centimetri din lut ars, găsit printre 
ruinele palatului minoic de la Phaistos din insula Creta. Datează 
din perioada civilizaţiei minoice (aproximativ 2000 î.Hr.). Anexa 
5 oferă foarte multe informaţii despre Discul lui Phaistos şi 
include schiţe ale obiectului. Pentru moment este suficient să 
spunem că acest mic disc uimitor este un mecanism de calcul 
multilateral, bazat pe anul megalitic de 366 de zile. Una dintre 
funcţiile sale este de a indica, celor care utilizează acest an 
când să compenseze diferenţa dintre anul ritual de 366 de zile şi 
adevăratul an solar de 365,25 de zile. Oricum, discul arată mai 
mult decât acest lucru, deoarece oferă şi un cadru matematic 
pentru stabilirea poziţiei lui Venus în zodiac în orice zi. Se 
procedează într-un mod foarte simplu, explicat în Anexa 5, dar 
rămâne ca detectarea lui Venus să fie o parte esenţială din 
capacităţile acestui mic calculator. 

Când s-a întreprins experimentul cu Venus în Orkney, Scoţia, 
unde se găsesc unele din cele mai impunătoare monumente 
megalitice, mărimea  pendulului rezultat a fost foarte 
semnificativă. Pendulul se dovedea a fi o jumătate de yard 
megalitic, a cărui lungime întreagă se abătea de la descoperirile 
lui Alexander Thom doar cu o parte din 2.700. Ţinând seama de 
factorul uman (cineva trebuie să ţină pendulul şi să decidă când 
să-l pornească şi să-l oprească), pendulul corespunzător 
jumătăţii unui yard megalitic bazat pe experimentul cu Venus 
era perfect. Rezultatul nostru se afla chiar în limita erorii 
identificate de profesorul Thom. 


Această metodă de reproducere a yardului megalitic era atât 
de simplă, încât nu era chiar necesar ca meşterul pietrar să 
adune numărul loviturilor în orice sens modern. Numărarea nu 
trebuie să facă parte dintr-un sistem rânduit cum ar fi metoda 
bazei 10 folosită azi, în care adunăm multipli de zece prin 
adăugarea unui zero după cifră. O rimă copilărească sau un 
cântec marinăresc e un bun mijloc de-a număra un număr 
consistent, fără înţelegerea aritmeticii. De exemplu, recitarea 
următorului fragment în timp ce arăţi cu degetul spre o oaie 
pentru fiecare cuvânt îţi va spune dacă turma ta de 20 este încă 
întreagă. 


„Eeny, meeny, miney, mow, prinde-o maimuţă de un deget. 
Dacă ţipă, dă-i drumul. Eeny, meeny, miney, mow.” 


Rezultă că măsurarea unui lucru tot atât de simplu ca acesta 
ar putea fi la fel de vechi precum limba însăşi. Într-adevăr, 
cuvintele „eeny, meeny, miney, mow” se consideră a fi o 
străveche tehnică britanică de numărare care are cel puţin 
4.000 de ani. 

Dincolo de îndoiala moderată 

Nu există absolut nicio îndoială că yardul megalitic este un 
excelent număr întreg al circumferinței polare a Pământului, 
secunda unui arc având 366 de yarzi megalitici. Odată ce 
această unitate a fost definită de astronomi evident înzestrați, 
aceşti primi savanţi par să fi creat o metodă la îndemână pe 
care fiecare meşter pietrar de a o putea folosi pentru a realiza 
un băț cu o lungime de un yard megalitic. 

Acest întreg procedeu este foarte simplu, memorabil şi 
extrem de precis. Bineînţeles că vor fi existat erori de apreciere 
în timpul transferării lungimii din pendul într-un lemn de 
măsurat, acest fapt explicând şi micile erori pe care le-a 
identificat Alexander Thom. Fiindcă exista o realitate fizică în 
spatele procedeului, toate greşelile porneau de la unitatea de 
măsură etalon care avea 82,96656 centimetri. Geniu neolitic 
desăvârşit! 

După câţiva ani de cercetare intensă, am ajuns la un punct 
unde existau doar trei posibilităţi fundamentale pentru yardul 
megalitic al lui Alexander Thom: 


1. Unitatea pe care Thom credea c-o descoperise în sutele de 
structuri megalitice era o greşeală de manipulare statistică. 
Faptul că unitatea pe care o definise până la a zece mia parte 
dintr-un milimetru se-ntâmpla pur şi simplu să se potrivească 
atât de exact cu circumferința Pământului şi era reproductibilă 
folosind  numărul-cheie astronomic 366, erau amândouă 
coincidenţe. Rezulta că ipoteticul sistem geometric de 366 de 
grade schiţat nu era adevărat şi potrivirea exactă dintre cei 366 
de yarzi megalitici şi cele o mie de picioare minoice, cu o 
presupusă secundă de arc, era o altă coincidenţă. 

2. Yardul megalitic al lui Thom era adevărat într-un mod încă 
necunoscut şi interpretarea noastră s-a potrivit cu faptele din 
pură coincidenţă. 

3. Am redescoperit uluitorul sistem folosit pentru definirea şi 
recrearea yardului megalitic. 


Depinde de fiecare cititor să ajungă la propria lui concluzie cu 
privire la care opţiune e cel mai probabil corectă. In această 
fază eram pe deplin convinşi că primele două opţiuni nu erau 
corecte, datorită numărului de surprinzătoare coincidenţe 
necesare pentru susţinerea oricărui punct de vedere. Cu toate 
acestea, puţini ştiam că abia rămăsesem la suprafaţa unui 
sistem ce face ca toate abordările moderne ale măsurătorii să 
pară efectiv elementare. Tocmai începusem o călătorie ce urma 
să pătrundă în structura însăşi a universului. 

În rezolvarea ghicitorii yardului megalitic credem că i-am 
făcut pe arheologi să accepte, în sfârşit, uşor descoperirile lui 
Thom, fără nicio contradicţie fundamentală între părerile lor 
existente despre capacităţile arhitecţilor structurilor megalitice 
din vestul Europei. Dar se pare că a existat o înţelegere mult 
mai pronunţată a astronomiei dincolo de crearea yardului 
megalitic decât şi-ar fi putut cineva imagina, iar lumea 
arheologiei academice va face faţă probabil la ideea că 
astronomii neolitici puteau realiza atât de multe. Le împărtăşim 
surpriza, dar bilanţul probabilităților face continua respingere a 
concluziei lui Thom neştiinţifică şi numai rezultatul unei 
prejudecăţi personale. 

Un profesor marcant a fost suficient de curajos spre a fi 
generos cu prima noastră încercare de-a rezolva misterul 
yardului megalitic. În septembrie 2000, Chris şi Robert Lomas 


au participat la Festivalul Ştiinţific din Orkney, unde ne-am 
împărtăşit prima explicaţie, deşi uşor greşită, a yardului 
megalitic, cu Archie Roy, profesor emerit de astronomie la 
Universitatea Glasgow. Profesorul Roy nu e doar un distins 
astronom, ci a lucrat şi cu profesorul Thom la identificarea 
arheo-astronomiei prezente în construcţiile megalitice. Şi-a 
petrecut seara verificând calculele matematice implicate în 
modelul nostru iniţial, bazat pe mişcările stelelor, iar în 
următoarea dimineaţă ne-a anunţat că metoda funcţiona în 
principiu. Li s-a alăturat apoi lui Chris şi Robert în demonstrarea 
publică a felului cum putuse fi creat yardul megalitic. Profesorul 
Roy a adăugat că el credea că deschisesem un nou capitol în 
înţelegerea omului megalitic. 

Alexander Thom nu reuşise niciodată să-şi demonstreze 
descoperirile în termeni culturali. Nu credea că era apanajul său 
de a explica cum şi de ce locuitorii neolitici ai Europei vestice au 
creat yardul megalitic; ca un adevărat inginer ce era, a 
prezentat informaţiile scoase la lumină. Cei care doreau să 
construiască un model omogen al preistoriei nu erau mulţumiţi, 
datorită ideii de a accepta că arhitecţii neolitici erau, de fapt, 
foarte rafinaţi. Era efectiv neconvenabil de-a lua în considerare 
o reevaluare a convingerilor obişnuite privind dezvoltarea 
umanităţii. 

Rezultatul e că puţini oameni cu statut ştiinţific reputabil s-au 
întors la neolitic şi culturile timpurii ale Epocii Bronzului în şi 
împrejurul Insulelor Britanice. Arheologii au privit îndelung la 
obiectele fizice artizanale recuperate şi au o imagine solidă, dar 
poate e doar solidă fiindcă ignoră dovezile ce nu se potrivesc cu 
modelul lor. Am stabilit acum că arhitecţii megalitici, dincolo de 
toate îndoielile moderate, foloseau un sistem de măsurare 
foarte rafinat, în ciuda faptului că orice alte dovezi sugerează că 
nu erau în general foarte avansați. 

Se părea că existau două posibile scenarii: fie că aceşti 
oameni neolitici erau observatori şi astronomi desăvârşiţi, fie că 
au dat întâmplător peste un fenomen natural oarecum 
important, când şi-au bazat unitatea obişnuită de lungime 
liniară pe dimensiunile Pământului. Poate n-au înţeles ce se- 
ntâmpla, dar atunci cum puteau întrebuința oamenii minoici 
acelaşi principiu într-o altă aplicare, dacă toată situaţia era un 
accident? 


Este adevărat! 

O foarte ciudată imagine începea să iasă la iveală şi căutarea 
oricăror dovezi disponibile părea raţională. Dacă oamenii 
megalitici erau suficient de inteligenţi pentru a dezvolta un 
sistem geometric complex, trebuia să presupunem c-ar fi putut 
face mai multe. Creându-şi unitatea de lungime dintr-o unitate 
de timp, următorii paşi evidenţi ar fi fost să creeze unităţi de 
greutate şi volum. O asemenea mişcare ar fi fost o importantă 
piatră de temelie pentru comerţ, care era la rândul său un pas 
esenţial înspre adevărata civilizaţie. 

Ni se părea că, dacă existase vreodată un sistem integrat de 
greutăţi bazat pe conceptul „366”, cea mai bună cale ar fi să 
continuăm a folosi principiul lui Thom de-a pune întrebarea: 
„Ce-aş fi făcut să realizez acest presupus obiectiv?” Ţinând cont 
de această filosofie simplă, Chris a început o serie de 
experimente cu rezultate ce aveau să fie la fel de şocante pe 
cât erau de complicate. 

Concluzii 
e Am putut demonstra că yardul megalitic a fost adevărat, 
direct derivat din circumferința polară a Pământului, folosind un 
sistem geometric bazat pe numărul mişcărilor de rotaţie a 
planetei în jurul axei sale într-un an. 


e Când am comparat descoperirile profesorului Thom cu cele ale 
profesorului Graham legându-le de piciorul minoic, am aflat că 
ambele păreau bazate pe acest sistem foarte rafinat al 
geometriei Pământului, care presupunea un cerc de 366 de 
grade. Precizia corelării geometrice dintre aceste aparent 
neînrudite unităţi străvechi ne face să luăm de bună 
preexistenţa sistemului, unde o secundă de arc a circumferinței 
polare este respectiv egală cu 366 yarzi megalitici şi o mie de 
picioare minoice. 


e Am identificat şi o metodă simplă prin care orice persoană, 
căreia i s-au dat instrucţiuni simple, ar putea crea repetat şi 
exact yardul megalitic folosind numai instrumente rudimentare 
şi astronomia observaţională simplă. 


Capitolul 3 


Armonia sferelor 


Societatea megalitică 

Trebuie să recunoaştem că societatea care trăia în timpul 
construirii structurilor megalitice din Insulele Britanice pare într- 
adevăr prea rudimentară pentru a fi dezvoltat un sistem precis 
de măsurare. Viaţa acestor oameni trebuie să fi fost grea, 
implicând o luptă permanentă spre a-şi produce hrana şi a se 
încălzi. Se cunosc puţine lucruri despre acei oameni. În general, 
arheologii descoperă ceramică, unelte, resturi de locuinţe, mici 
obiecte precum greutăţi de lut, statuete etc. Culturile preistorice 
sunt diferenţiate pe baza ceramicii, pe baza acesteia realizându- 
se şi încadrarea cronologică a acestora. 

Principala dezvoltare în construcţii a început aproape de 
jumătatea celui de-al patrulea mileniu î.Hr., când climatul 
Insulelor Britanice era mai cald şi mai umed decât astăzi. Se ştie 
că locuitorii regiunii cultivau grâu şi orz, fiindcă s-au găsit urme 
ale acestor cereale pe fragmente de olărie. Asemenea imprimări 
sunt evidente în exemple din aproape toată Europa şi Asia, iar 
boabele de cereale au fost poate intenţionat folosite pentru 
adăugarea unor modele olăriei preistorice. Urma să descoperim 
că boabele de orz în special aveau o semnificaţie practică şi 
ritualică pentru îndepărtaţii noştri strămoşi. 

Aceşti primi fermieri lucrau pământul cu oase de animale şi 
plantau seminţe folosind un gen de săpăligă sau plivitoare, 
înaintea strângerii recoltei cu ajutorul secerilor din cremene sau 
a folosirii râşniţelor de piatră pentru măcinarea grăunţelor. 
Oamenii neolitici nu cunoşteau nimic despre rotația culturilor, 
iar când pământul era secătuit, fermierii mergeau mai departe, 
curăţând următorul petic de pădure cu securi din piatră şi 
arzând tufele rămase. 

Speciile vânate includeau căprioare şi vite sălbatice, iar alte 
resurse de hrană erau peştii de apă dulce şi sărată şi mai ales 
crustacee precum stridii, melci, moluşte comestibile, crabi şi 
scoici. In afara recoltelor plantate se strângeau rezerve de 
plante sălbatice, incluzând fructe, rădăcini, alune şi ghinde, iar 
sfoara se fabrica din plante fibroase ca iarba neagră, ce era 
răsucită. Se creşteau animale precum: oi, vaci, capre, porci şi 
câini, despre care se crede c-ar fi fost aduse din Europa 


continentală între anii 4200-3500 î.Hr. Dovezile din toate siturile 
arheologice sugerează că oile sau caprele şi vitele se creşteau 
în proporţii aproximativ egale, dar porcii erau relativ rari. 

Deplasarea în teritoriu era dificilă, datorită pădurilor dese şi 
mlaştinilor şi, în mod special, fiindcă roata era necunoscută în 
Europa vestică în acest timp. Încărcăturile grele erau 
transportate folosind sănii pe uscat. Apa trebuie să fi oferit cel 
mai bun mijloc de transport, iar experţii au sugerat că foloseau 
bărcile mici din piei de animale. 

Se întrebuinţau uneltele din piatră făcute din cremene, (silex) 
obsidian şi ciudatul hematit şi se confecţionau securi din piatră 
şlefuită în Irlanda încă din jurul anului 4000 î.Hr., înainte de-a se 
răspândi în restul Insulelor Britanice. Locuinţele din acea 
perioadă erau realizate din lemn, având o fundaţie din piatră şi 
acoperişuri de turbă, având de regulă dimensiuni de 6 x 6 metri, 
deşi uneori erau mult mai mari. 

Preoții-astronomi 

Viaţa pe care aceşti oameni o duceau era simplă, dar e 
aproape sigur că printre ei se afla o clasă diferită de tiparul 
general. Existenţa sa a fost posibilă datorită producerii unui 
surplus de hrană şi specializării în meşteşuguri şi comerţ. Aceşti 
oameni, gânditori pe care îi putem numi proto-ingineri, fără 
îndoială au supravegheat construirea impresionantelor structuri 
megalitice pe care Alexander Thom le-a putut înţelege mii de 
ani mai târziu. Ca vânători-culegători, întreaga comunitate ar fi 
fost implicată în lupta zilnică pentru procurarea hranei şi 
construirea unor noi locuinţe, din moment ce se deplasau dintr- 
un loc în altul. Odată cu apariţia creşterii animalelor şi cultivarea 
plantelor, comunităţile au reuşit să-i întreţină pe cei care tăiau 
şanţuri adânci, uneori în piatră solidă, şi construiau uriaşele 
structuri precum Newgrange în Irlanda. În această fază, mulţi 
oameni vor fi fost permanent implicaţi în construcţii şi aceste 
persoane trebuiau hrănite, îmbrăcate şi găzduite prin eforturile 
altora. Natura construcţiilor terminate demonstrează clar că s-a 
dezvoltat o elită ce reprezenta arhitecţii, savanții, gânditorii şi, 
fără îndoială, poeţii. Aceştia erau „magii”, preoţii-astronomi 
responsabili cu proiectarea şi construirea siturilor megalitice pe 
care profesorul Thom le-a studiat îndeaproape. 

Se pare, de asemenea, că ar fi existat o reţea de 
observatoare megalitice, folosite pentru scopuri astronomice 


variate, în funcţie de locaţia fiecăruia. Dacă aceste structuri ar fi 
fost ridicate pentru satisfacerea simplelor nevoi locale sau 
religioase, cineva s-ar aştepta să vadă mai puţine aspecte 
comune în stilul şi proiectul lor decât este evident într-o regiune 
foarte întinsă. 

Un sit arheologic găsit la Skara Brae în Insulele Orkney este în 
mod special interesant, fiindcă putea fi la fel de bine o 
„universitate” megalitică pentru pregătirea preoţilor-astronomi. 
Tehnica datării utilizând radiocarbon a indicat că era locuit între 
aproximativ 3215-2655 î.Hr., când asigura o serie de camere 
unite, fiecare cu mobila potrivită, confecţionată din piatră, 
incluzând bufete (de bucătărie), paturi, încăperi unde se gătea 
şi căzi de baie din piatră. Arheologii au descoperit că izolarea, 
protecţia şi instalaţiile sunt o caracteristică a acestui sit. O 
ascunzătoare secretă a fost găsită sub un bufet de piatră şi o 
gaură pentru un drug de închidere a fost localizată pe ambele 
părţi ale uşilor. În plus, s-a descoperit şi un şanţ de drenaj, 
proiectat pentru evacuarea excrementelor prin conducte din 
lemn înspre mare. În mod curios, casa, desemnată de arheologi 
cu „numărul şapte”, era izolată, iar uşa sa putea fi uşor blocată 
din exterior, sugerând că a fost proiectată să găzduiască un 
locatar ţinut aici împotriva voinţei sale. 

Arheologul Euan Mackie a înaintat pentru prima dată ideea că 
Skara Brae fusese un fel de colegiu preistoric, când a observat 
că resturile oilor şi ale vacilor mâncate acolo avuseseră prea 
puţine cranii pentru numărul oaselor descoperite. A concluzionat 
că, înainte de a fi măcelărită, carnea fusese importată pe insulă, 
împreună cu lemnele de foc necesare preparării acesteia.!? 
Pentru că insula nu avea nimic cu ce să facă comerţ, singurul 
răspuns acceptat al acestei enigme arheologice este că 
locuitorii fuseseră un grup de elită, sprijinit de bunăvoința unei 
comunităţi mai mari din depărtare. 

Skara Brae a dezvăluit şi câteva obiecte artizanale imposibil 
de înţeles. Mici obiecte din piatră, ce au fost splendid sculptate, 
cuprind două sfere una de 6,1 centimetri, iar cealaltă de 7,7 
centimetri ca diametru. Scopul lor este necunoscut, iar 
ornamentaţia pare imposibil de creat fără unelte de metal, după 
cum a descoperit inginerul James Macauley, când a încercat să 


19 Mackie, E.: The Megalithic Builders (Constructorii megalitici), 
Phaidon Press, Londra, 1977. 


le reproducă folosind tehnologia cunoscută a vremii. 
Greutăţi şi măsuri 

Dacă ne-am fi început căutarea creând graniţe intelectuale 
legate de ce era şi ce nu era posibil să realizeze această cultură, 
nu am fi găsit niciodată soluţia pentru yardul megalitic. Oricum, 
am fost foarte impresionați de unitatea de măsură, de metoda 
prin care a fost obţinută şi de larga sa răspândire, care indica 
valori obişnuite şi poate credinţe religioase. Având în minte 
acest lucru, Chris a mai făcut un pas speculativ înainte şi a 
început să construiască un sistem teoretic de greutăţi şi 
capacităţi spre a-l însoţi pe cel de timp, distanţă şi geometrie pe 
care-l stabilisem deja. A debutat cu acel moment din istorie în 
care se pare că mai multe culturi moderne au început să creeze 
asemenea unităţi, realizând un cub şi umplându-l cu apă. Chris 
ştia că cei care-au creat sistemul metric optaseră pentru o 
lungime egală cu a zecea parte dintr-un metru, pe care o ridicau 
la puterea a treia. Volumul apei dintr-un astfel de cub de 
10x10x10 centimetri era desemnat ca un litru, iar greutatea 
unui asemenea corp lichid a fost numită un kilogram. 

În cazul nostru, unităţile liniare ar trebui să fie în inci 
megalitici, pe care Thom i-a identificat ca a patruzecea parte 
dintr-un yard megalitic, egal cu 2,07415 centimetri. Luându-şi 
exemplul din sistemul metric, Chris a luat prima dată în 
considerare un cub cu laturile de mărimea unei a zecea părţi 
dintr-un yard megalitic, adică, patru inci megalitici (MI). În 
termeni metrici, acesta părea să aibă o capacitate cu puţin 
peste o jumătate de litru, 571,08 cm3. 

„Sistemul britanic” 

În timpul efectuării sumei simple la calculator, Chris a crezut 
că a recunoscut numărul creat şi l-a transformat repede în 
unităţi de măsură britanice (sistemul standard de măsurare 
folosit încă în Marea Britanie). Şi-a ridicat sprâncenele şi a 
repetat calculul încă de două ori pentru a-şi confirma rezultatul. 
Se întâmpla ceva foarte ciudat, fiindcă teoretica unitate 
megalitică de capacitate era egală cu 1,005 pinte, mult mai 
aproape de o pintă britanică perfectă pe care o utilizează orice 
proprietar al unei cârciumi când pune berea unui client. 
Bineînţeles, acest lucru trebuia să fie o coincidenţă, dar a fost 
totuşi una într-adevăr surprinzătoare. Mai departe, a dublat 
lungimea laturii cubului până la 8 MI, iar şocul primei 


coincidenţe a crescut, deoarece acest calcul a produs o 
capacitate de un galon britanic la acelaşi nivel incredibil de 
acuratețe. O altă dublare a produs o unitate echivalentă cu un 
buşel învechit, folosit ca o greutate uscată până în anii 1970. 

În timp ce Chris s-a oprit pentru a se gândi la calcule, şi-a dat 
seama că galonul ar trebui să se potrivească în acelaşi fel ca 
pinta, fiindcă sunt opt pinte într-un galon, iar dublarea laturii 
cubului va crea un volum de opt ori mai mare. Dar acest lucru 
nu diminua ciudăţenia, deoarece nu se cunoaşte ca sistemul 
britanic (zis şi „imperial”) să fie bazat pe cuburi. Aceste 
rezultate erau neobişnuite în cel mai mare grad şi toată logica 
sugera că ele trebuie să fi fost o coincidenţă. Ne învăţasem deja 
să nu înlăturăm nicio informaţie pur şi simplu fiindcă nu se 
potriveşte cu propriile noastre prejudecăţi. Astfel, în loc să-şi 
arunce calculele la coşul de gunoi din biroul său, Chris a ridicat 
telefonul şi i-a povestit lui Alan despre ciudata corespondenţă. 


„Ce?”, a răspuns Alan. „E curată nebunie!” 


„Nu spun că există o legătură, trebuie să fie o coincidenţă, 
deoarece pinta şi galonul, aşa cum le ştim noi azi, sunt unităţi 
medievale în cel mai bun caz şi au fost probabil restandardizate 
de câteva ori”, a explicat Chris. 


Dar a continuat sugerând că nu puteam ignora pur şi simplu 
rezultatele, numai fiindcă păreau ridicole. N-ar trebui să 
excludem posibilitatea că exista un fel de legătură trăsnită între 
yardul megalitic şi sistemul de măsurători britanice şi adăugă: 
„Deşi n-am nicio idee ce-ar putea fi.” 


Am stabilit rapid că pinta şi galonul avuseseră o diversitate de 
valori înaintea standardizării unităţilor de măsură britanice în 
secolul al XIX-lea, astfel încât corespondenţa cu cubul megalitic 
ar putea fi neînsemnată. Oricum, ne-am uitat la exemplele de 
pintă din perioade timpurii şi am găsit doar mici variaţii. Una, 
care era aproape aceeaşi cu pinta britanică, data din perioada 
domniei lui Henric al Vil-lea (1485-1509) şi verificând-o, în 
comparaţie cu cubul de 4 inci megalitici, ne-a arătat că era chiar 
mai apropiată decât de pinta modernă. Era o potrivire aproape 
perfectă, cu o abatere de mai puţin de o parte dintr-o mie. Incă 


şi mai exactă era pinta obişnuită, stabilită pentru Ministerul de 
Finanţe al guvernului britanic în anul 1601, deoarece avea o 
corespondenţă uimitoare cu 4 inci megalitici, fiind greşită cu 
mai puţin de o parte din 5.000. Din toate punctele de vedere, 
această pintă elizabetană şi volumul cubului megalitic sunt 
acelaşi lucru. 

Pinta s-a dovedit a fi mult mai veche decât ne-am imaginat, 
iar primele exemple indică o corespondenţă incredibilă cu cubul 
nostru megalitic. Nu ştiam ce însemna, dar am căzut de acord 
să acceptăm descoperirile volumetrice fără a le judeca şi am 
continuat să privim subiectul în profunzime. 

În următoarea zi, Chris i-a telefonat lui Alan din nou având 
nişte veşti importante. 


„Ştii că ne-am înţeles să abordăm această parte din volumele 
megalitice teoretice fără limitele pe care ni le-am impus, nu-i 
aşa?” 


Alan învățase să anticipeze nedumerirea sau încântarea lui 
Chris. 


„Da”, confirmă el. „Ce-ai mai găsit acum?” 


„Ei, bine, m-am gândit profund că s-ar cuveni să iau în 
considerare volumele sferelor cu dimensiuni megalitice, pe 
lângă cele ale cuburilor. Acest lucru este foarte ciudat şi vreau 
să-l verifici, dar cred c-avem o problemă.” 


„Ce fel de problemă?” - voia Alan să ştie. 


„Problema explicării imposibilului aparent”, spuse Chris. „Am 
început prin verificarea sferelor cu diametre de 5, 10 şi 20 de 
inci megalitici şi ele creează, de asemenea, volume cam 
apropiate de cele ale pintei, ale unui galon şi ale buşelului. 
Nivelul de exactitate nu e chiar atât de bun ca şi al cuburilor, 
deoarece sfera de 5 MI avea 1,027 pinte, ceea ce este încă un 
lucru tot atât de precis de care ar avea nevoie cineva în lumea 
reală. Dar o verificare rapidă a regulilor ce guvernează relaţia 
dintre cuburi şi sfere a dezvăluit că, până la o precizie de 
99,256%, un cub cu laturile de 4 unităţi va avea acelaşi volum 


ca o sferă cu un diametru de 5 unităţi, făcând ciudate 
descoperirile, dar inteligibile din punct de vedere matematic.” 


Alan era intrigat, dar nedumerit. 


„Dacă nu este niciun mister în legătură cu sfera pintei, de ce- 
ai spus că trebuia să explici imposibilul?”, mă întrebă. 


„Ceea ce ţi-am spus până acum e partea simplă a acestei 
conversații, fiindcă următorul meu test m-a dus de la lucrul mai 
degrabă ciudat la ridicolul total. Cât crezi c-ar ţine o sferă cu 
diametrul de 6 MI şi una cu cel de 60 MI în termenii greutăţii 
apei?” 


„Nu pot ghici. Cât ţin?”, întrebă Alan, nu fără puţină 
nerăbdare. 


„Ei, bine, sfera de 6 MI ţine un litru şi cântăreşte un kilogram, 
astfel că sfera de 60 de MI, de 10x10x10 ori tot atât de mult, 
ţine un metru cub şi cântăreşte o tonă metrică. 

Şi este incredibil de precisă, de asemenea.” 


Alan râse cu voce tare la telefon. 
„Ha, ha, foarte amuzant...” se opri el. „Glumeşti, nu-i aşa?” 


„Nu. Verifică şi tu, Alan. Numerele nu mint. Potrivirea e mai 
bună decât exact 99% şi, când am testat aceleaşi principii 
folosind inci şi centimetri moderni pentru sfere, n-au fost 
rezultate semnificative deloc. Ceva într-adevăr ciudat se- 
ntâmplă aici.” 


Alan se uită la socoteli în timpul conversaţiei şi căzu de-acord 
că erau corecte. Faptul că unităţile de măsură liniare megalitice 
generează atât de exact măsuri britanice moderne de 
capacitate, când sunt ridicate la puterea a treia, era o 
coincidenţă fascinantă, dar sferele erau cu desăvârşire altceva. 
Părea aproape imposibil să fie o altă coincidenţă grozavă, totuşi 
părea chiar mai puţin probabil să existe o legătură. 

Posibilitatea unui eveniment întâmplător chiar şi în acest caz 


părea neînsemnată, deoarece formula găsirii volumului unei 
sfere (vezi Anexa 2) implică numărul pi (n), acesta fiind raportul 
dintre diametral şi circumferința unui cerc. Pi este un număr 
irațional (adică unul ce nu poate fi exprimat ca o fracţie 
ordinară), egal cu 3,14159265359... dar cifrele, după virgula 
zecimală, merg se pare mai departe într-un şir aparent 
întâmplător de cifre. Acest lucru devine într-adevăr ciudat 
pentru a exista o corespondenţă între sistemul metric şi sferele 
cu dimensiuni megalitice, nu mai puţin fiindcă sistemul metric 
nu era dezvoltat până la sfârşitul secolului al XVIII-lea! 

În acest moment, aveam două opţiuni: fie să uităm întreaga 
problemă ca pe un fel de eveniment întâmplător, fie să 
continuăm a investiga toată zona fără a emite nicio judecată. 
Am ales cel din urmă mod de acţiune, reuşind să ne convingem 
unul pe altul că rezultatele ar putea avea sens odată cu 
adunarea mai multor dovezi şi cu trecerea timpului. 

Cubul megalitic de pintă 

Alan începu să se-ntrebe ce substanţe vor fi dorit oamenii 
megalitici să măsoare, din moment ce au proiectat un sistem de 
greutăţi şi măsuri. Ştia că se încadra în limitele tehnologiei 
disponibile acestor oameni pentru a crea un vas în formă de 
cub, deoarece s-au găsit recipiente de apă închise la Skara 
Brae. Confecţionându-şi propriul cub de 4x4x4 MI, s-a gândit la 
grăunţe, mai exact orzul şi grâul. A reuşit să facă rost de câteva 
seminţe din soiuri străvechi şi a început să facă experimente 
practice cu „cubul său megalitic de pintă”. A descoperit repede 
că toate grăunţele, fie orz, grâu sau orez neprelucrate, se 
comportă într-un mod foarte previzibil când sunt turnate într-un 
recipient cubic. Forma ascuţită, elipsoidă a seminţelor le face să 
ocupe un volum de 125%, faţă de apă, la aceeaşi greutate, 
ţinând cont că densităţile relative ale apei şi ale seminţelor sunt 
diferite. Alan şi-a umplut cubul de pintă cu grăunţe de orz cât de 
atent posibil şi apoi le-a răsturnat pe talerul unei balanţe spre a 
măsura rezultatul. Grăunţele de orz au cântărit exact un pfund 
britanic! 

Experimentele următoare cu un cub cu laturile de 8x8x8 MI 
umplut cu orz au confirmat că măsura 8 livre, iar cel cu 
dimensiunile de 16x16x16 cântărea un buşel, o greutate uscată 
de 64 de pfunzi. 

Acest lucru era într-adevăr incredibil. O pintă de apă şi un 


pfund de grăunţe păreau amândouă derivate dintr-un cub cu 
laturile egale cu o zecime din lungimea yardului megalitic. 

Asemenea oricui din societatea noastră, am fost învăţaţi că 
pfundul şi pinta sunt unităţi vechi. Oricum, nimeni nu sugerează 
că acestea sunt unităţi de măsură „străvechi” şi am fost de 
asemenea conştienţi că standardizarea la valori comune precise 
atât a pfundului, cât şi a pintei este un eveniment relativ recent. 
Totuşi, dacă ne-am lăsa deoparte prejudecățile şi am privi 
dovezile aşa cum ar face-o un nespecialist obiectiv, am vedea 
concluzia chiar în faţa noastră. Forţând credibilitatea, ne-am 
putea imagina ce s-ar fi putut întâmpla în Britania neolitică. 

La un moment dat în trecutul îndepărtat, când se dezvolta 
comerţul, cineva crease un sistem de greutăţi şi măsuri folosind 
yardul megalitic şi incii megalitici ca punct de plecare. Luând o 
lungime egală cu o zecime dintr-un yard megalitic ca 
dimensiune internă, ei au tăiat cu atenţie cinci bucăţi subţiri de 
ardezie pe care le-a unit sub forma unui cub şi au izolat 
îmbinările cu lut fin. Acest inventator a umplut apoi cubul cu 
apă. Apoi, ei au răsturnat apa într-un pahar de lut şi au marcat 
nivelul apei pe dinăuntru spre a crea o unitate etalon de lichid, 
care este întâmplător aceeaşi cu o pintă britanică. Un alt 
procedeu a fost de a umple acelaşi cub cu grăunţe, netezind cu 
palma uşor partea de sus pentru a se asigura uniformitatea 
înăuntrul cubului. Savantul nostru fictiv a turnat apoi grăunţele 
pe o balanţă simplă şi a cioplit aşchii dintr-o piatră pe partea 
opusă, până când s-a echilibrat cântarul. Această piatră a fost 
prin urmare o unitate-etalon de greutate, care, încă o dată, se- 
ntâmplă să fie aceeaşi cu o unitate britanică - pfundul modern. 
Acest ipotetic prim comerciant ar fi putut astfel crea unităţi de 
măsură lichide precise şi repetabile, precum şi greutăţi uscate, 
doar privind mişcarea planetei Venus traversând cerul. Ce 
gândire magică! 

Dacă  pfundul şi pinta erau într-adevăr megalitice, 
asemănările dintre sistemul megalitic şi cel metric erau chiar 
surprinzătoare. Ambele unităţi liniare fundamentale se bazau pe 
o subdiviziune a circumferinței polare a Pământului, şi atât 
unităţile de greutate, cât şi cele de capacitate se defineau cu 
ajutorul unui cub cu laturile egale cu o zecime din unitatea 
liniară. 

Pfundul şi pinta ar putea fi recreate oriunde, de către oricine 


are cunoştinţele necesare pentru a urmări planeta Venus 
traversând o a 366-a parte din cer şi balansându-şi pendulul de 
câte ori se cere. 

Prin orice definiţie rezonabilă, acestea erau unităţi divine 
luate direct din cer. Nu era nicio magie în asta, doar ştiinţă, şi ce 
reprezintă mai mult, ştiinţă la fel de pură şi perfectă de care ar 
fi nevoie pentru a crea o bază pentru civilizaţie. 

Acum ne întrebăm din nou: este această perfecţiune doar 
întâmplare? Orice universitar obişnuit ar fi fugit de aceste 
descoperiri cu mult înainte de a fi atins acest punct, de teama 
unui prea mare ridicol din partea colegilor, încât ar strica finalul 
unei cariere. Dar nu suntem constrânşi de asemenea presiuni şi 
am ajuns într-un moment în care ar fi fost nerezonabil să 
respingem teza care se desfăşurase înaintea noastră. 

Cum putea fi această complicată şi încântătoare paradigmă o 

iluzie? 

Simţeam acum că deschisesem aproape întâmplător o uşă 
străveche ce lăsa să pătrundă un fel de lumină strălucitoare. În 
ciuda faptului că nu puteam începe prin a ne gândi la un 
mecanism ce-i putea lega pe constructorii megalitici de unităţile 
moderne ca pfundul şi pinta, kilogramul şi litrul, eram siguri că 
se întâmpla ceva foarte special. 

Pfundul modern se numeşte corect „pfundul avoirdupois”. Se 
crede că ar fi fost prima dată introdus de conții de Champagne 
pentru utilizarea sa la târgurile din secolul al XII-lea în Franţa. 
Inţelesul cuvântului „avoirdupois” este oarecum ciudat, dar s-ar 
putea lega de franceza veche şi ar însemna pur şi simplu 
„obiecte de greutate”. Pentru mai mult de 150 de ani, 
aproximativ între 1140 şi 1320, târgurile din regiunea 
Champagne au fost centrul internaţional al comerţului, al 
creditului şi al schimbului valutar european. Champagne era o 
regiune bogată din punct de vedere agricol, situată la nord-est 
de Paris, cu o populaţie densă şi înstărită. Principalele târguri se 
ţineau în patru oraşe în sud-vestul provinciei: Lagny, Provins, 
Troyes şi Bar-sur-Aube. 

In târguri se efectuau în mare parte tranzacţii cu ridicata, cu 
negustori ce cumpărau şi vindeau între ei înşişi, mai degrabă 
decât să vândă cu amănuntul. Se disting în plus de pieţele 
obişnuite prin durata lor mare şi prin ocazionalitate. Aceste 
târguri durau cinci săptămâni, sau mai mult, şi numai oraşul 


Troyes avea mai mult de unul pe an. Multe din produsele 
comercializate erau de natură agricolă şi unii cred că termenul 
„avoirdupois” indica orice lucru vândut la greutate, cum ar fi 
condimentele, metalele şi vopselele. 
Rod-ul - unitatea de măsură de 5 metri 

Nu se ştie de unde au obţinut conții de Champagne pfundul 
avoirdupois şi am căzut de acord să ne întoarcem la această 
problemă când vom fi strâns mai multe informaţii. Chris s-a 
decis să privească mai îndeaproape toate unităţile de măsură 
moderne pentru a vedea dacă existau orice alte legături 
notabile cu unităţile megalitice. Se spune că sistemul britanic de 
măsuri s-ar fi dezvoltat din unităţi cu totul diferite din trecut, 
incluzând părţi ale corpului ca lăţimea palmei, piciorul şi braţele 
desfăcute. Unităţile britanice etalon de lungime folosite acum, 
sau în vremuri foarte apropiate, alcătuiesc următorul tabel: 


12 inci = 1 (un) picior 
3 picioare = 1 (un) yard 
5 1 i 

2 rA = 1 (un) rod 

4 rods = 1 (un) lanţ 
10 lanțuri = 1 (un) furlong 
8 furlong = o milă 


În timp ce s-a uitat acum pentru prima dată la această listă 
aproape redundantă de când a terminat şcoala primară, Chris 
avea impresia că înlănțuirea părea haotică şi că rod-ul ieşea în 
evidență ca fiind îndeosebi ciudat, egal cu 52 yarzi sau 162 
picioare. Dacă celelalte unităţi erau numere întregi precise, rod- 
ul dădea impresia că era străin, ca şi cum ar fi provenit de 
altundeva. Luând în considerare rod-ul (cunoscut şi ca un pol = 
5,029 m sau perch = 5,03 m), a observat că era foarte aproape 
de şase yarzi megalitici. De fapt, rodul este egal cu 6 yarzi 
megalitici cu o exactitate de 99%. Se putea întâmpla ca rod-ul, 
se-ntreba Chris, să fi fost o unitate megalitică străveche? Pentru 
o aprofundare, Chris a probat rod-ul ca potenţială unitate 
metrică, iar surprizele s-au ţinut lanţ deoarece era echivalent cu 
5 metri, cu o exactitate mai mare de 99,5%. Ambele puteau fi 
uşor o coincidenţă, dar întrebarea ce îi venea în minte era: 


„Fusese cândva rod-ul o unitate străveche organizată astfel 
încât să echivaleze cu 16,5 picioare într-un anumit moment al 
trecutului relativ recent?” Observa o structură megalitică 
ipotetică fundamentală, care ar avea mai mult înţeles: 


40 de inci megalitici 
6 yarzi megalitici 


1 (un) yard megalitic 
1 (un) rod megalitic 
1 


4 rodi = 1 (un) lant 

10 lanțuri = 1 (un) furlong (40 rodi = 1 
(un) furlong) 

8 furlongi 1 (o) milă (320 rodi = 
1 (o) milă) 


O înlănţuire de 40-6-4-10-8 părea mult mai logică decât 
explicaţia obişnuită şi necesită doar o mică modificare a 
definiţiei moderne a unităţii de măsură rod pentru a o realiza. 
Aceasta reprezenta o gândire foarte speculativă, însă dădea 
nişte rezultate foarte interesante. Apoi, Chris a încercat să 
introducă teoreticul său rod megalitic în sistemul metric: 


10 milimetri = 1 (un) centimetru 
100 centimetri = 1 (un) metru 

5 metri = 1 (un) rod 

200 rods = 1 (un) kilometru 


lpoteticul rod megalitic era incredibil de precis în 
corespondenţa sa şi complet logic. Cu toate acestea, trebuie să 
ne amintim că relaţia sa cu metrul nu putea fi reală, fiindcă 
sistemul metric nu era inventat până în ultimii ani din secolul al 
XVIII-lea. Sau cel puţin aşa credeam atunci! 

Rezultatele au sugerat că mila şi kilometrul puteau fi ambele 
unităţi ce s-au dezvoltat din ipoteticul rod megalitic: 


1 (o) milă = 1920 MY = 320 rodi megalitici 
1 (un) kilometru = 1200 MY = 200 rodi megalitici 


Astfel că atât mila modernă, cât şi kilometrul sunt legate între 
ele prin folosirea yardului megalitic şi printr-un presupus rod 
megalitic. (A nu se confunda cu lungimea pe care Alexander 
Thom a numit-o un rod megalitic. Alexander Thom identificase o 


unitate de 2,5 yarzi megalitici, utilizată în multe din siturile pe 
care le-a cercetat. Îl numise rod megalitic.). Potrivit conversiunii, 
sunt 1,6093 kilometri într-o milă, iar această abordare 
megalitică oferă o relaţie între cele două aproape perfectă. 

Mai departe, Chris a luat în considerare unitatea britanică de 
suprafaţă, acrul, definit ca 4.840 yarzi pătraţi. A descoperit 
repede că avea mult mai mult sens dacă era privit în termeni 
megalitici, deoarece reprezintă 5.760 yarzi megalitici pătraţi, 
ceea ce înseamnă 4x40 rodi megalitici. Poate fi exprimat şi ca 
360 de suprafeţe pătrate de teren fiecare de 4x4 MY. 

Cercetând unităţile britanice învechite acum, Chris a 
descoperit şi că până recent exista un lucru cunoscut drept un 
„rod pătrat”, definit ca fiind mai degrabă 3074 yarzi pătraţi 
ciudaţi. Rod-ul megalitic îi dădea din nou sens, fiindcă erau 
exact 36 de yarzi megalitici pătraţi. 

Cheia unei realități pierdute 

Dintr-odată, sistemul de măsurători britanic apărea ca un 
sistem special proiectat, bazat pe yardul megalitic, nu pe inci, 
picior sau yard. A privit mai îndeaproape unităţile metrice 
pentru suprafaţă şi au ieşit la iveală aceleaşi structuri. Hectarul 
este alcătuit din 10.000 de metri pătraţi sau 100 de ari, fiecare 
ar având 10x10 metri. În termeni megalitici, aceştia ar putea fi 
aproximaţi ca: 


1 (un) ar = 2x2 rodi megalitici (12x12 MY) 
1 (un) hectar = 100 de unităţi a 2x2 rodi megalitici 
1 (un) hectar = 1 (un) kilometrux2 rodi megalitici 


Studierea altor unităţi demodate s-a dovedit foarte 
interesantă. Vechiul acru irlandez de 7.840 yarzi pătraţi este o 
măsură ciudată, care se dovedeşte a fi 40 de yarzi megalitici x 
40 de rodi megalitici, cu o exactitate mai mare de 99%. Apoi, 
vechiul acru scoţian de 6.150,4 yarzi pătraţi părea în special 
bizar, până când Chris l-a estimat în termeni megalitici şi a 
descoperit că reprezenta, de fapt, 75 de yarzi megalitici x 100 
de yarzi megalitici, cu o precizie mai mare de 99,6%. 

A fost yardul megalitic într-adevăr cheia fundamentală a unei 
realităţi pierdute, din spatele sistemelor de măsurare moderne, 
atât britanic, cât şi metric? Ne-am adunat pentru a sistematiza 
aceste noi informaţii şi ne-am întrebat dacă exista cumva 


posibilitatea ca noi să începem să vedem structuri care nu erau 
efectiv acolo. Următorul pas era să evaluăm dacă legăturile pe 
care le găsisem folosind presupusul rod megalitic erau într- 
adevăr la fel de remarcabile pe cât păreau. Punctul iniţial fusese 

x : ? di cat ceda 
de-a lua în considerare dacă rod-ul de 165 picioare (198 inci) 
fusese în primul rând definit ca şase yarzi megalitici. Am 
observat apoi că metrul se potriveşte şi el în cadrul structurii. 
Am aruncat din nou o privire la toate cele trei versiuni potenţiale 
ale rod-ului în termeni metrici: 


rod-ul = 161/2 picioare = 5.029 milimetri (100%) 

britanic 

rod-ul metric = 5 metri = 5.000 milimetri 
(99,42%) 

rod-ul = 6 yarzi = 4.978 milimetri 

megalitic megalitici (98,99%) 


Erau apropiate, foarte apropiate, dar oricărui cercetător i s-ar 
putea ierta dacă le-ar respinge ca o potrivire întâmplătoare. 
Felul în care presupusul rod dădea sens atâtor unităţi vechi, 
precum acrii irlandezi şi scoțieni, era suficient pentru a ne 
împiedica să renunţăm la noţiune. Dar puteam privi aceste 
observaţii ca fiind de un interes potenţial, dacă descoperirile 
viitoare aveau să le sprijine mai departe. Dacă nu, chiar şi în 
acest stadiu eram aproape pregătiţi să respingem întreaga idee. 

Am rămas oarecum sceptici în legătură cu validitatea rodului 
megalitic, dar nu mai aveam acum nicio îndoială privind 
greutăţile şi măsurile megalitice pe care le recreaserăm. Poate 
că cea mai bună cale ar fi să cercetăm o altă cultură, mai bine 
înţeleasă, spre a ne convinge dacă tehnicile megalitice se 
foloseau şi altundeva în lume, fie în acelaşi timp cu fermierii din 
Europa de Vest, fie mai recent. 

Concluzii 
e Un cub cu laturile egale cu o zecime din yardul megalitic ţine o 
pintă britanică de apă şi un pfund britanic de grăunţe, cu un 
grad mare de precizie. Dublarea lungimii laturilor creează o 
capacitate de un galon britanic, iar o altă dublare produce o 
greutate de un buşel uscat. 


e Sferele cu diametrul de şase inci megalitici ţin un litru şi 
cântăresc un kilogram, în timp ce o sferă ce măsoară un yard 
megalitic şi jumătate pe transversală ţine un metru cub de apă 
şi cântăreşte o tonă metrică. La prima vedere se pare că trebuie 
să fie o coincidenţă corespondenţa britanică şi metrică, 
deoarece ambele sisteme sunt convenţii relativ recente. 


e Cercetarea vechii unităţi de lungime, cunoscută drept rod, 
arată că este aproape egală cu 5 metri şi 6 yarzi megalitici. Ca 
atare, pare să unească cele două sisteme cu toate unităţile de 
lungime şi suprafaţă, chiar dând rost unităţilor speciale, vechi 
precum ariile irlandeze şi scoțiene. 

e Calculele matematice sunt uşor de verificat şi structura ce 
rezultă este solidă şi simplă, totuşi, potrivit istoriilor standard, n- 
ar trebui să existe. Toate acestea pot fi coincidenţe incredibil de 
mari, dar atunci nu eram pregătiţi să facem acea presupunere. 


Capitolul 4 


Gradele sumeriene 


Descoperisem un sistem de greutăţi şi măsurători foarte 
surprinzător, provenit direct şi logic din yardul megalitic care s- 
ar putea să fi fost folosit în şi împrejurul Insulelor Britanice în 
timpul Epocii Pietrei târzii. Acest sistem ipotetic ilustrează mult 
simţ practic şi o tehnologie foarte simplă. Dacă aceste unităţi le 
erau cunoscute arhitecţilor megalitici, înseamnă că pfunzii şi 
pintele erau cunoscute şi folosite acum 5.000 de ani. 
Bineînţeles, nu putem niciodată şti sigur dacă aceste unităţi au 
existat, pentru că popoarele megalitice nu au lăsat mărturii 
scrise. Oricum, ar fi fost foarte ciudat pentru un grup de oameni 
să fi întrebuințat unităţi foarte precise de lungime mai bine de 
1.000 de ani şi să nu fi adaptat niciodată asemenea unităţi spre 
a stabili greutatea şi volumul. 

Fără niciun mijloc de a măsura greutatea şi volumul, comerţul 
rămâne la nivelul schimbului în natură, unde fiecare tranzacţie 
trebuie evaluată doar prin aprecierea vizuală. Capacitatea de-a 
identifica o cantitate cunoscută face din cumpărare şi vânzare 
un proces mult mai ştiinţific, din moment ce se poate repeta din 
când în când. Folosind unităţi de greutate acceptate reciproc, 
însemna că târgurile se puteau face pe o scară largă, fiindcă nu 


era necesar să vezi întâi marfa pentru a-i evalua cantitatea. De 
exemplu, doi pfunzi de carne de căprioară pot fi înţeleşi ca 
echivalând cu o pintă de bere. 

_ Informaţia înseamnă putere şi rareori dispare pur şi simplu. 
Intr-adevăr, faptul că unităţile megalitice se află într-o relaţie 
aproape perfectă cu unităţile de măsură moderne sugerează 
foarte tare că a existat o continuitate a acestei ştiinţe peste 
marele zid al istoriei. Am decis, prin urmare, să ne aducem 
investigația înapoi peste zid, la prima mare civilizaţie, pentru a 
stabili dacă am putea identifica orice legătură cu felul de 
gândire megalitic. Acele fapte ne-au dus la inventatorii scrierii şi 
la prima naţiune cunoscută de comercianţi internaţionali, 
sumerienii, care trăiau într-un număr de oraşe-stat puternice. 

Civilizaţia sumeriană 

Regiunea ocupată de sumerieni a fost între fluviile Tigru şi 
Eufrat, în locul unde se află azi lrakul şi, până nu de mult, 
regiunea a fost cunoscută drept Mesopotamia. Populaţiile 
preistorice al culturii El Obeid se stabiliseră iniţial în zonă, 
ridicând aşezări ce s-au dezvoltat treptat în oraşe sumeriene 
importante: Adab, Eridu, Isin, Kiş, Kullab, Lagaş, Larsa, Nippur şi 
Ur. Pe măsură ce zona prospera, semiţii din deşerturile Siriei şi 
ale Arabiei s-au mutat, atât ca imigranţi paşnici, cât şi ca 
năvălitori. Apoi, aproximativ în jurul anului 3250 î.Hr., sumerienii 
s-au aşezat aici şi au început să întemeieze familii 
amestecându-se cu populaţia băştinaşă. Aceşti nou-veniţi, mici 
de statură şi bruneţi erau rafinaţi din punct de vedere 
intelectual şi tehnologic şi vorbeau o limbă aglutinantă, 
neînrudită cu nicio altă limbă cunoscută. (Limbile aglutinante 
conţin cuvinte formate prin combinarea morfemelor mai mici - 
unităţi ce nu mai pot fi descompuse - pentru a exprima gânduri 
complexe.) 

Cum sumerienii câştigau controlul, ţara se îmbogăţea şi 
devenea mai puternică, iar arta şi arhitectura, precum şi 
gândirea religioasă şi etică înflorea. Limba sumeriană a fost 
adoptată de cei din regiune şi chiar în alte regiuni a fost limba 
intelectualilor şi a diplomaţiei. Sistemul cuneiform de scriere pe 
care l-au inventat  sumerienii a devenit instrumentul 
fundamental de comunicare scrisă, folosit peste tot în Orientul 
Mijlociu pentru următorii 2.000 de ani. Se crede că sumerienii au 
inventat şi roata. 


Primul conducător cunoscut cu certitudine al Sumerului a fost 
Etana, regele din Kiş, care a domnit în jurul anului 2800 î.Hr. 
Diversele oraşe-stat se luptau adesea între ele şi, până în 
secolul al XXIII-lea î.Hr., puterea sumerienilor decăzuse într-un 
asemenea grad că nu se mai puteau apăra împotriva invaziilor 
străine. Conducătorul semitic Sargon cel Mare a cucerit întreaga 
zonă şi a fon dat o nouă capitală la Agade, în partea cea mai 
nordică a Sumerului, care a devenit cel mai bogat şi mai 
puternic oraş din lume. Băştinaşii din nordul Sumerului şi 
cuceritorii lor s-au amestecat spre a deveni un grup etnic şi 
lingvistic cunoscut sub numele de akkadieni. 

Dinastia akkadienilor a durat timp de un secol, după care un 
popor din munţii Zagros, cunoscuţi drept guti au jefuit oraşul 
Agade şi au devastat în cele din urmă tot Sumerul. După câteva 
generaţii, sumerienii au scăpat de jugul gutilor şi importantul 
oraş de altădată, Lagaş, s-a impus din nou în timpul domniei lui 
Gudea, între anii 2144 şi 2124 î.Hr. Gudea a fost un guvernator 
extraordinar de pios şi capabil, lăsând în urmă numeroase statui 
de-ale sale, ce încă supraviețuiesc. 

Civilizaţia babiloniană 

Cam din anul 2000 î.Hr. A existat o lentă schimbare a 
perioadei înfloritoare, asistând la declinul culturii sumeriene şi 
ascensiunea a ceea ce se numeşte civilizaţia babiloniană, care a 
înflorit până în secolul VI î.Hr. Babilonienii au modificat şi 
transformat moştenirea lor sumeriană spre a se potrivi cu 
propria lor cultură şi etos, rezultând un mod de viaţă atât de 
eficient că a suferit schimbări relativ puţine timp de 1.200 de 
ani. 

Zona numită de greci Mesopotamia e cunoscută drept 
„leagănul civilizaţiei” şi a fost adăpostul culturilor sumeriene, 
babiloniene, asiriene şi caldeene vreme de mii de ani. E greu de 
separat ce realizări a avut fiecare grup, fiindcă a existat un val 
continuu de progres. În multe privinţe nu e necesar să încercăm 
a face distincţii nete între aceste civilizaţii, pentru că ele 
reprezintă o evoluţie a aceluiaşi fel de gândire. 

Baza 10 şi baza 60 

Sumerienilor li se atribuie dezvoltarea matematicii. Ei 
foloseau o combinaţie a sistemelor de numărare cu baza 10 şi 
baza 60 sexagesimală) în opoziţie cu simpla bază 10 sau 
sistemul zecimal pe care-l utilizăm astăzi. Suntem obişnuiţi să 


credem că sunt 60 de secunde într-un minut şi 60 de minute 
într-o oră, deoarece sistemul nostru temporal derivă din cel al 
sumerienilor/babilonienilor. Printr-un consens general, 
sumerienilor li se atribuie inventarea ideii că avem un cerc cu 
360 de grade, fiecare grad fiind subdivizat în 60 de minute şi 
fiecare minut în 60 de secunde. 

Primul nostru gând în acest moment a fost cât de 
asemănătoare era împărţirea cercului între cele 366 de grade 
megalitice şi cele 360 ale sumerienilor. Ne-am întrebat dacă 
sumerienii au folosit iniţial sistemul de 366 de grade, dar au 
făcut o mică ajustare descendentă când şi-au inventat baza 
aritmetică 60. Cu toate acestea, capacitatea de a împărţi cercul 
în 6 porţiuni de 60 le va fi fost mult mai utilă. Oricum, am 
descoperit curând că era ceva mult mai cuprinzător decât o 
simplă rotunjire a sistemului altcuiva. 

Trebuia să ne amintim că numărul 360 era deja important 
pentru constructorii megalitici, fiindcă aveau „6 porţiuni de 60” 
în geometria lor legată de Pământ, în care 366 de grade erau 
subîmpărţite în 60 de minute şi apoi în 6 secunde. Aceasta 
fusese metoda care a produs o secundă de arc a circumferinței 
polare, de 366 de yarzi megalitici ca lungime, de asemenea 
egală cu exact 1.000 de picioare minoice. Astfel, întregeam deja 
un oarecare înţeles al continuității dintre oamenii megalitici ai 
Britaniei şi sumerieni, care trăiau cam în aceeaşi perioadă, dar 
se aflau la mii de mile distanţă unii de alţii. 

Sămânța de orz 

Următorul pas logic era de a ne uita la ceea ce este cunoscut 
ca unităţi de măsurare sumeriene, începând cu lungimea. Astăzi 
avem sute de unităţi diverse pentru toate felurile de scopuri 
specializate, iar sumerienii nu erau atât de diferiţi de noi. Mai 
mult, odată cu civilizaţia noastră, unităţile s-au schimbat peste 
sute de ani, dar, în ciuda acestor complicaţii, întotdeauna exista 
o unitate esenţială pentru o cultură, în acelaşi fel în care este 
metrul pentru Europa şi piciorul pentru Statele Unite. Culturile 
mesopotamiene foloseau o gamă de măsurători liniare în 
timpuri diferite, în funcţie de lucrul măsurat, dar există o părere 
generală că o unitate liniară cunoscută drept „kush” sau „cotul 
de orz” era principala unitate de lungime în timpul sumerienilor. 

Kush-ul era alcătuit din 180 „se” (crezut a se pronunţa la fel 
ca „shay”), însemnând „sămânță de orz”. Şase se erau egali cu 


un „shu-si”, şi 30 shu-si erau egali cu un kush. Se ştie că kush-ul 
era foarte apropiat de jumătate de metru în lungime şi există 
acum o definiţie aproape exactă, mulţumită celor două statui 
ale regelui sumerian Gudea, menţionat mai sus. Un număr de 
statui realizate din diorit au fost dezgropate în Mesopotamia de 
către Ernest de Sarzec în 1880 şi două dintre aceste statui îl 
înfăţişează pe regele Gudea într-o poziţie şezândă, cu o tăbliță 
în poală, inscripționată cu planuri pentru un templu. De-a lungul 
feţei statuii, pe cealaltă parte a figurii, se află o riglă gradată, 
atent executată şi clar intenţionată de a fi de o jumătate de 
kush. Lungimea acestui prim exemplu, al unei jumătăţi 
sumeriene de kush, a fost măsurată cam la 24,97 centimetri, 
ceea ce ar însemna că unitatea sumeriană kush era echivalentă 
cu 49,94 centimetri şi era adesea folosit dublul kush-ului, pe 
care profesorul Livio Stecchini îl socotea că ar trebui să fie de 
99,88 centimetri.2 

Din păcate nu avem o definiţie exactă a unităţii kush duble, 
deoarece nu sunt destule mostre disponibile (în comparaţie cu 
lucrarea lui Thom sau chiar a profesorului Graham) pentru a 
extrage una. În consecinţă, am luat valoarea exprimată de 
profesorul Stecchini drept cea mai bună evaluare posibilă care 
există. În orice caz, putem fi siguri că unitatea kush dublă era 
incredibil de aproape de a fi un metru modern şi, în timp ce-am 
fi putut ignora odată acest lucru drept coincidenţă, eram acum 
dispuşi a considera că ar exista măcar o legătură. 

Faptul că unitatea kush era compusă din 180 se ori seminţe 
de orz a fost de interes imediat, ţinând cont de descoperirile 
noastre despre grăunţe şi pfundul avoirdupois. Acest lucru 
însemna şi că erau 360 se în kush-ul dublu, care era efectiv un 
metru. Am întrebat un specialist (vezi pp. 243-244) dacă existau 
orice informaţii disponibile privind cele mai mici unităţi de 
măsurare liniară sumeriană. Specialistul, profesor de 
matematică, ne-a spus că „sămânța de orz la care se făcea 
referire ca se nu trebuia luată ca o sămânță veritabilă de orz, 
fiindcă era doar o terminologie convenabilă, folosită de scribii 
sumerieni”. A continuat prin a sugera că seminţele autentice de 
orz ar fi o bază cât se poate de inutilă pentru orice sistem de 
măsurare. Ne-am decis să vedem dacă era aşa. După cât ne-am 
putut convinge, sămânţa de orz nu s-a schimbat prea mult din 


2 Stecchini, L.C.: www.metrum.org/measures/index.htm 


vremurile mesopotamiene străvechi, aşa că am lipit un număr 
de seminţe de orz pe rânduri, pe o bandă adezivă, spre a vedea 
cât măsurau. Cu seminţele puse cap la cap, sunt cu siguranţă cu 
mult mai puţin decât 180 de seminţe de orz într-un cot de orz. 
Oricum, când sunt aranjate una lângă alta (vezi Planşele color), 
măsoară exact ce se presupune că ar măsura unitatea se, 180 
de seminţe de orz (în medie) într-un kush. Menţionăm acest mic 
exerciţiu pentru a demonstra nebunia de a nu lua în serios 
cuvintele vechilor noştri strămoşi. Aceşti oameni nu s-ar fi referit 
la o sămânță de orz dacă ar fi vorbit de ceva cu totul diferit. 
(Vezi Anexa 6 pentru mai multe informaţii despre experimentele 
noastre cu seminţe de orz.) Acest lucru însemna şi că erau 360 
se (seminţe de orz) într-un kush dublu şi, dacă unităţile kush 
erau transformate într-un cerc, fiecare se ar fi astfel egal cu un 
grad. 

Sumerienii fuseseră familiari nu numai cu unitatea kush sau 
cotul de orz, ci folosiseră în mod obişnuit jumătatea de kush 
(după reprezentările de pe statuile lui Gudea) şi kush-ul dublu, 
tot aşa cum arhitecţii megalitici folosiseră cu regularitate 
jumătatea de yard, yardul întreg şi yardul megalitic dublu în 
construcţiile lor. 

Tehnica planetei Venus 

După ce-am identificat deja un procedeu asigurat contra 
greşelilor de manevrare, pentru determinarea  yardului 
megalitic, următorul punct firesc de plecare era de a lua în 
considerare metoda planetei Venus. Se ştie că sumerienii au 
fost astronomi extraordinari şi cu siguranţă au inventat 
geometria (atestată de problemele matematice scrise pe sute 
de tăblițe din lut din perioada respectivă), astfel că au putut 
folosi tehnica planetei Venus. Încă o dată, ne aflam în fericita 
situaţie de-a cerceta şi copia procedeul. Puteam începe cu 
presupusa lungime a unei jumătăţi de kush de pe statuia lui 
Gudea pentru ipoteticul nostru pendul şi să lucrăm invers pentru 
a găsi ecuaţia posibilă ce ar fi produs rezultatul dorit. Trebuia să 
ştim prima oară în ce ritm bătea pendulul de jumătate de kush 
şi, până acum, eram familiarizați cu formula prin care se 
ajungea la perioada de timp necesară oricărui pendul cu o 
lungime dată spre a se balansa. Alan s-a uitat la jumătatea de 
kush, a aplicat formula pendulului la calculator, a repetat-o 
înainte de a ridica telefonul pentru a-l suna pe Chris: 


„Tocmai am verificat balansul unui pendul de jumătate de 
kush”, anunţă Alan fără nicio introducere, când Chris ridică 
telefonul. 


„E interesant?”, întrebă Chris. 


„Interesant? Vrei ceva interesant - Foarte bine, o să-ţi ofer 
ceva interesant.” 


„Continuă atunci”, spuse Chris. 


„O secundă! Perioada pendulului este de o secundă!” strigă el 
triumfător. „Presupunând că lungimea lui Stecchini de 99,88 cm 
este precisă, intervalul de timp e, de fapt, de 1,003 secunde, 
care e al naibii de aproape, nu crezi?” 


„Wow! răspunse Chris. Sumerienii au inventat secunda de 
timp şi acum se pare că am fi descoperit felul cum au 
procedat.” 


Pentru a rezulta o cifră cu mai mare decât secunda 


1.000 
modernă părea mult mai mult decât o simplă coincidenţă. Kush- 
ul dublu de 99,88 centimetri a şi revenit exact la aceeaşi 
corespondenţă aproape perfectă, deşi în acest caz pentru o 
singură bătaie a pendulului. (Perioada pendulului este balansul 
dintr-o parte în cealaltă şi înapoi, în timp ce bătaia reprezintă o 
singură mişcare dintr-o parte în alta.) 

Ne-am simţit îndreptăţiţi să respingem orice concepţie că 
aceste unităţi primare sumeriene de lungime au produs 
întâmplător o asemenea potrivire reuşită cu secunda de timp 
inventată de sumerieni, atunci când era folosită ca un pendul. 

Era ca şi cum kush-ul şi secunda erau două jumătăţi ale 
aceluiaşi fenomen: perioada de timp şi lungimea care au fost 
reunite de acceleraţia (gravitațională a) Pământului la 
latitudinea Sumerului. Această realizare este de o importanţă 
deosebită. Fizica modernă acceptă că timpul şi spaţiul 
(însemnând distanţa liniară) pot fi văzute ca expresii diferite ale 
aceluiaşi lucru, fapt ce pare să fi fost cunoscut de popoarele 


megalitice şi de sumerieni, cel puţin la un nivel matematic. 

Părea într-adevăr că sumerienii vor fi utilizat tehnica 
megalitică de măsurarea a rotației Pământului, observând şi 
cronometrând planeta Venus. Intrebarea era: „Ce parte a 
cercului era folosită şi câte bătăi se numărau?” Acest lucru ar 
trebui să fie uşor de stabilit, fiindcă ştiam mult mai multe despre 
locuitorii regiunii Sumerului decât despre cei ai Insulelor 
Britanice din vremea aceea. Am început cu logica presupunere 
că ar fi utilizat un grad sumerian/babilonian şi, în consecinţă, 
z dintr-un cerc, aşa cum am face-o astăzi. Erau atunci nişte 
calcule simple pentru a demonstra că pendulul de jumătate de 
kush realiza 120 de perioade sau 240 de bătăi în timpul necesar 
planetei Venus să treacă printr-un grad. Prin urmare, un 
constructor sumerian şi-ar putea verifica jumătatea de kush sau 
kush-ul dublu întrebuințând exact aceeaşi tehnologie ca şi cea a 
constructorului megalitic, totuşi introducând numerele 
importante pentru propria sa civilizaţie. Rezultatul era de a 
defini secunda de timp ce este incredibil de apropiată de cea pe 
care o folosim încă astăzi, creând un rezultat ce era din toate 
punctele de vedere acelaşi cu metrul. 

Numerele erau încă o dată prea exacte pentru a fi un 
eveniment întâmplător. Acest experiment, utilizând jumătatea 
de kush şi un grad din cercul sumerian, ar fi putut uşor 
determina orice număr impar. Oricum, nu era cazul, iar 
rezultatul arăta clar că iniţiatorii sistemului întrebuinţaseră 
numărul bază sumerian 60. Acest lucru era evident, fiindcă 120 
este de două ori 60 şi 240 este de patru ori 60. Adunate, ele fac 
360, numărul gradelor dintr-un cerc. 

Din moment ce înţelegeam foarte bine aceste calcule, trebuia 
să aflăm dacă exista vreun indiciu că sumerienii/babilonienii 
foloseau o perioadă de timp egală cu 240 de secunde, marcate 
prin 240 de bătăi ale unui pendul cu lungimea unui kush dublu. 
Am descoperit curând că împărțeau ziua în unităţi numite 
„gesh” şi un gesh, în mod surprinzător, dura 240 de secunde! 
Totul se potrivea ca un frumos mozaic! 

Utilizasem mai devreme tehnica lui Thom de cercetare şi 
copiere a procedeelor pentru a determina tehnicile legate de 
Venus şi ale pendulului, folosite de oamenii megalitici, deşi, 
bineînţeles, în absenţa mărturiilor scrise din această perioadă şi 


locaţie geografică, nu puteam şti dacă perioadei de timp în care 
se balansa pendulul lor i se dăduse un nume. Dar sumerienii 
păstraseră mărturii, despre această perioadă - gesh - şi, în mod 
surprinzător, aveau un nume exact pentru perioada de timp pe 
care am dedus-o ca necesară pentru metoda realizării unei 
jumătăţi de kush şi a unui kush dublu, gesh-ul. Nu putea fi nicio 
îndoială, asemenea popoarelor megalitice, sumerienii utilizaseră 
metoda pendulului legată de planeta Venus. 

Se ştie că Venus ocupă un loc special în cultura sumeriană. 
Planeta le-a fost cunoscută prima dată preoţilor-astronomi sau 
„baru” drept „Inanna”, lucru ce însemna „Regina cerului”. Mai 
târziu, Venus era cunoscută şi ca „Iştar”. Aici existau mai multe 
dovezi pentru a sprijini ipoteza noastră iniţială despre tehnica 
megalitică. După ce am aplicat o metodologie din Britania 
megalitică, ajunsesem la o matrice ce împleteşte secunda de 
timp, kush-ul sumerian, sistemul numeric sumerian cu baza 60, 
cercul sumerian de 360 grade şi gesh-ul unitatea în care se 
descompunea o zi la sumerieni, ca la noi minutul sau ora). 
Şansele ca toate acestea să fie întâmplătoare cu o asemenea 
perfecţiune sunt tot atât de aproape de zero ca orice alt lucru! 

Calendarul sumerian 

Existenţa secundei şi a unităţii gesh de 240 de secunde ne-a 
făcut să ne gândim mai îndeaproape la întreaga structură 
sumeriană de măsurare a timpului. Toţi specialiştii sunt de 
aceeaşi părere că sumerienii au împărţit cercul în 360 de grade, 
care se potrivea cu numărul de zile ale anului lor ritual. 
Calendarul sumerian se ştie că are origine lunară şi s-a ivit 
probabil din rădăcini atât de vechi, încât au fost pierdute pentru 
noi în totalitate. Dar nu putem fi siguri că preoţii-astronomi ai 
Sumerului cunoşteau foarte bine că exista o discrepanţă 


însemnată între 12 luni lunare cu durata aproximativă de 292 


zile pentru o lună şi adevăratul an solar de 3654 zile. 

Cel mai important festival pentru sumerieni era festivalul 
orzului, în aceeaşi perioadă în care creştinii sărbătoresc acum 
Paştele. Atunci, ca şi acum, era simbolul morţii şi al învierii şi se 
calcula în acelaşi fel ca Paştele, prima lună plină după 
echinocțiul de primăvară (la echinocţii, zilele şi nopţile sunt 
egale ca durată pe tot globul) ce cade pe 21 martie sau 


aproximativ. Sumerienii şi-au numit acest festival „Barag-Zag- 
Gar” şi reprezenta începutul anului lor. Cele 12 luni erau apoi 
numerotate în luni lunare, rotunjite la 30 de zile fiecare, 
rezultând un an de 360 de zile. Problema diferenţei dintre anul 
de 360 de zile şi adevăratul an solar de 365 de zile a fost 
rezolvată prin introducerea la intervale regulate în calendar a 
unei luni intercalate. Această lună suplimentară, sumerienii au 
numit-o „ltu-diri”. Acest procedeu garanta că prima lună plină, 
după recolta de orz, era cea de Barag-Zag-Gar, aşa cum trebuia 
să fie, iar echilibrul dintre anii solari şi lunari era periodic 
refăcut. 

Tot aşa cum sumerienii aveau 360 de zile într-un an, au 
împărţit fiecare zi în 360 de unităţi cunoscute drept „gesh”. 
Mărturiile contemporane arată că preoţii-astronomi sumerieni 
aveau iniţial mai degrabă 12 decât 24 de ore într-o zi. Au 
procedat astfel în primul rând fiindcă le plăceau „roţile în roţi” şi 
vedeau ziua ca un microcosmos al anului, de vreme ce erau 12 
luni într-un an trebuiau să existe 12 ore într-o zi. Un alt motiv 
are legătură cu zodiacul. 

Soarele, Luna şi toate planetele sistemului nostru solar, atunci 
când sunt privite de pe Pământ, se menţin pe aceeaşi traiectorie 
pe cer cunoscută drept „planul eclipticei”. Dintr-un timp 

Pământul se învârte în jurul Soarelui o dată pe an. Stelele din 
fundal sunt, de fapt, staționare, iar Soarele pare să se miște cu un 
grad megalitic în comparaţie cu ele. După un an, stelele se vor fi 
întors în poziţiile lor iniţiale. 


necunoscut al preistoriei îndepărtate, această fâşie de cer a fost 
divizată în 12 secţiuni, asociate cu semnele zodiacale. Fiecare 


secţiune este numită după grupurile de stele din interiorul ei, ce 
au fost interpretate ca structuri devenite memorabile pentru 
privitorii stelelor timp de nenumărate generaţii. Sumerienii, care 
foloseau conceptul zodiacului, erau mari observatori ai Lunii. Ei 
examinau planeta pereche a Pământului trecând lună de lună 
dintr-un semn zodiacal în altul, cu Luni pline apărând în semne 
zodiacale consecutive. In plus, ar fi fost conştienţi de faptul că 
Soarele pare să treacă dintr-un semn zodiacal în următorul pe 
durata unei luni. Aceste semne zodiacale asemănătoare treceau 
peste capetele lor în fiecare zi, în timp ce Pământul se rotea în 
jurul axei sale, între un răsărit şi altul. Din moment ce 
sumerienii au împărţit anul în 360 de zile şi ziua în 360 de gesh, 
precum şi ziua şi anul în 12 unităţi egale, rezultă că erau 30 de 
gesh pe durata fiecărui semn zodiacal. 

Sumerienii erau conştienţi că anotimpurile se mişcau prin 
întregul zodiac o dată în fiecare an şi zodiacul se mişca pe 
deasupra o dată în fiecare zi. Şi iată că din nou exista un efect 
de „roată în roată” în mod potenţial intenţionat deoarece 
adoptaseră următorul model: 


anul = 12 luni, fiecare alcătuită din 30 de zile 
ziua = 12 ore, fiecare alcătuită din 30 de gesh 


Următorul nostru pas era să urmărim comportamentul Lunii, 
fiindcă ni se părea că aceste gesh-uri vor fi fost şi ele 
considerate ca un fenomen lunar. Cunoaştem din mărturiile 
istorice că sumerienii calculau o lună de zile de la o Lună plină 
la următoarea ca fiind 30 de zile, lucru nu prea departe de 
perioada exactă de 29,53059 de zile şi cel mai apropiat număr 
întreg. Astfel, aici era o altă „roată în roată”. 


anul = 360 de zile 
luna = 360 de ore 
ziua = 360 de gesh 


Fiecare din orele sumeriene reprezenta un grad din călătoria 
Lunii în jurul Pământului şi fiecare grad din călătoria Lunii era 
din nou împărţit la 60, pentru a da minute ale arcului şi iarăşi la 
60 pentru a da secunde ale arcului. 

După zece ani de cercetare, răspunsul ne-a venit într-o clipită. 


Minutele şi secundele de timp din ziua sumeriană de 12 ore erau 
minute şi secunde de arc ale Lunii. Le folosim încă şi astăzi, cu o 
singură excepţie. Se ştie despre sumerieni că utilizau jumătăţi şi 
dubluri ale tuturor unităţilor lor de măsură şi pentru diverse 
scopuri matematice. Preoţii-astronomi au luat de asemenea în 
considerare că o zi era compusă din 12 „ore duble”, care au 
devenit în cele din urmă 24 de ore în sistemul babilonian. 
Egiptenii foloseau şi ei ziua de 24 de ore, filiera prin care cele 24 
de ore a ajuns până în zilele noastre. Când durata unei ore era 
înjumătăţită, rămâneau informaţiile despre minute şi secunde şi, 
fiindcă trebuiau să existe 60 de minute într-o oră, aceste unităţi 
au fost şi ele înjumătăţite. 


Prima civilizaţie 


Capricorn 
Balanţă 


Fecioară 
Vărsător 
Leu 
Peşti Rac 
Berbec 
Gemeni 


Taur 


Pământul în mişcare şi zodiacul 


Minutele şi secundele de timp sumeriene erau la început de 
două ori ca durată precum cele pe care le folosim azi, dar acum 
observăm că exista un concept adevărat în spatele secundei de 
timp: scopul secundei de timp era de a transforma timpul ceresc 
în durată liniară! 


Întregul sistem temporal sumerian este absolut extraordinar! 
Nu numai că se bazează pe Soare şi stelele din zodiac, dar 
include şi ciclurile Lunii. 

Luna are nevoie de 30 de zile pentru a-şi încheia rotația în 
jurul Pământului. Acea rotaţie se divide în 360 de unităţi, care 
sunt orele. Fiecare din aceste ore este împărţită la 60 şi iar la 60 
spre a crea secunde de timp. Toate acestea se potrivesc cu 
toate lucrurile pe care le ştim despre folosirea numerelor. 
Principala diferenţă dintre sistemul sumerian şi sistemul nostru 
zecimal curent este că sumerienii foloseau o bază 60 combinată 
cu 10, în timp ce sistemul zecimal întrebuinţează o bază 10 în 
toate cazurile. Sumerienii au acceptat că 360 este un număr 
foarte util, din moment ce era divizibil cu atâtea alte numere. 
Cel mai important lucru este că echivalează cu 6x10x6. Drept 
rezultat, preoţii sumerieni foloseau un sistem de numărare care 
oscila între multiplii de 6 şi 10 cu simboluri precum cele indicate 


mai jos: 
0-e-)-) -—- 


Simboluri sumeriene 


Zece porţiuni echivalau cu un cerc mic, 6 cercuri mici 
echivalau cu o porţiune mare, 10 porţiuni mari echivalau cu un 
cerc mare ş.a.m.d. Numerele funcționau după cum urmează: 


Pas Multiplu Valoare 
1. => 1 
2. x 10 = 10 
3. x 6 = 60 
4. x 10 = 600 
5; x 6 = 3.600 
6. x 10 = 36.000 
EA x 6 = 216.000 
8. x 10 = 2.160.000 
9. x 6 = 1.296.0000 
10. x 10 = 129.600.000 


Conotații religioase 

Cu siguranţă e cazul să fi existat şi un aspect profund religios 
atât în privinţa numerelor, cât şi a fenomenelor pe care le 
măsurau. Chiar şi secunda de timp (pe care sumerienii o 
considerau legată de Lună) avea probabil o conotaţie „mistică” 
când era asociată cu magia pendulului unui kush dublu. Ne 
putem face o idee despre acest lucru când ne uităm la mitologia 
sumeriană. Am observat deja că prima şi, în consecinţă, cea mai 
importantă lună a anului le era cunoscută sumerienilor ca 
Barag-Zag-Gar. Această lună începea în ziua primei Luni pline, 
după recoltarea orzului. Această perioadă a anului putea fi 
dedicată doar unei singure zeități. Numele său era „Nisaba”, 
una dintre cele mai importante zeități din panteonul sumerian şi 
o zeiţă cu responsabilităţi foarte speciale. Nisaba era, înainte de 
toate, zeiţa orzului. Am fost surprinşi să descoperim, în orice 
caz, că printre numeroasele sale atribute se spunea că era zeiţa 
răspunzătoare de: 


„Liniile de demarcaţie pentru măsurarea cerului.”?! 


În timp ce priveam mai îndeaproape umila sămânță de orz, 
aveam curând să descoperim că deţinea proprietăți 
spectaculoase pentru sumerieni. După abordarea civilizaţiei 
sumeriene în lumina principiilor folosite de arhitecţii megalitici, 
vedeam o structură clară a unităţilor lor de lungime şi ale celor 
de timp. Trebuia să mai aruncăm o privire asupra unităţilor lor 
de greutate şi volum. 

Greutatea şi volumul 

Când am dedus posibile unităţi de greutate şi volum din 
unităţile megalitice de lungime, s-au dovedit a fi aceleaşi cu 
unităţile britanice moderne. Acum trebuia să aplicăm aceeaşi 
logică la situaţia sumeriană. Deoarece kush-ul dublu era atât de 
apropiat de metru, nu aveam nevoie de un calculator pentru a 
ne spune că, dacă sumerienii ar fi urmat aceeaşi metodă de 
producere a unui cub cu laturile egale cu a zecea parte dintr-un 
cot dublu, trebuie să fi utilizat unităţi aproape identice cu 
kilogramul şi litrul pentru greutate şi volum. 


1 Tryman-Kensky: /n The Wake of the Goddesses (Veghind 
asupra zeiţelor). Fawcet Columbine, New York, 1992). 


Spre deosebire de situaţia megalitică, mărturii contemporane 
ale greutăților şi ale măsurilor există la sumerieni, aşa că tot ce 
trebuia să facem era să căutăm unităţile ştiute că s-ar fi folosit 
acum 4.000 de ani în Mesopotamia. In ciuda descoperirilor 
noastre anterioare, am fost totuşi uluiţi să aflăm că 
sumerienii/babilonienii  utilizaseră într-adevăr unități ce 
reprezentau efectiv jumătatea de kilogram şi litrul! Unitatea 
sumeriană de masă, „mana”, e consecvent descrisă de 
arheologi ca fiind „în jurul unei jumătăți de kilogram”, în timp ce 
s-a demonstrat că „sila”, unitatea fundamentală de volum, era 
foarte apropiată de un litru. 

Se crede că unitatea kush dublă este oarecum foarte aproape 
de 99,88 centimetri în lungime, astfel un cub cu fețele egale cu 
a zecea parte din acesta ar avea laturile de 9,988 centimetri. 
Volumul de apă pe care l-ar putea conține un asemenea cub ar 
fi de 996,4 centilitri, cu mai puțin de 4 centilitri lipsă dintr-un 
litru de 1.000 centilitri. Sila e deci egală cu cantitatea de apă ce 
ar încăpea într-un cub egal cu a zecea parte dintr-un kush 
dublu. Greutatea apei dintr-un asemenea cub ar trebui să 
reprezinte unitatea etalon de masă. În orice caz, mana 
cântăreşte în jur de jumătate de kilogram, pe când e limpede că 
adevărata greutate a unui litru de apă ar trebui să fie un 
kilogram întreg. Sumerienii, aidoma oamenilor megalitici, 
foloseau cu regularitate jumătăţile şi dublurile principalelor 
unităţi de măsură şi ne întrebăm dacă textele sumeriene n-au 
fost puţin greşit interpretate, iar o mana cântărea într-adevăr un 
kilogram sau, mai probabil, dacă sumerienilor nu li s-a părut 
împovărătoare această unitate şi astfel au înjumătăţit-o pentru 
majoritatea scopurilor zilnice. 

Am aflat că nu eram primii cercetători care au sugerat că 
sumerienii utilizau cuburile pentru transformarea lungimii liniare 
în masă şi volum. Regretatul profesor de istorie a ştiinţei, Livio 
C. Stecchini, a fost convins toată viaţa sa că era evident că 
sumerienii  utilizaseră  cuburile teoretice pentru crearea 
măsurilor de masă şi volum din unitatea de kush şi kush-ul 
dublu. Ştiinţa contemporană nu este de acord cu această 
ipoteză, preferând să creadă că aceste greutăţi de masă şi 
volum erau întrucâtva derivate pe ocolite din unităţile 
sumeriene pentru suprafaţă. Argumentul general, împotriva ideii 
lui Stecchini, se bazează pe faptul că nu s-au găsit niciodată 


cuburi de mărime potrivită în Sumer. Învăţatul profesor a 
desfiinţat această observaţie notând că, în situaţia sistemului 
metric, „unităţile iniţiale de ridicare la cub a unei a zecea părţi 
dintr-un metru erau şi încă sunt cilindri şi nu cuburi”. In orice 
caz, chiar de-ar fi existat cuburile, ar fi fost foarte puţine la 
număr şi nu se poate aştepta în mod rezonabil să apară imediat 
în săpăturile arheologice. 

Cercetarea noastră a arătat că oamenii megalitici din Insulele 
Britanice şi din împrejurimi foloseau o unitate de lungime ce 
presupune că ei puteau avea şi probabil că într-adevăr utilizau 
echivalentul pfundului şi al pintei britanice. Acum, folosind 
acelaşi model,  descoperisem că oamenii din străvechea 
Mesopotamie întrebuinţau unităţi de lungime, greutate şi volum, 
corespunzând extraordinar sistemului metric. Cum se putea 
întâmpla asta? 

Originile unităţilor din sistemul britanic de măsuri sunt 
aproape imposibil de găsit, dar sistemul metric a fost proiectat 
„din temelii” de o echipă de savanţi ce lucrau în Franţa, în a 
doua jumătate a secolului al XVIII-lea. Şansele ca pfundul şi 
pinta să supravieţuiască peste mii de ani sunt slabe, dar au 
copiat francezii în mod intenţionat unităţile sumeriene? 


Grade Minute Secund Perioad Bătăi Lung. 
ale într-un e într-a lui nu | pendul 
cercul grad un Venus  |măra |ului 
ui mân. te 
Megalitic [366  |60 6 236 366 14 yard 
secu 2 
nde megalitic 
Sumerian 360 [60 60 240 240 un kush 
sec. dublu 
(360 
sec.) 
Împărţirea pendululuiVolumul Greutatea 
folosit pentru  feţelecubului cubului 
cubului 
Megalitic (O zecime dino pintăun pound 
lungimea dublă) 4 incibritanică imperial 
megalitici (umplută  cu(umplut 
apă) cu 


grăunţe) 
Sumerian |(O zecime) un litru un kg 
(umplut cu(umplut 
apă) cu apă) 


Comparaţie între sistemele de geometrie megalitică şi 

sumeriană şi consecințele pentru unităţile de greutate şi volum. 
Concluzii 

e Sumerienii/babilonienii foloseau un sistem matematic ce 
utiliza baza 60, acesta fiind motivul pentru care avem încă 60 
de secunde într-un minut şi 60 de minute într-o oră. Ei au 
inventat şi cercul de 360 de grade, de asemenea împărţit în 
minute şi secunde. In plus, foloseau o unitate etalon de lungime, 
despre care se crede că avea 99,88 centimetri, aproape egală 
cu metrul modern. 


e  Kush-ul dublu al sumerienilor/babilonienilor de 99,88 
centimetri a fost reprodus cu ajutorul balansării unui pendul cu 
o bătaie cu o durată de o secundă de 240 de ori, pentru 
definirea unităţii de timp numită „gesh”. 


e Sumerienii/babilonienii au dezvoltat un sistem complicat de 
măsurare a timpului, bazat pe mişcările Lunii cu 360 de zile pe 
an, 360 de ore pe lună şi 360 de gesh (fiecare de 240 de 
secunde) pe zi. 


e Din unitatea lor de lungime, sumerienii şi-au derivat unităţile 
de greutate şi volum, ce sunt incredibil de apropiate de 
kilogram şi litru. Din toate punctele de vedere e firesc să 
spunem că sistemul metric se folosea cu mai mult de 3.000 de 
ani înainte ca francezii să-l inventeze. 


Capitolul 5 


Renaşterea sistemului metric 


Epoca marilor construcţii megalitice a început înainte de anul 
3000 î.Hr. Şi multe dintre siturile importante fuseseră 
abandonate până la mijlocul secolului III î.Hr. Ultimele vestigii 
ale constructorilor megalitici par să fi dispărut cam până în anul 


1500 î.Hr., ceea ce înseamnă că oamenii megalitici au fost 
contemporani cu cultura minoică ce folosea evident aceeaşi 
metodă geometrică a numărului 366. Din Epoca Fierului până în 
epoca Imperiului Roman, mare parte din ce sunt azi Insulele 
Britanice şi Franţa era locuită de celți. Nu există nicio mărturie 
dacă celții au moştenit vreuna din greutăţile şi măsurile pe care 
arhitecţii megalitici le utilizaseră, dar nu e lipsit de logică să 
luăm în considerare că vechile unităţi vor fi supravieţuit într-o 
formă iniţială sau modificată. 
Greutăți şi măsuri franceze 

Numai odată cu extinderea Imperiului Roman au câştigat 
aceste regiuni vestice îndepărtate ale Europei un caracter unitar 
recognoscibil în materie de greutăţi şi măsuri. Roma a. Stăpânit 
Galia (Franţa) şi Britania până la începutul secolului V d.C., când 
legiunile romane au fost rechemate, iar zona s-a prăbuşit în 
acea perioadă întunecată din punct de vedere istoric cunoscută 
ca „Evul Mediu timpuriu”. Retragerea legiunilor a dus la un vid 
de putere atât în Britania, cât şi în Galia unde s-a instalat 
economia de tip feudal, un sistem în timpul căruia comerţul 
internaţional nu era dorit sau încurajat. În orice caz, dacă vreo 
tară urma să prospere sau devenea puternică, un grad de 
cooperare peste graniţe era inevitabil. Procesul a fost oarecum 
ajutat de înflorirea aşezărilor comerciale importante, mai ales în 
regiunea din nordul Franţei, care a devenit într-un final 
cunoscută drept Champagne. 

In secolele XII şi XIII, târgurile din Champagne, desfăşurate cu 
regularitate în anumite orăşele şi oraşe din regiune, au încurajat 
pozitiv negustorii din toată Europa şi din afară să facă schimb 
de bunuri. Acestea erau târguri comerciale foarte mari, de „en- 
gros” am zice azi (mai degrabă decât pieţe pentru consumatori 
casnici), ţinute sub autoritatea ducilor de Champagne, iar noi 
sau aparent noi greutăţi şi unităţi de măsură au apărut în 
această vreme. Mulţi englezi vor fi surprinşi să afle că 
îndrăgitele lor unităţi de pfund şi uncie şi-au făcut prima lor 
apariţie cunoscută ca unităţi de măsură franceze la aceste 
târguri. 

E sigur că atât unităţile de lungime, cât şi cele de greutate au 
fost create intenţionat pentru a servi târgurilor într-o încercare 
de a oferi unităţi comune, pe care toată lumea le putea înţelege 
şi utiliza fără confuzie. Odată cu încetarea progresivă a 


importanţei târgurilor şi a desfăşurării atâtor lupte între statele 
naţionale în devenire din regiune, unităţile de lungime şi de 
greutate au devenit adesea o problemă strict locală, deşi 
frecvent împrumutau aspecte fundamentale ale vechiului sistem 
roman. Britania a făcut eforturi, dar s-a descurcat oarecum într- 
un amestec aparent de neînțeles de unităţi diferite, deşi ţara pe 
care o ştim acum drept Franţa era într-o situaţie chiar mai rea. 

În prima jumătate a secolului XIV, Franţa era alcătuită dintr-o 
mulţime de state diferite. Acestea au fost unite numai ca 
rezultat al cuceririlor şi al convențiilor dinastice, având drept 
urmare un haos efectiv, cu o bogăţie de nume şi mărimi ale 
unităţilor de lungime, de greutate şi volum existând simultan în 
noua ţară. Problemele au fost şi mai complicate de faptul că 
unele unităţi păstrau o denumire comună în diverse regiuni, 
chiar dacă ele difereau ca mărime. Haosul a continuat până 
când s-au publicat unele informaţii noi despre circumferința 
Pământului în 1670 de către Jean Picard, un preot şi astronom 
ce trăia în La Fleche. Picard a evaluat cu exactitate 
circumferința polară a Pământului folosind distanţa dintre 
Sourdon lângă Amiens şi Malvoisine, la sud de Paris, ca regiunea 
sa de testare. Acest lucru i-a dat unui alt preot o idee inspirată. 

Un nou sistem 

Părintele Gabriel Mouton, de la Biserica Sf. Paul din Lyon, a 
înaintat sugestia că Franţa trebuia să-şi creeze un set complet 
original de greutăţi şi măsuri cu zecimale, bazate pe o fracţie 
stabilită a duratei unui minut de arc a nou-măsuratei 
circumferinţe polare a planetei. Ideea a suscitat imediat 
imaginaţia gânditorilor de prim rang, dar Picard n-a fost de 
acord cu sugestia lui Mouton în privinţa mijlocului de inventare a 
unei unităţi de măsură liniare noi. În schimb, împreună cu 
astronomul Ole Römer (un savant distins din Copenhaga care a 
petrecut lungi perioade în Franţa şi Germania), Picard a propus 
ca noua unitate de lungime liniară, pe care se puteau baza toate 
celelalte, să fie exact de lungimea unui pendul cu o bătaie de o 
secundă. 

„Pendulul secundelor” 

Conceptul unui „pendul al secundelor” fusese prima dată 
identificat de Galileo mai devreme în acelaşi secol, când a 
devenit primul european consemnat pentru experimentele 
active cu pendule, deşi i-a revenit englezului Isaac Newton 


(1643-1727) să stabilească mai târziu dimensiunile corecte ale 
pendulului secundelor. Mecanismul avea o fascinaţie deosebită 
pentru Newton, care a experimentat mult toate aspectele legate 
de gravitație. Newton calculase că un pendul ce se balansa 
liber, într-o locaţie situată la 45 de grade latitudine, cu o bătaie 
de exact o secundă, măsura 39,14912 inci ca lungime, fapt 
corect în limitele unei a 25-a miimi dintr-o secundă. (In timp ce 
toate acestea sunt de mare interes istoric, am demonstrat, în 
precedentul capitol, că sumerienii au atins toate aceste 
obiective cu 3.500 de ani mai repede.) 

Se ştia până la Picard şi Romer că gravitația nu acţiona la fel 
în toate părţile planetei, fiindcă Pământul este mai degrabă un 
sferoid înclinat decât o sferă perfectă. Astronomii par să fi 
preferat a-şi baza noua unitate de măsură liniară pe pendulul 
secundelor, măsurat la Paris, deşi s-a ţinut cont şi de latitudinea 
de 45 de grade a lui Newton, ca un pendul al secundelor reglat 
pentru Ecuator. 

În ciuda dezbaterilor despre cea mai bună cale de a merge 
înainte, se pare că nu s-a întâmplat nimic în plus privind noul 
sistem francez, până în 14 iulie 1789 când Bastilia a fost luată 
cu asalt, eveniment ce constituie începutul unei revoluţii ce 
avea să schimbe Franţa pentru totdeauna. Problema diverselor 
greutăţi şi măsuri a fost acceptată, fiindcă existau mereu 
probleme mai grave de confruntat, însă după revoluţie, odată cu 
începutul unui regim total nou, mulţimea putea fi convinsă să 
schimbe tot ce ştiuse de generaţii referitor la greutăţi şi măsuri. 

Numai la un an după începerea Revoluţiei Franceze, în 1790, 
Adunarea Naţională Constituantă a Franţei era pe punctul de-a 
primi o lucrare de la Charles-Maurice Talleyrand Perigord, 
episcop de Autun. Talleyrand a fost o personalitate puternică şi 
cu siguranţă nu un savant; totuşi, a readus în discuţie problema 
unui nou sistem de greutăţi şi măsuri, bazat pe un etalon ce 
urma să fie derivat din lungimea unui pendul la 45 de grade 
latitudine nord (45 de grade latitudine fiind exact la jumătatea 
distanţei dintre Ecuator şi poli.) 

Motivul intervenţiei lui Talleyrand în asemenea chestiuni a 
fost determinat de succesul lui ca diplomat. Cam în aceeaşi 
perioadă, când Franţa revoluţionară se gândea la un nou sistem 
de măsurare, dincolo de Canalul Mânecii în Anglia, opiniile 
ştiinţifice se întorceau şi ele în aceeaşi direcţie. Talleyrand voia 


cu disperare să obţină o pace durabilă între Franţa şi Marea 
Britanie, un efort eroic condamnat eşecului. Se ştie şi că avea 
prieteni în Societatea Regală Britanică, precum şi în lojile 
masonice londoneze. A mers atât de departe încât sugera o 
colaborare între Academia de Ştiinţe din Paris şi Societatea 
Regală din Londra, pentru a încerca stabilirea lungimii unui 
pendul al secundelor la cel mai înalt nivel de precizie. In vremea 
aceea, Ludovic XVI era încă pe tronul Franţei, iar Adunarea 
Naţională a emis un decret cerându-i lui Ludovic să-i scrie 
regelui englez, George al Ill-lea. Scrisoarea avea să-i sugereze 
că: 


„Parlamentul (englez) trebuia să se înţeleagă cu Adunarea 
Naţională (franceză) pentru fixarea unităţilor naţionale de 
greutate şi a unităţilor de măsură, astfel încât membrii comisiei 
din Academia Franceză să se poată întâlni cu un număr egal din 
Societatea Regală Britanică în locul cel mai potrivit, spre a 
determina la 45* latitudine sau la orice altă latitudine preferată 
lungimea pendulului [secunde!/or] şi spre a realiza un model 
invariabil pentru toate greutăţile şi unităţile de măsură.” 


Este improbabil ca cererea Adunării Naţionale a Franţei să fi 
avut vreo reacţie din partea lui Ludovic, fiindcă nu există nicio 
urmă a unei asemenea scrisori în arhivele britanice. Ludovic era 
un om îngrijorat şi fără îndoială că introducerea forţată a unui 
sistem de măsurare complet nou într-o ţară deja tulburată ar fi 
putut fi ultima picătură. Aproape în tandem cu scrisoarea 
prezentată, Adunarea Naţională a înfiinţat o comisie pentru 
elaborarea unui sistem de măsuri nou. Era compusă din cinci 
savanţi şi matematicieni străluciți. Aceşti bărbaţi erau: Laplace, 
Lagrange, Monge, Borda şi Condorcet. Lucrarea realizată de 
această comisie a fost prezentată Academiei Franceze în 19 
martie 1791. 

În această perioadă, conceptul pendulului secundelor a fost 
mai mult sau mai puţin abandonat ca unitatea preferată pentru 
noua unitate de măsură liniară, deoarece s-a decis cu ezitare că 
nu exista niciun cronometru ce putea măsura precis o secundă 
de timp. Comisia n-a mai avut nicio opţiune decât să se întoarcă 
la sugestia iniţială a părintelui Mouton, potrivit căreia noua 
unitate trebuia derivată dintr-o evaluare exactă a distanţei 


dintre Polul Nord şi Ecuator şi noua unitate de măsură liniară 
trebuia să fie o subdiviziune a acestei distanţe. În ciuda acestei 
decizii, pendulul secundelor a fost departe de-a fi uitat. Una 
dintre recomandările comisiei a fost: 


„De a face observaţii la latitudinea de 45° pentru 
determinarea numărului de vibrații într-o zi şi în vid la nivelul 
mării, a unui pendul simplu egal ca lungime atunci când era la 
temperatura gheții care se topeşte, până la a zecea milionime 
parte din cvadrantul meridianului, cu posibilitatea de-a reface 
lungimea noii unităţi-etalon, în viitorul apropiat, prin observarea 
cu ajutorul pendulului.” 


Subdiviziunea circumferinței Pământului 

Astfel, pendulul secundelor a fost păstrat ca un înlocuitor de 
siguranţă, doar dacă noua unitate de lungime s-ar pierde 
vreodată. Acest lucru arată că echipa franceză a ales o 
subdiviziune a circumferinței Pământului, tot atât de apropiată 
de pendulul secundelor pe cât o puteau realiza folosind un 
număr foarte rotund. Au pus în funcţiune o a zecea milionime 
parte din cvadrantul meridianului, ceea ce însemna că noua 
unitate era o a patruzecea milionime parte din circumferința 
polară a Pământului. Această unitate urma să fie numită, în cele 
din urmă, „metru”. Este clar din formularea raportului prezentat 
de comisie că era conştientă de foarte mica diferenţă în lungime 
dintre  pendulul secundelor şi unitatea de măsură liniară 
propusă. 

Pendulul secundelor n-a fost încă uitat, chiar şi în ultimele 
stadii ale demersului către sistemul metric. Raportul activităţii 
practice a fost datat în 30 aprilie 1799. Printre observaţiile sale, 
după cele povestite de R.D. Connor, era şi aceasta: 


„Lungimea pendulului secundelor la Paris, la 0* C în vid, la 
nivelul mării este de 0,99385 metri.” (Acesta din urmă este 
echivalent cu o perioadă a unui pendul de un metru lungime, 
fiind de 2,00618 secunde la Paris, la o latitudine de 48° 52.) 


Metrul corectat al pendulului secundelor a luat naştere oficial 
pe 10 decembrie 1799. in orice caz, sistemul metric în 
totalitatea sa n-a devenit obligatoriu până la 1 ianuarie 1840. E 


surprinzător cât de multe surse îl citează încă pe împăratul 
Napoleon pentru a fi avut iniţiativa folosirii sistemului metric de 
măsurare, dar nimic nu poate fi mai departe de adevăr. Lui 
Napoleon i-a displăcut întregul sistem metric şi se relatează 
despre el că ar fi spus: 


> die E nud 
„Inţeleg ~; dintr-un inci, dar nu dintr-un metru!” 


1 
12 1.000 
După ce au stabilit lungimea metrului, membrii comisiei au 
identificat unitatea de măsură cea mai lungă, kilometrul de 


1.000 de metri, iar cea mai scurtă, milimetrul de dintr-un 

metru. Intre acestea ei au adăugat centimetrul, de zece ori mai 
mare decât un milimetru şi de 100 de ori mai mic decât metrul. 
Apoi şi-au îndreptat atenţia înspre unităţile fundamentale de 
volum şi masă, pe care le-au derivat în maniera cea mai simplă 
posibil. Au luat o lungime de o zecime dintr-un metru (zece 
centimetri) şi au folosit-o pentru a construi laturile unui cub. 
Acest cub era apoi umplut cu apă distilată (cu cerinţe de 
temperatură şi presiune foarte stricte), iar volumul ocupat de 
apă se numea litru, în timp ce greutatea sa era desemnată 
kilogram. 
Sistemul „metric” 

Dintr-odată, sistemul metric a fost reintrodus. Deoarece sursa 
de inspiraţie pentru metru fusese iniţial pendulul secundelor şi 
savanții francezi urmaseră aceeaşi logică precum înaintaşii lor 
sumerieni, kush-ul dublu se întorcea sub o nouă denumire! 

Se pare că niciunul din aceşti savanţi francezi nu s-a întrebat 
ce era, de fapt, această secundă de timp sau de unde provenea, 


cu excepţia faptului că reprezenta dintr-o zi solară 

medie. Ştiau că îşi avusese originea în străvechea Mesopotamie, 
dar cultura sumeriană nu fusese identificată în acea vreme. Mult 
mai târziu, săpăturile arheologice din nisipurile Mesopotamiei au 
început să scoată la iveală zeci de tăblițe cuneiforme şi, încet, 
unii oamenii au început să observe uimitoarele asemănări dintre 
sistemul de măsurare sumerian şi sistemul metric. Profesorul 
Stecchini a arătat că exista o stinghereală în cercurile 
academice datorită convergenţei unui sistem nou şi ştiinţific cu 


unul al celei mai străvechi culturi atestate pe planetă. 

Odată a existat o foarte mare controversă privind lungimile, 
greutăţile şi măsurile liniare mesopotamiene şi „potrivirea” lor 
cu sistemul metric. A devenit acum o formă academică etalon 
de a nega că fie sumerienii, fie babilonienii puteau sau ar fi vrut 
să creeze cuburi egale cu a zecea parte din kush-ul dublu spre a 
realiza un sistem de măsurare complet integrat. 

Faptele sunt clare, iar motivul pentru care sistemul metric 
este atât de asemănător cu modelul mesopotamian nu este o 
enigmă. 

Metrul a fost ales pentru că era o unitate geofizică care poate 
fi dovedită, adoptată fiindcă aproxima atât de atent pendulul 
secundelor, el însuşi fascinant pentru savanţi de la Newton 
încoace. Într-adevăr, când a fost introdusă Legea Unităţilor de 
Măsură Imperiale în secolul al XIX-lea în Marea Britanie s-au dat 
instrucţiuni că şi acestea trebuia verificate în comparaţie cu 
pendulul secundelor, dacă unităţile create se pierdeau sau se 
deteriorau vreodată. 

Echipa franceză care nu avea încredere în cronometrul ei de 
la sfârşitul secolului al XVIII-lea ar fi fost fără îndoială uimită să 
afle că, odată, metrul său va fi definit ca distanţa traversată de 

lumină în vid într-un interval de timp de 299.792 458 secunde. 
Dispunem acum de ştiinţa măsurării unor asemenea 
evenimente extrem de scurte, dar rămâne valabil că adevăratul 
pendul al secundelor se situează dincolo de această definiţie. 
Având în vedere că lungimea unui pendul se schimbă oarecum 
în funcţie de latitudinea la care este verificat, vechii preoți- 
astronomi au făcut un lucru foarte bun nu numai definind 
secunda de timp, ci şi arătând ce însemna în termeni de măsură 
liniari. Pendulul cu valoarea unui kush dublu marchează 
secundele cu o eroare de numai 000 (cinci mii) dintr-o 
secundă, eroare ce nu înseamnă nimic decât pentru cei mai 
capricioşi piloţi de cursă Grand Prix! 

Am fost mai mult decât nedumeriţi când am descoperit că 
sferele cu diametre măsurate în unităţi megalitice creează 
volume ce se potrivesc cu metrii cubi, litrii şi tonele metrice. 
Păruse în cel mai înalt grad ridicol, dar acum vedeam o 
structură fundamentală ieşind la iveală. Folosirea secundei şi a 


pendulului condusese echipa franceză în străvechea matrice 
care stăpânea un fel de realitate profundă din rotația 
Pământului. Chiar aveam nevoie să înţelegem mai bine ce este, 
de fapt, o secundă de timp, dar am decis să vedem prima dată 
dacă existau alte sisteme de măsurare recente care să ne ofere 
o piesă suplimentară pentru uriaşul nostru mozaic. 
Concluzii 

e După Revoluţia Franceză, Academia de Ştiinţe a decis să 
introducă un sistem nou de greutăţi şi măsuri zecimale, care 
avea să se bazeze pe lungimea derivată dintr-un pendul ce 
producea un interval de timp de o secundă. Folosirea acestei 
străvechi măsuri de timp mesopotamiane ar fi reinventat de la 
sine kush-ul dublu fără ca faptul să fie conştientizat. În cele din 
urmă, ei trebuiau să accepte că nu erau suficient de precise 
cronometrele lor pentru a măsura o secundă exactă şi, în 
consecinţă, au folosit o subdiviziune a globului de la Ecuator la 
Polul Nord ca bază a noului sistem metric. Metrul a fost măsurat 
ca a zecea milionimea parte din cvadrantul Pământului şi foarte 
aproape ca lungime de pendulul secundelor pe care voiau să-l 
realizeze iniţial. 


e Pendulul secundelor a fost utilizat ca un mijloc adiţional de 
recreare a metrului şi chiar sistemul britanic folosea această 
tehnică pentru posibile cazuri de urgenţă. După ce au reinventat 
inconştient kush-ul dublu, francezii au continuat prin a 
reintroduce străvechile unităţi mesopotamiene de greutate şi 
volum cu ajutorul cuburilor ce erau construite din laturi ce 
aveau o lungime de a zecea subdiviziune a metrului. Profesorul 
Livio C. Stecchini a arătat că a existat o înţelegere ulterioară a 
faptului că acest presupus sistem nou, ştiinţific este realmente 
similar cu cel mesopotamian, folosit cu mii de ani înainte. 


e N-am explicat încă de ce sferele, cu diametre de dimensiuni 
megalitice, creează volume aparţinând sistemului metric, dar 
am stabilit că sistemul „metric” era departe de-a fi o invenţie 
recentă, după cum se susţine în mod general. 


Capitolul 6 


Lucrarea lui Jefferson 


Cazanul social reprezentat de Revoluţia Franceză a dat 
naştere la dezvoltarea unui sistem ştiinţific de măsurare potrivit 
unei republici noi şi ambiţioase. De cealaltă parte a Atlanticului, 
o nouă naţiune se organiza după un război de independenţă de 
opt ani, care se terminase în 1783. Războiul American de 
Independenţă a fost declanşat de 13 colonii britanice de pe 
coasta estică a Americii de Nord, care şi-au repudiat ţara mamă, 
Marea Britanie, spre a forma Statele Unite ale Americii. 

Thomas Jefferson 

Unul dintre arhitecţii naţiunii cunoscute azi drept singura 
supraputere mondială a fost Thomas Jefferson. Acest aristocrat 
din Virginia a fost unul din cei mai străluciți reprezentanţi ai 
Iluminismului, o filosofie politică pe care a aplicat-o în vederea 
construirii naţiunii. Jefferson a fost cel care a elaborat vestita 
Declaraţie de Independenţă, ce urma să fie semnată pe 4 iulie 
1776 la Philadelphia. 

4 iulie avea să devină o dată semnificativă în viaţa acestui 
remarcabil politician. Nu numai că Declaraţia sa de 
Independenţă a fost semnată în acea zi, dar a şi murit pe 4 iulie 
1826. Un interes aparte pentru noi îl constituie faptul că Thomas 
Jefferson a elaborat un document extrem de important, iarăşi pe 
4 iulie, de data aceasta în anul 1790.22 

Sistemul zecimal al lui Jefferson 

Căutasem alte sisteme moderne de măsurare şi am aflat că 
Thomas Jefferson îşi crease propria versiune a unui sistem 
zecimal de greutăţi şi măsuri chiar înaintea francezilor. Raportul 
despre sistemul metric, pregătit de Pierre Simon Laplace şi 
colegii săi, a fost prezentat Academiei de Ştiinţe a Franţei pe 
data de 19 martie a anului 1791, dar Jefferson a supus spre 
examinare lucrarea sa Camerei Reprezentanților din 
Philadelphia cu mai bine de nouă luni înainte. 

Conceptul revoluționar al lui Jefferson despre măsurile 
zecimale, greutăţile şi monezile unificate a fost excepţional, dar 


22 O relatare completă a ce avea de spus Jefferson se poate găsi 
la http://www.yale.edu/lawweb/avalon/jeffplan.htm şi pe alte 
website-uri. 


niciodată adoptat, cu excepţia ideii legate de valută, dolarul, 
care s-a introdus doi ani mai târziu. E sigur că Jefferson 
cunoştea evenimentele ce se desfăşurau în Franţa, fiindcă a fost 
ambasadorul american în Franţa între anii 1784 şi 1789, 
înaintea întoarcerii sale în Statele Unite ale Americii ca secretar 
de stat în guvernul lui George Washington. Documentul pe care 
l-a propus Jefferson îi confirmă înţelegerea ideilor europene din 
aceeaşi categorie: 


„...0O copie tipărită a unei declaraţii făcute de episcopul de 
Autun, către Adunarea Naţională a Franţei, pe tema greutăților 
şi a unităţilor de măsură; iar trei zile mai târziu am primit, prin 
intermediul ziarelor, discursul din 13 aprilie al domnului John 
Riggs Miller, rostit în Camera Britanică a Comunelor, pe aceeaşi 
temă.” 


Jefferson va fi fost influenţat de ideea franceză a unui sistem 
naţional de măsurare, dar este clar, din natura recomandărilor 
sale, că îşi dezvoltase metodologia pe căi proprii originale. 

Citindu-i cuvintele, am fost bucuroşi să descoperim că acest 
mare om ne împărtăşise deducţiile în privinţa unui punct de 
pornire pentru orice lungime liniară etalon, cu mai bine de două 
secole înainte ca noi să facem acest lucru. Cuvintele sale de 
început au stabilit adevărurile fundamentale aşa cum le-a văzut, 
care ne-au confirmat toate gândurile despre modul de creare a 
oricărei unităţi de măsurare. 


„Nu există în natură, după câte s-a observat până acum, o 
singură materie sau specie de materie accesibilă omului, care 
să prezinte o dimensiune constantă şi uniformă.” 


Jefferson şi-a susţinut cu fermitate convingerea că nimeni din 
istoria cunoscută nu identificase vreodată un obiect sau un 
eveniment apărut în mod natural, care să ofere o unitate de 
măsură cu exactitate maximă. A continuat apoi spre a lămuri 
ideea că există doar un singur candidat în acest sens. In cele din 
urmă, a ajuns la aceeaşi concluzie ca şi noi: 


„Globul pământesc însuşi, într-adevăr, ar putea fi considerat 
invariabil în toate dimensiunile sale, circumferința sa ar oferi o 


măsură invariabilă; dar niciunul din cercurile sale, mare sau mic, 
nu este accesibil măsurării prin toate părţile sale, iar diversele 
încercări de măsurare a unor segmente specifice au dat atâtea 
rezultate diferite, încât arătau că nu există sigur nicio 
subordonare faţă de acel proces. 

Atunci, fiindcă materia, prin simpla sa extindere, nu oferea 
nimic invariabil, singura resursă existentă era mişcarea sa. 

Mişcarea Pământului în jurul axei sale, deşi nu pe deplin 
uniformă şi invariabilă, poate fi considerată ca atare pentru 
orice intenţie umană. 

Se măsoară evident, dar inegal, de la trecerea soarelui la un 
meridian şi întoarcerea sa următoare la acel meridian, o zi 
solară. Făcând o medie a disproporţiilor dintre zilele solare, s-a 
identificat un interval mediu numit zi şi s-a împărţit, printr-un 
consimţământ general, în 86.400 părţi egale.” 


Aici, Jefferson se referea la secunda de timp, nepunând la 
îndoială că era un punct de plecare acceptat. Deci nu avea nicio 
intenţie de a schimba metoda acceptată de măsurare a 
timpului. A urmat apoi acelaşi procedeu pe care îl identificasem 
drept principiul folosit de britonii din Epoca Pietrei: 


„Un pendul, vibrând liber, în arcuri mici şi egale, poate fi atât 
de bine reglat în lungimea sa încât, prin vibraţiile sale, să 
realizeze diviziuni ale mişcării pământului în 86.400 părţi egale, 
numite secunde de timp mediu. Atunci, un asemenea pendul 
devine el însuşi o unitate de măsură cu lungime determinată, la 
care toate celelalte se pot referi ca la un etalon.” 


Jefferson n-avea cum să ştie, dar aici descria un procedeu 
folosit de umanitate de mai bine de 5.000 de ani. A identificat 
mai departe caracteristicile tehnicii pendulului: 


„Atât teoria, cât şi experienţa demonstrează că, pentru a-şi 
păstra izocronismul (uniformitatea în timp), trebuie să fie mai 
scurt înspre Ecuator şi mai lung înspre poli. Altitudinea situaţiei 
deasupra nivelului obişnuit fiind o creştere a razei pământului, 
diminuează lungimea pendulului.” 


Aparţinând unei epoci mecanizate, Jefferson a detectat 


potenţialul pentru mecanismul ce balansează pendulul implicat 
în proces. În orice caz, dacă ar fi balansat de mână, nu ar exista 
o asemenea problemă şi ne îndoim că un mecanism va influenţa 
lungimea pendulului dacă nu ar fi folosit cu stângăcie: 


„Pentru continuarea vibraţiilor mici şi egale, pe o durată 
suficientă de timp şi pentru numărarea acestor vibrații sunt 
necesare un mecanism şi o sursă de putere care pot exercita un 
efort mic, dar constant spre a reînnoi pierderea mişcării; iar 
dificultatea este de a le aplica pe acestea încât să nu întârzie 
sau să grăbească vibraţiile.” 


Rod-ul lui Jefferson 
A înaintat apoi o sugestie pentru îmbunătăţirea metodei 
folosind ultima tehnologie disponibilă în vremea aceea: 


„Pentru evitarea îndoielilor ce au legătură cu centrul de 
oscilație, domnul Leslie, un artist original din Philadelphia, a 
propus substituirea pendulului cu un rod cilindric uniform, fără o 
greutate. 

Dacă diametrul unui asemenea rod ar fi foarte mic, centrul de 
oscilație ar fi exact la două treimi din întreaga lungime, 
măsurată din punctul de sprijin. Conferindu-i un diametru care-l 
va face suficient de rigid, centrul va fi într-adevăr deplasat; dar, 
într-un al doilea rod nu egal cu a şase sute mia parte din 
lungimea sa şi nu a suta parte la fel de mult ca într-un pendul al 
secundelor cu o greutate sferică de un diametru adecvat. 
Atunci, această deplasare este atât de mică, încât putem lua în 
considerare centrul de oscilație, pentru toate scopurile, ca fiind 
aşezat la două treimi din lungimea de la centrul de sprijin. 
Distanţa dintre aceste două centre ar putea fi uşor şi precis 
constatată în practică. Dar întregul rod este mai potrivit pentru 
un etalon decât orice segment din el, fiind considerabil definit la 
ambele sale extremităţi.” 


„Rod-ul” descris de către domnul Leslie este o fâşie striată de 
metal fără o greutate la capăt. Acest lucru înseamnă că 
greutatea rodului însuşi reacţionează la forţa de gravitație a 
Pământului mai degrabă decât piatra de la capătul unei bucăţi 
de sfoară. Este mai precis decât un pendul, însă Jefferson a 


subliniat că un asemenea rod trebuie să fie întotdeauna mai 
lung cu 50% decât un pendul spre a produce acelaşi interval de 
timp. Pendulul secundelor este o părticică mai mică de un 
metru, rod-ul descris aici este puţin sub 1,5 metri, la 149,158 
centimetri. De asemenea, el reprezintă cam trei kush 
sumeriene. 

Apoi, Jefferson a ţinut cont de efectul folosirii rod-ului la 
diverse latitudini, lucru ce va produce variaţii neînsemnate. A 
discutat utilizând 45* nord, deoarece este la jumătatea drumului 
între Ecuator şi Polul Nord, dar, în mod curios, a ales şi 31 ° 
nord, o latitudine ce trece prin regiunea vechiului Sumer: 


„Diferenţa dintre al doilea rod pentru 45* latitudine şi cel 
pentru 31°, cealaltă extremă a noastră, trebuie examinată. 

Al doilea pendul pentru 45° latitudine, potrivit calculelor lui Sir 
Isaac Newton, trebuie să fie de 39,14912 inci după măsura 
engleză; iar pentru ca un rod să vibreze în acelaşi timp trebuie 
să aibă aceeaşi lungime între centrele de sprijin şi oscilație şi, 
prin urmare, întreaga sa lungime, de 58,7 (sau, mai exact, 
58,72368) inci. Acesta este mai lung decât rod-ul care va vibra 
câteva secunde la 31* latitudine, cu aproape din întreaga sa 
lungime, o diferenţă atât de mică încât poate fi neglijată ca 
imperceptibilă pentru scopurile obişnuite ale vieţii, dar în 
situaţiile care necesită o exactitate perfectă, al doilea rod, găsit 
prin experimentarea vibraţiilor sale în orice zonă a Statelor 
Unite ale Americii, poate fi corectat prin calcularea latitudinii 
locului şi adus astfel exact la etalonul de 45°. 

Făcând experimentul la nivelul oceanului, diferenţa pe care 
un loc mai înalt ar putea-o determina va fi evitată.” 


Jefferson face apoi recomandarea ca etalonul măsurii de 
lungime să fie derivat dintr-un rod cilindric uniform de fier: 


„..„.de asemenea, lungimi ca, în cazul latitudinii de 45°, la 
nivelul oceanului şi într-o pivniţă sau un alt loc, a cărui 
temperatură nu variază în timpul anului, îşi va produce vibraţiile 
în arcuri mici şi egale, într-o secundă de timp mediu.” 


Soluția tuturor unităților de măsură 
Adoptând cu nevinovăție secunda sumeriană ca unitate de 
timp, noua unitate a lui Jefferson trebuia să aibă legătură cu 
kush-ul mesopotamian şi yardul megalitic. Pe aceasta îl vedea 
ca soluţia tuturor unităţilor de măsură, inclusiv a sistemului 
monetar, unde fiecare monedă era pur şi simplu o greutate 
cunoscută de metal preţios. El a continuat spunând: 


„Fiind astfel obţinut un etalon de lungime invariabilă, putem 
merge mai departe spre a detecta cu ajutorul său măsurile, 
greutăţile şi monedele Statelor Unite.” 


În acest punct al lucrării sale, Jefferson făcea referire la 
originea greutăților şi unităţilor de măsură folosite atunci 
frecvent în Statele Unite. Dorea să le înţeleagă mai bine 
originea: 


„Primii colonişti ai acestor State, venind în principal din 
Anglia, au adus cu ei unităţile de măsură şi greutăţile din acea 
ţară. Numai acestea sunt în general stabilite printre noi, fie prin 
lege sau uz şi, prin urmare, doar acestea sunt de reţinut şi de 
fixat. Trebuie să apelăm la ţara aceea pentru informaţiile cu 
privire la ce sunt ori s-ar cuveni să fie. 

Acest lucru se bazează îndeosebi pe dovezile anumitor unităţi 
de măsură şi greutăţi-etalon care au fost păstrate timp 
îndelungat în diverse depozite. Ştiindu-se că există diferenţe 
între acestea, Camera Comunelor a numit, în anii 1757 şi 1758, 
comisii pentru a se informa despre etaloanele greutăților şi ale 
unităţilor lor de măsură. Aceste comisii, asistate de 
matematicieni şi artişti capabili, au examinat şi comparat între 
ei mai multe unităţi de măsură şi greutăţi standard şi au 
întocmit rapoarte despre ele în anii 1758 şi 1759. Împrejurările 
în care s-au realizat aceste rapoarte le-au făcut să fie 
considerate, pe cât sunt de profunde, drept cea mai bună 
mărturie scrisă existentă despre unităţile de măsură şi 
greutăţile standard din Anglia şi, ca atare, ne vom baza pe ele 
de-a lungul acestei lucrări.” 


Jefferson exemplifica apoi unităţile actuale, după cum 
urmează, referindu-se la jalon sau prăjină, cunoscut în Anglia şi 


ca rod: 


„Leghea de 3 mile, 
Mila de 8 furlongi, 


Furlong-ul (sau Š dintr-o milă) de 40 de jaloane sau prăjini, 


Jalonul sau prăjina de 52 yarzi, 
Stânjenul marin de 2 yarzi, 
Cotul unui yard şi un sfert, 
Yardul de 3 picioare, 

Piciorul de 12 inci şi 
Inciul de 10 parâme. 


În acest punct al obiectului lor de studiu, membrii comisiei din 
1757-1758 spun că unităţile de măsură etalon de lungime, la 
ordonanța Ministerului Finanţelor sunt: un yard, presupusă cu o 
origine din vremea lui Henric al Vil-lea şi un yard şi cotul său, 
probabil din jurul anului 1601.” 


Este interesantă afirmaţia lui Jefferson potrivit căreia yardul 
data probabil din timpul lui Henric al VIl-lea, ceea ce înseamnă a 
doua jumătate a secolului XV. Se părea că avea îndoieli în 
această privinţă. Apoi a spus că, în anul 1743, membrii 
Societăţii Regale definiseră unităţile de măsură englezeşti de la 
o parâmă (o zecime dintr-un inci) până la leghe, exprimând 
aceste unităţi ca o parte cunoscută din „rod-ul secundelor”, 
balansat la latitudinea Londrei. În mod interesant, erau zece 
parâme într-un inci, 12 inci într-un picior şi 3 picioare într-un 
yard, ceea ce însemna că yardul avea 360 dintre cele mai mici 
unităţi. Acest lucru era mai degrabă o reflectare ciudată a kush- 
ului dublu sumerian, ce era alcătuit din 360 de seminţe de orz. 

Unităţi de măsurare a volumului 

Când Jefferson a trecut la unităţile de măsurare a volumului, a 
definit regulile volumetrice pentru a se ajunge la cantitatea 
specifică. 


„Unităţile de măsură ce trebuie realizate pentru uz vor avea 
patru feţe, cu laturi rectangulare şi cu bază. 


e Pinta va fi de 3 inci pătraţi şi 32 inci adâncime; 


e Sfertul de galon, de 3 inci pătraţi şi 72 inci adâncime; 


e jumătate de galon, de 3 inci pătraţi şi 15 inci adâncime sau E 


„5 şi 6 inci; 
e Galonul, de 6 inci pătraţi şi 72 inci adâncime sau 5, 6 şi 9 inci; 
e Peck-ul, de 6, 9 şi 10 inci; 


e jumătatea de buşel, de 12 inci pătraţi şi 72 inci adâncime şi 


e Buşelul, de 12 inci pătraţi şi 15 inci adâncime sau 9, 15 şi 16 
inci. 

Măsurile cilindrice au avantajul unei rezistenţe superioare, dar 
cele pătrate au un avantaj mai mare, permiţând oricui are un 
liniar în buzunar să le verifice volumul măsurându-le. 


Haideţi să luăm următoarele unităţi de măsurare a volumului 
pentru Statele Unite: 


Un galon de 270 inci cubi; 

Galonul să conţină 2 jumătăţi de galon; 
Jumătatea de galon, 2 sferturi de galon; 
Sfertul de galon, 2 pinte; 

Pinta, 4 pahare de băutură (111-142 ml) 


Două galoane să alcătuiască un peck; 


Opt galoane, un buşel sau firkin (34,1 litri); 

Două strikes sau butoiaşe, un coomb sau un baril; 
Două coombs sau barili, un sfert sau un butoi mare; 
Un butoi mare şi o treime dintr-o terță (191 de litri); 


Două butoaie mari, un tub, un poloboc sau o butie; şi Două 
tuburi, o tonă.” 


Armonie în sistem 

Documentul înregistrează şi surpriza lui Jefferson că, atunci 
când a studiat vechile unităţi de măsură engleze descrise ca 
întâmplătoare şi  neînrudite, a găsit un curios model 
fundamental. A descoperit că cele două sisteme de greutăţi 
(avoirdupois şi pentru metalele preţioase) sunt acelaşi lucru, cu 
excepţia unuia bazat pe greutatea apei şi a celuilalt, pe 
greutatea aceluiaşi volum al grăunţelor de grâu. Greutățile 
pentru măsurarea metalelor preţioase erau folosite încă alături 
de greutăţile avoirdupois pe vremea lui Jefferson şi, asemenea 
greutăților avoirdupois, se crede că greutăţile pentru metale 
preţioase îşi aveau originea în târgurile din Champagne, cel mai 
probabil numite după „Troyes”, capitala regiunii Champagne. 
Două sisteme diferite creaseră confuzie, iar guvernul englez 
încercase deja fără succes să scape de unul din ele: 


„Această situaţie pare să fi fost atât de confuză încât era 
indiferent dacă un lucru era distribuit prin greutate sau măsură, 
fiindcă galonul uscat de grâu şi cel lichid de vin cântăreau la fel, 
iar pfundul avoirdupois de grâu şi pfundul troy de vin aveau 
aceeaşi măsură.” 


Politicianul a conştientizat ceva într-adevăr notabil. A fost un 
om strălucit, iar documentul său a evidenţiat cum remarcase că 
unităţile britanice (sau avoirdupois) nu erau măsuri medievale 
estimative, după cum se presupunea în general. A fost extrem 
de nedumerit: 


„O altă corespondenţă remarcabilă e cea dintre greutăţi şi 
unităţi de măsură. Deoarece o mie de uncii avoirdupois de apă 
pură umplu un picior cubic cu o precizie matematică.” 


Jefferson nu putea desfiinţa acest lucru ca pe o amuzantă 
coincidenţă. Tot ce descoperise despre vechile unităţi de 
măsură era un model revelator, ce arăta că cineva proiectase 
această relaţie matematică cu foarte mult timp în urmă. 

Gândurile acestui om extraordinar fac lectura fascinantă: 


„Nu se pot stabili acum împrejurările acelor timpuri sau 
scopurile trocului sau ale comerţului necesare pentru acest 
amestec de greutăţi şi unităţi de măsură, cu materiile ce 
trebuiau schimbate sau cumpărate. Dar un triplu set de 
rapoarte egale dintre greutăţile, unităţile de măsură şi lucrurile 
ce trebuiau cântărite şi măsurate şi o relaţie atât de complexă 
între greutăţi şi unităţile de măsură solide vor fi fost rezultatul 
unui proiect şi al unor calcule ştiinţifice şi nu o simplă 
coincidenţă a hazardului. 

Se dovedeşte că unităţile solide şi lichide, greutăţile masive şi 
uşoare vor fi fost părţi iniţiale ale sistemului pe care-l alcătuiesc, 
în ciuda părerii comisiei din 1757, 1758, care gândea că 
greutatea avoirdupois nu era o greutate străveche a regatului, 
nici chiar o greutate legală vreodată decât în timpul unui singur 
an de domnie al lui Henric al VIll-lea; şi, prin urmare, a ajuns la 
concluzia că, altfel decât se va sugera aici, să fie înlăturată de 
tot. Părerea lor se baza în principal pe tăcerea legilor în ceea ce 
priveşte această greutate. Dar armonia s-a dezvoltat în sistemul 
de greutăţi şi unităţi de măsură, între care cea avoirdupois era 
un component esenţial, întărită de folosirea ei generală din 
străvechea antichitate sub acea formă sau aproape ca o 
greutate asemănătoare cu alt nume, toate par dovezi mai solide 
că aceasta este o greutate legală decât simpla tăcere a legilor 
scrise, care sunt împotrivă.” 


Jefferson nu se îndoia că explicaţia originii haotice a vechilor 
greutăţi şi unităţi de măsură englezeşti era complet greşită şi se 
baza pe aceea ce a fost în mod evident odată un sistem integrat 
şi precis. Şi-a dat seama că o persoană foarte avansată din 
trecutul îndepărtat va fi creat un sistem ştiinţific care fusese 


fragmentat, astfel că i s-a pierdut eleganța. Putem doar specula 
ce desemna Jefferson prin termenul „din străvechea 
antichitate”, dar pare convenabil să presupunem că se gândea 
la primele momente de istorie scrisă sau poate chiar şi înainte 
de ele. A continuat să mediteze la descoperirile ce l-au surprins 
atât de mult: 


„Fie precum o fi, este un obicei general pentru noi ca, pe baza 
principiului interesului public, denumirile sale mai utilizate să 
fie, cel puţin, păstrate. Cetăţenii noştri au fost obişnuiţi să 
cumpere şi să vândă folosind pfundul avoirdupois. Dar va fi 
nevoie de raportarea acestor greutăţi la o masă determinată a 
unei substanţe, a cărei gravitație specifică este neschimbătoare. 
Apa de ploaie este o astfel de substanţă şi se poate face referire 
la ea oriunde şi în orice moment. S-a descoperit prin 
experimente exacte că un picior cubic de apă de ploaie 
cântăreşte o mie de uncii avoirdupois, greutăţi-etalon ale 
vistieriei statului. Este adevărat că printre aceste greutăţi-etalon 
comisia raportează mici variaţii; dar acest experiment trebuie să 
decidă în favoarea acelor greutăţi specifice între care, şi o masă 
întreagă de apă, s-a găsit o coincidenţă remarcabilă. Pentru a 
reda acest etalon mai precis, apa ar trebui măsurată 
întotdeauna la aceeaşi temperatură a aerului, din moment ce 
căldura,  mărindu-i volumul, îi micşorează greutatea 
caracteristică. Pivniţa cu temperatură uniformă este şi cea mai 
bună în acest sens.” 


Recomandările lui Jefferson 
Descoperind această structură fundamentală inexplicabilă din 
spatele vechilor unităţi de măsură, Thomas Jefferson a continuat 
cu activitatea creării unora noi. A definit apoi dolarul: 


„Să se declare astfel că unitatea monetară sau dolarul 
Statelor Unite va conţine 371,262 de dramuri americane de 
argint pur.” [Un dram este o mică subdiviziune a pfundului.] 


Unităţile de lungime zecimală pe care le-a recomandat 
Jefferson se bazau pe rod-ul secundelor, dar construite în aşa fel 
încât să fie apropiate de unităţile de măsură cunoscute: 


„Fie atunci ca rod-ul secundelor, după cum a fost descris 
înainte, să fie etalonul de măsură şi să se împartă în cinci părţi 
egale, fiecare dintre ele se va numi un picior, deoarece ar fi mai 
bine să fie în general reţinut ca măsura contemporană cea mai 
apropiată, unde există una destul de aproximativă. Va fi cu 
aproximativ un sfert de inci mai mic decât piciorul actual. 


Fie ca piciorul să fie împărţit în 10 inci; 
Inciul, în 10 parâme; 

Parâmă, în 10 grade; 

Fie ca 10 picioare să alcătuiască o decadă; 
10 decade, o prăjină; 

10 prăjini, o optime dintr-o milă (un furlong); 
10 furlongi, o milă.” 


În vreme ce exerciţiul lui Jefferson este cel mai impresionant, 
arată efectiv cât de uşor le este „perfecţioniştilor” vechilor 
sisteme să piardă ideea centrală. Unităţile sale de lungimi, 
greutăţi şi volum, se bazau toate pe secunda de timp 
sumeriană, fără nicio înţelegere a rolului secundei ca o unitate 
de măsură a mărimii şi a mişcării Pământului. Unităţile pe care 
le-a sugerat ar fi devenit noţiuni abstracte complete prin 
îndepărtarea de ideea genială iniţială. În orice caz, fiindcă 
folosea rod-ul secundelor drept bază, nu putea evita să fie legat 
de „marele principiu subiacent”. 

Noul picior al lui Jefferson, bazat pe o cincime din rod-ul 
secundelor, era egal cu 29,831629 centimetri. Spunea că vor fi 
1.000 de picioare în a sa optime dintr-o milă (într-un furlong) şi 
10.000 în mila sa de 2.983,1629 metri. Acest lucru produce 
următoarea corespondenţă: 


1.000 de picioare Jefferson = 360 de yarzi megalitici 


Ce-ar fi gândit Thomas Jefferson dacă ar fi ştiut că pietrele 


verticale preistorice  împrăştiate prin  mlaştinile Insulelor 
Britanice ar fi fost construite cu unităţi ce erau imaginea în 
oglindă iniţială a „noii” sale invenţii? Ar fi fost chiar şi mai uluit 
să descopere următoarele: 


366 furlongi Jeferson = un grad megalitic de arc al 
Pământului 


3662 furlongi Jeferson = circumferința exactă a Pământului 


Statele Unite ale Americii n-au adoptat unităţile de măsură 
ale lui Jefferson, iar acea ţară este acum aproape singura ce 
foloseşte unităţile de măsurătoare străvechi ce l-au uimit atât 
de mult pe bărbatul care avea să le devină cel de-al treilea 
preşedinte. 

Credem că această muncă a lui Jefferson ne 


Sus: Cercul lui Brodgar, Scoția. Fascinaţia tânărului Alexander Thom legată de Cercul lui Brodgar 
5 fost cea care l-a condus într-o misiune de-o viață pentru a cerceta structurile megalitice. 


Jos: Stonehenge de pe câmpia Salisbury din Anglia este probabil cel mai cunoscut dintre toate 
monumentele megalitice din lume. 


Sus: Newgrange din valea Boyne, 
Irlanda, a fost proiectat cu o 
„cutie de lumină” ce le-a oferit 
vechilor noştri strămoşi posibi- 
litatea de-a măsura cu precizie 
evenimentele astronomice. 


Jos: primele pendule vor fi fost î 

Sus: vas de lut tipic culturii neolitice din Marea 
Britanie (cca 3000 î.C.) 


Sus: o reproducere 
modernă a unui cub cu 
laturile egale cu o zecime 
din yardul megalitic, 
conţinând o pintă 
britanică de apă. 


Sus: o reproducere 
modernă a unui cub cu 
laturile egale cu o zecime 
din yardul megalitic, 
ţinând un pfund 
avoirdupois de orz. 


Stânga: un cub simplu 
de lut, confecţionat cu 
laturile egale cu o zecime 
din yardul megalitic. 

Sus: Thomas Jefferson (1743-1826). Jefferson a 
fost autorul Declaraţiei de Independenţă şi al 
treilea preşedinte al Statelor Unite. A sugerat un 
nou sistem de greutăți şi unități de măsură 
care, fără ca el să ştie, s-a integrat precis în 
sistemul megalitic vechi de 5.000 de ani. 


Stânga: Th. Jefferson a propus folosirea 

unei unități de lungime definite printr-un pendul 
fix (un rod) care ar bate la un interval de o 
secundă. 


Sus: Discul de la Phaistos a fost descoperit la 
începutul secolului al XX-lea în Phaistos, Creta. 
investigaţiile lui Alan Butler legate de acest 
artefact nedescifrat au pus în lumină existența 
unei geometrii alternative bazate pe cercuri de 


ACE dan mada 


alitic a fost creat dintr-o cunoaştere precisă a dimensiunilor Pământului. Sistemul de 


măsurare megalitic defineşte masa Pământului în unități identice cu pfundul britanic. 


Stânga: Luna, cel mai 
ciudat dintre toate 
corpurile sistemului solar, 
are o circumferință ce 
se descr >rfect prin 
sistemul megalitic de 
geometrie şi 

;surătoare. 


Dreapta: o eclipsă solară 
văzută de pe Pământ. 
Mărimea şi poziţia Lunii 
față de Pământ şi Soare 
fa să aibă loc acest 
fenomen surprinzător. 

Sus: Soarele este de 400 de ori mai mare decât Luna, aceasta fiind situată la a 400-a parte a 
distanței dintre Pământ şi Soare. Se poate descrie perfect prin geometria megalitică. 


Sus: planeta Venus era considerată sa 
de multe culturi străvechi. Era folosită 
atât de popoarele megalitice din Marea 
Britanie şi Franţa, cât şi de sumerieni 
pentru a stabili lungimea unităților de 
măsură liniare, utilizând observaţiile 
vizuale şi pendulele. 

oferă dovezi cuceritoare, fiindcă „ADN-ul” megalitic este foarte 
prezent, fără ca inventatorul lui să-l conştientizeze. Yardul 
megalitic este adevărat şi este în fond precursorul tuturor 
unităţilor de măsură majore din istorie. 

Ne era din ce în ce mai evident că secunda de timp avea o 
mare şi fundamentală importanţă. A fost universal adoptată; 
totuşi, nimeni nu ştie ce este şi puţini oameni îşi dau seama de 
unde provine. Am decis să ne întoarcem în regiunea Sumerului 
spre a dobândi o mai bună cunoaştere a gândirii oamenilor care 
au dezvoltat aceste unităţi de cronometrare. 

Concluzii 

e La sfârşitul secolului al XVIII-lea, Thomas Jefferson a început să 
creeze un nou sistem de greutăţi şi unităţi de măsură pentru 
Statele Unite ale Americii. A notat cum singurul punct de 
plecare imaginabil pentru măsura oricărei dimensiuni era rotația 
Pământului. Apoi, asemenea oamenilor  megalitici și 
sumerienilor de dinaintea lui, a decis că un pendul era unica 
modalitate de monitorizare a rotației planetei. 


e Deoarece Jefferson a adoptat secunda ca intervalul de timp 
pentru pendulul său, el, asemenea francezilor, se ralia automat 
la structura fundamentală a sistemului sumerian. A adus apoi o 
îmbunătăţire majoră a procedeului urmărind descoperirea 
tovarăşului său compatriot, domnul Leslie, („un artist ingenios 
din Philadelphia”) care a constatat că rod-ul subţire, striat, 
folosit în locul unei sfori pe un pendul, ar avea rezultate mult 
mai exacte. Un astfel de rod n-ar avea nevoie de o greutate la 
capăt şi ar trebui să aibă jumătate din lungimea pendulului cu 
sfoară pentru a crea aceeaşi perioadă de balansare. 

Acest lucru a condus la rod-ul ce era ceva mai mic decât 1,5 
metri, având 149,158 centimetri, aproape exact trei kush-uri 
sumeriene. Jefferson a împărţit apoi acest rod în cinci părţi spre 
a realiza o nouă unitate pe care a numit-o un „picior”. 

A afirmat după aceea că vor fi o mie de asemenea picioare în 
optimea din mila pe care a propus-o (furlong). 


e Ce nu ştia acest om ce avea să devină al treilea preşedinte al 
noii sale naţiuni era că piciorul şi optimea din mila sa, luate din 
secunda de timp, erau direct legate de sistemul megalitic şi 
sumerian; 366 de furlongi Jefferson sunt aceleaşi cu un grad 


megalitic de arc al Pământului şi 3662 furlongi Jefferson descriu 
circumferința exactă a Pământului. N-a luat niciodată în 
considerare mărimea Pământului, fiind clar acum că secunda de 
timp este oarecum intrinsec legată de dimensiunile planetei 
noastre. 


e Următorul pas pentru Jefferson era să definească noi unităţi de 
măsură pentru greutăţi şi unităţi de măsurare a volumului, lucru 
pe care l-a făcut prin intermediul ridicării la cub a unităţilor sale 
liniare. In timpul derulării cercetării sale, a studiat unităţile de 
măsură existente şi, făcând asta, a descoperit că exista un 
oarecare model străvechi care sta la baza unităţilor despre care 
se credea anterior că ar fi accidente întâmplătoare ale istoriei. 
Detectând că un picior cubic britanic are exact 1.000 de uncii, a 
dedus că aceasta nu era o coincidenţă, ci se datora unui tipar 
foarte vechi. 


e A mai descoperit că cele două sisteme de greutăţi 
(avoirdupois şi cel pentru metale preţioase) nu erau sisteme 
separate, după cum se presupunea în general, ci două jumătăţi 
ale unui singur sistem străvechi, unul bazat pe greutatea apei şi 
celălalt, pe greutatea aceluiaşi volum de grăunţe de grâu. 
Jefferson a meditat cum împrejurările foarte îndepărtate au dus 
la crearea unui asemenea sistem integrat, spunând că era mai 
degrabă rezultatul unui „model şi al unui calcul ştiinţific” decât 
o coincidenţă. 


e Unul dintre marii oameni ai istoriei americane a descoperit, 
aidoma nouă, că a existat cândva un sistem foarte dezvoltat de 
greutăţi şi unităţi de măsură ce s-a fragmentat în decursul unei 
perioade de timp foarte lungi. 

Semințele adevărului străvechi 


Credeam cu tărie că am fi colaborat bine cu Thomas Jefferson. 
Abordarea sa în privinţa istoriei a fost tot atât de pragmatică pe 
cât a fost de nonconformistă şi nu avea clar niciun fel de 
rezerve în publicarea descoperirilor sale. Dar calculele sale 


privind greutatea relativă şi volumul grăunţelor de cereale şi 
apă erau cu totul diferite de ale noastre. 

Descoperisem că toate grăunţele, fie orz, fie grâu sau orez se 
comportă într-un mod foarte previzibil când sunt turnate într-un 
recipient de formă cubică. Experimentele au arătat că forma 
seminţelor determină ocuparea unui volum ce este de 125% din 
aceeaşi greutate a apei, care, în sens invers, însemna că un 
volum egal de seminţe cântăreşte cu 20% mai puţin decât apa. 
Cubul de 4x4x4 inci megalitici s-a dovedit a ţine o pintă 
britanică de apă, dar când acelaşi cub era umplut cu grăunţe de 
orz, cântărea exact un pfund britanic (sau avoirdupois). Am mai 
descoperit că acelaşi cub umplut cu grâu ţine şi el o cantitate de 
grâu ce cântărea un pfund, chiar dacă seminţele erau de formă 
şi mărime diferită decât ale orzului. 

Experimente succesive au demonstrat că procedeul funcţiona 
şi cu secară şi cu orez integral, chiar dacă nu şi cu orez rafinat 
sau cu orz granulat (în care forma fiecărei seminţe de orz a fost 
modificată prin şlefuire). Experimentele noastre practice au fost 
foarte simple, iar rezultatele au fost foarte clare şi totuşi 
Jefferson a expus o relaţie diferită între apă şi grâu. Acest lucru 
a fost problematic, fiindcă nu înţelegeam unde am greşit noi 
deoarece părea improbabil ca un om cu abilităţile lui Jefferson 
să se fi înşelat. Puteau fi reconciliate diferenţele? 

Greutățile avoirdupois şi troy 

Lucrarea lui Jefferson dezvăluie că erau două sisteme 
separate de greutăţi folosite în Statele Unite pe vremea aceea, 
unul numit avoirdupois, celălalt troy. Jefferson le explică după 
cum urmează: 


„În seria avoirdupois: 

Pfundul este împărţit în 16 uncii; 
Uncia, în 16 drame; 

Drama, în 4 sferturi, În seria troy: 
În seria troy: 


Pfundul este împărţit în 12 uncii; 


Uncia (conform subdiviziunii greutăților farmaceutice), în 8 
drahme; 


Drama, în 3 scrupule; 
Scrupulul, în 20 de drame. 


Potrivit subdiviziunii pentru aur şi argint, uncia este împărţită 
în 20 de oz, iar ozul în 24 de drame. 

Astfel încât pfundul troy conţine 5.760 de drahme, dar 7.000. 
Sunt indispensabile pentru a transforma pfundul în avoirdupois; 
bineînţeles că greutatea pfundului troy este aceea a pfundului 
avoirdupois ca 5.769 până la 7.000 sau ca 144 până la 175.” 


Atunci, ca şi acum, era normal să se presupună că cele două 
sisteme erau accidente ale istoriei, cu origini diferite, fără vreo 
legătură între ele, dar Jefferson vedea că era un raport mai 
degrabă interesant de 144:175. Explică de ce acesta i-a atras 
atenţia: 


„E remarcabil că acesta este exact raportul cantitativ al 
străvechiului galon lichid Guildhall, de 224 inci cubici la galonul 
de porumb de 272, fiindcă 224 este pentru 272 precum 144 
pentru 175.” [Gal/onul Guildhall era un străvechi galon standard 
păstrat la Guildhall - Casa Breslelor - în Londra.] 


În acest loc, Jefferson a identificat că relaţia dintre pfundul 
avoirdupois, aşa cum e folosit azi, şi pfundul troy, expune 
aceeaşi relaţie ca şi cea dintre unităţile de măsură lichide şi cele 
pentru grăunţe. A fost extrem de surprins să descopere asta şi a 
continuat explicând că acest lucru reuneşte diversele unităţi de 
măsură din trecut: 


„E totuşi remarcabil în continuare că acesta e raportul 
cantitativ exact dintre greutatea specifică a oricărei măsuri de 
grâu şi a aceleiaşi măsuri de apă; de vreme ce buşelul e de 64 
de pfunzi de grâu. Aşa precum e 144 pentru 175 şi 64 de pfunzi 
pentru 77,7 pfunzi; dar se ştie că 77,7 pfunzi este greutatea a 
2.150,4 inci cubici de apă pură, lucru reprezentând exact 


conţinutul unui buşel de Winchester, după cum declară 
regulamentul... [Greutățile şi unitățile de măsură din Winchester 
erau foarte vechi şi, cu toate că proveneau dintr-un oraş diferit, 
fuseseră utilizate în Londra când etaloanele londoneze se 
pierduseră ori decăzuseră]. Regulamentul a determinat ca 
buşelul să fie un cilindru de 182 inci diametru şi 8 inci 
adâncime. Un asemenea cilindru, atâta vreme cât poate fi 
asemuit unui cub şi exprimat în cifre, conţine 2.150,425 inci 
cubici... Am descoperit apoi, într-un raport cantitativ continuu 
64 pentru 77,7 ca 224 pentru 172 şi ca 144 pentru 175, adică 
greutatea specifică a unei măsuri de grâu pentru cea de aceeaşi 
măsură a apei, precum conţinutul cubic al unui galon lichid 
pentru acela al unuia solid şi ca pfundul de metale preţioase 
pentru cel a pfundului avoirdupois.” 


Astfel, Jefferson identificase o relaţie între grâu şi apă ce era 
un raport de 144:175, lucru ce însemna descoperirea faptului că 
apa e doar cu 21.5% mai grea decât grăunţele pentru un volum 
egal. Totuşi, experimentele noastre practice cu cuburi având un 
volum dat evidenţiaseră o relaţie între grăunţele de grâu şi apă 
de 4:5, adică apa este cu 25% mai grea decât grăunţele de 
grâu. 

Utilizându-şi analiza, Jefferson a comentat cum fuseseră odată 
folosite aceste unităţi înainte ca importanţa lor să se fi pierdut: 


„Această situaţie pare să fi fost atât de confuză, încât era 
indiferent dacă un lucru era distribuit prin greutate sau măsură, 
fiindcă galonul uscat de grâu şi cel lichid de vin cântăreau la fel, 
iar pfundul avoirdupois de grâu şi pfundul troy de vin aveau 
aceeaşi măsură. Apa şi băuturile de vin, care intră cel mai mult 
în comerţ, sunt atât de apropiate în greutate că diferenţa, în 
cantităţi moderate, va fi neglijată atât de vânzător, cât şi de 
cumpărător; unele vinuri fiind mai grele şi altele cu puţin mai 
uşoare decât apa.” 


Cine avea dreptate: Thomas Jefferson sau noi? 
Cuburi şi cilindri 
Ne-am reverificat calculele legate de cub încă o dată şi n-am 
găsit nicio greşeală. Dar Jefferson ne spusese că a folosit cilindrii 


(„Un asemenea cilindru atâta vreme cât poate fi echivalat cu 
volumul unui cub.”) Prin urmare, ne-am derulat experimentul cu 
cilindri în loc de cuburi şi am descoperit că avea chiar dreptate. 
Concluzia este că grăuntele se comportă foarte diferit într-un 
recipient de formă cubică decât într-un cilindru cu acelaşi 
volum. In mod ciudat, un cub conţine cu 3,47% mai multe 
grăunţe decât un cilindru şi presupunem că acest lucru se 
datorează felului în care grăunţele se aşază altfel în locurile 
unde sunt colţuri. 

Inţelegerea volumului unui cilindru necesită cunoştinţe despre 
pi şi folosirea unui calcul aritmetic, ceea ce implică o origine 
mult mai recentă decât utilizarea cuburilor. Oamenii megalitici 
nu aveau un sistem de notare şi ar fi fost obligaţi să folosească 
cuburile, dar popoarele de la sumerieni încoace puteau utiliza 
uşor cilindrii. Sunt astfel două tradiţii, ambele sunt derivate din 
greutăţile aproximative ale bunurilor lichide şi solide, bazate pe 
grăunţe şi apă, una folosind cuburile şi cealaltă folosind cilindrii. 
Dar importanţa grăuntelui în toate sistemele de măsurătoare e 
foarte clară acum. 

Mitologia sumeriană a pătruns în numeroase culturi şi texte 
sacre, inclusiv în Biblie. În timpul ultimului deceniu, Chris le-a 
cercetat cu atenţie. In special, el a întreprins un studiu în 
adâncime al lui Enoh, un personaj ce apare în Vechiul 
Testament al Bibliei şi în documentul din secolul al II-lea î.Hr. 
Cunoscut drept Cartea lui Enoh. 

Cartea lui Enoh ne spune că acest străbunic al lui Noe a fost 
învăţat o astronomie foarte avansată de o persoană numită 
Urie, aparent în momentul în care arhitecţii megalitici erau în 
culmea artei lor. În altă carte evreiască apocrifă cunoscută drept 
A doua Carte a lui Ezdra, un fragment se ocupă de mori, 
întrebând câtă vreme trebuiau să aştepte în „camerele lor 
secrete” înainte să fie reînviaţi şi să poată fi eliberaţi din locurile 
lor secrete. Urie le răspunde: 


„Chiar şi atunci când numărul de seminţe se umple în tine: 
fiindcă El a pus lumea în balanţă. Cu măsura a măsurat EI 
timpurile şi cu numărul a măsurat El timpurile, iar El nu le mişcă 
şi nici nu le agită până când măsura spusă nu va fi umplută.” 


Putem avea încredere că acesta datează dintr-o perioadă 


foarte veche, deoarece se acceptă că era o tradiţie orală cu 
mult înainte să fie de fapt consemnată în scris. Aici, Urie 
vorbeşte despre cântărirea lumii şi măsurarea timpului şi a 
cantităţii. 

Grăunţele de orz aveau o mare importanţă pentru sumerieni 
şi toate culturile ulterioare ca un mijloc de măsurătoare, lucru 
pe care cel mai nou colaborator american al nostru l-a înţeles 
clar. După o oarecare experimentare rezolvasem cu succes 
problema potențială a  „dezacordului” nostru cu Thomas 
Jefferson în privinţa greutăţii relative a grăunţelor. 

Concluzii 

e Thomas Jefferson detectase relaţia dintre grâu şi apă, care era 
un raport cantitativ de 144:175, în timp ce apa e doar cu 21,5% 
mai grea decât grăuntele pentru un volum egal. Acest fapt era 
în dezacord cu experimentele noastre practice cu cuburi, ce 
indicaseră o relaţie între grăunţele de grâu şi apă de 4:5, apa 
fiind cu 25% mai grea decât grâul. Acest lucru a fost reconciliat 
prin faptul că utilizasem cuburi, iar Jefferson utilizase cilindri cu 
volume cunoscute. Orzul şi grâul se aşază diferit în cele două 
feluri de recipiente. Asta arată că cilindrii s-au întrebuințat 
pentru stabilirea capacităţilor şi a greutăților timp într-adevăr 
îndelungat. 


e Sumerienii/babilonienii foloseau sămânţa de orz ca pe cea mai 
mică unitate a lor de greutate şi măsură liniară. Documentele 
străvechi vorbesc despre măsurarea lumii în seminţe de orz. 

Greutatea lumii 


Alan a început să fie oarecum urmărit de cuvintele îngerului 
Urie din Cartea străveche a lui Enoh: 


„fiindcă El a pus lumea în balanţă.” 
A început să reflecteze la ideea „cântăririi lumii” şi s-a decis 


să reia alte calcule mai degrabă neobişnuite. A început prin a 
verifica masa totală a Pământului şi a văzut că acum este în 


general citată ca 5,9763 x 10** kilograme”. Scris ca un număr 
convenţional acesta ar fi: 5.976.300.000.000.000.000.000.000 
kg. 

Alan a transformat apoi numărul în unităţi sumeriene de 
greutate. Stabilise deja că s-a ajuns la această unitate de 
greutate luând o zecime din lungimea unui kush dublu sau a 
unui cot de orz şi realizând un cub cu această dimensiune. 
Greutatea este determinată de umplerea unui asemenea cub cu 
apă. Masa apei devine apoi unitatea de masă sumeriană, mana 
dublă. Mana dublă cântărea 996,4 grame, astfel sunt 
5,9979x102* mana duble în masa planeteil care poate fi luată 
ca 5.997.600.000.000.000.000.000.000 mana duble. Acest 
număr este la fel de aproape de 6 urmat de 24 de zerouri încât 
să iasă în evidenţă ca unul într-adevăr foarte ciudat, ţinând cont 
în special că nu puteam fi siguri de mărimea „exactă” 
intenţionată a unui kush dublu. Bineînţeles, putea fi o 
coincidenţă, dar rămâne evident că greutatea Pământului este 
aproape:  6.000.000.000.000.000.000.000.000 mana duble 
sumeriene. 

Dacă n-ar fi fost faptul că acest număr se armonizează atât 
de spectaculos cu sistemul de numărare sumerian/babilonian cu 
baza 60, nu l-am fi pomenit. Dar este un gând chinuitor că 
această unitate străveche ar putea să aibă o legătură cu masa 
Pământului, fie prin nişte calcule strălucite sau datorită unui 
oarecare experiment practic care a dat rezultatul printr-un 
mecanism necunoscut inventatorilor săi ori lumii moderne. Mai 
mult, ştiam că sumerienii credeau că există 21.600 de seminţe 
de orz într-o mana dublă, aşa că ne putem aventura să spunem 
că întreaga planetă este egală cu 1.296x10?% seminţe de orz, 
ceea ce ne dă apoi următorul rezultat: 


O porţiune a Pământului de un grad = 360x10** seminţe de 
orz 


O porţiune a Pământului de un minut = 6x10” seminţe de orz 


O porţiune a Pământului de o secundă = 102 seminţe de orz 


23 Biblioteca Publică din New York: Science Desk Reference 
(Raportul Biroului de Ştiinţă). Macmillan, New York, 1995. 


Astfel, o secţiune mare de o secundă din planeta noastră 
cântăreşte într-un mod incredibil de precis 
100.000.000.000.000.000.000.000 seminţe de orz. Pur şi simplu 
uluitor! 

Încă o dată, toate acestea sunt cu desăvârşire compatibile cu 
sistemul de numărare folosit de civilizaţia sumeriană. 

Masa Pământului 

Ni se părea că acesta era un sistem de măsurare proiectat cu 
masa Pământului ca punctul său iniţial. Am decis mai departe să 
încercăm procedeul de la început ca şi cum am fi creat noi 
unităţi dintr-un oarecare sistem precursor de măsurare: 


Pasul 1: Împărţirea masei cunoscute a Pământului în 6 x 102 
unităţi. Acest lucru ne dă o unitate teoretică egală cu 996 de 
grame. 

Pasul 2: Stabilirea unei mărimi pentru un cub ce conţine 996 
de grame de apă. Un astfel de cub ar avea laturile de 9, 
986648849 centimetri. 

Pasul 3: Considerarea lungimii feţei cubului drept o zecime 
din noua unitate liniară. Această unitate ar fi astfel de 
99,86648849 centimetri. 


Acum ne-am desemnat propria noastră unitate nouă de 
lungime, derivată din masa exactă a Pământului, folosind 
principiul zecimal/sexagesimal sumerian. Cum se compară cu 
realitatea? 

Cea mai bună evaluare a kush-ului dublu sumerian a fost 
luată din studierea _liniarului scobit găsit în statuia regelui 
Gudea, care a dat o lungime de 99,88 centimetri. Diferenţa 
dintre kush-ul dublu şi unitatea noastră ipotetică de lungime 
este, în consecinţă, de 0,1351151 dintr-un milimetru, mai puţin 
decât lăţimea unui fir de păr! Această potrivire uimitoare ne 
poate spune la fel de bine mai multe despre abilităţile 
arheologilor care au studiat statuia lui Gudea decât orice 
altceva. 

Trebuia să ne aducem aminte că acest lucru putea fi încă o 
simplă coincidenţă, oricât de minunată ar fi fost potrivirea cu 
matematica sumeriană. Dar am încercat apoi un alt calcul 
ciudat: „Cum”, ne întrebam, „s-ar potrivi pfundul britanic cu 
masa Pământului?”, amintindu-ne că pfundul a fost creat printr- 


un cub egal cu o zecime din yardul megalitic umplut cu seminţe 
de orz. 

Începând iar cu masa Pământului de 5,9763x102 kilograme, 
am transformat-o în pfunzi (avoirdupois) moderni, fapt ce a dat 
un număr de 1,31.754x10% pfunzi. Acesta era un alt număr 
mare şi aparent neînsemnat, astfel că Alan l-a împărţit cu 366 
spre a găsi numărul pfunzilor dintr-o porţiune a Pământului de 
un grad megalitic. Calculatorul lui Alan a dat naştere 
răspunsului: 35.998.360.655.737.704.918.033 pfunzi. 

Acesta a fost un rezultat surprinzător. Alan l-a împărţit din 
nou la 60 spre a obţine rezultatul unei porţiuni de „minut”. S-a 
obţinut de această dată 599.972.677.595.628.415.300. 

Apoi a terminat şirul împărțind la 6 spre a găsi numărul de 
pfunzi dintr-o porţiune de o secundă megalitică a întregii 
planete (care ar fi de 366 yarzi megalitici lăţime la Ecuator). 
Rezultatul era: 99.995.446.265.938.069.217. 

Deodată, numerele complet aleatorii din sistemul metric se 
dezvoltaseră în frumoase numere întregi aproape perfecte, 
numere întregi cu o rotunjime extraordinară. Greutatea 
Pământului e definită prin sistemul megalitic combinat cu 
pfundul britanic, fiindcă următoarele sunt absolut adevărate! 


O secţiune a Pământului de un grad megalitic = 360 x 102% 
pfunzi 

O secţiune a Pământului de un minut megalitic = 6 x 10% 
pfunzi 

O secţiune a Pământului de o secundă megalitică = 102% 
pfunzi 


Trăgând linie, rezultă că greutatea pfundului britanic este 
egală cu o a 100,000,000,000,000,000,000-a parte dintr-o 
secţiune a Pământului, de mărimea unei secunde la Ecuator! 
Precizia este ca şi atinsă, din moment ce există o corespondenţă 
mai mare decât 99,995% care se rezumă la o abatere de 


1 3 = Li .. . . 
20.000 față de aprecierile ştiinţifice moderne pentru masa 


Pământului (5,9763x10? kilograme). Ce reprezintă şi mai mult, 
când masa planetei noastre e privită prin raportare la pfunzii 
britanici, rezultatul dezvăluie o potrivire exactă cu geometria 
megalitică pe care am stabilit-o deja, tot astfel cum rezultatul 


pentru calculul mesopotamian era un model sexagesimal clasic 
aşa cum l-au proiectat sumerienii. 

Aceasta putea fi o a doua coincidenţă excesivă, dar şansele 
ca ambele sisteme să se potrivească asemenea unei mănuşi 
aproape perfecte şi considerarea metodei sumeriene a bazei 60 
de calcul, o făcea să pară imposibilă. Se pare că cineva din 
trecutul îndepărtat a cunoscut masa Pământului până la o 
valoare foarte precisă. 

„Observatorii“ 

A fost foarte fascinant să luăm cunoştinţă de ce 
descoperisem. Intrebările noastre legate de improbabilitatea ca 
sumerienii să fi putut crea un asemenea sistem holistic şi 
elegant deveneau foarte puternice în acest moment. Legătura 
greutăţii pfundului şi a manei duble (efectiv un kilogram) cu 
masa Pământului nu părea compatibilă nici cu nivelul de 
dezvoltare al oamenilor megalitici, nici cu cel al sumerienilor. Va 
fi dezvoltat un oarecare grup necunoscut principiile pe care le 
vedem folosite şi apoi să le fi împărtăşit şi acestei culturi 
novice? Se datorează saltul umanităţii peste marele zid al 
istoriei unei super-culturi care n-a lăsat nicio urmă despre ea? 
Pentru prima dată am început să teoretizăm în jurul ciudatei 
posibilităţi a unui grup a cărui existenţă putea fi dedusă numai 
din cunoştinţele pe care le-au lăsat în urmă. Din dorinţa de-a 
avea un termen precis am început să-i numim pur şi simplu 
„prima civilizaţie”. 

Acestea pot părea nişte gânduri prosteşti pentru unii, dar 
trebuie să ne întrebăm dacă mărturiile străvechi sunt adevărate, 
fiindcă ele spun că este exact ceea ce s-a întâmplat! Primele 
texte sumeriene, inclusiv renumitul poem „Epopeea lui 
Ghilgameş”, vorbesc repetat de oameni foarte înalţi, ca nişte 
zei, care au venit să trăiască printre ei şi pe care i-au numit 
„observatorii”. Documentele evreieşti străvechi, inclusiv 
variante ale Bibliei, fac de asemenea referire la aceşti 
supraveghetori sumerieni care sunt iar desemnaţi ca zei, îngeri 
şi „fii ai cerului”. Cartea lui Enoh ne povesteşte cum aceşti 
oameni curioşi trimiteau echipe din locuri necunoscute ca 
origine pentru a-i învăţa pe oameni lucruri noi, înaintea 
dispariţiei lor în chip misterios din nou. Urie, „îngerul” care l-a 
învăţat pe Enoh astronomia complicată, este descris ca unul din 


aceşti observatori.2* 

Manuscrisele de la Marea Moartă fac şi ele referire la tradiţia 
orală sumeriană a observatorilor, incluzând un episod unde tatăl 
lui Noe, Lameh, devine preocupat că fiul său e atât de frumos 
încât soţia lui, Bitenoş, ar fi putut avea relaţii sexuale cu un 
observator.” (Capitolul 6 din Cartea lui Enoh chiar numeşte 
câţiva dintre observatori şi le fixează preocupările de specialişti: 


„Semjaza învăţa vrăjile şi tăierea rădăcinilor, Armarous, 
rezolvarea farmecelor, Baraquijal, astrologia,  Kokabel, 
constelaţiile, Ezeqeel, ştiinţa norilor,  Araquiel, semnele 
pământului, Shamsiel, semnele soarelui şi Sariel, cursul lunii.” 


S-ar putea ca aceste documente străvechi să însemne iarăşi 
ceea ce spuneau exact? A acţionat vreun grup necunoscut ca un 
catalizator pentru prima civilizaţie cunoscută a lumii? 

În decursul investigaţiei noastre am încercat să nu avem 
prejudecăţi în privinţa a ceea ce este şi nu este posibil să 
realizeze o cultură străveche. Am încercat pur şi simplu să 
lăsăm informaţiile să ne conducă oriunde ne-ar duce. Dar în 
acest moment începeau să ne treacă sudorile. Se părea că am 
descoperit lucruri complexe ce vor fi venit cu siguranţă dintr-o 
societate foarte dezvoltată cu avansate abilităţi ştiinţifice. Cu 
acest gând incomod în mintea noastră, am decis să încercăm 
următorul experiment referitor la viteza luminii. 

Viteza luminii 

Puteau oare înţelege sumerienii cât de repede călătoreşte 
lumina? Potrivit ştiinţei actuale, lumina călătoreşte cu 
299.792.458 metri pe secundă în vid, ceea ce se traduce în 
unităţi sumeriene ca 600.305.283 kush. În orice caz, nu putem fi 
siguri că sumerienii foloseau exact secunda pe care o utilizăm 
azi. Ar fi trebuit doar să se abată cu optzeci de miimi dintr-o 
secundă spre a rezulta o potrivire perfectă cu viteza luminii. lată 
din nou construcţia zecimală/sexagesimală în stil sumerian ce 
se armonizează cu măsurătorile noastre moderne extrem de 
aproape. Limita greşelii era exact cam aceeaşi cu mica abatere 
pe care o găsisem odată cu masa Pământului şi cu unitatea de 


24 Cartea lui Enoh: Capitolele 72-82. 
5 Vermes, G.: The Dead Dea Scrolls (Manuscrisele de la Marea 
Moartă): IQapGen. Penguin, Londra, 1998.). 


greutate sumeriană. Ne-am adus aminte că sumerienii 
avuseseră iniţial o secundă dublă şi reieşea că acelaşi număr de 
kush-uri duble s-ar aplica secundei duble. 

Incă o dată, luat separat, acest rezultat putea fi o coincidenţă, 
iar raţionamentul normal ar reclama că şi aceasta trebuie să fie 
o coincidenţă, fiindcă sumerienii nu puteau pur şi simplu 
cunoaşte atât de multe lucruri ca noi. Dar am găsit în curând 
bune motive să acceptăm că acest rezultat nu era pură 
întâmplare. 

Am decis să cercetăm ceea ce se ştie despre viteza propriei 
noastre planete în timpul rotației sale în jurul Soarelui şi am 
descoperit că orbita Pământului are lungimea de 
938.900.000.000 metri, acoperit într-un an de 365,2596425 
zile. Aceste numere par uimitor de neimpresionante, dar 
următorul calcul ne-a lăsat holbându-ne în faţa calculatorului cu 
neîncredere. Am fost uluiţi să aflăm că noi toţi călătorim în 
voiajul nostru anual cu viteza de 60.000 de kush-uri pe secundă. 

Răspunsul standard al matematicienilor la numerele ce par 
incredibil de întregi este să rămână nedumeriţi, deoarece cred 
că toate numerele sunt în mod egal probabile, iar cifrele actuale 
depind de baza numerică şi de convenţia unităţii de măsură 
adoptate. Cam au dreptate. Dar ei presupun că toate unităţile 
de măsură sunt doar o convenţie fără nicio realitate fizică 
fundamentală. Şi nu este cazul sistemului megalitic, nici al celui 
mesopotamian. 

In această situaţie, secunda şi kush-ul par să fie mult mai 
mult decât o noţiune abstractă convenabilă, fiindcă au toate 
caracteristicile de a fi esenţiale pentru realităţile mediului 
înconjurător al Pământului. Au valoare la un nivel niciodată 
imaginat de ştiinţa modernă. Am ajuns la concluzia că e mai 
mult decât chibzuit să credem că sumerienii sau, mai probabil, 
profesorii lor necunoscuţi, au înţeles atât masa Pământului, 
viteza sa orbitală şi chiar viteza luminii şi au proiectat unităţi de 
măsură ce aveau o legătură cu toate. 

„Prima civilizaţie” se ridica pe scara noastră de probabilitate 
la cea mai convenabilă explicaţie pe care ne-o puteam imagina. 
Concluzii 

Am descoperit că străvechea unitate de măsură 
mesopotamiană numită se (sămânță de orz) era a 360-a parte 

dintr-un kush dublu, tocmai aşa cum pretind mărturiile 
sumeriene. 


e Luându-ne exemplele din textele străvechi ce se referă la 
cântărirea lumii, am fost surprinşi să aflăm că masa Pământului 
măsoară aproape exact 6x10* mana duble sumeriene. Acest 
lucru ar putea fi o coincidenţă, dar este un număr perfect în 
sistemul numeric mesopotamian cu baza 60. Asta mai însemna 
că o secţiune a Pământului de o secundă cuprinde 1023 seminţe 
de orz. 


e Am aruncat o privire apoi la pfundul britanic ca o greutate 
megalitică potenţială şi am comparat-o cu masa Pământului. 
Acest fapt a produs rezultatul uluitor de precis, unde pfundul 
britanic cântăreşte a 1.000.000.000.000.000.000.000-a parte 
din secţiunea Pământului de un grad megalitic lăţime la Ecuator. 
e Pentru ca şi sistemul sumerian şi cel megalitic să producă 
asemenea rezultate, am eliminat din discuţie coincidenţa şi, 
pentru prima dată, am început să teoretizăm despre ciudata 
posibilitate a unui grup precursor necunoscut de super-savanţi 
pe care l-am numit „prima civilizaţie”. 


e Am examinat apoi viteza luminii prin atmosferă şi am 
descoperit că măsoară aproape exact 600.000.000 kush-uri pe 
secundă. Mai departe ne-am uitat la viteza Pământului în 
mişcarea sa în jurul Soarelui şi am aflat că era incredibil de 
aproape de 60.000 de kush-uri pe secundă. Încă o dată, un 
număr sumerian perfect. Marele mecanism al sistemului solar 
va fi fost măsurat cu foarte mult timp în urmă, iar unităţile 
străvechi erau derivate din această super-ştiinţă din preistorie. 


Capitolul 9 


Veriga lipsă 
Bănuielile noastre despre o posibilă civilizaţie precursoare 
trebuiau puse deoparte, fiindcă nu doream să construim scenarii 
inutile care ne-ar fi putut influenţa strângerea informaţiilor. În 
acest punct identificasem două sisteme străvechi de măsură cu 
proprietăţi remarcabile, dar care erau amândouă imediat 


disponibile oricărui utilizator prin simpla observare a Pământului 
în rotaţie. Diferenţa fundamentală între ele era că poporul 
megalitic utiliza un cerc de 366 de grade, iar sumerienii, un cerc 
de 360 de grade. Trebuia acum să înţelegem mai bine relaţia 
dintre cele două sisteme geometrice. 

Existau multe legături matematice puternice între cele două 
sisteme, mai ales faptul că numărul 360 este cel de-al doilea 
număr important în principiul megalitic, deoarece sunt 360 de 
secunde megalitice de arc într-un grad megalitic. Deşi nu aveam 
încă motive să presupunem o conexiune directă între cele două 
sisteme, părea foarte puţin probabil ca două astfel de concepte 
asemănătoare să se fi dezvoltat independent. 

Civilizaţia minoică 

Ne-am decis că trebuie să ştim dacă sistemele erau două 
entităţi independente sau dacă sumerienii îşi plănuiseră 
sistemul ca o îmbunătăţire a celui megalitic. Singura posibilitate 
expusă nouă părea să fie o cercetare mai apropiată a sistemului 
minoic de măsurătoare folosit în Creta. Existau motive să 
credem că cercul megalitic de 366 de grade fusese adoptat şi 
utilizat ca bază pentru piciorul minoic. 

Creta minoică e recunoscută ca fiind prima civilizaţie 
adevărată a Europei. Insula, localizată înspre extremitatea 
estică a Mării Mediteraneene, a dat naştere multor poveşti 
populare despre o cultură fabuloasă. La sfârşitul secolului XIX, 
se considera că marea parte a acestor poveşti nu erau altceva 
decât mituri. Prin eforturile arheologului englez Sir Arthur Evans, 
civilizaţia minoică s-a retras din cartea poveştilor şi a devenit o 
realitate istorică. 

Evans s-a născut în 1851 în Nash Mills, Anglia. A studiat la 
Harrow şi apoi la Colegiul Brasenose, Oxford, înainte de-a 
începe o carieră de istoric şi arheolog. Evans a fost fascinat de 
vechea literatură greacă şi a fost în mod special atras de 
referinţele constante la un popor de o inteligenţă, influenţă 
politică şi putere economică evidente, care au înflorit, după cum 
se presupunea în Creta. Evans a vizitat Creta pentru prima oară 
în 1894 şi a putut obţine şi studia un număr de obiecte care 
erau gravate cu o scriere necunoscută, ce ieşiseră la lumină în 
locuri variate pe insulă. | s-au spus poveşti populare locale 
despre un palat minunat care existase pe coasta de nord a 
Cretei, aproape de capitala modernă Iraklion. 


Heinrich Schliemann născut în Germania era deja faimos 
pentru descoperirea Troiei, la Hisarlâk, Turcia, cam în jurul 
anului 1870. Odată ce pofta i-a fost stârnită, Schliemann era şi 
pe urmele străvechii civilizaţii cretane. El a încercat să cumpere 
o mare suprafaţă de pământ pe o importantă colină, nu departe 
de Iraklion, dar n-a putut ajunge la o înţelegere cu proprietarii. 
Poate că este un noroc pentru arheologie că aşa a fost situaţia, 
fiindcă mai răbdătorul şi mai puţin distructivul Arthur Evans a 
intrat în cele din urmă în posesia sitului în discuţie şi a 
descoperit Palatul din Knossos. Munca pe care a întreprins-o 
Evans la Knossos pentru restul vieţii sale a fost lungă şi dificilă, 
dar el a putut reînvia încet şi sigur cultura pierdută, aruncând 
mai multă lumină asupra preistoriei europene în general 
întunecate. Descoperirile ulterioare în alte locuri din Creta au 
adus o şi mai mare înţelegere a civilizaţiei minoice, un nume pe 
care Evans l-a dat acesteia pornind de la numele legendarului 
rege Minos. 

Acum ştim despre cultura minoică că a prosperat în timpul 
perioadei ce corespunde epocii neolitice târzii din Insulele 
Britanice şi civilizaţia a ajuns la apogeu puţin după 2000 î.Hr. 
Mărturiile arheologice reflectă un popor puternic, iubitor de 
libertate şi extraordinar de independent, care şi-a dezvoltat un 
comerţ internaţional prosper şi ai cărui marinari erau poate 
navigatorii cei mai desăvârşiţi din vremurile lor. Oamenii minoici 
erau şi grozav de creativi. Ei au realizat o olărie rafinată şi şi-au 
ornamentat zidurile palatelor cu fresce colorate. Exportau 
miere, ceramică, vin şi obiecte artizanale în cantităţi mari, 
întemeind aşezări în multe locuri de-a lungul coastei nordice a 
Mediteranei şi în Marea Egee. Importurile cuprindeau cupru, 
cositor şi alte metale ce nu erau disponibile în Creta însăşi. 

Viaţa pe insulă era bună, cu o populaţie ce pare să fi sprijinit 
o elită religioasă şi civilă care-şi menținea puterea mai degrabă 
printr-un acord comun decât prin puterea sa militară. Deşi flota 
militară a eliberat mările din jur de pirați, Creta nu pare să fi 
avut o armată regulată şi niciuna dintre construcţiile săpate din 
perioada respectivă nu avea niciun fel de fortificaţie. Majoritatea 
oamenilor minoici par să fi fost liberi şi independenţi, plătind pur 
şi simplu un tribut în bunuri câtorva palate unde au fost 
descoperite depozite variate (magazii). 

In materie de religie, e clar că oamenii din Creta adoptaseră 


credinţele ce erau răspândite în Europa şi în părţile Asiei din 
zorii neolitici. Zeitatea predominantă pare să fi fost o „zeiţă a 
Pământului”, al cărei loc în religie era suprem, deşi a avut un 
tovarăş care i-a fost prima dată frate şi apoi soţ. Zeul se năştea, 
creştea şi murea într-un mod ciclic, în vreme ce zeiţa era 
veşnică. Poate ca un răspuns la această formă de religie, 
femeile minoice par să fi avut o oarecare putere în societatea 
lor şi chiar s-a insinuat că administraţia civilă era dominată de 
femei. Acum se recunoaşte că insula Creta minoică a fost 
leagănul gândirii religioase ce va predomina în cele din urmă în 
Grecia continentală, deşi până atunci îşi va fi schimbat natura 
înspre un model de credinţă mai mult dominat de principiul 
masculin. 

E oarecum la nivel speculativ cât de departe va fi ajuns 
civilizaţia minoică şi ce rol va fi jucat în construirea lumii 
moderne, fiindcă această cultură a fost lovită de tragedie. Cam 
la 60 de mile nord de Creta se găsea o importantă aşezare 
minoică, pe mica insulă vulcanică Santorini, cunoscută şi ca 
Thera. În jurul anului 1450 î.Hr. A avut loc o erupție vulcanică 
atât de puternică, încât mare parte din insulă a fost distrusă şi a 
dispărut. Fără îndoială că explozia a dus la valuri mareice 
catastrofale şi la o cădere de cenuşă care ar fi lăsat aride cel 
puţin câmpiile din Creta nordică timp de un deceniu.2 

În vremea aceasta, Creta a căzut sub influenţa şi, în fine, sub 
dominaţia unei culturi foarte diferite ce se dezvolta în Grecia 
continentală. Aceasta era civilizaţia miceniană. Micenienii erau 
mult mai războinici decât oamenii minoici şi, timp de o perioadă 
îndelungată, ei ocupaseră un număr de oraşe din jurul bazei lor 
de la Micene. În cele din urmă, dominarea Cretei de către ei a 
schimbat stilul de viaţă minoic liniştit şi mai creativ în ceva mult 
mai agresiv. În orice caz, influenţa a acţionat în ambele sensuri. 
Sensibilitatea minoică este vizibilă în cultura, arta, tehnicile de 
construcţie şi religia miceniană. Din moment ce micenienii au 
transmis multe acelora care aveau să devină poporul pe care-l 
ştim ca străvechii greci, acum se ia de bun faptul că ideile 
minoice au rezistat mult timp după ce civilizaţia minoică 
decăzuse. 

În anii 1960, arheologul canadian J. Walter Graham a condus 

o serie de experimente printre ruinele palatelor minoice din 
Creta. Acestea se aflau la Knossos, Phaistos şi Malia, unde 
Graham încerca să stabilească dacă oamenii minoici au folosit 
sau nu o unitate fundamentală de măsurătoare liniară în 
construcţiile lor. După cum am discutat deja în capitolul 2, 
Graham a arătat că arhitecţii minoici utilizaseră o unitate-etalon 
de 30,36 centimetri, o unitate pe care a botezat-o „piciorul 
minoic”. 
Discul de la Phaistos 

Alan devenise în mod special interesat de oamenii minoici 
datorită unui mic disc de lut găsit între ruinele unuia din 
palatele minoice (din oraşul Phaistos), datat cam în jurul anului 
2000 î.Hr. Acest obiect făcut de mâna omului, cunoscut ca 
Discul de la Phaistos, a fost atent analizat de Alan şi rezultatele 
acestui studiu au fost cele care duseseră la prima sa observaţie 
cu privire la folosirea unui an de 366 de zile şi a unui cerc de 
366 de grade. Discul este mai degrabă un calculator eficace 
sofisticat, cu o funcţie elementară ce pare să fi fost de a 
sincroniza anul tipic de 366 de zile cu adevăratul an solar de 
365,25 de zile. Există desene ale Discului de la Phaistos şi o 
explicaţie mai lungă a descoperirilor lui Alan în Anexa 5. 

Alan văzuse deja o posibilă conexiune între principiile 
matematice evidente în Discul de la Phaistos şi cele asociate cu 
yardul megalitic, înainte să fi dat peste lucrarea lui Graham 
despre piciorul minoic. A fost o revelaţie surprinzătoare când ne- 
am dat seama că 366 de yarzi megalitici erau acelaşi lucru cu 
1.000 de picioare minoice. 

Unitățile de măsură megalitice, minoice şi olimpiene 

De vreme ce 366 de yarzi megalitici reprezintă şi o secundă 
megalitică de arc din circumferința polară a Pământului, părea 
un lucru sigur să insinuăm că oamenii minoici utilizaseră 
geometria megalitică la crearea acestei unităţi. Nu este o 
problemă discutabilă dacă avusese cultura contact cu 
contemporanii săi megalitici din vest, fiindcă existau multe 
obiecte făcute de mâna omului ce indicau o relaţie comercială 
între cele două regiuni. Un număr de obiecte artizanale au fost 
găsite în sudul Angliei, unele pe câmpia Salisbury, aproape de 
Stonehenge, incluzând potire, inele şi alte exemple de bijuterii, 
care au fost iniţial considerate de origine miceniană. Cercetările 
ulterioare au arătat că, în perioada când aceste obiecte au fost 


datate, cultura miceniană nu existase, din moment ce mare 
parte, dacă nu toată arta miceniană, este de origine minoică, e 
greu de evitat concluzia că aceste obiecte artizanale au fost 
realizate în Creta de civilizaţia minoică. 

Minoicii ar fi avut un foarte bun motiv să viziteze țărmurile 
Britaniei, în mod special pentru minele de cositor din Cornwall. 
Era una dintre puţinele surse de cositor disponibil şi aveau 
nevoie de cantităţi însemnate de metal pentru a produce bronz. 
Dar chiar şi fără dovada contactului dintre Britania şi Creta, 
potrivirea dintre cei 366 de yarzi megalitici şi cele 1.000 de 
picioare minoice e foarte puţin probabil o coincidenţă. 

Cultura pe care o numim acum simplu cultura greacă antică 
(clasică) a început să se formeze cam în jurul anului 700 î.Hr., 
urmând după ceea ce se numeşte adesea „epoca întunecată” a 
Greciei antice ce apăruse după distrugerea civilizaţiei 
miceniene. Atât civilizaţia minoică, cât şi cea miceniană erau 
mari elemente constitutive ale blocurilor de temelie pentru 
moştenirea religioasă şi culturală generală a civilizaţiei greceşti 
clasice, care, la rândul său a fost întotdeauna considerată ca 
fiind baza civilizaţiei de tip occidental. Până când civilizaţia 
grecilor antici a ajuns la maturitate, savanții săi fuseseră şi ei 
influenţaţi atât de gândirea matematică babiloniană, cât şi de 
cea egipteană. Drept rezultat, experimentele lor matematice şi 
geometrice se bazau pe aceleaşi modele geometrice cu 360 de 
grade, preferate atât de Babilon, cât şi de Egipt. S-ar putea 
astfel aştepta ca toate urmele sistemului minoic cu influenţă 
megalitică să fi dispărut complet din Grecia. Dar, o examinare 
îndeaproape a unităţilor greceşti de greutăţi şi măsurători 
sugerează cu tărie că nu era cazul. 

Am descoperit că erau mai multe forme de picior şi cot în uz 
în timpul perioadei străvechilor greci. In orice caz, un exemplu 
iese în evidenţă dintre celelalte, în foarte mare măsură fiindcă 
era unitatea fundamentală utilizată în arhitectură; chiar şi astăzi 
nu ne putem îndoi de adevărata sa natură. Această unitate era 
cunoscută drept piciorul „olimpian” sau „geografic”. Piciorul 
olimpian măsura 30,861 centimetri. Am observat imediat ceva 
special legat de relaţia dintre piciorul minoic şi piciorul grecesc 
de mai târziu. Cu o precizie foarte aproape de 99,99%, o 
distanţă de 366 picioare minoice este acelaşi lucru ca 360 
picioare greceşti! Era incredibil şi am fost siguri că nu era o 


coincidenţă. Cele două unităţi nu trebuiau să aibă deloc vreo 
legătură, totuşi, ele se leagă între ele într-un fel megalitic spre 
sumerian: 


Piciorul minoic de 30,36 
centimetri x 366 = 111,1176 metri 


Piciorul olimpian de 30,861 
centimetri x 360 = 111,0996 metri 


Pe o distanţă de mai mult de 111 metri, diferenţa între 
potrivirea de 366/360 este de numai 18 milimetri. A fost acesta 
punctul de întâlnire al schimbării vechiului sistem de 366 cu 
noua abordare cu 360? 

Mulţi alţi cercetători au înaintat deja ideea că piciorul grecesc 
era o unitate geodezică, adică legată direct de dimensiunea 
Pământului. Asemenea sugestii chiar nu se discută de obicei nici 
pe coridoarele Universităţii, deoarece convenţia existentă 
afirmă, cam  nechibzuit, că  desăvârşita cunoaştere a 
dimensiunilor Pământului nu s-a produs decât foarte recent. 
Aceasta e puterea doctrinei: orbeşte până şi vederea celor care 
sunt prin presupoziţie antrenați să aibă cea mai clară viziune. 
Abordarea noastră nu e îngrădită de moda academică sau de 
convenţia actuală, aşa că am privit cu o minte deschisă. 

Durează numai câteva secunde până un calculator sesizează 
faptul că sunt aproape 360.000 de picioare greceşti într-un grad 
din circumferința polară a pământului atunci când se foloseşte 
un cerc de 360 de grade. 


Circumferinţa polară a Pământului este în jur de 40.008 
kilometri, ceea ce înseamnă 40.008.000 metri. Un grad e a 360- 
a parte din acesta, ceea ce reprezintă 111.133,33 metri. Piciorul 
grecesc este de 30,861 centimetri lungime şi acesta se împarte 
în 111.133,33 metri de 360.109 ori. 


Cele 360 de grade ale circumferinței Pământului ne dau o 
cifră de 129.600.000 picioare greceşti. Din moment ce n-am 
făcut nimic să schimbăm nici mărimea piciorului olimpian, nici 
dimensiunile Pământului, sugestia că aceasta ar putea fi o 
coincidenţă trebuie respinsă de orice persoană obiectivă. 


Modelul poate fi în întregime apreciat când se observă cât de 
mult s-ar potrivi piciorul grecesc atât cu geometria Pământului, 
cât şi cu măsurătoarea timpului. 


Un picior grecesc = 30,861 centimetri 


100 de picioare greceşti = 30,8 metri = o secundă de arca 
circumferinței polare 


6.000 de picioare greceşti = 1,85222 kilometri = un minut de 
arc al circumferinței polare 


360.000 de picioare greceşti = 111,1333 kilometri = un grad de 
arc al circumferinței polare 


129.600.000 de picioare greceşti = 40.007,988 kilometri = 
circumferința polară a Pământului 


Privitor la timp, piciorul grecesc e, de asemenea, mai mult 
decât util. Pentru că Pământul se învârte în jurul axei sale, o 
distanţă fixă trece la Ecuator într-o perioadă de timp ştiută: 


o secundă modernă de timp = 1.500 de picioare greceşti 
un minut modern de timp = 90.000 de picioare greceşti 

o oră modernă de timp = 5.400.000 de picioare greceşti 
o zi = 129.600.000 de picioare greceşti 


Considerând aceste observații în legătură cu sistemul 
sumerian şi cu cel megalitic, acest lucru ne confirmă concluzia 
anterioară că dimensiunile planetei noastre se ştiau cu mii de 
ani mai înainte decât s-a crezut. Piciorul grecesc se împarte în 
circumferința polară a Pământului într-un set perfect raţional de 
numere întregi. 

Ştim, din propria noastră cercetare extinsă, că natura 
geodezică a piciorului grecesc olimpian a fost recunoscută de 
foarte multă vreme. Potrivirea e atât de exactă încât nu se 
poate pune la îndoială că cei care au proiectat această unitate 
de măsură liniară nu numai că ştiau de ce era în stare, daro şi 
confecţionaseră în mod intenţionat în acel scop. 

Tot atât de sigur precum 366 de yarzi megalitici reprezintă 


acelaşi lucru ca 1.000 de picioare minoice, la fel şi 366 de 
picioare minoice sunt egale cu 360 de picioare greceşti. Acum 
vedeam într-adevăr legătura dintre cele două sisteme. Dar o 
altă problemă majoră devenea dintr-odată evidentă: 


Sistemul numeric sumerian ne spune că următoarele sunt 
adevărate: 


10 X 3.600 = 36.000 


Calcul sumerian 


Apoi, următoarele se aplică pentru a identifica a zecea parte 
din sistemul numeric: 


53.600 X 36.000 = 129.600.000 
Calcul sumerian 


(Aceste simboluri erau cele utilizate, de fapt, de scribii 
sumerieni. Ştim foarte bine ce erau menite să reprezinte din 
punct de vedere numeric, datorită problemelor matematice 
desfăşurate pe multe tăblițe de lut găsite în zonă. Numai ultimul 
simbol este invenţia noastră şi este o consecinţă firească a ceea 
ce s-a întâmplat înainte.) 

Rezultatul de aici reprezintă importantul loc zece pe care îl 


ocupă în sistemul de numărare  zecimal/sexagesimal 
mesopotamian, cu o valoare de 129.600.000, lucru ce atestă că 
aceasta era o interpretare a Pământului bazată pe geometrie. 
Aşa se întâmplă, fiindcă, după cum am văzut mai sus, 
129.600.000 este exact numărul picioarelor greceşti din 
circumferința polară a Pământului. Este probabil o coincidenţă, 
dar semnul grafic pentru acest număr uriaş chiar arată ca un 
glob văzut de sus, cu un pol în centru, Ecuatorul la margine şi 
45 de grade latitudine în mijloc. In vreme ce simbolul poate fi o 
coincidenţă, nimeni nu poate desfiinţa în mod serios acest 
sistem atent măiestrit ca fiind o simplă apariţie întâmplătoare. 

Meditând asupra acestor descoperiri, povestea 
matematicianului grec Eratostene ni s-a părut în mod special 
interesantă, deoarece se presupune că ar fi fost prima persoană 
care a realizat o evaluare aproape corectă a circumferinței 
Pământului. Eratostene a trăit în Cyrene (nordul Africii) în jurul 
anului 250 î.Hr., iar legenda spune că a observat că, în ziua 
solstițiului de vară, Soarele strălucea absolut vertical într-o 
fântână dintr-un oraş numit Syene (Assuan), la sud de 
Alexandria. Eratostene ştia că Soarele nu se ridica niciodată 
destul de sus încât să strălucească chiar jos într-o fântână din 
Alexandria în aceeaşi zi, dându-şi astfel seama că razele solare 
cad în unghiuri diferite în cele două oraşe, ceea ce indica faptul 
că suprafaţa Pământului este curbată. Din aceste fapte, 
Eratostene a putut deduce că Pământul trebuie să fie o sferă şi 
a calculat apoi dimensiunea globului terestru. Ţinând cont de 
problemele implicate, aprecierea sa a fost surprinzător de 
exactă, fiindcă sugera că Pământul măsura 130.650.355 de 
picioare olimpiene. 

Bietul Eratostene evident nu şi-a dat seama că piciorul 
olimpian a existat doar pentru că cineva, poate cu mii de ani 
înainte de el, măsurase dimensiunea Pământului şi o împărţise 
exact în 129.600.000 de părţi. O cercetase apoi şi o reprodusese 
inofensiv şi migălos cu ajutorul propriului său experiment. 
Cultura grecească e clar că pierduse deja contactul cu originile 
preistorice ale ştiinţei, iar astăzi manualele de istorie îl descriu 
în mod eronat pe Eratostene ca fiind primul om ce a măsurat 
globul. 

Singura mare civilizaţie antică pe care încă nu am examinat-o 
au fost egiptenii. Ştiam că unitatea de măsură egipteană a 


cotului era oarecum diferită de kush-ul mesopotamian, astfel că 
nu ne-am aşteptat efectiv să găsim corespondențe 
semnificative cu cercetarea noastră. Cât de tare ne înşelam. 
Concluzii 

e Stabilind deja că 1.000 de picioare minoice reprezintă acelaşi 
lucru ca 366 de yarzi megalitici, am descoperit că mult mai 
târziul picior olimpian creat de greci (30,861 centimetri) e de 
asemenea înrudit. Cu o incredibilă precizie de 99,99%, o 
distanţă de 366 de picioare minoice este aceeaşi cu 360 de 
picioare greceşti. 


e Acest lucru înseamnă că există 100 de picioare greceşti într-o 
secundă de arc a circumferinței polare a Pământului şi 
într-un singur grad. 


Capitolul 10 


Extinderea cercetării 


Viziunea standard asupra istoriei se bazează pe următoarea 
presupunere: cu cât cercetează cineva mai departe în timp, cu 
atât mai mare va fi haosul descoperit. Am descoperit că situaţia 
e invers: cu cât mai adânc examinăm trecutul, cu atât mai mare 
este armonia. Ar fi nevoie ca un profesor universitar curajos să 
provoace paradigma-etalon a istoriei şi le-a revenit în mare 
amatorilor interesaţi ca Graham Hancock sau Robert Temple să 
lupte pentru o altă viziune asupra istoriei. Hancock şi Temple, 
dar şi alţii ca ei, lucrează la marginea posibilităţii de acceptare 
academică, căutând noi modalităţi de a interpreta cum va fi 
ajuns umanitatea în poziţia sa actuală. Inevitabil, aceşti oameni 
fac greşeli, uneori considerabile, ceea ce le oferă adversarilor o 
armă cu care să-i învingă. Nu putem spune dacă Graham 
Hancock are dreptate în afirmaţia sa că mărturiile arheologice 
indică existenţa unei civilizaţii pierdute, străvechi şi universale, 
dar suntem conştienţi că propria noastră cercetare fără legătură 
cu ceea ce a cercetat el indică foarte puternic în acea direcţie. 

Astăzi este sigur că oamenii din trecutul îndepărtat erau mult 
mai inteligenţi decât a presupus oricine până acum. In orice caz, 
încercarea de a demonstra că locuitorii Insulelor Britanice nu 
erau neştiutori şi necizelaţi a durat multe decenii, iar lupta 


înaintează încă greoi. Cu mai bine de 40 de ani în urmă, 
astronomul, profesorul Gerald Hawkins (regretat profesor de 
fizică şi astronomie la Universitatea din Boston, Massachusetts) 
a folosit un computer pentru a demonstra că pietrele şi alte 
caracteristici arheologice de la Stonehenge formau o structură 
de aliniamente ce indicau 12 mari evenimente lunare şi solare, 
sugerând că acest complex era utilizat ca un observator neolitic 
şi un calendar astronomic. A identificat 165 de puncte-cheie în 
complex şi a descoperit că multe erau puternic corelate cu 
poziţiile de răsărit şi de apus ale Soarelui şi ale Lunii în timpul 
unui ciclu de 18,03 ani. A argumentat că Stonehenge le 
îngăduiseră odată utilizatorilor să prevadă eclipsele Lunii, 
precum şi poziţiile Soarelui şi ale Lunii la solstițiul de vară şi 
iarnă. 

Hawkins şi-a publicat descoperirile într-un articol, Stonehenge 
Decoded (Stonehenge descifrat), în revista Nature, în 1963, şi 
într-o carte cu acelaşi titlu doi ani mai târziu. Dar arheologii 
obişnuiţi nu puteau accepta descoperirile, fiindcă dovezile lor 
anterioare arătaseră că nivelul de dezvoltare sugerat de teoria 
lui Hawkins era prea avansat pentru o civilizaţie atât de veche. 
In loc să ia în considerare schimbarea viziunii lor globale spre a 
se adapta noilor dovezi, reacţia naturală a specialiştilor a fost 
să-şi protejeze vechile idei, ignorând materialul lui Hawkins sau 
căutând imediat motive de a-l blama. 

Arheologii au un rol absolut vital în lumea academică şi cu 
siguranţă nu dorim să fim nerespectuoşi în legătură cu 
excelenta lor muncă, pe care au depus-o pentru înţelegerea 
culturilor trecute, dar e o coincidenţă că unele din realizările 
efectiv mari au venit din partea unor oameni din afara 
disciplinei? Acest lucru pare mai ales adevărat când cineva ţine 
cont că Hawkins a fost un astronom, iar Alexander Thom, un 
inginer. 

Studiul holistic al limbii 

Arheologia este foarte compartimentată, iar conexiunile 
dintre culturi despărțite de timp sau de spaţiu nu sunt acceptate 
fără dovezi contemporane scrise sau diverse artefacte care 
demonstrează aceste legături. Singurul studiu holistic de care 
suntem conştienţi e cel legat de dezvoltarea limbajului, care 
schiţează un arbore de conexiuni pentru limbile lumii aşa cum 
apar ele acum. Astăzi, populaţiile lumii vorbesc peste 6.000 de 


limbi diferite, grupate în 11 familii principale de limbi. Familia 
indo-europeană reprezintă cam 1,6 miliarde de oameni şi 
cuprinde majoritatea limbilor din Europa şi India nordică, 
Australia, S.U.A. Şi părţi din America de Sud. 

În secolul al XVIII-lea, filosoful german Gottfried Wilhelm 
Leibniz a sugerat că toate limbile străvechi şi moderne au la 
origine o singură  protolimbă. Această idee, numită 
„monogeneză”, sună foarte ciudat, dar e luată în serios de mulţi 
savanţi importanţi. Antropologul şi scriitorul Richard Rudgely a 
afirmat că urmările identificării unei limbi-sursă ar fi uluitoare. O 
asemenea limbă trebuie să fie mai veche de 10.000 sau chiar 
15.000 de ani. E uimitor că există corespondente în limbi tot 
atât de îndepărtate ca deşerturile din Africa de Sud, pădurea 
amazoniană, Arctica şi Europa. Lingvistul şi scriitorul Merrit 
Ruhlen a numit străvechea limbă originală „proto-globală”.?8 

Chiar şi academicienii ca lord Colin Renfrew, profesor de 
arheologie la Universitatea din Cambridge, au ajuns la concluzia 
că fiecare grup de fiinţe umane din lume vorbea odată aceeaşi 
limbă şi că această limbă unică ar fi existat până acum 15.000 
de ani. Aceşti experţi urmăresc modelele cuvintelor ce sunt 
comune unor civilizaţii şi popoare situate la distanţă unele de 
altele; totuşi, ei nu se întreabă cum poate fi un asemenea lucru 
adevărat. Cu siguranţă, dacă toată lumea vorbea aceeaşi limbă, 
va fi existat un nivel ridicat al contactului obişnuit dintre 
populaţiile lumii, într-o vreme când acest lucru ar fi fost 
imposibil dacă i-au crede pe savanţi. 

Am întreprins o abordare similară celei folosite pentru 
depistarea originii limbii, dar utilizând unităţi de măsură, 
metodologii astronomice şi geometria în locul cuvintelor şi 
acestea indică o convergenţă cam undeva cu 5.000 de ani în 
urmă. 

Am lucrat pornind de la activitatea inestimabilă a lui Thom 
spre a descoperi legături puternice în sistemele de măsurătoare 
bazate pe astronomie ale popoarelor megalitice din Insulele 
Britanice, cu oamenii minoici din Creta şi cu sumerienii din 
actualul Irak. Ne întrebam acum dacă aceleaşi principii, pe care 
ajunsesem să le numim „marele principiu fundamental”, 


28 Ruhlen, M.: Linguistic Evidence for Human Preistory (Dovezi 
lingvistice pentru preistoria umanității). Cambridge 
Archaeological Journal, 5/2, 1995. 


fuseseră utilizate altundeva în lume. 
„Marele principiu fundamental” în lume 

Ne-am îndreptat atenţia spre India unde exista o unitate de 
măsurătoare cunoscută drept „gaz”, ale cărei origini nu se mai 
cunosc. Era folosită în mod obişnuit în proiectarea şi construirea 
structurilor sacre precum templele, cam tot atât de îndepărtată 
în timp precum civilizaţia din Valea Indului, datată prin anii 
2800-1750 î.Hr. Cunoscută şi sub numele de cultura Harappa, a 
ocupat o zonă triunghiulară cam de jumătate de milion de mile 
pătrate, situată pe fluviul Indus ce curge din munţii Himalaya 
înspre Marea Arabiei. Cadrul temporal al acestei culturi denotă 
că se afla în apogeul său cam în aceeaşi vreme cu străvechii 
egipteni şi sumerieni, dar puţin mai târziu decât populaţia 
megalitică. Era contemporană şi cu cultura minoică. 

Unitatea gaz era încă în uz pe vremea când dominaţia 
colonială britanică s-a impus în India în 1765. Spre a înlătura 
orice „confuzie” pentru britanici, unitatea gaz a fost mai târziu 
uniformizată pentru a se potrivi cu yardul britanic, dar mărturiile 
timpurii sugerează că măsurase iniţial aproximativ 33 de inci, 
lucru ce înseamnă 83,82 centimetri.? Această lungime 
estimativă ar aduce-o foarte aproape de yardul megalitic, care 
este de 82,96656 centimetri. Săpăturile mai recente au scos la 
iveală un număr de unităţi de măsură, dintre care una este 
„inciul hindus”. Acesta era de 3,35 centimetri şi se găseau 25 
inci hinduşi într-un gaz, sugerând o lungime de 83,75 
centimetri, fapt care e şi mai apropiat de mărimea yardului 
megalitic. Acest lucru era interesant, dar această potrivire 
aproximativă putea fi uşor o coincidenţă şi nu eram conştienţi 
de alte dovezi pentru a susţine o conexiune, astfel că poate sau 
nu să fie legată de sistemul megalitic. Oricum, doar câteva 
săptămâni mai târziu, a apărut un articol în revista Scientific 
American care ne-a reaprins interesul pentru cultura Harappa. 
Afirma că săpăturile făcute în unul din cele mai vechi situri 
arătaseră că existase o cultură economică în timpul perioadei 
Kot Dijian (2800-2600 î.Hr.). Un obiect artizanal interesant în 
mod special era un cub mic din calcar pe care savanții l-au 
identificat ca fiind o greutate, folosit poate pentru taxe sau 


2 Mackie, E.: The Megalithic Builders. Phaidon Press. Londra, 
1977. 


tribut.” Cântărea 1,13 grame, lucru ce l-a legat direct cu o serie 
de greutăţi utilizate în oraşele de mai târziu de pe Valea Indului. 
Punctul interesant pentru noi era că această greutate reprezintă 
a 400-a parte dintr-un pfund britanic cu un grad mare de 
precizie matematică. Nimeni altcineva n-ar fi luat în considerare 
încercarea de a testa potrivirea cu unităţile moderne de 
greutate, fiindcă nu există niciun motiv cunoscut de a suspecta 
vreo legătură. În orice caz, cercetarea noastră ne învățase un 
lucru: cu cât mai departe în timp privea cineva, cu atât era mai 
mare probabilitatea unei conexiuni cu marele principiu 
fundamental. 

Am verificat website-ul oficial legat de cultura Harappa. Aici 
am găsit o imagine a unor asemenea cuburi din piatră aranjate 
în ordinea mărimii, iar indicaţia suna aşa: 


„„„„Cea mai obişnuită greutate este de aproximativ 13,7 
grame, care este a 16-a diviziune a sistemului de greutăţi. Cu 
greutăţile mari, sistemul se transformă într-o creştere zecimală, 
unde cea mai mare greutate este de 100 de ori greutatea celei 
de 16 diviziuni...”3! 


Rezultă că această „greutate maximă” la care se făcea 
referire este de 1,37 kilograme, care se întâmplă să fie chiar trei 
pfunzi britanici, cu un mare grad de precizie. 

Identificasem multă vreme de-atunci că greutatea de pfund 
poate fi derivată dintr-un cub cu lungimea laturii a 10-a parte 
dintr-un yard megalitic şi aici observăm un sistem ce are 
greutăţi mici egale cu a patru suta parte dintr-un pfund şi 
greutăţi mari ce sunt de 1.200 de ori acea cantitate, de trei 
pfunzi. Coincidenţă? Posibil, dar pare foarte improbabil când 
vechea unitate de măsură cunoscută drept gaz e adusă iarăşi în 
discuţie. Nu există niciun fel de dovezi de care să fim conştienţi 
şi să dea o măsură precisă a unităţii gaz, dar ştim că era foarte 
apropiată de yardul megalitic ce se folosea încă în Britania când 
au fost întemeiate primele oraşe în Valea Indului. Să fi fost 
mijloacele internaţionale de comunicare atât de avansate încât 


3 Kenoyer, J.M.: „Uncovering the Keys to the lost Indus Cities” 
(Descoperirea secretelor oraşelor induse dispărute) Scientific 
American. Vol. 289, Nr. 1, lulie 2003. 

să permită unei culturi din sudul Asiei să-şi ia sistemul de 
măsuri de la constructorii megalitici aşezaţi la marginile vestice 
ale Europei? Sau este mai probabil ca toate culturile străvechi 
pe care le-am abordat să fi avut aceiaşi profesori? Vor fi fost 
instruite astfel populaţiile indigene din lume de către un grup 
necunoscut de super-savanţi pe care i-am botezat „prima 
civilizaţie” pentru accelerarea dezvoltării globale? Este încă 
pură speculație, dar este o soluţie foarte convingătoare la o 
problemă ce sună straniu pentru urechile tradiţionaliste, deşi nu 
e puţin improbabil, ca să nu mai spunem imposibil. Nu ne cerem 
scuze pentru împărtăşirea unui asemenea gând radical, chiar 
eretic. 

Rostirea cu voce tare a acestor idei ar fi foarte periculoasă 
pentru orice universitar care-şi preţuieşte cariera şi stima 
colegilor săi de breaslă. In mediile academice, numai lumea 
fizicii cuantice a învăţat că realitatea este mult, mult mai 
ciudată decât aceea pe care orice scriitor de ficţiune ştiinţifică 
şi-ar putea-o vreodată imagina. 

Continuându-ne investigația în privinţa unităţilor de măsură 
folosite de alte culturi străvechi, ne-am întors apoi din India spre 
Europa. Exista cândva o unitate castiliană (în Spania) de 
măsurătoare cunoscută ca „vara”, ce a devenit şi ea familiară în 
America Centrală spaniolă. Unitatea vara e în general 
considerată a fi egală cu 83,5905 centimetri“?, fiind cu aproape 
0,75% mai mare decât yardul megalitic. 

Există construcţii megalitice în Castilia, dar Alexander Thom 
nu le-a cercetat, aşa că nu ştim dacă yardul megalitic a fost 
folosit acolo. Vechea Castilie era iniţial o provincie a regatului 
Leon, avându-şi capitala la Burgos. Astăzi se găseşte în centrul 
şi nordul Spaniei, tradiţional împărţită în Castilia Veche şi 
Castilia Nouă şi astăzi despărțită în Castilia-La Mancha şi 
Castilia-Leon. Pare chiar posibil ca această regiune să fi putut 
păstra o unitate din preistorie, dar vara spaniolă nu poate fi 
sigur considerată mai mult decât o coincidenţă fără nicio 
confirmare ulterioară, dar rămâne marea posibilitate a unei 
conexiuni. 

Am aruncat apoi o privire înspre Orientul Îndepărtat şi am 
aflat că cea mai veche unitate de măsură japoneză era 
cunoscută ca „shaku”, despre care se crede că ar fi fost 

importată din China cu mai bine de 1.000 de ani în urmă. La 
30,30 centimetri, această unitate este aproape identică cu 
piciorul minoic, care este doar cu 0,6 milimetri mai mare. 
Rezultă astfel că 366 de yarzi megalitici sunt aproape acelaşi 
lucru ca 1.000 de shaku japonezi, cu o exactitate de 99,8%. 
Legătură sau coincidenţă? Ar putea fi oricare, aşa că ne-am 
decis să nu dezvoltăm această arie de cercetare dacă nu apărea 
ceva nou pentru a sprijini posibilitatea unei conexiuni. Singurele 
relaţii cu arhitecţii megalitici ai Insulelor Britanice şi alte culturi, 
ce ar putea fi descrise drept concludente, sunt poporul minoic, 
sumerienii şi acum cultura Harappa. 

Următoarea civilizaţie la care ne-am întors este cea mai 
faimoasă dintre ele, anticul Egipt. Egiptenii antici au aprins 
multă vreme imaginaţia, fiindcă au lăsat moştenire posterităţii 
obiecte artizanale surprinzătoare, atât ca mărime, cât şi ca 
frumuseţe. Ei şi-au început progresul chiar de partea noastră a 
marelui zid al istoriei şi păreau să fi înflorit de nicăieri. Există 
multe piramide în Egipt, dar cele trei splendide de pe platoul 
Gizeh sunt de departe cele mai cunoscute, alături de misteriosul 
Sfinx aşezat în apropiere pe nisipurile deşertului. Cea mai mare 
dintre piramide este asociată cu regele Khufu (Keops) şi are un 
volum apreciat la circa 2,6 milioane metri cubi. Se crede că 2,5 
milioane de blocuri din piatră, fiecare cântărind o medie de 2,5 
tone, au fost utilizate pentru construirea sa. Fiecare faţă a 
piramidei este de aproximativ 230 de metri lungime, iar 
înălţimea sa este cam de 146 de metri. 

Fără îndoială, aceste structuri vechi de 4.300 ani reprezintă o 
ispravă aproape supraumană de inginerie şi această evidentă 
îndemânare i-a determinat pe oameni să se întrebe dacă 
asemenea construcţii nu erau cumva mai mult decât nişte 
imense movile funerare. 

S-a căzut în mod universal de acord că egiptenii erau buni 
astronomi. S-a insinuat că unele din misterioasele „coloane” 
ridicate intenţionat în pereţii piramidei lui Khufu au fost anume 
fixate pentru evenimente cosmologice. Dacă aşa era situaţia, 
fără îndoială că aveau o semnificaţie religioasă, deoarece 
egiptenii erau obsedaţi de moarte şi viaţa de apoi. 

Matematica antică şi modernă 

S-ar putea crede că oamenii care au fost capabili să realizeze 

construcţii atât de impunătoare erau şi excelenți matematicieni, 


iar lucrul acesta e adevărat, deşi numai până într-un punct. 
Majoritatea specialiştilor sunt de acord că ştiinţa egipteană a 
matematicii se ocupa în principal de aspectele practice ale vieţii 
şi nu se abătea prea mult în domeniul teoretizării (care avea să 
devină atât de important pentru străvechii greci). Egiptenii 
aveau o formă de geometrie, ştiau cum să creeze unghiuri 
corecte şi par să fi urmat în mare cam aceleaşi principii ca şi 
contemporanii lor,  sumerienii, deşi fără o parte din 
perspicacitatea afişată de matematicienii din Mesopotamia. 

Merită să repetăm aici diferenţa fundamentală dintre 
matematica modernă şi matematica strămoşilor. Varietatea 
folosită în Insulele Britanice, Mesopotamia, India şi Egipt e ceea 
ce se cunoaşte azi ca „matematica algoritmică”, iar cea utilizată 
azi (inventată de greci) se numeşte „matematica dialectică”. 
Următoarele definiţii sunt oferite de profesorul emerit Philip J. 
Davis de la Universitatea Brown şi Reuben Hersh de la 
Universitatea din New Mexico. 

Matematica algoritmică, aşa cum a fost ea întrebuințată de 
civilizațiile antice, reprezintă un instrument pentru rezolvarea 
problemelor din lumea reală. Este preocupată nu numai de 
existenţa unui obiect matematic, dar şi de acreditarea existenţei 
sale. Această abordare îngăduie matematicii să varieze în 
funcţie de stringenţa problemei în atenţie. 

Matematica dialectică este o ştiinţă riguros de logică, unde 
afirmaţiile sunt fie adevărate, fie false şi obiectele cu 
proprietăţile enumerate există sau nu. Este un joc al minţii jucat 
după reguli care sunt general acceptate. In decursul secolului al 
XX-lea, matematica a devenit din ce în ce mai dialectică şi mulţi 
matematicieni amatori au presupus în mod greşit că este cea 
mai bună sau chiar unica formă pe care o poate lua această 
disciplină. 

NASA n-ar fi putut lansa un om pe lună dacă traiectoriile n-ar 
fi fost calculate cu rigoare dialectică, combinată cu pragmatism 
algoritmic. Pe scurt, matematica dialectică invită la meditaţie, în 
vreme ce matematica algoritmică invită la acţiune şi oferă 
rezultate. Credem că e corect să spunem că ambele interpretări 
au valoarea lor şi majoritatea realizărilor umane necesitau 
folosirea amândurora, deşi există şi o oarecare tensiune între 
ele. Matematicieni importanţi, profesorii Davis şi Hersh cred că 
există uneori un conflict în mintea utilizatorilor: 


„Există o paradigmă distinctă, ce distinge algoritmicul de 
dialectic, iar oamenii care au lucrat cu un procedeu pot avea 
foarte bine impresia că soluţiile celui de-al doilea procedeu nu 
sunt  „corecte” sau  „permise”.Ei experimentează  şocul 
paradigmei.” 


Egiptenii anticii au creat piramidele folosind o abordare 
algoritmică şi este, de asemenea, adevărat că erau fantastici în 
privința logisticii. Trebuiau să fie, deoarece strângerea laolaltă 
poate a unor zeci de mii de oameni într-un singur loc, de 
exemplu pentru construirea unei piramide, implica o planificare 
strictă. Meşteşugarii şi grupurile de muncitori nu numai că 
trebuiau organizaţi, dar şi materiile lor prime trebuiau procurate 
şi pregătite şi era nevoie de o echipă masivă de sprijin pentru a 
hrăni şi furniza apă unei asemenea mulţimi imense. 

Un lucru la care egiptenii păreau să fie mai puţini capabili era 
întocmirea unui calendar care să se apropie ca precizie de cele 
de astăzi. Motivul acestuia nu era lipsa de inteligenţă a 
preoţilor-astronomi egipteni, ci mai degrabă era legat de 
necesitate. Plouă rar în Egipt, iar zona nu are anotimpuri în 
sensul acceptat al cuvântului. Egiptul îşi datora prosperitatea 
revărsării anuale a Nilului, marele fluviu ce era sufletul tuturor 
aşezărilor de pe malurile sale. 

Fluviul Nil izvorăşte la sute de kilometri sud de graniţele 
Egiptului şi traversează zone cu un regim al precipitațiilor diferit. 
Egiptenii înşişi erau aproape sigur inconştienţi de acest fapt, dar 
ei observaseră că revărsarea Nilului avea loc în fiecare an chiar 
după răsăritul heliacal (prima apariţie vizibilă, scurtă pe 
orizontul estic înainte de răsăritul soarelui) al stelei Sirius. 
Revărsarea Nilului aducea cu sine aluviuni extrem de fertile, 
care erau depuse în luncile situate de-a lungul fluviului. Toate 
recoltele se strângeau înaintea următoarei inundaţii a Nilului, şi 
astfel societatea egipteană nu prea era interesată de o precizie 
foarte mare a duratei anului. 

Anul egiptean avea 360 de zile, cu 5 zile în plus adăugate ca 
sărbători. Adevăratul an solar este de 365,2564 zile ca durată, 
astfel că după fiecare an calendarul egiptean rămânea în minus 

cu un sfert de zi. Nimănui nu-i păsa prea mult, atâta vreme cât 
cei care se dedicau observării evenimentului vedeau răsăritul 
heliacal al lui Sirius şi atrăgeau atenţia tuturor asupra faptului. 

E sigur că savanții egipteni erau capabili de a opera cu 
suprafeţe şi volume, de fapt cu orice aspect al matematicii care 
avea o rațiune sănătoasă, practică, deşi metodele folosite s-au 
dezvoltat timpuriu şi n-au evoluat mai bine de 2.000 de ani. Prin 
deducție, egiptenii ştiau ceva despre un cerc de 360 de grade, 
cu toate că nu par să-i fi înţeles vreodată semnificaţia în felul în 
care au reuşit sumerienii, fiindcă au optat foarte devreme în 
istoria lor pentru o zi de 24 de ore, lucru ce separă esenţial 
măsurătoarea timpului şi geometria Pământului. Nu există 
dovezi de care să fim conştienţi pentru a sugera că egiptenii 
cunoşteau sau erau interesaţi de secunda sumeriană ori minutul 
de timp. 

„ADN-ul“ marelui principiu fundamental 

Ce ne doream să ştim era dacă vreun aspect al unităţilor de 
măsură egiptene purtau urme din „ADN-ul” marelui principiu 
fundamental pe care l-am identificat la oamenii megalitici şi la 
sumerieni. Uitându-ne la informaţiile disponibile, părea că nici 
geometria megalitică, nici unităţile sale de măsură liniare nu le 
erau cunoscute străvechilor egipteni. 

Unitatea fundamentală de măsurătoare liniară folosită 
aproape în toată istoria egipteană era „cotul regal”. Opiniile 
diferă foarte puţin în privinţa lungimii acestei unităţi, unii 
calculând-o la 52,372 centimetri, iar alţii la 52,35 centimetri, în 
timp ce profesorul Livio Stecchini o considera ca fiind în jur de 
52,4 centimetri. A concluzionat că lungimea feţelor piramidei lui 
Khufu era menită a fi de 230.560 milimetri, iar după o cercetare 
completă a continuat afirmând: 


„E recunoscut printre savanții serioşi că latura a fost calculată 
ca să aibă 440 de coţi egipteni regali. Borchardt a tras concluzia 
că lungimea cotului era de 532,55 mm, dar în opinia mea, 
trebuie să se ţină cont de dificultatea trasării liniilor drepte 
perfecte fără instrumente telescopice. Cole fiind un cercetător 
experimentat, atrage atenţia asupra acestui factor. Din moment 
ce alte dimensiuni, precum cele ale Camerei regelui, indică 
folosirea unui cot foarte apropiat de 524 mm, se poate 
presupune că lungimea teoretică a laturii piramidei era de 


230.560 mm. 

Lungimea de 524 de mm pentru cotul piramidei a fost 
confirmat de nenumăratele măsurători ce au fost aplicate 
pentru fiecare detaliu.” 


AIR AN NORI NI RVE 


Un cot regal 


Diferenţele între diversele concepţii nu depăşesc valoarea de 
un milimetru şi am fost fericiţi să împărtăşim opinia foarte 
influentă a lui Stecchini şi să considerăm lungimea cotului 
egiptean regal ca fiind de 52,4 centimetri. Nu ne-a luat mult 
timp să ajungem la prima noastră presupunere că acest cot nu 
părea să aibă vreo legătură nici cu sistemul sumerian, nici cu 
cel megalitic. 

Ne-am întors apoi la o altă unitate egipteană străveche, 
strâns legată de cotul regal numită „remen”. Remen-ul avea o 
legătură cu cotul regal prin aceea că, dacă un pătrat avea 
laturile de un cot regal, diagonala va fi de un remen. 

Această străveche relaţie egipteană dintre două unităţi 
majore de lungime foloseşte principiul geometric inventat 
probabil 1.500 de ani mai târziu de Pitagora, pe seama căruia se 
pune observația că „pătratul ipotenuzei unui triunghi 
dreptunghic este egal cu suma pătratelor celorlalte două laturi”. 

Un exemplu simplu al acestui principiu este clasicul triunghi 
3,4,5. Dacă triunghiul are o bază de 3 inci, o latură înaltă de 4 
inci şi una înclinată de 5 inci şi desenăm câte un pătrat pe 
fiecare latură, rezultatul dă trei pătrate de 9, 16 şi 25 de inci 
pătraţi. Adunându-le pe primele două, reies 25 de inci pătraţi, 
lucru egal cu cea de-a treia latură. Atribuirea acestui vechi 
principiu lui Pitagora pare să fie o altă situaţie în care grecii 

reinventau fără să-şi dea seama vechea ştiinţă. 
Se acceptă azi că acest principiu geometric era important şi 
pentru babilonieni (şi astfel poate şi pentru sumerieni). 


ORIGINEA TEOREMEI LUI PITAGORA 

Baza acestei aşa-numite relaţii pitagoreice este, de fapt, 
studierea rădăcinii pătrate a lui 2. Acest lucru se datorează 
faptului că lungimea ipotenuzei (diagonala) într-un pătrat este 
rădăcina pătrată a sumei pătratelor celorlalte două laturi. 
Soluţia sumeriană/babiloniană a fost notată ca 1, 24, 51, 10 în 
sistemul lor de notație cu baza 60, care s-ar scrie azi ca numărul 
zecimal 1,414212963. 


Dacă într-adevăr cotul regal era de 52,4 centimetri, atunci 
remenul va fi avut o lungime egală cu 74.1 centimetri. În orice 
caz, iarăşi n-am găsit nicio legătură aparentă cu principiul 
megalitic ori sumerian. Dar am continuat să observăm modelele 
relaţiei  cot/remen. Asemenea poporului megalitic şi 
sumerienilor,  străvechii egipteni considerau jumătăţile şi 
dublurile la fel de valabile ca dimensiunea întreagă a majorităţii 
unităţilor. Principiul folosirii laturii unui pătrat şi a ipotenuzei 
sale conducea direct la un lanţ al dublărilor şi al înjumătăţirilor. 
Acest lucru se poate observa când o serie de pătrate se 
dezvoltă utilizând ipotenuza. 

Dacă cel mai mic pătrat are laturile unui cot regal, al doilea 
pătrat, format pe diagonală, va avea laturile de un remen, iar un 
al treilea pătrat, construit pe următoarea diagonală, va avea 
laturile de un cot regal dublu. Următorul pas evident părea să 
fie introducerea unui cerc, fiindcă sistemul megalitic şi cel 
sumerian întrebuinţau cercuri. 

Am putea desena o serie infinită de pătrate şi cercuri, iar ele 
ar crea o serie alternativă a unor dimensiuni de cot şi remen, 
dublându-se pe măsură ce ies în exterior şi înjumătăţindu-se pe 
măsură ce pătrund în interior. 


Pătrate pe ipotenuza de lungimea unui cot regal 


pia 


Adu 


Un cerc în interiorul unui pătrat cu laturile de 
lungimea unui cot regal 


Puterea cercului 


Toate acestea erau lucruri foarte simple, deşi erau frumoase 
şi uluitoare. lată că aveam puterea cercului despre care se 
putea spune că defineşte cele două mari unităţi de măsurătoare 


egipteană. Următoarea întrebare evidentă era: „Care este 
lungimea cercurilor create de seria unui cot regal şi a unui 
remen?” Răspunsul a fost foarte interesant. 

Luând un pătrat cu laturile de un sfert de remen (18,526 
centimetri), am descoperit că cercul care-l circumscrie este 
realmente foarte aproape de un yard megalitic în circumferință! 
La 82,31 centimetri era 99,2% din yardul megalitic al lui 
Alexander Thom, găsit în Insulele Britanice. Următorul pătrat are 
laturile de o jumătate de cot, iar celălalt de o jumătate de 
remen; cercul care-l circumscrie are doi yarzi megalitici în 
circumferință. Există o mică discrepanţă între pătratul de un 
sfert de remen şi cercul de yard megalitic din jurul său, dar 
trebuia să ne aducem aminte că balansul unui pendul este 
invers proporţional cu greutatea, care se reduce înspre Ecuator 
şi determină balansul unui pendul cu acelaşi interval să fie mai 
scurt ca durată. Acest lucru se reduce la faptul că oricine 
urmează regulile unui yard megalitic va obţine un rezultat vizibil 
mai mic la latitudinea piramidelor decât în Orkney, de exemplu. 
Yardul megalitic al lui Alexander Thom era o medie derivată din 
toate măsurătorile sale luate de pe siturile din Scoţia de nord 
până în peninsula Bretagne, iar marea majoritate erau derivate 
din siturile nordice. Concluzia noastră e că micile variaţii ale 
informaţiilor disponibile sunt mai mari decât imprecizia 
descoperită în principiul cotului regal şi al remen-ului definit 
printr-un pendul megalitic. 

Un yard megalitic produs în Egipt după metoda pendulului 
megalitic ar fi de 82,7 centimetri lungime. Acest lucru arată că 
metoda de reproducere a pendulului va fi fost iniţial menită să 
funcţioneze în sau împrejurul Insulelor Britanice. La această 
latitudine sudică, acelaşi procedeu nu creează o unitate 
geodezică corectă. Oricum, pentru ca yardul megalitic egiptean 
să fie cercul din seria remen/cot, cotul regal ar trebui să fie de 
52,648 centimetri, mai puţin de jumătate de procent mai mare 
decât aprecierea lui Stecchini. 

Când manuscrisul nostru a fost verificat pentru exactitatea sa 
ştiinţifică de către Peter Harwood, a fost foarte surprins şi 
impresionat în cele din urmă de descoperirile noastre. Peter 
făcea un lucru nemaipomenit pentru noi, indicând nişte greşeli 
în calculele noastre şi îndreptându-ne atenţia spre subiecte care 
ne scăpaseră. Când a citit această secţiune despre posibila 


utilizare a yardului megalitic în definirea cotului regal, ne-a 
sugerat că păream să fi dedus o descoperire semnificativă 
despre piramida lui Khufu, ce ne scăpase de fapt. Ne-a adus 
aminte de cartea lui John Taylor, The Great Pyramid (Marea 
Piramidă), scrisă în 1859, unde observa că, dacă cineva împarte 
lungimea bazei piramidei înmulțită cu doi la înălţimea piramidei, 
rezultatul va fi pi (7). În timp ce unii oameni credeau că acest 
lucru a demonstrat că raportul pe care acum îl numim pi va fi 
fost sacru pentru egipteni, alţii aveau o explicaţie mult mai 
banală. 

Criticii teoriei „sacrului pi” au arătat că, dacă s-ar fi realizat o 
roată cu un diametru ce era o subdiviziune a înălţimii, şi se 
folosea pentru a rostogoli un număr de mişcări de partea 
laturilor, înălţimea şi laturile ar avea automat o relaţie pi, fără 
conştientizarea acesteia de către constructori. 

E-mail-ul lui Peter Harwood continua prin a spune: 


„Să zicem că ai o roată de un picior în diametru, construieşte 
apoi o piramidă creând fiecare latură a pătratului de bază de 
exact o rotaţie din lungimea roții, iar înălţimea de două 
diametre ale roții, ai raportul pi fără să cunoşti ce este, de fapt, 
pi. Dar să presupunem că foloseşti în locul unei roţi cu diametrul 
de un picior una de jumătate de cot regal. 

O să termini cu duplicatul marii piramide ce are înălţimea de 
un cot, iar lungimea fiecărei laturi de bază de 1 MY! lată ce mi-a 
accelerat pulsul. Nu-mi vine să cred că aş scăpa un asemenea 
rezultat incitant.” 


Peter cam avea dreptate; ne scăpase un lucru foarte 
semnificativ. Folosirea unei roţi de un yard megalitic ar explica 
un mister foarte vechi. Am verificat înălţimea piramidei şi am 
descoperit că e apreciată la 146,59 metri, iar laturile, la 230,56 
metri. Deoarece toate aprecierile cotului regal variază într-o 
mică măsură, ne-am decis s-o uniformizăm şi să presupunem că 
principiul yardului megalitic folosit în Egipt fusese punctul de 
plecare. Astfel, luând un yard megalitic de 82,7 centimetri şi o 
jumătate de cot regal de 26,324 centimetri, am descoperit 
următoarele date pentru marea piramidă a lui Khufu din Gizeh: 


Înălţimea = 279 de coţi regali 


Latura bazei = 279 de yarzi megalitici 
Diagonala bazei = 279 de remeni 


Toate unităţile de măsurare apăreau cu acelaşi număr când 
erau folosite la piramida lui Khufu. Puteam doar presupune că 
un oarecare soi de numerologie străveche făcuse din valoarea 
lui „279” ceva foarte semnificativ pentru arhitecţi. Verificând 
alte piramide, am descoperit că toate par să fi fost făcute după 
necesităţi diferite, deşi alte două piramide de la Gizeh aveau 
perimetre ce par să fi fost măsurate în yarzi megalitici egipteni: 


Piramida lui Menkaura (toate laturile) = 500 MY 
Piramida lui Sahura (toate laturile) = 380 MY 


Era posibil ca străvechii egipteni să-şi fi creat propriile unităţi 
folosind acelaşi principiu „sacru” ca primii lucrători în piatră ai 
lumii? Vor fi ştiut că nu este altă modalitate de a produce o 
unitate repetabilă de măsură decât prin calibrarea rotației 
Pământului, utilizând aparenta mişcare a planetei Venus sau a 
stelelor, iar egiptenii erau fără îndoială fascinaţi de cer. 
Folosirea lui Venus şi a stelelor în hieroglifele lor arată cât de 
importante erau pentru preoţime. 

Preoţii lui Ra, zeul Soare, vor fi căutat un strat suplimentar de 
informaţii codate pentru a ascunde secretele meşterului pietrar 
de omul obişnuit. Se poate imagina cum luau în considerare 
lungimea pendulului ca fiind circumferința soarelui şi puneau un 
cerc în jurul său. Foloseau în această situaţie cunoscutul 
principiu egiptean: „Precum sus aşa şi jos” şi principiul „păpuşii 
ruseşti”, esenţial pentru multe culturi timpurii, inclusiv a 
constructorilor megalitici. Acest lucru însemna că acelaşi 
principiu geometric le va da o secvenţă nesfârşită de = MY, 1 
MY, 2 MY spre a dezvălui multiplii de coţi regali şi remeni. 


Hieroglifa pentru Venus, care înseamnă 
literal „steaua divină 


fai va 


Hieroglifa pentru preoțime, 
indicând planeta Venus deasupra soarelui 


Am verificat dacă mai existau şi alte motive să credem că 
egiptenii folosiseră principiile sistemului de măsurare megalitic 
pentru a-şi crea propriile unităţi. Le-am descoperit. 

În sistemul de numerație egiptean, cercul era utilizat ca o 
hieroglifa pentru a desemna fracţia de un sfert. In înlănţuirea de 
cercuri din pătrate, pătratul ce conţine cercul cu o circumferință 
de un yard megalitic are laturi ce măsoară un sfert de remen. In 
plus, străvechii egipteni aveau o unitate principală de suprafaţă 
pe care au numit-o „setat” (cunoscută mai târziu grecilor ca 
„arouna”). Cel mai frecvent era utilizat însă sfertul acesteia. Am 
fost uimiţi să descoperim că suprafaţa unui setat este de exact 
4.000 de yarzi megalitici, iar sfertul de setat este astfel exact 
1.000 MY. Şansele ca aceasta să fie o coincidenţă sunt infinit de 
mici. 


Teoria că a existat o interacţiune între constructorii megalitici 
din Insulele Britanice şi străvechii egipteni începea să pară 
foarte probabilă. Alţi cercetători observaseră deja că cercul 
Sarsen Ring de la Stonehenge din Anglia de Sud are un 
diametru de 1.162,8 inci (2.953,51 centimetri), lucru ce 
înseamnă că are o suprafaţă exact egală cu un sfert de setat 
egiptean. Să-şi fi adoptat egiptenii şi unităţile de suprafaţă de la 
poporul neolitic din Britania? 

Se pare că primii egipteni au fost puternic influenţaţi de 
arhitecţii megalitici ai Insulelor Britanice. Asemenea legături au 
mai fost puse în discuţie, dar au fost respinse de arheologia 
clasică datorită absenței obiectelor care să indice aceste 
legături. Presupunerea că aceste culturi străvechi nu vor fi avut 
contact dacă n-au lăsat dovezi în acest sens pare să fie 
nejustificată. Deplasarea unui număr mic de maeştri 
pietrari/preoţi magi între Insulele Britanice şi Delta Nilului nu 
putea să lase în urmă prea multe urme fizice. Descoperirea 
acestor principii de măsurătoare înrudite sunt dovezi mult mai 
concludente ale influenţei unui popor asupra altuia decât 
descoperirea unor obiecte aparţinând civilizaţiei megalitice în 
nisipurile Egiptului. 

Ascuns în obiceiurile de lucru ale tuturor matematicienilor şi 
ale constructorilor egipteni, yardul megalitic fusese probabil 
prezent chiar de la începutul civilizaţiei. „ADN-ul” megalitic 
dintr-un asemenea loc important ca acesta indică spre sistemul 
de măsurătoare egiptean, având şi urme puternice din marele 
principiu fundamental, oricare i-ar fi originea. 


Stonehenge 


AM 9 LOMY 9 
(D) O pătrați (MY?) 
D () D 


sau 
Q un sfert de setat 


Monumentul de la Stonehenge ocupă o suprafață 
de un sfert de setat egiptean 


Concluzii 
e Mulţi lingvişti importanţi acceptă că a existat o singură limbă 
universală cu aproximativ 15.000 de ani în urmă. Descoperirile 
noastre arată că multe culturi utilizau unităţi de măsură şi 
cunoştinţe de geometrie ce provin dintr-o sursă aparent unică 
veche de cel puţin 5.000 de ani. 


e Civilizaţia din Valea Indului sau cultura Harappa din 
subcontinentul indian, datând cam din jurul anului 2800 î.Hr., 
avea o unitate de lungime numită gaz, care este foarte 
apropiată de yardul megalitic. Am desfiinţat acest lucru ca pe o 
coincidenţă probabilă până când am aflat de greutăţile din 
piatră în formă cubică folosite de această cultură. Aceste 
greutăţi corespundeau aproape perfect sistemului britanic. Cea 


mai mare greutate cântărea 3 pfunzi, iar una din cele mai mici 
cântărea doar o a patru suta parte dintr-un pfund. Acest lucru 
era mai ales interesant din moment ce descoperisem deja că 
greutatea de pfund e derivată dintr-un cub cu laturile egale cu o 
zecime din yardul megalitic (4 inci megalitici). 


e Vara, unitatea de măsură spaniolă este foarte aproape de un 
yard megalitic, tot aşa ca vechea măsură japoneză cunoscută 
drept shaku. Se crede că aceasta a fost importată din China 
acum mai bine de 1.000 de ani şi este aproape identică ca 
lungime cu piciorul minoic. Rezultă astfel că 366 de yarzi 
megalitici reprezintă cam acelaşi lucru cu 1.000 de shaku 
japonezi, cu o precizie de 99,8%. 


e Cercetând străvechiul Egipt, am observat că unitatea 
fundamentală de măsurătoare liniară folosită în aproape toată 
istoria sa era cotul regal. O unitate de lungime înrudită era 
remen-ul, care avea o relaţie pitagoreică cu cotul. Acest fapt se 
baza pe rădăcina pătrată a lui 2, pe care sumerienii/babilonienii 
au notat-o ca 1, 24, 51, 10 (în notația lor cu baza 60), dar s-ar 
transcrie azi ca numărul zecimal 1,414212963. 


e Am descoperit că marea piramidă a lui Khufu (Keops) a fost 
construită folosind o roată de măsurare cu o circumferință de un 
yard megalitic şi un diametru de o jumătate de cot regal. Toate 
dimensiunile principale ale piramidelor sunt o combinaţie de 
yarzi megalitici, coţi regali şi remeni, toate cu valoarea lui 
„279. 


e Străvechii egipteni aveau şi o unitate fundamentală de 
suprafaţă numită setat, folosită cel mai obişnuit în forma sa de 
sfert. Suprafaţa unui setat este exact de 4.000 MY2, iar sfertul 
de setat reprezintă aşadar exact 1.000 MY.2 Şansele ca aceasta 
să fie o coincidenţă sunt infinit de mici. In plus, s-a observat 
deja de către alţi cercetători că limita interioară a cercului sau 
Sarsen Ring de la Stonehenge, în sudul Angliei, are un diametru 
de 1.162,8 inci, lucru ce înseamnă că are o suprafaţă egală 
exact cu un sfert de setat egiptean. 


Capitolul 11 


Muzica şi lumina 


Am descoperit că „ADN-ul” megalitic este prezent în 
sistemele de măsură cuprinzând o perioadă lungă de timp, de la 
sumerieni la egiptenii antici, până la cele proiectate la sfârşitul 
secolului al XVIll-lea. Primele culturi care au lăsat mărturii 
despre ele ne-au permis destul de uşor să înţelegem mare parte 
din vieţile şi ştiinţa lor, dar arhitecţii megalitici ne-au lăsat 
puţine lucruri care să ne intrige, cu excepţia magnificelor 
construcţii. 

Generaţii de cercetători au presupus că cercurile din piatră şi 
alte monumente preistorice au fost construite pentru ritualuri 
păgâne necunoscute, efectuate de triburi primitive din Epoca 
Pietrei. Oamenii cu o înclinaţie mai romantică au confundat 
uneori problemele speculând în jurul a cât de puţine lucruri se 
ştiu despre popoarele celtice mult mai târzii şi atribuind tot soiul 
de magii şi mistere nepotrivite monumentelor megalitice. Aceşti 
romantici presupun că marea înţelepciune era păstrată, aproape 
instinctiv, în gândirea unui cult pierdut al veneratorilor naturii. 
Dovezile aduse de Thom cu privire la yardul megalitic au 
demolat orice urmă despre înapoierea creatorilor săi, presupusă 
de majoritatea arheologilor. Trebuie să-i respectăm pe aceşti 
oameni uitaţi pentru calitatea de-a fi fost nişte mari astronomi şi 
geometri. 

Nivelul ştiinţei atins de sumerieni, străvechii egipteni şi greci 
este cunoscut destul de bine, dar cunoştinţele despre arhitecții 
megalitici pot fi doar reconstruite printr-o investigare ştiinţifică a 
obiectelor lor artizanale. Din păcate, nu vom putea şti niciodată 
ce mituri şi legende au transmis generaţiilor următoare şi nu 
vom auzi niciodată muzica sau cântecele pe care le cântau. 

Alte realizări ale oamenilor megalitici 

După cum am văzut, este pe de-a-ntregul posibil să 
reconstruim matematica pe care aceşti oameni au înţeles-o şi 
folosit-o, iar acest lucru ar putea în schimb să ne ofere câteva 
indicii legate de realizările lor. Am stabilit că numărul 366 era 
esenţial pentru sistemul megalitic, deoarece este numărul 
rotaţiilor Pământului în jurul axei sale într-un an şi pentru că o a 
366-a parte dintr-o zi este diferenţa dintre o zi solară şi una 
siderală. Al doilea număr important din sistem era 360, numărul 


secundelor dintr-un grad megalitic. Geometria megalitică 
funcţionează printr-o combinare a acestor două numere. 
Alexander Thom observase că cei care au construit cercurile 
din piatră şi alte monumente studiate de el păreau să fi înţeles 
conceptul pe care-l numim pi, raportul dintre circumferința unui 
cerc şi diametrul său. Lungimea diametrului unui cerc se 


potriveşte de 3 ori în circumferința sa. Mai exact, putem 


exprima numărul ca 3,14159265, deşi lanţul de cifre de după 
virgula zecimală pare să fie nesfârşit. 

Thom a descris cum s-au realizat nişte cercuri de piatră, ce 
păreau să fie proiectate ca având o proporţie de 3:1. In alte 
situaţii, constructorii cercurilor „turtiseră” feţele cercului sau 
realizaseră „forme ovale” într-o aparentă încercare de a-l forţa 
pe pi într-o relaţie întreagă de 3:1, pe care n-o poate efectiv 
avea. 

Pentru a explora mai bine cunoştinţele de mult stinse ale 
arhitecţilor despre asemenea probleme, am decis să ne uităm la 
numărul megalitic cheie 366 şi să vedem dacă avea vreo 
legătură cu pi. Spre surpriza noastră, am descoperit curând o 
foarte importantă conexiune. Imaginaţi-vă următorul scenariu: 


1. Se construieşte un cerc cu o circumferință de 366 de yarzi 
megalitici. 

2. Lungimea cercului este apoi împărţită în jumătăţi de yarzi 
megalitici, rezultând 732 de unităţi în jurul cercului. 

3. Diametrul cercului va fi astfel de 233 de jumătăţi de yarzi 
megalitici (732 împărţit la pi). 


Surprinzător pentru asemenea cerc e că ajunge pe cât de 
aproape posibil să aibă un număr întreg de unităţi atât pentru 
circumferința sa, cât şi pentru diametru. Diferenţa dintre o 
circumferință efectiv întreagă şi diametru în acest caz este de a 
cincea mie parte dintr-un milimetru, pentru un cerc având o 
circumferință de peste 260 de metri. Această mică diferenţă 
este insesizabilă pentru ochiul uman. Pentru orice matematician 
din şcoala algoritmică, acest lucru ar constitui un ajustaj perfect 
pentru orice scopuri din lumea reală. 

Ni s-a părut fascinant că aceste numere megalitice puteau 
crea numere întregi aproape perfecte pentru circumferința şi 


diametrul unui cerc. E astfel special în vreun fel diametrul 
rezultat de 233? 
Şirul Fibonacci ` 

Răspunsul: este realmente foarte special. In vreme ce litera 
grecească pi (n) e folosită pentru a desemna raportul 
diametrului unui cerc cu circumferința sa, litera „phi” e folosită 
pentru a denota raportul descoperit într-o înlănţuire de numere 
cunoscută ca şirul Fibonacci. Leonardo Pisano Fibonacci (1170- 
1250) a studiat modul de împerechere a iepurilor şi a descoperit 
aproape întâmplător uimitorul raport pe care îl ştim azi ca phi. 
Şirul lui Fibonacci este o succesiune de numere în care fiecare 
nou număr este suma celor două numere imediat anterioare: 1, 
1, 2, 3, 5, 8, 13, 21, 34, 55, 89, 144, 233, etc. Aproximativ, 
valoarea lui phi, este de 1.618033989. 

Phi este nemaipomenit de important, deoarece este raportul 
legat de creştere. De la flori până la embrionii umani şi de la 
scoici până la galaxii, tot ce se dezvoltă în univers se dezvoltă în 
acest raport. Şirul Fibonacci le era cunoscut grecilor şi altor 
culturi timpurii, deşi Fibonacci însuşi a fost primul care a studiat 
raportul într-un sens ştiinţific. În artele frumoase se face referire 
la şir ca „secţiunea de aur” sau „numărul de aur”, unde este de 
obicei exprimat ca o relaţie de 5:8. Analiza multor tablouri 
renascentiste va arăta cât de riguros se aplica acest principiu. 
Artişti precum Leonardo Da Vinci şi Michelangelo de exemplu ar 
fi învăţat despre numărul de aur ca ucenici şi ar fi utilizat 
principiul în aproape toate creaţiile lor artistice ulterioare. 

Numărul fibonaccian 233 din cercul nostru de 732 este 
compus din numerele 89 şi 144 adunate. In orice caz, trebuie să 
înfruntăm posibilitatea ca numărul 233 găsit într-un context 
megalitic să fi fost pur şi simplu o altă coincidenţă şi, cu 
siguranţă, am considerat că trebuia să investigăm mai departe 
problema. Apoi am observat ceva mai degrabă deosebit atunci 
când am alăturat cele două raporturi iraționale ale lui pi şi phi. 
Înmulțirea acestor numere duce la un alt număr ce nu arată 
prea bine: 


3,14159265 x 1,618033989 = 5,08320369 


Dacă ne împărţim cercul de 732 de jumătăţi de yarzi 
megalitici cu produsul pi x phi obţinem un rezultat aproape 


perfect de 144. Şi acesta e numărul dinaintea lui 233 în şirul 
Fibonacci, iarăşi un rezultat incredibil de precis. Oricum, aceasta 
este doar o dovadă diferită a primei observaţii că o 
circumferință de 732 de yarzi megalitici va produce rezultate 
fibonacciene ipotetic perfecte pentru diametrul său. Ni s-a părut 
foarte ciudat că următorul lucru este adevărat cu un mare grad 
de precizie: 


360 împărţit la 5 = 72 
366 împărţit la (pi x phi) = 72 


Se pare că există o curioasă proprietate a numerelor folosite 
de poporul megalitic ce face ca pi şi phi să funcţioneze 
împreună spre a defini diferenţa dintre 360 şi 366. Mica 
discrepanţă din matematică descrisă aici e doar o parte din 
400.000, neglijabilă chiar şi pentru ingineria tehnică. Printr-un 
oarecare mecanism pe care nu îl înţelegem încă, se pare că 
arhitecţii megalitici ţineau legătura cu natura şi realitatea într- 
un mod pe care ştiinţa modernă urmează să-l dobândească. Am 
calculat această relaţie din principii megalitice, dar o întrebare 
pe care trebuia să ne-o punem era: „Există vreo dovadă care să 
sugereze că arhitecţii megalitici cunoşteau acest principiu 
matematic răspândit de Leonardo Fibonacci în secolul al XII- 
lea?” Cercetarea noastră dăduse rezultate ce păreau să 
confirme înţelegerea lui phi de către ei, iar observaţiile noastre 
au fost confirmate de descoperirile absolut independente ale 
Monei Phillips din Ohio. În anii 1970, dr. Phillips a studiat 
informaţiile originale ale lui Thom strânse din cercetarea 
siturilor megalitice ca o parte fundamentală din lucrarea sa de 
doctorat. Şi ea a identificat existenţa lui phi în cadrul structurilor 
megalitice şi l-a contactat pe profesorul Thom cerându-i să-i 
verifice descoperirile. Thom a comunicat înapoi că rezultatele 
sale erau într-adevăr corecte şi a spus că îi găsea observaţiile 
cam surprinzătoare, numindu-le „aproape magice”. 

Suntem siguri că dr. Phillips şi profesorul Thom au dreptate 
când sugerează că unele situri megalitice realmente expun 
raportul lui phi. Dar constructorii l-au utilizat intenţionat sau era 
pur şi simplu o consecinţă naturală a folosirii numărului 366 în 
construirea cercurilor? Trebuia să înfruntăm posibilitatea că phi 
poate fi oarecum normal inerent manipulării numărului 366, 


care pare să aibă tot felul de proprietăţi „magice”. 

Am întâmpinat o oarecare dificultate în a ne imagina oamenii 
neolitici lucrând cu phi, dar am decis să investigăm alte zone 
unde se puteau găsi exemple ale numărului 366 în legătură cu 
yardul megalitic, creând rezultate concordante cu natura. După 
ce am luat în considerare câteva idei, am ales să privim 
îndeaproape materia unde matematica întâlneşte arta: muzica. 

Matematica întâlneşte arta 

Interesul ştiinţific pentru muzică datează de multă vreme. 
Pitagora, grecul amintit iniţial pentru teorema sa celebră, a trăit 
între anii 569 şi 475 î.Hr. Şi a petrecut multă vreme făcând 
experimente legate de muzică. El este unul din primii oameni pe 
seama căruia se pune crearea unei scări muzicale realmente 
armonioase. Pitagora a făcut experimente cu instrumente cu 
corzi pentru a vedea care note sunau mai bine cântate 
împreună. Prin intermediul unui sistem ingenios al „cincimilor 
muzicale”, el a încercat să acordeze orice instrument spre a 
produce o bună armonie. Ştia că lungimea corzii era foarte 
importantă şi avea de-a face cu muzica, asemenea unui 
exerciţiu din matematică. 

Ca niciodată, se pare că grecii au fost mari reinventatori ai 
ştiinţei deja străvechi, iar acum se acceptă că Pitagora a fost 
departe de a fi primul care a realizat astfel de experimente. 
Textele sumeriene arată că savanții din cultura lor înțelegeau 
scările muzicale şi acordau prin cincimi cu mult înainte ca 
națiunea greacă să se nască. Suntem în mod special îndatoraţi 
lui Fred Cameron, un expert californian în calculatoare, cu o 
pregătire în astronomie, ce a petrecut ani buni reconstituind 
scările sumeriene şi compunând apoi muzică care poate fi 
uimitor de apropiată de original. 

Părea chibzuit să presupunem că aşa cum sumerienii au avut 
o muzică rafinată, şi poporul megalitic avea probabil una. Cu 
acest gând în minte, ne-am decis să realizăm o abordare 
complet nouă întorcându-ne la bazele matematicii megalitice, 
mai ales la pendulul cu valoarea unei jumătăţi de yard 
megalitic, nu doar în ceea ce priveşte lungimea sa liniară, ci şi 
frecvenţa sa. N-a durat mult până când ne-am aflat noi înşine 
atraşi în fascinanta lume a sunetului şi a luminii. 

N-ar fi posibil să experimentăm practic, dar dacă am fixa 
teoretic un stilou în partea inferioară a unui pendul megalitic şi 


l-am lăsa să se balanseze liber în timp ce mişcăm o bucată de 
hârtie dedesubtul său, am termina prin a desena o undă 
sinusoidală (vezi mai jos). 

„Lungimea de undă” a pendulului este distanţa dintre două 
vârfuri pe unda sinusoidală, iar acest lucru depindea de cât de 
repede mişcam hârtia sub pendul. „Frecvenţa” este numărul de 
vârfuri şi adâncituri într-o perioadă de timp dată. 

Astăzi măsurăm frecvenţa în cicluri pe secundă, cunoscute 
drept hertzi, prescurtaţi de obicei Hz. Un exemplu simplu e cel 
al unui copil bătând o tobă de jucărie, unde un ritm de o bătaie 
pe secundă produce o frecvenţă de exact 1 Hz. Dacă micuțul 
dublează ritmul la două bătăi pe secundă, frecvenţa va fi de 2 
Hz ş.a.m.d. Urechea umană poate detecta frecvenţe de până la 
uimitorul număr de 20.000 Hz. 


k- Un ciclu FE 


Durata 


O undă tipică indicând frecvența şi lungimea 


Când auzim o notă cântată la un instrument muzical, atât 
frecvenţa, cât şi lungimea de undă sunt implicate în ceea ce 
înregistrează urechea noastră. Nota pe care alegem s-o numim 
„A” (la) pe claviatura unui pian modern, cu trei note mai jos 
decât C (de) mijlociu, are o frecvenţă de 440 Hz, lucru ce 
înseamnă că există 440 de vârfuri şi 440 de cavităţi de felul 
celor indicate în diagrama de mai sus, pentru fiecare secundă 
de timp. Nota A (la) produce şi ea o lungime de undă, care este 
în acest caz de 78,4 centimetri. Următoarea notă mai sus pe 
claviatura pianului, B (şi) cu un semiton mai jos, are o frecvenţă 
de 466,16 Hz şi o lungime de undă de 74 de centimetri. Pe 


măsură ce creşte frecvenţa, lungimea de undă scade. 

Descoperisem înainte că secunda modernă de timp (şi 
echivalentul său dublu) a fost prima dată folosită de sumerieni, 
dar puteam la fel de bine să adoptăm unităţi megalitice de 
distanţă şi timp spre a preciza notele muzicale exact în acelaşi 
mod. 

Pământul se roteşte o dată în fiecare zi siderală de 86.164 
secunde şi, potrivit geometriei megalitice, Ecuatorul poate fi 
împărţit în 366 de grade, 60 de minute şi 6 secunde de arc. 
Deoarece planeta se turteşte puţin la Ecuator, circumferința sa 
ecuatorială este mai mare decât circumferința sa polară şi, prin 
urmare, distanţa de o secundă de arc este mai lungă, chiar sub 
366,6 yarzi megalitici. Rezultă că Pământul se va roti printr-o 
secundă megalitică de arc la fiecare 0,65394657 secunde, ceea 
ce reprezintă perioada pe care am putea-o chibzuit numi o 
„secundă megalitică de timp”. Astfel, dacă am avea o notă 
muzicală cu o frecvenţă de 366 de cicluri pentru fiecare secundă 
megalitică de timp, ar fi „în acord” cu Pământul în rotaţie fiindcă 
s-ar produce o vibraţie pentru fiecare yard megalitic al rotației 
planetare la Ecuator. În realitate, este cu foarte puţin mai mult 
decât un yard megalitic datorită bombării la Ecuator. Diferenţa 
dintre circumferința polară şi cea ecuatorială este echivalentă 
cu 36,6 minute megalitice din circumferința polară! Am hotărât 
să numim această unitate teoretică a sunetului megalitic un 
„Thom” (abreviat ca Th) în onoarea lui Alexander Thom, a cărui 
activitate se află la baza investigaţiei noastre. În termeni 
standard, o frecvenţă de 366 Th ar fi de 560 Hz, lucru ce 
situează nota noastră megalitică deasupra lui C (de) diez din 
acordarea unui concert modern. 

Odată ce am luat prima notă elementară, ar fi posibil să 
acordăm un întreg instrument sau chiar o întreagă orchestră pe 
acea notă. Din moment ce toate notele de pe o scară sunt 
armonioase şi au deci o legătură matematică cu nota 
începătoare sau „fundamentală” şi pentru că yardul megalitic 
este geodezic, ar rezulta că orice bucată muzicală cântată pe 
această notă megalitică C diez (de) s-ar bucura de o legătură 
matematică cu Pământul în mişcare, atât în privinţa 
dimensiunilor planetei, cât şi în cea a rotației sale. 

Bătaia inimii Pământului 
Alan, un muzician rafinat, a început să creeze un şir de 


instrumente muzicale acordate pe această notă megalitică 
fundamentală. El s-a hotărât în special să realizeze un 
instrument numit didgeridoo pe această notă megalitică C diez 
(de). Acesta este un instrument australian indigen care 
reprezintă esențialmente doar un tub lung, cât se poate de larg, 
variind între trei şi opt picioare ca lungime. Instrumentul 
didgeridoo este în fond un tub de cimpoi cu o înălţime joasă a 
sunetului. La început erau făcute din crengi drepte de eucalipt, 
care fuseseră scobite de termite, dar cum Alan nu putea apela 
nici la eucalipt, nici la termite, a folosit în schimb bambusul. 
Exerciţiul funcţiona într-adevăr foarte bine, iar sunetul rezultat 
avea o senzaţie foarte autentică pe el, astfel că Alan a creat un 
al doilea didgeridoo pentru a i-l oferi lui Chris. 

Chris fusese în Australia, unde îşi notase un număr de mituri 
aborigene străvechi pentru cercetarea lui pe când scria Vrie/'s 
Machine (Aparatul lui Uriel). Se ştie că unele din aceste mituri 
sunt vechi de 10.000 de ani, aproape de două ori mai vechi faţă 
de miturile sumeriene. Chris a sugerat că ar trebui să încercăm 
şi să aflăm dacă acest didgeridoo megalitic însuşi a existat într- 
adevăr printre aborigeni şi a fost surprins când Alan i-a răspuns 
că are un bun prieten care era o somitate în materie. Gordon 
Hookey, un australian indigen, stătuse în casa lui Alan când a 
vizitat Marea Britanie pentru a ţine conferinţe despre arta şi 
muzica aborigenă. Din păcate, fiecare încercare de a-l contacta 
pe Hookey pentru cercetarea noastră eşuase, de vreme ce 
părea să fie mereu plecat. Printr-un capriciu al sorții, cam 
aproape exact în acelaşi timp când Alan renunţase la speranţa 
de a-şi găsi prietenul, sună clopoţelul, iar unul din acele 
momente magice de revedere se ivi. Cum deschise Alan uşa, un 
străin vesel se prezentă spunând că venise pentru a împrumuta 
cheia de la Centrul Civic local, păstrată de Alan şi soţia lui. Pe 
măsură ce înainta conversaţia, Alan rămase curând cu gura 
căscată. 


„Voi veni să deschid Centrul cu plăcere pentru 
dumneavoastră. Ţineţi vreun curs ori altceva?” - îl întrebă Alan. 


„Da. Tocmai încep un curs despre muzică, dar una mai 
specială: Predau despre didgeridoo.” 


„Ce?!” 
Alan se opri brusc, holbându-se la străin cu neîncredere. 


„Ştiu că sună cam ciudat, dar este realmente un subiect 
fascinant”, răspunse străinul apărându-se. 


„Nu, nu, nu cred că e deloc ciudat. Doar că nu-mi vine să cred 
că aţi apărut în pragul casei mele chiar în acest moment”, spuse 
Alan scuturându-şi capul dintr-o parte în alta. 


Acest vizitator purta o geantă lungă, despre care i-a spus lui 
Alan că are un număr de instrumente didgeridoo în ea. Reieşea 
că petrecuse perioade considerabile de timp, trăind printre 
aborigeni în Australia. Acolo îşi confecţionase propriile sale 
instrumente şi devenise în cele din urmă unul din puţinii experţi 
britanici  non-aborigeni în materie. Alan plonjă direct cu 
întrebarea de 64.000 dolari. 


„Ştiţi cumva dacă nativii australieni folosesc vreodată un 
didgeridoo ce produce o notă cu puţin peste nota C (de) diez, 
nu-i aşa?” 

Răspunsul îl uimi pe Alan. 

„Ceva puţin peste C (de) diez?” 


Hookey se opri momentan gândindu-se. 


„Da, cu siguranţă că da; e considerat cel mai sacru dintre 
toate acordurile şi e păstrat pentru a cânta muzică Pământului.” 


„Pentru a cânta muzică Pământului!” strigă Alan către străinul 
uluit. 


„E incredibil. Când spuneţi Pământ vă referiţi la sol ori la 
întreaga planetă?” 


„E acelaşi lucru pentru nativii australieni. Nota din acel 
didgeridoo îi armonizează cu fiecare părticică a mediului lor 


înconjurător. Sunetul pe care îl produce îi mulţumeşte lumii 
pentru tot ce le oferă, iar cântarea lui îi leagă de întreaga 
natură. Este un fel de rugăciune de mulţumire închinată planetei 
şi, în acelaşi timp, muzica pe care o realizează îi contopeşte cu 
totalitatea creaţiei.” 


Acestea erau informaţii surprinzătoare. A fost o mare surpriză 
ca un asemenea instrument să fi existat vreodată, dar să afli că 
aborigenii australieni au folosit o notă „a Pământului” cu o 
frecvenţă de 366 Th era pur şi simplu minunat. Încă o dată, 
putea fi o imensă coincidenţă şi părea absolut imposibil să fi fost 
vreo legătură calculată cu principiile matematice megalitice. 

Singura explicaţie rezonabilă cu care puteam veni era că nota 
a fost creată în mod natural cu ajutorul unui soi de armonie 
inconştientă între aborigenii australieni şi planeta în mişcare. 
Nativii australieni au o relaţie spirituală profundă cu mediul lor 
înconjurător, iar gândirea lor este total diferită de a lumii 
occidentale. Aceasta este o rasă care a fost izolată de restul 
lumii cu mai bine de 40.000 de ani în urmă şi căreia i s-a părut 
greu să se împace cu materialismul europenilor ce au ajuns pe 
țărmurile lor îndepărtate acum aproximativ 200 de ani. 
Guvernul australian a realizat în ultimul timp că nu poate sau n- 
ar trebui să asimileze neapărat australienii indigeni în stilurile 
moderne de viaţă şi a returnat pământul triburilor spre a putea 
trăi în maniera lor tradiţională, dacă asta îşi doresc. 

Dacă avem dreptate să credem că australienii aborigeni 
înţeleg inconştient că Pământul vibrează cu o notă de 366 Th, 
rezultă că trebuie să existe un fel de realitate fizică pentru 
diviziunile geometrice megalitice ale planetei. Acest lucru arăta 
că sistemul absolut minunat al împărţirii Pământului în 366 de 
grade, 60 de minute şi 6 secunde de arc, era mult mai 
„autentic” decât ne-am imaginat vreodată. Pentru a testa 
această teorie „a intuiţiei” am început să aruncăm o privire 
asupra lumii, încercând să găsim înregistrări ale muzicii 
indigene ce n-au fost afectate de influenţe ale muzicii 
occidentale. 

Incercam să aflăm dacă a existat vreun uz obişnuit al 
bucăţilor muzicale stabilite în cheia pe care am numit-o 
„megaliticul C”, altfel cunoscută ca nota C (de) diez. În plus, 
căutam anumite modele ritmice ce se încadrau şi ele în 


parametrii megalitici aşteptaţi. În mod special, căutam un ritm 
de 91,5 bătăi pe minutul modern, fiindcă 91,5 bătăi dintr-un 
minut modern înseamnă că fiecare bătaie este de exact o 
secundă megalitică în parte. 

Din pădurea tropicală a Anzilor, munţii bătuţi de vânturi ai 
Tibetului şi resturile îngheţate ale Siberiei până în câmpiile 
vălurite ale Americii de Nord, am depistat urme de muzică 
etnică ce corespundea cu „bătaia Pământului” cam peste tot 
unde priveam. Le-am găsit în muzica tradiţională indiană şi la 
populaţiile indigene din Africa. Se părea că oriunde o cultură 
crea în mod spontan muzică, eliberată de constrângerile 
studioului de înregistrări şi de acordarea concertului standard, 
notele şi ritmurile megalitice erau cândva obişnuite (vezi Anexa 
4). 

Am început să acceptăm că acordurile şi ritmurile megalitice 
făceau probabil parte din „bătaia inimii” planetei şi că fiinţele 
umane sunt oarecum prinse într-o ştiinţă instinctivă a acestui 
fapt. Cu siguranţă, n-am putut găsi note şi ritmuri megalitice în 
lumea animală, ci numai în muzica realizată de propria noastră 
specie. Ni s-a ivit ca un gând trecător că n-ar putea fi o absolută 
coincidenţă ca inima unei fiinţe normale să bată exact de la o 
gamă de unu pe secunda sumeriană la unu pe secunda 
megalitică (un ritm al pulsului de 60 până la 91,5 bătăi pe 
minut). 

Sunetul şi lumina 

Din dorinţa lor de a consemna fiecare subiect, ştiinţele 
moderne ca medicina şi psihologia par să subestimeze uneori 
legătura dintre specia noastră şi Pământ. Trăim mai puţin pe 
planetă decât suntem planeta. Doar pentru că avem un intelect 
ce ne asigură simţul individualităţii, n-ar trebui să ascundă 
faptul că suntem făcuţi din pulbere şi structuraţi potrivit 
trăsăturilor dinamice care ne guvernează lumea. Având în minte 
acest gând, ne-am hotărât să analizăm şi alte simţuri omeneşti, 
mai ales vederea. Lumina pe care o vedem nu este deosebită de 
sunet, deoarece constă în oscilaţii foarte rapide ale unui câmp 
electromagnetic într-o anumită gamă de frecvenţe ce pot fi 
detectate de ochiul uman. Senzaţiile diverselor culori sunt 
produse de vibrația luminii la frecvenţe diferite, situându-se cam 
între 4x10!* vibrații pe secundă pentru lumina roşie şi 
aproximativ 7,5x10!1 pentru lumina violetă. Spectrul vizibil al 


luminii e de obicei definit prin lungimile sale de undă, trecând 
de la cea mai mică lungime de undă vizibilă pentru violet, egală 
cu aproximativ a patruzecea milionime parte dintr-un 
centimetru la a şaptezeci şi cincia milionimea parte dintr-un 
centimetru pentru roşu. 

l-am supăra pe mulţi savanţi dacă ar fi să sugerăm că sunetul 
este în relaţie cu radiaţia electromagnetică, deşi unii profesori 
universitari „nonconformişti” au susţinut că există o relaţie clară 
cu ea. Unul dintre aceştia este dr. Jacques Benveniste, fost 
director la Institutul Naţional al Sănătăţii şi Cercetării Medicale 
din Franţa. Este destul de convins că sunetele perceptibile au o 
relaţie palpabilă cu procesele biologice, ale căror molecule 
vibrează într-un ritm fantastic. Din păcate, Jacques Benveniste” 
nu este acum „luat în seamă” din punct de vedere academic, 
aşa că descoperirile sale cântăresc puţin în cercurile 
tradiţionale. 

În general vorbind, stelele şi alte obiecte din spaţiu reprezintă 
sursa radiaţiei electromagnetice care, traversând spaţiul cu 
viteza luminii, ne bombardează constant planeta. Mare parte din 
radiaţiile electromagnetice revărsate asupra noastră ar putea fi 
nocive pentru viaţă şi unele dintre ele, asemenea luminii 
ultraviolete, sunt filtrate de atmosfera noastră prietenoasă. 

Folosim radiația electromagnetică invizibilă tot timpul. 
Aparate precum cuptoarele cu microunde şi telefoanele mobile, 
dispozitivele electrice, radarul, radioul şi semnalele TV, toate 
folosesc radiaţia electromagnetică şi n-ar putea funcţiona fără 
ea. Într-o porţiune îngustă a acestui spectru foarte larg găsim 
lumina vizibilă. Putem „vedea” lucrurile din lumea reală 
deoarece ochii noştri s-au adaptat pentru a recepționa o foarte 
mică porţiune din spectrul electromagnetic şi pentru a-l traduce 
cu ajutorul creierului nostru în simţul pe care-l numim vedere. 
Acolo unde o anumită culoare este reflectată dintr-un obiect, de 
exemplu verdele din majoritatea frunzişurilor, trece în ochii 
noştri, unde frecvenţa şi lungimea de undă specifică sunt 
recunoscute şi analizate prin intermediul memoriei în ceea ce 
„Ştim” drept culoarea verde. 

Spre deosebire de radiaţia electromagnetică, sunetul nu 
poate exista în vidul din spaţiu fiindcă este pur şi simplu o 
perturbare în mediul prin care trece. Din moment ce este legat 

de atmosferă sau un alt mediu, sunetul are o viteză mult mai 
mică decât lumina. Dar pentru că spectrul electromagnetic are 
frecvenţă şi lungime de undă aidoma sunetului, folosim aceeaşi 
unitate, hertz, pentru a măsura atât sunetul, cât şi lumina. 

Am descoperit apoi, mai mult sau mai puţin întâmplător, că 
frecvenţa unei note megalitice de 366 Th (560 Hz) are o 
trăsătură neobişnuită. Dacă mărim această frecvenţă de exact 
40 de ori, ajungem la 6,15726511 x 10!* Hz, care ne aduce 
tocmai la spectrul vizibil şi la porţiunea sa pe care o vedem ca 
nuanţă de albastru. Cu toate că, din punctul de vedere al fizicii, 
nu există vreo legătură aparentă între un sunet de 560 Hz şi o 
frecvenţă electromagnetică de 6,15726511 x 10! Hz, trebuie să 
fie o „vibraţie solidară” între cele două. Acest fapt poate fi 
înţeles, într-un mod necunoscut până acum, de aborigenul ce 
cântă la instrumentul său didgeridoo sub cerul de-un albastru- 
deschis al Australiei. 

Partea vizibilă a spectrului electromagnetic coincide, de fapt, 
mai mult sau mai puţin exact cu 40 de octave superioare, cu o 
întreagă octavă sau scară pe un instrument muzical. E posibil să 
vedem nota F (fa) ca punctul iniţial al înlănţuirii de culori a 
spectrului vizibil la capătul mai de jos al benzii infraroşii; şirul 
continuă prin toate notele înspre E (mi) ce corespunde 
ultravioletului. 

În mod tradiţional sunt şapte culori ale luminii: roşu, galben, 
portocaliu, verde, albastru, indigo şi violet. In realitate, sunt tot 
atât de multe culori câte vrem să numim, pe măsură ce fiecare 
culoare se schimbă imperceptibil în următoarea în cadrul 
spectrului vizibil. Relaţia dintre orice notă muzicală dată şi 
culoarea sa rezonantă corespunzătoare este descrisă detaliat în 
Anexa 4. 

Pare destul de remarcabil că fiinţele umane văd aproape o 
„octavă” de culori. Poate că pentru făpturile ce văd în frecvenţe 
dincoace sau dincolo de capacităţile noastre culorile se repetă, 
asemenea notelor muzicale. În fond, ultima culoare din spectrul 
vizibil, violetul, e aproape gata să devină roşu, punctul de 
începere a luminii vizibile pentru noi. 

Nu există nicio îndoială că nota pe care o numim C (de) 
megalitic (tocmai deasupra lui C (de) diez din scara muzicală 
internaţională) are o rezonanţă solidară a frecvenţei cu nuanţa 
pe care o ştim ca albastru. Înainte ca orice fizician să citească 


aceste cuvinte şi să se înfurie din cauza libertăţilor pe care se 
pare că ni le-am permis aici, îngăduiţi-ne să afirmăm iar că nu 
sugerăm o relaţie „directă” între sunet şi lumină, ci mai degrabă 
posibilitatea unei armonii subtile, văzută dintr-o perspectivă 
umană. 

Nimeni nu înţelege pe deplin cum interpretează creierul uman 
informaţiile legate de sunet ori lumină, odată ce semnalele 
necesare au fost create de nervii auditivi şi optici. Pare foarte 
probabil că ambele tipuri de semnal sunt prelucrate undeva în 
profunzimea creierului mai mult sau mai puţin în acelaşi fel. 
Ştim că aşa trebuie să fie datorită unei stări medicale 
misterioase şi uneori epuizante numite sinestezie. Acesta este 
un proces involuntar în care o experienţă senzorială este 
însoţită de alta. la multe forme, dar probabil că cea mai întâlnită 
este aceea în care pacientul „vede” cu adevărat o culoare când 
aude un anumit sunet. Această stare e bine documentată şi a 
fost studiată pe larg. Cea mai bună explicaţie a cauzei sale este 
un fel de încrucişare involuntară în cadrul sistemului de circuite 
ale creierului, deşi cel din urmă este un organ incredibil de 
complex, iar procesul implicat nu este înţeles în detaliu. Analiza 
acestei stări bizare ne-a determinat să luăm în considerare o 
legătură adevărată între frecvenţa sunetului şi cea a luminii. A 
fost o lungă evoluţie de la făpturile simple, formate dintr-o 
celulă cu care a început viaţa pe Pământ, până la structura 
complexă reprezentată azi de fiinţa umană şi de-a lungul 
acestui drum ascendent am acumulat treptat simţurile de care 
ne bucurăm acum. Sensibilitatea la lumină va fi fost unul din 
primele simţuri care s-au dezvoltat şi, în fine, aşa s-a întâmplat 
în cadrul unei benzi înguste a spectrului electromagnetic. Dacă 
sensibilitatea la sunet, în opinia altora, a venit mai târziu, cu 
siguranţă n-ar fi prea deosebit ca un sistem nervos în dezvoltare 
să se concentreze pe sunete ce aveau frecvenţe cu o rezonanţă 
solidară cu frecvențele luminii pe care învățase deja să le 
interpreteze. Acest lucru ar putea oarecum ajuta la explicarea 
apariţiei sinesteziei. 

Dacă aceste două game de frecvenţă a sunetului şi a luminii 
ar fi insolubil legate de matricea naturală a ciclurilor prezente în 
mica noastră lume, n-am putea fi cu siguranţă prea surprinşi. În 
definitiv, facem cu toţii parte din ea. 


Nota megalitică C (de) şi apa 

Interpretarea informaţiilor în acest fel arată că nota 
megalitică C (de) este înrudită, în privinţa rezonanţei, cu 
culoarea albastră. E interesant de observat că mare parte a 
culorii albastre vizibile pe planeta noastră e reprezentată de 
imensele noastre oceane. Mulţi oameni presupun că mările lumii 
sunt albastre doar ca rezultat al reflecţiei cerului care, dacă nu e 
înnorat, e tot albastru. Nu este aşa. Cerul este albastru datorită 
particulelor din atmosferă ce reacţionează într-un fel mai 
degrabă ciudat şi care, printr-un proces numit Rayleigh 
Scattering, îi dă unui cer fără nori culoarea albastră. Şi chiar 
dacă apa din oceanele noastre n-ar reflecta culoarea cerului, tot 
ar fi albastră. Credem că apa este incoloră, dar în realitate nu 
este aşa. Într-un laborator din Kamioka, Japonia, există un bazin 
interior de apă complet pură, aflată sub un acoperiş de argint. 
Apa din bazin are o nuanţă profundă şi bogată în albastru. 

Apa este baza fundamentală a întregii vieţi pe Pământ şi, din 
câte se cunoaşte, viaţa nu poate exista într-un mediu în care 
apa nu e prezentă. Fiind compusă din doi atomi de hidrogen 
legaţi de unul de oxigen (H20), molecula de apă rămâne una din 
cele mai misterioase şi mai uimitoare molecule cunoscute. 

Bănuim, dar în acest moment nu putem dovedi, că relaţia 
solidară a frecvenţei dintre nota megalitică fundamentală C (de) 
şi cea a culorii albastre poate fi oarecum legată de absoluta 
noastră dependenţă de apă şi de felul în care ne-am dezvoltat 
pentru a ţine cont de acea dependenţă. 

Toate observaţiile de mai sus ne conduc spre bănuiala că 
există mult mai multe informaţii despre lungimea liniară a unui 
yard megalitic decât păreau să existe prima dată. Atât de exact 
se potriveşte această unitate în cadrul matricii Pământului în 
rotaţie şi în modelele pe care le-am creat pentru a-l folosi şi a-l 
estima, încât importanţa ei se poate dovedi fundamentală 
pentru însăşi supraviețuirea noastră. 

Este aproape sigur că vyardul megalitic reprezintă o 
manifestare fizică a unor modele insolubil legate de viaţa 
noastră pe această planetă. In ciuda acestui fapt, lungimea lui 
nu poate fi stabilită instinctiv, ci trebuie produsă prin mijloace 
mecanice (adică un pendul). Este mai puţin decât surprinzător 
că orice cultură aşa-zis primitivă a putut s-o ia din complicatele 
interacțiuni ale naturii aşa cum a făcut-o poporul megalitic. 


Post-scriptum 

După ce am terminat de scris această carte, ne-am hotărât că 
ar fi fascinant să expunem regulile detaliate ale muzicii 
megalitice pe care tocmai o recreasem. Am cerut apoi unei 
tinere formaţii londoneze numită De Lorean să răspundă unor 
instrucţiuni pentru a realiza muzica modernă ce respecta cu 
atenţie străvechile principii ale sunetului asociate cu yardul 
megalitic. Jim Evans, Adam Falkus, Paul Newton şi Will 
Skidmore, toţi muzicieni foarte talentaţi, au luat instrucţiunile şi 
au păstrat tăcerea multe săptămâni. Apoi s-au întors cu prima 
lor piesă „Heliotropic”. Era electrizantă! 

În următoarele luni au continuat să scrie şi să cânte multe 
alte piese ce interpretau regulile megalitice în moduri variate, 
creând o muzică ce ni se părea în sincronie cu sufletul. 
Ascultând-o, ne-am simţit în acord cu puterea Pământului în 
rotaţie. 

Acei cititori care ar dori să audieze mostre din muzica 
grupului De Lorean ori să cumpere întregul CD intitulat 
Civilization One - The Album (Prima civilizaţie - Albumul) îi 
invităm să ne viziteze site-ul pe adresa 
www.civilizationone.com. 

Concluzii 

e Am descoperit că numerele megalitice realizau cercuri ce 
combinau raporturile matematice cunoscute drept pi şi phi. 
Ambele sunt numere iraționale; totuşi, au dat rezultate atât de 
aproape de întregi încât nu pot fi neglijate. În cercetarea 
noastră am aflat că o cercetătoare americană doctorandă 
descoperise existenţa lui phi în informaţiile anterioare ale lui 
Thom de la începutul anilor 1970, un fapt confirmat chiar de 
marele om când a descris descoperirea ca „magică”. 


e Numerele indispensabile 366 şi 360 sunt într-un mod curios 
legate printr-o combinare a lui pi şi phi, fiindcă 360 împărţit la 5 
dă un rezultat de 72, iar 366 împărţit la pi x phi dă acelaşi 
rezultat 72. Acest lucru sugerează că relaţia dintre cele două 
numere megalitice are o concordanţă fundamentală cu aceste 
două raporturi foarte speciale. 


e Când ne-am întors la muzică, am descoperit că matematica 
megalitică îşi creează propria structură. Sunetul se măsoară 


normal în cicluri pe secunda modernă, cunoscute ca hertz (Hz), 
dar noi am ţinut cont de folosirea ciclurilor pe secunda 
megalitică, pe care le-am numit Thom (Th). O frecvenţă de 366 
Th este aceeaşi cu 560 Hz, lucru ce situează nota noastră 
megalitică puţin mai sus de C (de) diez cunoscut de toată lumea 
azi. Acesta este de fapt „sunetul rotației Pământului” fiindcă 
planeta se întoarce cu un ritm de un yard megalitic pe bătaie la 
Ecuator. 


e Am aflat că australienii indigeni utilizează un instrument 
muzical numit didgeridoo care redă o notă egală cu 366 Th, 
capabil să producă muzica sacră a Pământului. Studiul muzicii 
altor popoare „primitive” a mai dezvăluit corespondențe 
megalitice de ritm şi înălţime. Se pare că există o relaţie 
inconştientă între rotația planetei şi muzica umană. Acest simţ 
„involuntar” va fi ajuns într-adevăr să fie numit de misticul şi 
matematicianul Pitagora „armonia sferelor”. 


e Când am examinat vederea umană, am descoperit că partea 
vizibilă a spectrului electromagnetic formează mai degrabă o 
octavă similară muzicii. Mai mult, dacă ne mişcăm cu 40 de 
octave mai sus pe scara frecvenţei de la o notă de 366 Th, 
ajungem la culoarea albastră. În vreme ce aproape toţi savanții 
cred că lumina şi sunetul nu au nicio legătură, noi credem că ar 
putea exista o rezonanţă între cele două, sesizabilă de percepţia 
umană. 


Capitolul 12 


Soarele, Luna şi unitatea de măsură megalitică 


Era momentul oportun de a ne opri şi a face aprecieri. Am 
avut o serie de întrevederi directe spre a ne revedea informaţiile 
şi unele din notabilele descoperiri rezultate din cercetarea 
noastră. Am căzut de acord că descoperisem lucruri 
extraordinare. Asocierea numerelor 366 şi 360 s-a dovedit a fi 
mult mai surprinzătoare decât ne-am fi putut aştepta. Mai mult, 
conştientizam atunci că nu eram primii cercetători care au 
stabilit o legătură între numerele pi şi phi şi informaţiile pe care 
Alexander Thom le strânsese în lungile sale investigaţii despre 


siturile megalitice. 

Provocarea pe care o înfruntam era de-a încerca să înţelegem 
cum va fi proiectat omul neolitic o unitate evident fundamentală 
pentru un sistem de măsură extrem de complex, ce pare să 
izvorască din Pământul însuşi. A fost inventat de ei? Le-a fost 
dat de o cultură anterioară necunoscută dar mai avansată sau 
toate provin din condiţia umană, în care simpla observare a 
mediului nostru înconjurător ne leagă inconştient de un ritm 
firesc al lui 366? 

Am încercat constant să ne retragem spre a proba şi a 
înţelege ce soi de „magie” stătea la baza unui sistem în unele 
privinţe mult înaintea celor mai bune pe care le avem azi, şi 
totuşi existând acum mai bine de 5.000 de ani. Aveam senzaţia 
că era ceva mai mult decât o bună observaţie astronomică sau 
roadele eforturilor unui grup de supraveghetori timpurii ai 
cerului, care au fost nemaipomenit de norocoşi. La fiecare pas 
descoperisem că marele principiu fundamental avea puteri 
surprinzătoare de coeziune pentru a face din toate aspectele 
vieţii unul singur. 

Am dezvăluit o sintetizare a unităţilor străvechi ce n-aveau 
niciun drept să existe conform opiniilor standard din trecut. 
Realitatea piciorului minoic şi corespondenţa sa cu yardul 
megalitic indica o ştiinţă care se corija intenţionat pentru a 
răspunde noilor cerinţe. Piciorul minoic nu e identic cu yardul 
megalitic, totuşi se intenţiona în mod evident ca 1.000 de 
picioare minoice să reprezinte aceeaşi distanţă liniară de 366 de 
yarzi megalitici, care ea însăşi reprezintă exact o secundă 
megalitică de arc din circumferința polară a Pământului. 

De unde să începem? 

Ne întrebam care era începutul acestei enigme. Unde se afla 
punctul de intrare al acestui sistem strălucit? Epuizându-ne mai 
mult sau mai puţin ideile cu privire la următorul loc spre care ne 
puteam orienta, am privit afară, spre cerul însuşi. 

Primul obiect pe care l-am avut în vedere era tovarăşul 
Pământului în spaţiu, acel corp stâncos pe care-l numim simplu 
Lună. Ca locuitori ai planetei Pământ ar trebui să-i fim cu toţii 
mereu recunoscători Lunii pentru că se roteşte în jurul 
frumoasei planete albastre. Atipic pentru sistemul solar în 
ansamblu, Luna Pământului are mari dimensiuni pentru un 
satelit planetar, dar o masă foarte unică, neconţinând fier 


aproape deloc sau alte metale grele. Nu există nicio teorie 
despre originea Lunii care să se potrivească cu faptele, dar se 
acceptă în general că e alcătuită din aceleaşi materii ca 
Pământul, deşi fără elementele grele. Acest lucru îi conferă o 
densitate ce se situează în jurul a 60% din cea a pământului. 

Luna e mai mult decât un disc strălucitor ce luminează 
constant cerul nopţii. Câţiva biologi importanţi în colaborare cu 
astrofizicienii, ce studiază cel mai apropiat vecin al nostru din 
spaţiu, au ajuns la concluzia că viaţa pe Pământ nu ar fi putut 
evolua, rămânând doar la un stadiu primitiv, acvatic. 

Pământul are un nucleu foarte activ şi instabil, clătinându-se 
astfel în multe sensuri diferite în timpul rotației sale. Unii 
oameni de ştiinţă au insinuat că Luna acţionează mai degrabă 
asemenea unui stabilizator pentru bicicleta unui copil, prin 
aceea că forţa sa gravitaţională împiedică Pământul să se 
răstoarne. Dacă s-ar întâmpla aşa, orice formă de viaţă 
complexă ar fi nimicită în dezordinea rezultată. În plus, 
puternica atracţie gravitaţională a unui asemenea obiect masiv 
creează mareele. 

Biologii au argumentat că ciclurile regulate ale mareelor au 
permis vieţii acvatice să se adapteze vieţii de pe uscat. De 
exemplu, unele specii vor fi ocupat un adăpost în zona de 
acţiune a mareelor. Unele vieţuitoare marine puteau să fie 
transportate de flux pe plajă şi acestea aveau de ales: 
adaptarea la noul mediu, sau moartea. Făpturile ajunse pe uscat 
ar fi fost supuse unor forţe evolutive, ce au dus în final la 
formarea organelor primitive pentru respiraţie în aer liber. În 
ultimă instanţă, aceste organe ar fi devenit plămâni, în vreme 
ce aripioarele pentru înot s-au dezvoltat în primele membre. 
Aceasta este o teorie convingătoare despre cum a părăsit viaţa 
oceanele şi s-a dezvoltat apoi pe uscat. 

Printr-o întâmplare absolut de neînțeles a naturii, Luna 
reuşeşte şi ea să imite precis mişcările Soarelui, când ambele 
corpuri sunt văzute de pe Pământ. Practic, Luna repetă într-o 
lună ce Soarele pare să facă într-un an întreg. Pe lângă acestea, 
magia Lunii o determină să se mişte într-o imagine în oglindă a 
Soarelui, prin aceea că luna plină de la solstițiul de vară va 
apune la acelaşi unghi şi în acelaşi loc pe orizont unde are loc 
apusul soarelui la solstițiul de iarnă. Atunci, Luna la solstițiul de 
iarnă apune unde apune şi Soarele la solstițiul de vară, iar la 


echinocţiu, Luna apune în acelaşi loc ca Soarele. Acest lucru 
este nespus de ciudat, dar este adevărat.* 

Realităţile Lunii sunt foarte improbabile din numeroase 
motive, dar le acceptăm din cauza faptului cunoscut drept 
„principiul antropic”. Acesta susţine că aşa trebuie să fie 
lucrurile sau noi, oamenii, nu ne-am fi dezvoltat pentru a le 
confirma, cu alte cuvinte, mediul nostru înconjurător există în 
forma sa curentă pentru că-l observăm. Acesta ni se pare un 
argument mai degrabă ineficient, dovedindu-se un mecanism 
comod care să ne îndepărteze grijile prea mari legate de marea 
improbabilitate a existenţei speciei umane. Când se ţine cont de 
natura Lunii, trebuie să se cadă de acord că nimeni nu va fi 
făcut o treabă mai bună dac-ar fi stat şi-ar fi creat cu atenţie 
acel lucru! 


Luna 


Orbita Lunii 


Mişcările Lunii 

Ne-am hotărât să studiem mai îndeaproape mişcările Lunii. 
Fiindcă întotdeauna e îndreptată spre Pământ cu aceeaşi faţă, o 
zi lunară este egală exact cu o rotaţie în jurul Pământului. Acest 
lucru se datorează rotației Lunii o singură dată în jurul axei sale, 
în timpul unei rotații în jurul Pământului. 

Aşa-numita „parte întunecată” a Lunii nu e de fapt 
întunecată, ci e pur şi simplu o faţă ce se ascunde întotdeauna 
de noi. Luna se învârte în jurul Pământului la o distanţă medie 
de 384.403 kilometri şi cu o viteză medie de 3.700 kilometri pe 
oră şi încheie o mişcare de revoluţie pe orbita sa eliptică din 
jurul Pământului în 27,3217 zile. Dar aceasta este o descriere 


3 Heath, R.: Sun, Moon and Earth (...) (Soarele, Luna şi 
Pământul). Wooden Books Ltd, Londra, 2001. 


foarte omenească a evenimentelor, văzute dintr-o perspectivă 
terestră. O modalitate mai bună pentru a descrie ce se întâmplă 
e să spunem că Pământul trece prin 27,3217 zile solare medii 
pentru fiecare din zilele Lunii, iar acest lucru duce la un rezultat 
foarte surprinzător: 


366 de zile lunare = 10.000 zile pământene 


De ce ar fi aşa? Această legătură prin intermediul valorii 
megalitice fundamentale a lui 366 nu este oare o coincidenţă? 

Trebuie să se ţină seama şi de faptul că numărul de secunde 
dintr-o zi solară medie (86.400), înmulţit cu 27,3217 este 
nemaipomenit de aproape de diferenţa în secunde între 10.000 
de zile solare medii şi 10.000 de zile siderale. Am fost cu 
adevărat uluiţi în timpul încercării de a cuprinde această matrice 
surprinzătoare, determinată de ceea ce numisem marele 
principiu fundamental. 

O relație elegantă şi precisă 

Întrebările noastre necesitau o încercare de a găsi o explicaţie 
de ce mişcarea Lunii corespunde cu numărul megalitic 366 atât 
de rapid. Astfel am examinat mult mai atent dimensiunile Lunii 
şi am descoperit că circumferința sa este de aproape exact 3,66 
ori mai mică decât a Pământului. Atunci, doar pentru exactitate, 
am aplicat principiile geometriei megalitice în comparaţie cu 
dimensiunile lunare. 

Luna Pământului e citată de obicei ca având o rază 
ecuatorială de 1.738,1 kilometri“, rezultând o circumferință de 
10.920.804 metri. Această distanţă nu pare interesantă când e 
privită în unităţi metrice, dar când e transformată în yarzi 
megalitici se aplică principiile presupusei geometrii megalitice, 
iar imaginea arată surprinzător de diferită. 


Circumferinţa lunară = 13.162.900 MY 


Un grad megalitic lunar = 35.964 yarzi megalitici 
(a 366-a parte dintr-un grad) 


Un minut megalitic lunar = 599,4 yarzi megalitici 
(a 60-a parte) 


37 http://nssdc.gsfc.nasa.gov/planetary/factsheet/moonfact.html 


O secundă megalitică lunară = 99,9 yarzi megalitici (a 6-a 
parte) 


Sunt 100 MY uimitor de precişi într-o secundă de arc! 

Având în vedere imposibilitatea unei aprecieri perfecte a 
circumferinței sale, se pare că sunt 100 MY într-o secundă de 
arc pe Lună. 

Ce se întâmpla? Cum puteau fi chiar o sută de yarzi megalitici 
într-o secundă megalitică lunară de arc? Este clar că geometria 
megalitică funcţionează pe Lună şi pe Pământ! 

Cum se face că Luna se armonizează atât de elegant şi precis 
cu unităţile de măsură utilizate de locuitorii Epocii Pietrei din 
Insulele Britanice şi Bretania? Gândindu-ne la rezultat, am 
observat că Pământul, fiind de 3,66 ori mai mare decât Luna, 
crea această legătură, dar cine va fi prevăzut uimitorul nivel de 
exactitate? În orice caz, se părea că cineva din trecutul 
îndepărtat depistase relaţia. Toate acestea trebuiau să facă 
parte din uluitoarea importanţă a numărului pe care arhitecţii 
megalitici şi l-au ales ca valoare fundamentală. Dar, judecând 
după nivelul limitat de dezvoltare al acestor oameni, este 
raţional să credem că vor fi înţeles toate acestea sau vor fi 
descoperit din întâmplare o oarecare constantă cosmică 
necunoscută în era noastră actuală? 

Luna şi Soarele 

Un alt fapt ciudat în legătură cu Luna e că, privită de pe 
Pământ, pare să fie de aceeaşi mărime ca Soarele. lată de ce se 
potriveşte „exact” peste discul Soarelui în timpul eclipsei de 
soare totale. Motivul fundamental al acestui fenomen este că 
Soarele are o dimensiune de 400 ori mai mare decât a Lunii 
(mai exact raza solară este de circa 400 ori mai mare decât a 
Lunii - n. Ed. Rom.), şi lucru şi mai ciudat Luna este situată la a 
400-a parte a distanţei dintre Pământ şi Soare. 

Deoarece Soarele este de 400 ori mai mare decât Luna, 
înseamnă că trebuie să fie valabilă următoarea descompunere: 


Un grad megalitic solar = 14.400.000 yarzi megalitici 


Un minut megalitic solar = 240.000 yarzi megalitici 


O secundă megalitică solară = 40.000 yarzi megalitici 


Pentru precizie, am hotărât să verificăm acest rezultat 
comparându-l cu raza Soarelui, care e considerată ca fiind egală 
cu 696.000 kilometri. Pentru aflarea unei circumferinţe, raza 
trebuie dublată şi înmulțită cu pi şi apoi cu 1.000 spre a obţine 
un rezultat în metri. Acesta scoate la iveală un număr 
nesemnificativ ca 4.373.096.974 metri, dar transformându-l 
conform principiilor geometriei megalitice dă o secundă 
megalitică de arc cu o lungime de 40.004 yarzi megalitici. Acest 
număr este cu a o suta parte dintr-un procent diferit de 
dimensiunile Soarelui conform măsurătorilor moderne, lucru ce 
se situează cu siguranţă în sfera de cuprindere a greşelii primei 
evaluări. Valoarea de 696.000 kilometri pentru rază este clar 
rotunjită; totuşi, cifra actuală la care ajungem, folosind 
principiile megalitice, este de 696.070 kilometri. Astfel, şi 
Soarele se armonizează cu marele principiu fundamental. Pur şi 
simplu uimitor! 

Marele proiect 

Meditând la aceste noi descoperiri, am căzut de acord că 
asemenea lucruri nu se găsesc în general în viaţa reală, dar 
iată-le, fapte reale, solide. Soarele, Luna şi Pământul se 
conformează toate unui „mare proiect”, evident şi el în 
structurile megalitice împrăştiate prin Insulele Britanice şi 
Europa occidentală. Există ceva absolut fundamental în legătură 
cu dimensiunile sistemului solar pe care ştiinţa modernă nu îl 
ştie, dar pe care arhitecţii din Epoca Pietrei l-au înţeles fie 
intuitiv, fie intelectual? 

Nu există nicio teorie cu privire la originea Lunii general 
acceptată, dar în zilele noastre se afirmă de către unii că Luna e 
alcătuită din material săpat din suprafaţa Pământului. Acest 
lucru e cunoscut ca „teoria marii lovituri” şi vorbeşte despre 
coliziunea catastrofică teoretică a Pământului cu un corp de 
mărimea unei planete. Această teorie mai explică de ce Luna nu 
conţine efectiv fier, deoarece un asemenea impact ar fi desprins 
bucăţi mari din straturile exterioare ale Pământului mai degrabă 
decât din nucleul său dens. Dacă teoria marii lovituri este 
corectă, se poate imagina că sfărâmăturile produse vor fi 
fuzionat într-o manieră ce reflectă oarecum aceeaşi proprietate 
a numărului 366 legat de Pământ, dar pare foarte ciudat. Din 


câte ştim noi, nu există un asemenea efect cunoscut de ştiinţă. 
Oricare ar fi originea acestei grămezi de piatră în mişcare, acum 
devine clar că relaţiile dintre Pământ, Lună şi Soare sunt mult 
mai complexe şi mai integrate din punct de vedere matematic 
decât a conştientizat cineva din epoca modernă. 

Următorul pas era de a privi dimensiunile, masa şi mişcările 
celorlalte planete din sistemul solar. Le-am studiat pe fiecare pe 
rând şi, în fiecare caz, n-am găsit mai nimic care să fie mai 
aproape de regulile principiului megalitic. Acest lucru era 
liniştitor pe de o parte, fiindcă arăta că asemenea numere şi 
relaţii sunt speciale. Dar urmările acelei „calităţi de-a fi 
speciale” erau îngrijorătoare. Trebuia să admitem că se 
întâmpla ca şi cum mediul înconjurător al umanităţii ar fi fost 
exclusiv proiectat în avantajul nostru folosind un sistem de 
măsurare etalon. 

Un bun prieten al lui Chris, dr. Hilary Newbigin, un 
matematician pătrunzător, a insinuat că celelalte planete ar 
avea propria lor valoare, sau număr „magic”. Acest lucru nu se 
putea aplica unor planete precum Venus, care se roteşte diferit 
şi are o zi puţin mai lungă decât celelalte din anul său. In orice 
caz, ar putea fi valabil şi pentru alte planete ca Marte, care ar 
dispune de „magicul număr” 688 care ar avea aceeaşi valoare 
cu numărul 366 al Pământului. Dar această presupusă valoare 
marțiană nu pare să realizeze niciun model utilizabil, astfel 
Pământul pare oarecum foarte special. 

Deşi celelalte planete nu par să se armonizeze cu valorile 
Soarelui, ale Pământului şi ale Lunii, sunt două cu importanţă în 
general deosebită pentru planeta noastră şi mai ales pentru 
umanitate. 

În primul rând, dacă Jupiter n-ar avea mărimea de azi şi nici n- 
ar ocupa poziţia pe care o are acum, Pământul ar fi mereu 
bombardat de comete şi alte resturi din spaţiu.** New English 
Library, Londra, 1980.) Gravitaţia acestei planete gigantice 
atrage şi distruge majoritatea acestor proiectile înainte să se 
izbească de Pământ, aşa cum s-a întâmplat în iulie 1994, când 
cometa Shoemaker-Levy 9 s-a ciocnit cu Jupiter. Fără această 
protecţie, nicio specie mai avansată n-ar fi avut vreodată 
suficient timp scutit de catastrofe pentru a se dezvolta pe 


3 Gribbin, J şi Plagemann, S.: The Jupiter Effect (Efectul Jupiter), 
New English Library, Londra 1980. 


Pământ, dacă Jupiter nu ne „păzea” atent. 

Apoi este Venus. Această planetă a fost venerată de mai 
multe culturi decât oricare alta din sistemul solar, mai ales 
fiindcă oferă umanităţii un calendar foarte precis într-un ciclu de 
40 de ani. E un lucru sigur că arhitecţii megalitici foloseau 
planeta Venus pentru a-şi calibra viețile? şi o întrebuinţau 
pentru a verifica măsurarea timpului până când s-au inventat 
ceasurile atomice, cu o jumătate de secol în urmă. 

De la începutul cercetării, singura noastră intenţie reală 
fusese fie să demonstrăm, fie să infirmăm autenticitatea 
yardului megalitic redescoperit şi numit astfel de profesorul 
Alexander Thom. În mod evident, lucrurile nu s-au oprit aici şi ne 
găseam acum în situaţia de-a primi o multitudine de informaţii 
şi cifre arătând exact cât de importantă fusese de fapt 
activitatea intensă a lui Thom de strângere a informaţiilor vreme 
de 50 de ani. 

Yardul megalitic se împarte egal în circumferința polară a 
Pământului într-un total de 48.224.160 unităţi. Poate fi mai 
departe subdivizat în 366 MY pentru secunda megalitică de arc, 
2.196 MY pentru minutul megalitic de arc şi 131.760 pentru 
gradul megalitic de arc. Dacă yardul megalitic măsoară, după 
sugestiile lui Thom, 2,722 picioare standard, se armonizează cu 
circumferința polară a Pământului, după cum se arată aici, cu un 
mare grad de precizie. Yardul megalitic este „cu adevărat” 
geodezic. 

În lumea sistemului megalitic, o secundă de arc a unei rotații 
a Pământului la Ecuator este exact acelaşi lucru cu o secundă 
de timp. Asta face ca sistemul nostru modern să pară 
neterminat, unde o secundă de arc este cu puţin sub 31 de 
metri, iar Pământul are nevoie de 15 secunde de arc pentru a se 
învârti pe această distanţă. Omul din Epoca Pietrei ne-a făcut să 
părem cam proşti atunci când vine vorba de proiectarea unui 
sistem integrat de timp, geometrie şi distanţă! 

Yardul megalitic nu numai că „defineşte” bine Pământul, ci 
acţionează la fel şi asupra Lunii şi a Soarelui. În cazul acestor 
două corpuri, reuşeşte să transforme cele 366 de părţi ale 
sistemului megalitic în numere zecimale complet funcţionale, cu 
multe serii de zerouri. Astfel că yardul megalitic nu este doar 


3 Knight, C. şi Lomas, R.: Urie/'s Machine (Aparatul lui Uriel, Ed. 

geodezic, ci şi „lunardezic” şi „solardezic” (dacă ni se permite 
să inventăm două cuvinte noi). 

Nu poate fi de altfel nicio îndoială că sistemul megalitic de 
măsură a fost creat mai ales pentru Pământ, chiar dacă se mai 
aplică Soarelui şi Lunii. Frumuseţea sistemului constă în 
funcţionarea sa desăvârşită: chiar şi diferența dintre 
circumferința polară a Pământului şi cea ecuatorială este egală 
cu 36,6 minute megalitice distanţă. Doar acest fapt produce o 
formă clară de trigonometrie ce face ca stabilirea circumferinței 
Pământului la orice latitudine să fie o simplă chestiune. 

Sistemul megalitic a fost prevăzut cu un mecanism simplu de 
compensare, ce menţine anul de 366 de zile în acord cu 
adevăratul an solar. Acest lucru prevede înlăturarea unei zile din 
calendar la fiecare an, 4 luni şi 4 zile (492 de zile). Dacă este 
urmat acest procedeu simplu, anul tipic şi anul solar vor fi în 
armonie pentru mai bine de 3.000 ani, fără să fie nevoie de 
nicio altă rectificare. 

Astfel, sistemul megalitic utilizează şi noţiuni şi mărimi ca 
timpul, distanţa, masa şi volumul într-un mod direct proporţional 
cu mărimea, masa şi trăsăturile orbitale ale Pământului. În 
anumite privinţe este superior sistemului metric şi are la bază 
clar marele principiu fundamental, având în vedere că tot ce a 
venit după aceea are o legătură cu el într-un fel sau altul. 

Sistemul sumerian, deşi funcţiona într-o manieră puţin 
diferită, este asemenea celeilalte jumătăţi a unui oarecare 
context inițial extraordinar, ce descrie fizica mediului 
înconjurător al umanității de la viteza luminii până la un 
kilogram de mere. Toate măsurătorile din sistemul sumerian pot 
fi verificate (folosind alte surse) prin cantități cunoscute de 
grăunţe de orz, atât în ceea ce priveşte distanța şi masa, în 
vreme ce timpul poate fi verificat printr-un pendul. Sistemul 
sumerian mai defineşte viteza luminii ca fiind de 600.000.000 
de kush-uri pe secunda sumeriană. Singura lipsă aparentă din 
sistemul sumerian este că, spre deosebire de sistemul 
megalitic, nu este geodezic. 

Cercetarea noastră ne-a aruncat în ceva cu mult mai imens 
decât ne-am fi putut imagina. Ne rămânea doar să încercăm şi 
să pricepem tot ce găsisem. 

Concluzii 
e Unii savanţi susţin că nu ar exista viaţă pe Pământ dacă Luna 


ar avea alte dimensiuni. Luna are multe trăsături ciudate, 
inclusiv faptul că răsăriturile şi apusurile ei le oglindesc în 
întregime pe acelea ale Soarelui într-un an. 


e Am privit circumferința Lunii şi am descoperit că se 
armonizează cu geometria megalitică cu exact 100 yarzi 
megalitici într-o secundă lunară de arc. Apoi am aflat că şi 
Soarele se aliniază geometriei megalitice cu 40.000 de yarzi 
megalitici într-o secundă de arc. Niciun alt corp al sistemului 
solar nu se conformează acestor principii. 


e Când am examinat mişcarea Lunii, am descoperit că Pământul 
trece prin 27,3217 zile pentru fiecare din zilele Lunii (care 
reprezintă o rotaţie completă a Lunii în jurul Pământului). În 
vreme ce numărul 27,3217 nu pare interesant, un calcul rapid a 
demonstrat că Luna realizează 366 de rotații în jurul Pământului 
în doar 10.000 de zile pământene! 


e O secundă megalitică de arc şi o secundă de timp reprezentau 
acelaşi lucru şi sunt egale cu 366 de yarzi megalitici la Ecuator. 
Acest lucru face ca sistemul nostru modern de măsuri 
neintegrat să pară nesofisticat. 


Capitolul 13 


O nouă paradigmă a preistoriei 


Cercetarea şi provocarea ei față de ştiinţă 

Ne pornisem să investigăm o problemă definită exact: 
„Avusese profesorul Thom dreptate în a crede că arhitecţii 
megalitici au folosit o unitate-etalon de 82,96656 centimetri?” 
Am putut ajunge la concluzia că avea absolută dreptate, găsind 
motivul pentru care unitatea era importantă şi reproducând 
tehnica precisă, utilizată pentru crearea ei. 

După ce am confirmat că activitatea strălucită a lui Thom era 
într-adevăr valabilă, un mic experiment inofensiv realizat cu 
unităţile megalitice potenţiale de greutate şi volum au creat 
asemenea rezultate surprinzătoare că ne-am trezit aruncaţi într- 
o investigaţie mult mai vastă şi mai complexă. Aceasta ne-a dus 
în cele din urmă într-o călătorie ciudată, încheiată cu 


redescoperirea unei străvechi matrice matematice care imită 
unele din cele mai profunde structuri ale sistemului solar. 

Teoriile ştiinţifice sunt modalităţi de explicare a lumii pe care 
o vedem în jurul nostru, iar dovada unei teorii vine firesc din 
realizarea unei predicții ce se dovedeşte prin urmare a fi 
adevărată. Alexander Thom nu a anticipat nimic legat de 
unităţile sale megalitice, dar în identificarea lor atât de precisă a 
pus baza pentru demonstrarea lor ulterioară. 

Dacă yardul şi jumătatea de yard megalitic a lui Thom nu 
fuseseră decât nişte închipuiri greşit create din această imensă 
colecţie de informaţii, după cum au sugerat mulţi arheologi, 
atunci lungimile în discuţie ar trebui să fie neînsemnate. Faptul 
că aceste unităţi precise definesc lungimea unui pendul ce 
furnizează 366 de bătăi în timpul trecerii lui Venus printr-o a 
366-a parte dintr-o zi, e improbabil să fie doar un eveniment 
întâmplător. 

Tehnica reproducerii  yardului megalitic necesită doar 
instrumente simple şi cunoştinţe astronomice minimale şi oferă 
o explicaţie simplă în mod elegant despre felul în care această 
unitate a fost atât de constant precisă în timp şi spaţiu. Fiecare 
utilizator şi-a creat doar propriul său mod de măsurare 
cronometrând rotația Pământului. 

Bănuiala noastră iniţială că un sistem de geometrie 
preistorică bazat pe 366 de grade fusese întrebuințat de mii de 
ani şi într-o zonă geografică mare a fost confirmată în timp ce 
priveam mai îndeaproape la străvechile sisteme de măsurare 
cunoscute şi acceptate. Faptul de-a fi exact 1.000 de picioare 
minoice într-o secundă megalitică de arc este la fel de uimitor 
ca observaţia lui Thomas Jefferson că 1.000 de uncii precise 
alcătuiesc un picior cubic de apă. Din aceasta şi alte observaţii 
deschise noului, cel de-al treilea preşedinte al Americii a ajuns 
la concluzia că trebuie să fi existat o oarecare inteligenţă care 
să determine unităţile arbitrare de măsurare din vremea sa, iar 
astăzi credem şi noi. 

Din dovezile disponibile înainte, lumea a presupus, în mod 
just, că oamenii au inventat cea mai simplă formă de ştiinţă şi 
principiile de măsurare cu 5.000 de ani în urmă şi că am 
avansat de la unităţi de măsură primitive, bazate pe paşi sau pe 
părţi aproximative ale corpului, la unităţi de măsură mai clar 
definite în decursul mileniilor care au urmat. Insă dovezile puse 


în valoare în această carte dau peste cap acest punct de vedere 
asupra lumii. 

Am descoperit că, pe măsură ce înaintăm mai departe în 
timp, cu atât e mai mare întrepătrunderea dintre unităţi, iar 
ştiinţa profundă din spatele celor mai vechi unităţi de măsură 
înseşi determină arbitrarietatea şi lipsa de valoare a sistemelor 
moderne. Se pare că înainte de apariţia scrisului, exista un 
singur sistem de unităţi de măsură, bazat pe realităţile fizice ale 
Soarelui, ale Lunii şi ale Pământului. 

Bineînţeles, o asemenea lectură a istoriei pare nefirească. Dar 
e important să ne aducem aminte că unii specialişti de marcă, 
studiind dezvoltarea limbii, au surprins deja comunitatea 
academică trăgând concluzia că mii de limbi de pe glob îşi au 
originea într-o singură proto-limbă. De fapt, cu cât cercetează 
cineva mai departe în timp, cu atât e mai mare asemănarea. 

Dacă observaţiile noastre sunt corecte, chiar şi numai parţial, 
atunci arheologia va trebui să renunţe la vechea sa paradigmă a 
dezvoltării civilizaţiei şi să construiască o nouă imagine, care va 
fi diferită. Mai mult, ştiinţa modernă va trebui să accepte în 
acelaşi timp că sunt foarte multe lucruri de învăţat despre cum 
funcţionează lumea noastră, uitându-ne atent la acest mare 
principiu fundamental uitat. 

Acest lucru nu va fi uşor pentru societatea academică. 
Arheologia şi-a menţinut vechile sale teorii în ciuda ideilor lui 
Alexander Thom, nereuşind să investească suficientă energie în 
confirmarea sau infirmarea datelor şi a concluziilor sale. Inerţia 
colectivă a disciplinei a permis arheologiei să-şi păstreze intacte 
vechile puncte de vedere, însă dovezile puse la dispoziţie în 
această carte sunt cu mult mai simplu de înţeles şi de verificat 
decât metodologia de specialist a lui Thom şi informaţiile sale 
dificile. 

Ştiinţa e privită ca un proces guvernat de raționalitate, logică 
şi adevăr. Se aşteaptă din partea unui savant să observe, să 
adune şi să clasifice atent şi obiectiv informaţiile înaintea 
formulării unei ipoteze pentru a explica datele şi a prezice ce s- 
ar putea întâmpla în diverse situaţii. Toate teoriile sunt 
predispuse modificării sau înlocuirii, dacă apar noi informaţii. 
Dacă n-ar fi aşa, toţi am fi de acord cu punctele de vedere ale 
lui Thales care, în secolul al VI-lea î.Hr., a descris Pământul ca 
un disc plat, plutind pe apă, pe care a numit-o „elementul 


universal”. 

Informaţiile pe care le-am dezvăluit pot fi ignorate de mulţi, 
dar suntem siguri că principiile ştiinţei vor face să fie atent 
cercetate de specialişti ai diferitelor discipline. Aşteptăm cu 
foarte mare nerăbdare ca alţii să ne ia în calcul descoperirile şi 
să-şi creeze o imagine mai cuprinzătoare şi mai deschisă despre 
originile civilizaţiei. Ne mai dăm seama că va dura ceva timp. 

Profesorul de astronomie Archie Roy i-a spus odată lui Chris 
că mediile universitare urmează un model format din trei 
puncte, când informaţiile şi teoriile noi vin din afara sistemului. 


1. Prima dată se va insinua că eşti nebun şi se va încerca 
ignorarea ta. 


2. Apoi, dacă nu te laşi, vor spune: „Bine, arată-mi teza şi-ţi voi 
arăta de ce n-ai dreptate.” 


3. În cele din urmă ţi se va spune: „Ei, da, bineînţeles ştiam asta 
deja.” 


Sperăm ca profesorul Roy să aibă dreptate. 

Suntem încrezători în descoperirile noastre, deoarece toate 
datele iniţiale pe care le-am folosit provin din surse absolut 
respectabile, oameni care sunt specialişti în propriile lor 
domenii. Marea cantitate de informaţii utilizate, de la lungimea 
piciorului minoic până la masa Pământului, nu sunt dezbătute 
de toată lumea. Sumele pe care le-am adunat pot fi verificate 
de oricine cu ajutorul unui calculator şi cu nişte cunoştinţe 
elementare de matematică, astfel calculele sunt fie corecte, fie 
incorecte. 

Dacă faptele pe care le cităm sunt corecte, iar matematica 
noastră nu prezintă greşeli, orice dezbatere despre teza noastră 
se va axa pe interpretare. Am fost pe cât se poate de atenţi ca 
să presupunem doar o legătură potențială, unde o potrivire 
numerică a devenit evidentă şi avem factori secundari ca sprijin. 
De exemplu, nu ne-am simţit totuşi capabili să includem 
unitatea shaku japoneză sau vara spaniolă în marele nostru 
tablou, în ciuda potrivirilor foarte apropiate. 

Am respins logic noţiunea unui lanţ uriaş de coincidenţe. Să 
luăm în considerare, de exemplu, unităţile complet noi de 


lungime ale lui Thomas Jefferson care se întâmplau să aibă 
exact 1.000 de asemenea unităţi până la 360 de yarzi 
megalitici. Folosirea de către el a secundei sumeriene de timp 
pentru un pendul l-a legat fără ca el să ştie de străvechiul 
principiu fundamental. 

„Căutători de modele” 

Oricât de încrezători am fi în descoperirile noastre, trebuie să 
fim siguri în cele din urmă că nu ne înşelăm creând structuri ce 
nu există de fapt. Matematica e cu siguranţă un domeniu unde 
„Căutătorii de modele” se pot înşela. 

Într-adevăr, prima reacţie a multor savanţi când aud de teza 
noastră poate fi aceea de a presupune că suntem pur şi simplu 
căutători de structuri. Este o presupunere absolut rezonabilă, 
înainte ca faptele să fie cercetate. Ne-am înşelat cumva în felul 
acesta? Poate că cea mai bună modalitate de a judeca acest 
lucru este să ne uităm la câteva exemple bine cunoscute de 
construire a unor modele înşelătoare. 

În 1859, John Taylor a scris o carte intitulată The Great 
Pyramid (Marea Piramidă), unde observa că, dacă cineva 
împarte lungimea bazei unei piramide înmulțită cu doi la 
înălţimea acesteia, rezultatul va fi foarte apropiat de raportul pe 
care-l numim pi. Şi totuşi, mai târziu s-a descoperit că, dacă 
cineva ridică la puterea 109 înălţimea marii piramide, rezultatul 
este distanţa aproximativă de la Pământ la Soare. 

Demonstrația lui Taylor este corectă din punct de vedere 
matematic şi va fi fost sau nu o trăsătură realizată intenţionat a 
acestei singure structuri. Dar, în opinia noastră, celelalte 
aspecte sunt efectiv prostii. Aşa că nu există nicio structură aici, 
doar o singură observaţie fără nicio legătură cu altceva, de 
exemplu celelalte două piramide de la Gizeh. Acest lucru nu 
prezintă nicio asemănare cu potrivirile sistematice pe care le- 
am găsit stând la baza străvechilor greutăţi şi unităţi de măsură. 

Un alt caz foarte citat îl implica pe matematicianul Martin 
Gardner care a crezut că întreaga căutare a structurilor e o 
prostie. El a început să-şi atingă ţinta analizând monumentul lui 
Washington pentru a crea intenţionat un model fals. A 
descoperit că se putea demonstra că numărul 5 este inerent în 
structură după cum urmează: 


Înălţimea monumentului este de 555 de picioare şi 5 inci, în 


vreme ce baza sa are 55 (1,67 km2) picioare pătrate. Ferestrele 
sunt aşezate la 500 (15,24 km) picioare de bază şi dacă baza 
este înmulțită cu 60 (de 5 ori numărul de luni dintr-un an), 
rezultatul va fi de 3.300, greutatea exactă în pfunzi a cheii de 
boltă. În plus, a arătat că sunt 10 litere ce alcătuiesc cuvântul 
„Washington” (2x5). In fine, dacă greutatea cheii bolţii se 
înmulţeşte cu mărimea bazei sale, rezultă numărul 181.500, 
doar cu 3% mai departe de-a fi viteza luminii în mile pe 
secundă. 


Structura lui Gardner a fost realizată pentru a demonstra 
inutilitatea creării de modele prin numere care de fapt nu au 
nicio legătură. Dar nu avea deloc nicio structură matematică. Nu 
exista niciun motiv pentru alegerea numărului 5 şi nu e nicio 
legătură matematică între suprafaţa bazei şi înălţimea 
monumentului. Nu există niciun motiv pentru introducerea 
numărului de luni într-un an şi e fără importanţă să înmulţeşti 
unităţile de greutate cu unităţile de suprafaţă spre a produce o 
viteză măsurată în mile pe secundă. 

l-am fost recunoscători lui Martin Gardner că ne-a liniştit 
demonstrându-ne cât de dificil este să inventezi structuri ce nu 
există. 

Surprinzătorul adevăr 

Am debutat cu o ipoteză că Pământul a fost împărţit în 366 de 
grade, 60 de minute şi 6 secunde pentru a realiza o secundă de 
arc bazată pe circumferința polară a Pământului de 366 de yarzi 
megalitici (şi 1.000 de picioare minoice). Acest lucru a creat o 
serie de rezultate utile, care trebuie acceptate ca adevărate 
după părerea noastră. Am fost uluiţi şi foarte confuzi când am 
descoperit că aceleaşi împărțiri geometrice sunt aplicate Lunii şi 
Soarelui: 


O secundă lunară de arc este lungă de 100 de yarzi megalitici 


O secundă solară de arc este lungă de 40.000 de yarzi 
megalitici 


O bună teorie ştiinţifică este aceea care face o predicţie ce se 
dovedeşte ulterior. Aceste descoperiri n-au fost direct prevăzute 
de noi, dar am presupus că exista un mare principiu 


fundamental ce reprezintă o realitate fizică pentru mediul 
înconjurător. Circumferinţa Lunii şi a Soarelui este de 10.927 şi 
respectiv 4.373.097 kilometri pentru fiecare în parte, numere 
complet nesemnificative până când sunt transformate în yarzii 
megalitici ai lui Thom şi se aplică principiile geometriei 
megalitice. Pentru că fiecare din cele trei corpuri principale ale 
sistemului solar (dintr-o perspectivă umană) se armonizează cu 
o asemenea precizie încât se poate dovedi existenţa structurii. 

_ Cum au ajuns strămoşii să aibă asemenea cunoştinţe? 

In cele din urmă, trebuie să înfruntăm provocarea noastră cea 
mai mare: acum e timpul pentru încercarea de-a înţelege tot ce 
am descoperit. Trebuie să încercăm a reconcilia existenţa unei 
astfel de ştiinţe miraculoase cu orice alt lucru ştiut despre 
popoarele neolitice ale Europei occidentale şi dinastiile timpurii 
din Mesopotamia şi Egipt. 

Indiferent cât de mult am încercat, ni s-a părut imposibil să 
credem că sistemul megalitic bazat pe numărul 366 şi cel axat 
pe numărul aproape sinonim 360 din Sumer au fost inventate 
izolat. Trebuie să fie cu siguranţă o conexiune şi una foarte 
directă în acel punct. De vreme ce este absolut posibil ca şi 
popoarele megalitice şi cel sumerian să fi putut aprecia 
circumferința Pământului folosind geometria simplă şi 
observaţia atentă, totuşi nu credem că vor fi determinat masa 
planetei sau că vor fi evaluat precis dimensiunile Lunii şi ale 
Pământului. 

Dovezile arheologice disponibile ilustrează o imagine a 
populaţiei neolitice din Insulele Britanice ca fiind foarte 
primitivă, fără sistem de scriere şi fără a cunoaşte roata. Olăria 
este foarte simplă şi tot ce ştim despre aceşti oameni indică 
nişte vieţi scurte, grele. In ciuda acestor fapte incontestabile, 
aceasta e cultura care a construit structuri robuste, suficient de 
rezistente pentru a fi supravieţuit mai mult de 5.000 de ani. 
Existenţa yardului megalitic în siturile cercetate de Thom 
confirmă abilitatea de a lucra foarte exact şi arată că oamenii în 
cauză erau conştienţi de conceptele pe care le etichetăm azi 
drept pi şi phi. 

Dar cum au ajuns la yardul megalitic, atât de fascinant, iar 
pentru mulţi arheologi o unitate foarte frustrantă de 0,8296656 
metri? 

Am descris în detaliu cum arhitectul singur putea realiza o 


riglă de o lungime cunoscută urmând un procedeu relativ simplu 
şi am explicat de ce această legătură a fost privită ca specială în 
relaţie cu circumferința polară a Pământului. Yardul megalitic 
poate fi determinat exact de orice artizan cu o ştiinţă subtilă de 
observare a Pământului în rotaţie şi prin balansarea unui 
pendul. Nu e nevoie decât de un IQ mediu pentru a învăţa cum 
să reproduci un yard megalitic, dar ce putem deduce despre 
indivizii care au inventat această unitate ce se potriveşte atât 
de frumos cu Pământul, Soarele şi Luna: anume că, aplicat la 
cuburi, produce greutăţi şi volume ce fac parte din sistemul 
britanic modern. Sigur nu cunoştea vreun astronom şi meşter 
pietrar megalitic nimic din toate astea? 

Fiind pe cât se poate de realişti, nu credem că arhitecţii 
megalitici vor fi putut defini yardul megalitic fie din întâmplare, 
fie intenţionat. Şi totuşi cineva a făcut-o. 

Apoi este kush-ul, unitatea sumeriană/babiloniană ce nu are 
nicio legătură evidentă cu dimensiunile Pământului, dar care 
defineşte secunda de timp şi creează numere întregi 
zecimale/sexagesimale uimitoare, când sunt folosite pentru 
descrierea vitezei luminii şi a vitezei mişcării Pământului în jurul 
Soarelui. Incă o dată, pur şi simplu nu credem că sumerienii 
înțelegeau mai „bine” implicaţiile unităţilor de kush decât un 
locuitor african al tufişurilor ce se uită în interiorul unui 
computer încercând să-i înţeleagă sistemul de funcţionare. Dar 
cum au ajuns aceste civilizaţii străvechi să dobândească 
asemenea cunoştinţe? 

Prima civilizație 

Avem impresia că atât omul megalitic, cât şi cel sumerian au 
avut acelaşi profesor. Dezvoltarea subită a civilizaţiei umane 
după mai bine de 5.000 de generaţii ale umanităţii şi absenţa 
oricăror dovezi sugerează intervenţia unei a treia părţi care nu 
se mai cunoaşte. 

Principiul logicii formale cunoscut drept Lama lui Ockam 
afirmă că „entităţile nu trebuie multiplicate în mod inutil”. Acest 
lucru înseamnă că nu trebuie create sau căutate soluţii 
complicate acolo unde cele simple sunt suficiente. Şi nu ne 
putem gândi la o soluţie mai simplă decât să acceptăm că 
mărturiile contemporane ale primelor civilizaţii înseamnă de 
fapt exact ceea ce spun! 

Din nefericire, nu există mărturii documentare ale tradiţiilor 


neolitice, dar ştim că sumerienii şi străvechii egipteni au 
susţinut că un grup de oameni posedând ce li se păreau drept 
puteri zeieşti au sosit dintr-un loc necunoscut pentru a-i instrui 
în ştiinţe şi a-i învăţa tehnici de construcţie. Aceşti 
„Supraveghetori” erau consideraţi zei, dar se spune că arătau ca 
oamenii normali, trăiau şi mureau ca toţi alţii. Deşi azi e la modă 
să respingem miturile şi legendele antice ca pe nişte poveşti, 
credem că această explicaţie rezistă mai bine decât oricare alta. 

E această soluţie atât de absurdă încât trebuie să omitem ce 
este evident? Renunţarea la aroganţa de a gândi că actuala 
noastră civilizaţie trebuie să fie precis culmea tuturor realizărilor 
umane, ne lasă cu întrebarea: „De ce oare trebuie să ne acuzăm 
înaintaşii de a fi consemnat prostii?” 

Primul răspuns al oricărui arheolog la această teză va fi: 
„Unde sunt dovezile arheologice care sprijină ideea existenţei 
unui asemenea grup de oameni inteligenţi?” Aceasta este o 
întrebare absolut corectă şi rezonabilă, dar răspunsul nostru îi 
găsim printre informaţiile pe care le-am adus din examinarea 
ştiinţifică a sistemelor de măsură. Dovezile subliniate în această 
carte desfiinţează ideea standard că a existat o evoluţie liniştită, 
ascendentă a ştiinţei umanităţii din Epoca Pietrei până în era 
internetului. 

Asemenea domnului Gradgrind al lui Charles Dickens, iubim 
faptele, şi am pornit să găsim mai multe fapte decât fuseseră 
înainte disponibile. Ideea unei „prime civilizaţii” nu va avea 
sprijin la mulţi universitari şi înţelegem pe deplin de ce. 

Se putea să fi fost cândva un singur grup foarte avansat care 
a impulsionat efectiv primele civilizaţii ale lumii? Dacă e aşa, se 
pare că a eşuat în situaţia culturii megalitice, deoarece a 
dispărut. Şi totuşi, în alt fel putem spune că nu am eşuat, atâta 
timp cât orice persoană de pe planetă comandă un pfund de 
mere sau dă pe gâto pintă de bere. 

Alţii pot găsi o soluţie diferită, însă după aprecierea noastră ar 
fi imposibil să creăm această matrice interdependentă a 
măsurătorilor megalitice/mesopotamiene de la bun început. Cu 
alte cuvinte, Pământul, Luna şi Soarele, precum şi viteza luminii 
şi rotația Pământului, vor trebui măsurate folosind nişte unităţi 
arbitrare înainte de-a fi posibilă crearea unităţilor ce au realizat 
asemenea minunate rezultate întregi. Dacă avem dreptate în 
această privinţă, concluzia trebuie să fie că prima civilizaţie a 


fost la fel de avansată ca lumea modernă, deşi foarte 
îndepărtată în timp, de-a lungul perioadei la care ne referim ca 
preistorică. 

Un alt punct important de luat în considerare este modul cum 
funcţionează numerele pe care le-am găsit. Toate informaţiile 
despre sistemul megalitic se învârt în jurul numărului 366, iar 
sistemul sumerian/babilonian funcţionează după principiul lor 
sexagesimal. Dar sunt multe împrejurări când numerele întregi 
se desprind în termeni zecimali: 


1000 de picioare minoice pentru o secundă pământeană de arc 
100 de yarzi megalitici pentru o secundă lunară de arc 
40.00 de yarzi megalitici pentru o secundă solară de arc 


Suntem perfect conştienţi de faptul că unii oameni vor spune 
că am găsit un înţeles fiindcă am văzut numerele rotunde în 
baza 10. Ar putea argumenta că, în pofida „coincidenţei” bizare 
a tuturor celor trei obiecte din sistemul solar, care dau rezultate 
când folosesc unităţi de măsură străvechi, toate numerele sunt 
în mod egal valabile şi că n-ar fi cu nimic diferite dacă am folosi 
altă bază. Numărul 100, de exemplu, s-ar traduce ca 144 în 
baza 8. Acest punct este valabil, dar întregul nostru argument e 
că unele fiinţe umane din trecutul foarte îndepărtat şi-au dat 
seama că Pământul era de exact 3,66 ori mai mare decât Luna, 
iar Soarele era de 400 ori (mai mare decât aceasta). Având la 
dispoziţie 10 cifre, au lucrat firesc în baza 10 şi au observat 
legătura după cum urmează: 

Luna - 100 


Pământul - 366 
Soarele - 40.000 


După ce au observat şi înţeles această conexiune fantastică, 
aceşti oameni au mai recunoscut importanţa numărului 366 
pentru Pământ, deoarece era numărul de rotații în jurul axei 
sale în timpul unei rotații în jurul Soarelui (mişcării „de 
revoluţie”). lar a 366-a parte dintr-o zi era diferenţa dintre ziua 


solară şi siderală. În plus, exista o legătură reciprocă fiindcă 
Pământul are 10.000 de zile în 366 de zile lunare. Înţelegând 
aceste fapte, nu e de mirare că aceşti dintâi astronomi au 
considerat Pământul legat de numărul 366 şi au continuat să 
stabilească o unitate de măsură care unea aceste cunoştinţe. 

Dar aceşti oameni, indiferent cine au fost, au mai înţeles şi 
masa Pământului în mare detaliu şi şi-au dat seama că 
proprietatea „366” a planetei noastre merge chiar mai departe. 
Au utilizat un pendul spre a bate de 366 de ori în timpul mişcării 
lui Venus de-a lungul unei a 366-a părţi a orizontului şi au creat 
lungimea unui pendul ce corespundea precis unităţilor ce 
descriu circumferința Pământului, a Lunii şi a Soarelui. Acest 
lucru se apropie cu siguranţă de magie. 

Toate acestea trebuie să fie rezultatul unor calcule foarte 
inteligente ale topografilor primei civilizaţii. În aceeaşi măsură, 
rezultatele  zecimale/sexagesimale sumeriene pentru viteza 
luminii şi rotația Pământului vor fi fost atent şi intenţionat 
calculate. Totuşi, indiferent cât de străluciți vor fi fost savanții 
teoretici ai primei civilizaţii, apar câteva probleme ce depăşesc 
orice putere umană. 

Se apreciază că viteza luminii este o valoare constantă şi 
orice persoană inteligentă o poate cu siguranţă folosi pentru a 
defini distanţa în raport cu timpul. Dar nimeni nu va fi putut 
influenţa viteza rotației Pământului în jurul Soarelui - este ceea 
ce este. Astfel, următoarele date trebuie să fie o coincidenţă: 


Viteza orbitală a Pământului = a 10.000-a parte din viteza 
luminii 


Asemenea factori trebuie să fie coincidente, toţi reprezintă 
nişte numere atât de omeneşti, ca şi cum însuşi „planul” 
sistemului nostru solar ar spune: „Recunoaşteţi că toate acestea 
au fost create pentru voi, oameni cu zece degete.” 

In orice împrejurări normale, aceste genuri de potrivire n-ar fi 
desfiinţate drept o coincidenţă. Dar concluzia poate fi pentru 
mulţi prea tulburătoare în acest moment. Adăugaţi aceste 
observaţii la cele privind rolul Lunii pentru viaţa de pe Pământ şi 
poate ar trebui să vorbim cu un teolog avizat din punct de 
vedere ştiinţific! Urmările acestor adevăruri au zdruncinat sigur 
viziunea noastră globală asupra lumii, mai degrabă agnostică 


înainte. 

N-am ţinut cont de ideea că locuitorii neolitici ai Europei 
occidentale ar fi putut crea aşa-numitul sistem de măsurători 
megalitic sau că sumerienii ar fi putut proiecta sistemul 
kush/secundă. A fost necesar să presupunem că o civilizaţie 
foarte dezvoltată va fi existat în preistorie, tocmai după cum 
afirmă cele mai vechi cărţi de istorie ale lumii. Dar cât de 
inteligentă poate fi o fiinţă umană? 

Am suferit cumplit din pricina acestui lucru în ultimele luni. Nu 
suntem oameni religioşi şi ştiam că invocarea unei zeități este în 
mod firesc o „şovăială” înceată, o modalitate de a ignora o 
problemă lipind o etichetă prin invocarea lui „Dumnezeu” 
oriunde nu putem da o explicaţie. În timp ce niciunul dintre noi 
n-ar fi negat vreodată posibila existenţă a unei forţe creative ce 
străbate universul, transformând haosul în ordine, n-am fi văzut 
niciodată înainte vreo bază pentru orice lucru apropiindu-se de 
un plan voit. Acum suntem foarte puţin siguri. E posibil ca toate 
faptele descoperite să fie explicate în termenii fizicii, dar asta n- 
ar schimba nimic. Francmasonii folosesc termenul neutru 
„Marele Arhitect al Universului” şi „Marele Geometru al 
Universului” astfel ca oamenii de toate religiile să se poată uni 
fără a trebui să se certe în legătură cu numele zeităţii. Aceşti 
termeni masonici par să fie cei mai adecvaţi. 

Ne-am împotrivit ideii cât de multă vreme am putut, dar a 
trebuit să recunoaştem că locul nostru în univers pare ca şi cum 
ar fi fost plănuit şi proiectantul ar fi stabilit nişte indicii astfel ca 
noi să recunoaştem planul. Asemenea gânduri se ridică la o 
formă de „blasfemie” pentru un ateu, a cărui viziune globală 
asupra lumii necesită o judecată perfectă, rece. Dar ce se 
întâmplă cu _ ultrapragmaticul atunci când dovezile arată 
deodată contrariul? 

Luaţi în considerare următorul lucru: dacă „Marele Arhitect al 
Universului” ar avea un statut aparte pentru umanitate, după 
cum gândesc toate religiile lumii, şi acel arhitect ar vrea să-şi 
dezvăluie intenţiile unei făpturi cu 10 degete, cu siguranţă că le- 
ar comunica în baza 10. Acesta ar fi un mod de-a spune: „Fiţi 
atenţi, vorbesc cu voi.” 

Când specia aleasă s-a dezvoltat suficient, a început să-şi 
înţeleagă mediul înconjurător şi să-l măsoare folosind unităţi 
derivate din ordinea aleasă a arhitectului numărate în baza 10. 


Aceşti „aleşi” îşi dădeau seama că mesajul era măsurat, 
fiindcă Luna n-a fost întotdeauna situată la a patru suta parte a 
distanţei dintre Pământ şi Soare, deşi a fost întotdeauna a patru 
suta parte din mărimea Soarelui. Şi-au dat de asemenea seama 
că Pământul se roteşte în jurul Soarelui cu o zecime din viteza 
luminii. 

Auzim scrâşnitul din dinţi al oamenilor de ştiinţă în timp ce 
îndrăznim a tipări aceste observaţii, iar faptul este scuzabil, 
dacă nu chibzuit. Dar suntem deopotrivă siguri că unii din cei 
care au convingeri religioase ferme vor fi grav jigniţi de aceste 
idei. Vor dori să creadă încă în miturile străvechi, dar pentru ei 
implicarea directă a Creatorului în problemele umanităţii s-a 
întâmplat doar în trecutul îndepărtat, când Moise, Gautama 
Buddha, Zoroastru, lisus Christos sau Mahomed au umblat pe 
Pământ. 

Credem că a existat o primă civilizaţie, un popor avansat care 
a instruit restul lumii în domeniul ştiinţei şi al tehnologiei, prin 
aceasta scoţând-o din Epoca Pietrei. Dar cu siguranţă că aceşti 
oameni uitaţi au înţeles mesajul ce-i chema din însăşi inima 
naturii. Oamenii, despre care se vorbeşte în mărturiile străvechi, 
au învăţat cuvântul lui Dumnezeu şi marele plan al naturii. Dar 
mesajul a devenit confuz şi aproape uitat pe măsură ce 
umanitatea modernă începea să creadă în propria sa importanţă 
ca punct culminant al tuturor realizărilor intelectuale. Poate din 
fericire, esenţa mesajului n-a fost pierdută în întregime. Printr-o 
oarecare tehnică, unităţi ca pfundul şi pinta au supravieţuit, iar 
uriaşele pietre ale constructorilor megalitici au stat suficient de 
vertical pentru a fi descifrate de cel puţin un inginer cu geniul 
de a revela secretul lor ascuns. 

Sunt mult mai multe aspecte legate de acest subiect pe care 
nu le-am atins încă. 

Până acum n-am descoperit cum sau de ce unităţile 
megalitice de lungime definesc greutăţi şi unităţi de măsură ce 
se potrivesc cu unităţile de măsură britanice precum pfundul şi 
pinta. Suntem interesaţi în mod special de familiile şi instituţiile 
implicate în dezvoltarea acestor unităţi de măsură franceze 
medievale şi mai avem de realizat multă cercetare, deşi sunt 
indicii tentante ce oferă o linie complet nouă de investigare în 
viitor. 

Credem că acest capitol final din prima noastră carte de 


investigaţie în colaborare este începutul următoarei noastre 
mari provocări. Adevărata muncă începe acum. 


Anexa 1 


Zilele pământene şi experimentarea yardului megalitic 

Pământul se învârte în jurul axei sale (în comparaţie cu orice 
stea) de exact 366 de ori timp de un an sideral, prin opoziţie cu 
anul solar care este mai scurt. In consecinţă, fiecare rotaţie a 
Pământului reprezintă şi un grad din marea circumferință a 
cerului, care este orbita solară a planetei. Dintr-o perspectivă 
comună, se pare că Soarele se mişcă chiar sub un grad de-a 
lungul planului eclipticei în fiecare zi. 

Majoritatea oamenilor înţeleg că sunt 365,2564 zile într-un 
an, dar mulţi nu apreciază că sunt 366,2564 rotații ale 
Pământului în jurul axei sale în aceeaşi perioadă. Această 
contradicţie aparentă se produce fiindcă o rotaţie întreagă a 
Pământului nu necesită aceeaşi perioadă de timp ca rotația 
dintre un răsărit al Soarelui şi următorul. Aproape toate 
mişcările unghiulare ale Soarelui pe care le vedem odată cu 
trecerea sa pe cer sunt realmente determinate de rotirea 
Pământului în jurul axei sale, dar o mică parte din ele se 
datorează rotirii Pământului în jurul Soarelui. Dacă Pământul s- 
ar roti în jurul axei sale şi nu s-ar roti în jurul Soarelui, Soarele ar 
părea să rămână într-un loc fix în comparaţie cu stelele de pe 
cer, iar o zi pe Pământ ar fi exact la fel cu o rotaţie a planetei. 

Dimpotrivă, dacă Pământul nu s-ar roti în jurul axei sale, ci ar 
călători pur şi simplu în jurul Soarelui, Soarele ar apărea atunci 
în aceeaşi poziţie şi am avea o singură zi pe an. Fiindcă această 
mişcare aparentă se desfăşoară în direcţia opusă rotației 
Pământului, durează exact cu o zi mai puţin din „adevăratul” an 


de 3664 rotații ale planetei noastre şi rezultă anul obişnuit de 


1. 
3657 zile. 

Pe scurt, din punctul nostru de vedere terestra legat de 
Soare, se pare că sunt puțin peste 365 de zile solare a câte 
86.400 de secunde fiecare, dar, raportându-ne la stele, sunt 
puțin peste 366 de zile siderale a câte 86.164 de secunde 
fiecare. Rezultă că un cerc de 366 de grade este o invenție 


foarte logică pentru o cultură timpurie 

4 
Pământul se roteşte o dată în jurul axei sale pentru fiecare 
grad megalitic al orbitei solare. 


interesată de astronomie, aşa cum se ştie despre populaţiile 
neolitice din Europa occidentală. 
Metoda calculării yardului megalitic 

Atunci când sunt observate de pe Pământ, mişcările lui Venus 
prin zodiac sunt foarte complexe şi, totuşi, cu o tehnică 
adecvată, se poate obţine o unitate precisă de măsurătoare 
liniară prin observarea adecvată a mişcărilor planetei. 

Venus, după ce a trecut prin faţa Soarelui, se ridică deasupra 
lui cu până la două ore sau mai mult şi stă în faţa sa pe cer. Atât 
de strălucitoare este Venus (cunoscută în această formă ca 


Prima noapte A doua noapte 

O stea se aliniază cu Aceeaşi stea apare 
un punct fix înainte de dinspre est. 

a se mişca spre vest. 


Pământul s-a rotit o dată în jurul axei sale şi a trecut 
printr-un grad megalitic din orbita lui solară. 


O rotaţie a Pământului poate fi determinată prin marcarea 
poziţiei unei stele. 


„luceafărul de dimineaţă”) în lumina Soarelui, încât poate fi 
văzută în timpul celei mai luminoase părţi a zilei dacă cineva 
ştie unde să privească. În cele din urmă, după aproximativ 72 
de zile, atinge elongaţia sa maximă ca luceafărul de dimineaţă 
(cea mai mare distanţă aparentă de la Soare când este văzută 
de pe Pământ). După aceea se întoarce înapoi spre Soare şi 
trece într-o conjuncţie superioară, după care se iveşte ca 
„luceafărul de seară”, după cum e cunoscut. Ca o repetare a 
mişcării sale din timpul zilei, se depărtează treptat dinspre 
Soare, apunând în final după el. In fine, atinge elongaţia 
maximă şi se retrage înspre Soare pentru a-şi începe din nou 
ciclul. 

În cursul acestor mişcări, Venus are o anumită traiectorie prin 
zodiac. În timpul unor perioade cam de două săptămâni deodată 
(şi uneori mai multe), Venus se mişcă rapid prin zodiac 
întrecând cele 59 de minute de arc pe zi ale Soarelui cu până la 
17 minute de arc. 

Alteori, fiindcă Pământul ajunge din urmă planeta Venus, 
acesta învârtindu-se şi el în jurul Soarelui, Venus poate părea 


nemişcată ori să se retragă în zodiac. În asemenea momente se 
spune că este „retrogradă”. 

In timpul mişcării sale cele mai rapide prin zodiac, Venus se 
prezintă drept cel mai bun „ceas” faţă de care se verifică 
pendulul cu valoarea unei jumătăţi de yard megalitic. In aceste 
momente, o zi a lui Venus poate depăşi ziua siderală cu 303 
secunde de timp. (Această zi a lui Venus fiind o zi pământeană 
ce poate fi măsurată între apariţia lui Venus într-un anumit 
punct în comparaţie cu un punct pe orizont şi acelaşi fenomen 
din ziua următoare.) Acest lucru determină o astfel de zi a lui 
Venus de 86.467 secunde ca durată, opusă zilei siderale de 
186.164 secunde. 

Când se utilizează trecerea lui Venus între cadrele unghiulare 
sugerate pentru verificarea pendulului peste o a 366-a parte a 
orizontului sau a cerului, se va observa că această planetă se 
comportă uşor diferit faţă de o stea. Fiindcă Venus călătoreşte şi 
în direcţia opusă cerului în mişcare, îi va trebui mai mult timp să 
treacă de-a lungul unui spaţiu gol de un grad megalitic decât i- 
ar trebui unei stele. Să ne uităm la un exemplu stabilit pentru 
insulele Orkney, din nordul Scoției, unde apreciem că asemenea 
calcule vor fi fost întreprinse repetat de către strămoşii noştri 
megalitici. 


O zi a lui Venus (planeta trecând cu viteză maximă prin 
zodiac) este egală cu 86.467 secunde. 


Acest lucru înseamnă că pentru completarea unui grad 
megalitic, Venus ar avea nevoie de 236,2486388 secunde. 

O a 366-a parte din acest număr este de 0,64548807071 
secunde, iar aceasta ar trebui să fie perioada unei bătăi a 
pendulului cu valoarea unei jumătăţi de yard megalitic, dacă 
Venus ar îndeplini temeinic sarcina la care ne aşteptăm. 


Deocamdată trebuie să descoperim timpul necesar unei bătăi 
a pendulului cu valoarea unei jumătăţi de yard megalitic de 
41,48328 centimetri în Orkney. Acceleraţia gravitaţională la 
această latitudine este de 981,924 centimetri/secundă2. 

Un calcul rapid ne spune că o bătaie a unui asemenea pendul 
ar necesita 0,64572263956 secunde. 


Diferenţa dintre cronometrarea teoretică a unui pendul, bazat 
pe metoda lui Venus şi cea realizată de adevăratul pendul cu 
valoarea unei jumătăţi de yard megalitic este în acest caz de 
0,00023456885 secunde, care egalizează cu o diferenţă a 
mărimii întregului yard megalitic de 0,05 milimetri. Alexander 
Thom a descoperit că yardul megalitic era de 82,96656 
centimetri cu o mică toleranţă de + sau - 0,06 milimetri. 
Aşadar, Venus se dovedeşte în acest caz un ceas ideal. 


Sugerăm ca yardul megalitic să fie verificat şi determinat la 
orice latitudine între 60 de grade latitudine nordică şi 48 de 
grade latitudine nordică. Deşi acceleraţia gravitaţională se 
modifică puţin la latitudini diferite, am aflat că jumătatea şi, prin 
urmare, yardul megalitic întreg derivat prin metoda lui Venus, 
definit la orice latitudine din Orkney până în peninsula Bretagne, 
rămânea în cadrul valorilor determinate de profesorul Thom. 

Ar fi incredibil să credem că implicarea planetei Venus, atât 
de bine armonizată cu acest experiment, nu e altceva decât o 
anumită coincidenţă, în special deoarece capacitatea planetei 
de a se comporta ca un ceas apare numai când trece pe cât de 
repede posibil prin zodiac. S-ar putea astfel sugera că, dacă 
strămoşii noştri megalitici şi-ar fi dus la bun sfârşit experimentul 
în fiecare zi de-a lungul unui ciclu întreg al lui Venus, „cel mai 
lung” pendul cu valoarea unei jumătăţi de yard megalitic pe 
care-l puteau realiza ar fi fost cel corect. In realitate, acest lucru 
n-ar fi fost necesar fiindcă suntem siguri că ştiau exact când să 
efectueze măsurătorile (vezi Anexa 5). 

Pe lângă aceste descoperiri notabile, lucrul într-adevăr 
surprinzător e că cei care utilizau metoda au reuşit să rămână 
extrem de precişi, din moment ce abaterile găsite de profesorul 
Thom sunt atât de mici. Acesta este realmente un tribut adus 
strămoşilor noştri megalitici, care nu au fost doar mari 
astronomi cu ochiul liber, ci şi ingineri foarte atenţi. Intregul 
procedeu este specificat mai jos. 


1. Creați un pendul luând o pietricică rotundă şi faceţi o gaură în 
mijloc pentru a trece o bucată de sfoară prin ea (folosit ca un fir 
cu plumb cu ajutorul căruia arhitecţii megalitici găseau liniile 
verticale). 


2. Desenaţi un cerc mare pe pământ, într-o zonă cu o vedere 
bună a orizontului şi a cerului. Împărţiţi perimetrul cercului în 
366 de părţi egale. Acest lucru se poate face uşor prin metoda 
aproximărilor succesive, dar e aproape sigur că astronomii 
megalitici ştiau că un cerc cu diametrul de 233 de unităţi ar 
avea o circumferință de 732 din aceleaşi unităţi (732 fiind dublul 
lui 366). Ei puteau astfel stabili un diametru de 233 de unităţi 
(orice unitate de măsură va fi bună) şi apoi să marcheze două 
unităţi pe circumferință spre a detecta a 366-a parte din orizont. 


3. Construiţi o ramă cu două braţe pe o a 366-a porţiune a 
circumferinței cercului, ce poate fi îndreptată în aşa fel încât să 
fie la 90 de grade cu unghiul traiectoriei lui Venus când aceasta 
apune sau răsare la acea latitudine. 


4. Observaţi rama din centrul cercului. Când Venus trece prin 
rama cu două braţe, începeţi să balansaţi pendulul. E nevoie de 
metoda aproximărilor succesive, dar când se produc exact 366 
de bătăi ale pendulului în timpul trecerii lui Venus prin golul de 
A pendulul trebuie să fie de un yard megalitic în lungime. 

5. Repetaţi experimentul în nopţi consecutive dacă e necesar, 
pentru a vă lămuri viteza diferită a lui Venus la trecerea sa prin 
zodiac. Cel mai lung pendul realizat în timpul ciclului complet al 
lui Venus va fi exact jumătate din cel mai corect yard megalitic 
geodezic. 


Notă: Această tehnică reprezintă o modalitate prin care 
arhitecţii megalitici vor fi reprodus jumătatea de yard megalitic. 
Timpul şi studiul ar putea oferi alte metode utilizate de aceştia. 
Această metodă a orizontului ar putea fi predispusă unei foarte 
mici inadvertenţe, ca rezultat al „refracţiei” lui Venus răsărind 
sau apunând atunci când e foarte aproape de orizont. (Refracţia 
este deformarea mărimii ori poziţiei unui obiect, determinată de 
condiţiile atmosferice şi apropierea de orizont.) E foarte probabil 
ca Venus să fi fost observată când se afla mai sus cu 
aproximativ 15 grade de orizont, în scopul de a înlătura 
deformarea cauzată de refracție. 

Colaboratorul nostru, astronomul Peter Harwood, crede că, 


una peste alta, planeta Venus în momentul apusului putea fi 
utilizată mai degrabă decât Venus răsărind ca un luceafăr de 
dimineaţă, deşi aprecierea lui aici are mai mult de-a face cu 
uşurinţa observaţiei decât cu un rezultat al oricăror consideraţii 
tehnice. 


Anexa 2 


Formula volumului unei sfere în capitolul 3 am discutat 
despre volumul cuburilor cu feţele de o lungime ce se 
adaptează sistemului megalitic, de exemplu cubul cu latura de 4 
inci megalitici, care ar ţine o pintă britanică de apă. Dar am 
făcut experimente şi cu sfere, atât cu aceleaşi mărimi 
megalitice, cât şi cu mărimi diferite ca şi ale cuburilor. 

Pentru ca descoperirile noastre să poată fi verificate chiar de 
cititorii interesaţi, ne-am gândit că ar fi util să reamintim celor 
care au terminat demult şcoala cum se calculează volumul unei 
sfere. 


i „4 z 
Formula este după cum urmează: 3 nr? De exemplu, dacă 


vrem să calculăm volumul unei sfere cu diametrul de 5 inci 
megalitici (10,37082 centimetri), trebuie să-i calculăm prima 
dată raza, care este în acest caz de 5,18541 centimetri. 


Raza la puterea a treia este de 139,4277 centimetri cubi. 


Înmulţind acest rezultat cu n ajungem la 438,0252, iar $ din 


acesta reprezintă 584 centimetri cubi. 


În cazul unei sfere cu diametrul de 6 inci megalitici 
(12,444984 centimetri), raza va fi de 6,222492 centimetri. 


Raza la puterea a treia va fi 240,931198 centimetri cubi. 


Înmulţind acest rezultat cu n ajungem la 756,9076, iar = din 


acesta reprezintă 1.009 centimetri cubi. 


Anexa 3 


Mai multe informații despre muzica megalitică 

Muzica pare să fie nu numai interesantă, ci şi absolut vitală 
pentru specia noastră. Din câte ştim noi, nu există o cultură, 
contemporană sau istorică, care să nu aibă o formă de muzică. 
Într-adevăr, experimentele desfăşurate în peşterile preistorice şi 
construcţiile realizate de strămoşii noştri megalitici par să indice 
că până şi capacităţile acustice ale structurilor naturale au fost 
importante pentru umanitate vreme de mii de ani“. Arheologii 
au mai descoperit instrumente de percuție şi flaute din os foarte 
bine şlefuit sau din coarne de cerb datând din Epoca Pietrei. 

Civilizaţiile au clasificat muzica într-un număr de feluri 
diferite. În metoda occidentală modernă de notație muzicală se 
considera că există opt note pe o scară muzicală, având în 
vedere faptul că nota iniţială şi cea finală sunt identice, dar 
separate de o octavă, de exemplu C, D, E, F, G, A, B (de, re, mi, 
fa, sol, la, şi) şi iar C (de). 

Acordarea instrumentelor muzicale a fost multă vreme o 
problemă. Dacă e folosită metoda acordării pe cincimi (datorată 
probabil lui Pitagora), nu este posibil să cânţi la un anumit 
instrument pe chei diferite fără să-l acordezi iar, fiindcă unele 
note vor suna discordant. Pentru a compensa această 
dificultate, cultura occidentală a adoptat o metodă cunoscută 
drept „acordarea egal temperată” ce permite unei compensaţii 
„să fie scrisă” în acordul care dizolvă problema unei înălţimi 
acumulate în aşa fel ca majoritatea urechilor să nu sesizeze 
diferenţele. 

Convenţia modernă de a avea opt note muzicale pe o octavă 
nu este singura posibilitate. În toată lumea au fost şi încă mai 
sunt mai multe feluri de a aborda gama muzicală şi niciuna nu 
este mai corectă decât alta. Astfel, rezultă că înălţimea unor 
note va varia de la o cultură la alta. 

Acordarea instrumentelor muzicale a fost cândva o problemă 
locală. Tot ce-i interesa pe muzicieni era ca instrumentele lor să 
fie acordate unele cu altele. Dar imediat ce muzica începea să 
treacă graniţele, acordurile locale nu mai erau posibile, mai ales 
pentru multe instrumente suflătoare şi alămuri, ce nu se pot 


+9 Devereux, P.: Stone Age Soundtracks (Muzica Epocii Pietrei). 
Vega, Londra, 2001. 


reacorda uşor. Drept rezultat, mare parte a lumii se 
conformează acordării internaţionale a concertului, în care 
fiecare notă are o anumită frecvenţă, de exemplu A (la) este de 
440 Hz. 

Datorită sistemului de acordare internaţional am putut defini 
matematica şi geometria megalitică în termeni muzicali. În timp 
ce Pământul se-nvârte în jurul axei sale, cele 366 de grade ale 
secţiunilor megalitice ale Pământului de la Ecuator trec printr-un 
punct dat într-o zi siderală. Dacă privim situaţia raportând-o la 
yardul megalitic, ştim că o secundă megalitică de arc a 
Pământului are o distanţă liniară de 366 de yarzi megalitici. 
Folosind geometria megalitică, e posibil să stabilim frecvențele 
implicate. 

O secundă megalitică este mai mult decât o diviziune 
geometrică în ceea ce priveşte Pământul. Este şi o măsurătoare 
limitată a timpului fiind egală cu 0,653946 secunde moderne de 
timp. Atât îi trebuie Pământului să se-nvârtă în jurul axei sale 
într-o secundă megalitică de arc. Am numit o bătaie pe secunda 
megalitică de timp un Thom sau Th şi, de vreme ce sunt 366 de 
yarzi megalitici într-o secundă megalitică de arc a Pământului, 
sunt 366 de bătăi echivalente cu yarzii megalitici într-o secundă 
megalitică de timp (un Th 366). Dacă traducem acest fapt în 
convenţii muzicale moderne şi în sincronizare modernă, 366 Th 
sunt egali cu 560 Hz, lucru ce ar crea în acordarea concertului 
internaţional o notă puţin mai sus de C (C (de) diez). Dar astfel 
stau lucrurile când le privim în termenii frecvenţei. Dacă ne 
gândim la yardul megalitic din punctul de vedere al lungimii de 
undă, descoperim că 82,96656 

centimetri creează o lungime de undă foarte apropiată de cea 
referitoare la nota pe care am numi-o acum G (sol diez), s-ar 
putea spune atât despre C (de diez), cât şi despre G (sol diez) 
că au o legătură foarte specială cu sistemul megalitic. 

In ceea ce priveşte ritmul, o bătaie pe secunda megalitică 
este acelaşi lucru precum exprimarea modernă a temporizării 
de 91,5 de bătăi pe minut. Folosind o armonică simplă, 
temporizări ca 15,25; 30,5; 45,75; 61; 76,25; 106,75; 122; 
137,25; 152,5; 177,5 şi 183 de bătăi pe minut ar părea exacte, 
în sensul că toate au o legătură armonică cu 91,5 de bătăi pe 
minut. Am cercetat cât mai multă muzică indigenă posibil din 
toată lumea pentru a stabili dacă muzica megalitică a existat 


sau nu în realitate şi pentru a înţelege dacă ar fi ceva instinctiv 
în aceste înălţimi sonore şi temporizări. Ne-am limitat pe cât am 
putut la bucăţi muzicale cu ritmurile precizate mai sus şi la 
piese cântate fie pe C (de diez), fie pe G (sol diez). 

Cu siguranţă n-ar fi corect dacă am sugera că toată muzica 
indigenă se conformează acestor structuri, fiindcă nu e chiar 
aşa. Nici nu pretindem că am făcut un experiment ştiinţific 
valabil în acest caz. Ce putem spune e că am dat peste muzică 
din colţuri diferite ale lumii ce se armoniza total sau în parte cu 
sistemul megalitic, iar aceste înălţimi şi sincronizări par să se 
ivească cu mai mare regularitate decât ar cere-o întâmplarea. 

Atât tonul cât şi ritmul erau elemente obişnuite printre 
culturile indigene din America de Nord, unde multe dintre 
cântecele exemplificate sunt semnificative îndeosebi pentru 
structurile lor ritmice. Am găsit nişte exemple şi în America de 
Sud, deşi mare parte din această muzică a fost afectată de 
spanioli şi alte influenţe şi e greu să obţii înregistrări autentice 
de muzică precolumbiană. 

Exemple de înregistrări LP vechi, create cu muzică din 
Senegal, Etiopia, Maroc şi Algeria s-au dovedit interesante şi 
păreau să aibă puternice elemente din modelele pe care le 
căutam în Africa. Câteva din cele mai bune exemple au venit 
oricum din Asia, cântecele budiste tibetane demonstrând o 
asemănare intensă cu ritmurile şi tonalităţile megalitice. 
Cântecele siberiene erau probabil înrudite, mai ales cele 
realizate de cântăreții „sunetelor secundare” sau de cei care 
„cântă din gât”, unele dovedindu-se exemple aproape perfecte 
ale acordurilor şi ale ritmurilor megalitice. Cântecele australiene 
aborigene erau şi ele interesante, cu atât mai mult cu cât 
instrumentele didgeridoo pe nota C (de diez) sunt foarte 
comune. Ritmurile variază notabil între exemplele pe care le-am 
adunat, dar bătăile de 91,5 pe secundă laolaltă cu subdiviziunile 
şi multiplii lor nu sunt neobişnuite. 

Cea mai mare dificultate a acestei cercetări stă în faptul că 
până şi cântecele şi acordurile etnice sunt azi înregistrate în 
studiouri, unde predispoziţiile naturale ale muzicienilor, atât în 
ceea ce priveşte ritmul cât şi acordarea, sunt subordonate 
cerinţelor legate de tehnicile moderne de înregistrare. Acest 
lucru ar putea justifica şi faptul că în locuri precum Insulele 
Britanice e greu să ai acces la adevărata muzică indigenă. Multe 


cântece tradiţionale engleze, scoțiene, galeze şi irlandeze se 
apropie de ritmurile megalitice, dar e imposibil de certificat 
dacă e aşa. Sincronizări de 100 bătăi pe minut sunt foarte 
comune, dar bănuim că acest fapt se datorează mai mult 
folosirii de către inginerii de sunet a metrilor electronici decât a 
capriciilor fireşti ale muzicienilor sau a rotirii planetei noastre. 


Anexa 4 


Muzica şi lumina 

În toate descoperirile făcute de-a lungul cercetării pentru 
această carte, potenţiala asociere dintre sunet, adică muzică, şi 
lumină s-a dovedit una din cele mai surprinzătoare. Ştiu că 
ştiinţa nu recunoaşte o legătură între aceste două fenomene 
aparent neînrudite şi am enumerat mai jos diferenţele generale 
afirmate dintre ele. 

Sunetul e creat de o sursă, de exemplu un clopoțel 
zăngănind, iar undele sonore reprezintă în general mici 
suprafeţe de presiune înaltă şi scăzută determinată de sursa 
sunetului. Aceste variaţii ale presiunii nu pot traversa decât 
printr-un mediu, astfel că nu-ţi aude nimeni ţipătul în spaţiul 
cosmic. In orice caz, sunetul poate trece prin lemn, metal, 
hârtie, plastic, apă, acid sulfuric sau prin aproape orice alt 
mediu. In majoritatea cazurilor, sunetul ajunge la urechile 
noastre prin atmosferă. 

Sunetul poate fi perceput ca valurile din apă, care ies afară 
asemenea undelor produse într-un bazin de aruncarea unei 
pietre. Urechea oricărui animal, inclusiv fiinţa umană, este 
anume proiectată să depisteze diferenţele de presiune 
provocate de undele sonore şi să le transmită creierului, unde 
sunt interpretate ca sunete. La fel ca toate undele, undele 
sonore au frecvenţă şi pot fi astfel măsurate în hertzi (cicluri pe 
secundă). 

Undele luminoase sunt o parte a spectrului electromagnetic. 
Toate undele electromagnetice emană din corpuri precum 
stelele. Sunt determinate de particulele încărcate, emise de 
asemenea corpuri care pot călători mari distanţe spre a ne 
ajunge pe Pământ. Undele electromagnetice acoperă un mare 
număr de frecvenţe: de la undele scurte cu frecvenţă foarte 
înaltă ale razelor gamma până la undele radio lungi cu frecvenţă 


foarte joasă. Multe porţiuni din spectrul electromagnetic sunt 
valorificate de umanitate, de exemplu radioul, televiziunea, 
energia electrică, razele X, microundele ş.a.m.d. Insăşi lumea în 
care trăim a dat naştere vieţii datorită spectrului 
electromagnetic. Plantele nu pot trăi fără apă, pe care o 
transformă în energie şi, dacă n-ar fi viaţa plantelor, nici noi n- 
am putea exista. 

Lumina vizibilă este doar o formă de radiaţie ce alcătuieşte o 
mică parte (cam a mia parte) din spectrul electromagnetic; alte 
făpturi pot vedea zone ale spectrului electromagnetic pe care 
fiinţele umane nu le văd. În mod normal, fiinţele umane văd 
lumina cu frecvenţe între 4x10: Hz şi 8,1x10:* Hz. Când este 
despărțită de o prismă în părţile sale componente, lumina oferă 
o multitudine de culori, variind de la roşu la un capăt al 
spectrului la violet în celălalt. În uzul comun, aceste culori sunt 
descrise ca roşu, portocaliu, galben, verde, albastru, indigo şi 
violet, dar în realitate nu există o linie de demarcaţie între două 
culori diferite. Computerul la care a fost redactat manuscrisul 
acestei cărţi poate crea multe milioane de culori diferite. 

Motivul pentru care vedem culorile este că porţiuni din 
spectrul vizibil sunt absorbite de lucruri, asupra cărora se 
răsfrâng, în vreme ce altele sunt reflectate. Lumina ce ne 
pătrunde în ochi reprezintă frecvențele reflectate. Astfel, de 
exemplu, fiindcă majoritatea plantelor nu absorb lumina verde, 
ni se reflectă această culoare înapoi în ochi. Radiația din aceste 
reflecţii ajunge la receptorii din ochii noştri, care transmit 
informaţiile creierului unde este interpretată drept culoare. 

Singura legătură dintre undele sonore şi undele luminoase 
este că au frecvenţă şi lungime de undă şi de aceea se măsoară 
în acelaşi fel. Oricum, după cum am demonstrat în capitolul 11, 
relaţia poate exista la un nivel fiziologic mai degrabă decât un 
fapt din aria fizicii. Ipoteza noastră e că, orice entitate biologică, 
de exemplu noi înşine, ce-şi dezvoltă un simţ ca auzul, care 
funcţionează pe o gamă dată de frecvenţe, îşi poate dezvolta 
alte simţuri ca vederea, în jurul unor frecvenţe cu o legătură 
rezonantă cu undele sonore. 

Rezonanţa se explică simplu cu ajutorul unei persoane ce 
intră într-o cameră purtând un diapazon, fixat să vibreze, hai să 
zicem la 440 Hz. Dacă diapazonul este lovit şi încăperea conţine 
o mulţime de alte diapazoane neatinse, unele dintre ele vor 


începe să vibreze probabil de bună voie. Să presupunem că se 
găsesc în cameră diapazoane fixate să vibreze la 220 Hz şi 880 
Hz. Fiecare din acestea are o legătură de frecvenţă cu 
diapazonul de 440 Hz. Din punct de vedere muzical, diapazonul 
de 440 Hz ar produce sunetul pe care-l ştim ca A (la) mai jos de 
C (de) mediu la un pian; 220 Hz e şi nota A (la), dar cu o octavă 
inferioară, iar 880 Hz este din nou A (la), deşi cu o octavă 
superioară de data aceasta. Această dublare sau înjumătățire a 
frecvenţei, cel puţin în muzica occidentală, se numeşte „o 
octavă”. Diapazonul lovit a stabilit o „rezonanţă solidară” cu 
celelalte diapazoane din cameră şi de aceea au început să 
cânte. 

Există doi factori importanţi legaţi de lumina vizibilă ce par s- 
o unească la un anumit nivel cu sunetul, mai precis muzica. În 
primul rând, porţiunea din spectrul electromagnetic acoperită 
de lumina vizibilă trece cam de la 4x10! Hz la 8,1x10* Hz. 
Acest lucru reprezintă o dublare a frecvenţei; astfel, în termeni 
muzicali, poate fi numită o octavă. A doua asociere apare când 
se ia în considerare diferenţa frecvenţei între notele muzicale şi 
frecvenţa luminii vizibile. Nota pe care am desemnat-o drept C 
(de) megalitic, de 558 Hz, când este mărită de 40 de ori, ne 
conduce la o frecvenţă din cadrul părţii vizibile a spectrului 
electromagnetic. Patruzeci de dublări sau octave superioare prin 
referire la frecvenţă, 558 Hz devin 6,13527x10* Hz, 
reprezentând culoarea albastră şi apărând chiar în mijlocul 
spectrului uman vizual din punctul de vedere al frecvenţei. 

S-ar putea să nu existe nicio legătură palpabilă între nota 
muzicală C (de) megalitic şi culoarea albastră care să poată fi 
consemnată de fizică, dar e posibil ca sunetul şi lumina să fie 
tratate într-o manieră similară în creier. Astfel poate să nu fie 
nicio coincidenţă c-am ajuns să vedem în culori ce au frecvenţe 
păstrând o legătură rezonantă cu sunetele pe care le auzim. 


Anexa 5 


Discul de la Phaistos şi anul megalitic 
În capitolul 2 am explicat metoda prin care bănuim că 
strămoşii noştri megalitici au reprodus pendulul cu valoarea 
unei jumătăţi de yard megalitic pentru confirmarea yardului 
megalitic geodezic, pe care-l determinaseră deja. 


Toate dovezile disponibile arată că, decât să întrebuinţeze o 
stea şi un pendul, după cum crezusem prima dată, preoții- 
astronomi din perioada neolitică utilizaseră un pendul şi planeta 
Venus. În orice caz, o asemenea tehnică se bazează pe anumite 
cunoştinţe legate de „zilele” din timpul mişcărilor complexe ale 
planetei Venus ce sunt adecvate pentru un asemenea proces. 

Unora dintre cititori li s-ar putea părea, aşa cum ni s-a 
întâmplat nouă, că cea mai mică neregularitate din calendar ar 
duce la greşeli mari într-un asemenea sistem, când se stabilesc 
zilele corecte folosite în oricare ciclu al planetei Venus, fiindcă 
tendinţa neînregistrată a ciclurilor lui Venus peste timp ar putea 
duce la un rezultat greşit. În cadrul toleranţelor foarte mici pe 
care le respectă, Alexander Thom a arătat că yardul megalitic a 
rămas foarte constant, probabil cam 2.000 de ani. După 
aprecierea noastră, constructorii  megalitici aveau două 
răspunsuri la această problemă: ştiinţa că cel mai lung pendul, 
cu valoarea unei jumătăţi de yard megalitic obţinut prin 
observările planetei Venus, era singurul pe care-l căutau. In 
orice caz, cam de aceeaşi mare importanţă ar fi şi o bună 
înţelegere a „adevăratului an”, împreună cu nişte observaţii 
despre ciclurile planetei Venus. 

Felul în care ciclurile lui Venus se întretaie cu cele ale 
Pământului avea o mare însemnătate pentru aceşti primi 
inventatori ai calendarului. 


Discul de la Phaistos, fața A 


Ar fi observat cu siguranţă că pentru fiecare cinci cicluri 
„aparent” întregi, treceau opt ani pământeni. Oricum, acest 
lucru putea fi pe deplin evaluat dacă se înţelegea adevărata 
durată a anului pământean. Chiar şi folosind calendarul modern, 
acesta poate fi oarecum înşelător. 

Acum folosim un sistem variat de corectări ce s-au dezvoltat 
treptat începând din timpurile romanilor. Primul nostru mod de a 
acţiona este să adăugăm o zi în plus la calendarul civil la fiecare 
patru ani, care devine apoi cunoscut drept an bisect. Deşi acest 
sistem este bun în scopuri practice şi se corectează într-o 
perioadă lungă de timp, poate fi cam greşit în orice moment 
dat, cu mai mult de o zi în mod sigur. 

O asemenea stare a lucrurilor ar fi putut determina adevărate 
complicaţii pentru o cultură ce trebuia să ţină pur şi simplu din 
scurt omul 


Discul de la Phaistos, fața B 


„real” şi chiar şi acest fapt sugerează că strămoşii noştri 
megalitici îşi creaseră un calendar foarte precis. 

Ipoteza noastră insinuează că anul megalitic civil avea 366 de 
zile ca durată, faţă de anul nostru de 365 de zile, dar ce 
contează într-adevăr sunt tehnicile de compensare, făcute 
pentru a reconcilia anul civil cu adevăratul an. 

Timpul petrecut de Alan studiind Discul de la Phaistos a 
sugerat cu tărie că acesta fusese proiectat pentru un an de 366 
zile. Discul de la Phaistos a fost creat de civilizaţia din insula 
Creta pe care o cunoaştem drept cultura minoică şi a fost 
confecţionat în jurul anului 2000 î.Cr. A fost găsit printre ruinele 
palatului minoic de la Phaistos, din sudul insulei Creta, iar azi 
este păstrat în Muzeul din Iraklion. 

Discul e făcut din lut ars. Inaintea arderii, fiecare din feţele 
sale a fost gravată cu linii spiralate în interiorul cărora stau 
caractere hieroglife imprimate în lut folosind matrițe sau ştanţe. 
Cele două feţe ale Discului de la Phaistos sunt ilustrate mai sus. 

Lingviştii şi alte persoane interesate au încercat ani întregi să 
traducă mesajul de pe Discul de la Phaistos şi, în ciuda unor 
eforturi apreciabile, opinia generală este că toţi au eşuat. 
Motivul e chiar simplu. Nu cunoaştem deloc limba vorbită în 
Creta minoică şi fără ea, sau un fel de „piatră Rosetta” minoică, 


interpretarea caracterelor ar părea imposibilă. 

Pe Alan nu-l interesa atât de mult ce puteau transmite 
caracterele, ci mai degrabă numărul lor de pe fiecare faţă a 
discului şi cum se puteau lega unele de altele. Primul fapt 
notabil este acela că toate caracterele sunt dispuse între spirale 
şi urmează bineînţeles traseul spiralat al acestora. Mulţi 
cercetători cred acum că există împrejurări când spiralele sunt 
menite să indice trecerea Soarelui în timpul anului, după cum se 
sugerează că s-ar întâmpla cu spiralele gravate la Newgrange, 
în valea irlandeză Boyne. Acesta era primul indiciu că Discul de 
la Phaistos putea fi un fel de calendar. 

A fost nevoie de câţiva ani de cercetări şi de o carte întreagă 
pentru a explica ce descoperise Alan, în parte fiindcă Discul de 
la Phaistos este, de fapt, un suport multilateral de calcul, deşi 
realizează un singur lucru special într-un mod strălucit. Faţa A a 
discului cuprinde 123 de hieroglife, iar faţa B are 119. Dacă 
acestea sunt privite ca simpli indicatori, indiferent de ce-ar 
putea exprima, atunci se poate demonstra că discul conţine un 
„al doilea calendar”, special realizat pentru a funcţiona în 
paralel cu cel de 366 de zile şi pentru a depista momentele când 
trebuia făcute compensaţii în scopul reconcilierii anului de 366 
de zile cu adevăratul an. 

Procedeul folosirii discului este foarte simplu. Fiecare simbol 
de pe faţa A e numărat, cel mai probabil, de la centru înspre 
exterior unul pentru fiecare zi, până când se ajunge la capătul 
spiralei. Toate aceste simboluri, în număr de 123, au legătură cu 
simbolul central de pe faţa B a discului. Toate simbolurile de pe 
faţa A sunt numărate din nou, de data aceasta legându-se de al 
doilea simbol de pe faţa B. Procedeul este repetat iar, până 
când au trecut 123 de zile pentru fiecare din cele 119 simboluri 
de pe faţa B. Numărul total de zile indicate de disc este de 
14.637. Acest lucru este foarte apropiat de 40 de ani a câte 366 
de zile, care ar însuma 14.640 zile. Discul este probabil nesfârşit 
şi continuă simplu un nou şir de cicluri, dar, ca şi cum ar fi 
plănuit această perioadă importantă de 40 de ani, cei care au 
creat discul au adăugat trei puncte la sfârşitul spiralei pentru a 
marca cele trei zile lipsă, necesare alcătuirii ciclului complet de 
40 de ani a câte 14.640 de zile. (Punctele erau prezente spre „a 
demonstra” ciclul întreg de 40 de ani, dar nu se foloseau în 
calendarul rotunjit explicat mai jos.) 


Originalitatea acestui sistem este că le sugera celor care 
foloseau discul când era nevoie să compenseze inexactităţile ce 
sporeau între anul civil şi cel real. Perioada esenţială este de 4 x 
123 de zile (492 de zile), moment în care o zi era înlăturată 
literalmente din anul tipic de 366 de zile. Ar fi ca şi cum ziua 
aceea n-ar fi existat. De exemplu, şi din punctul nostru de 
vedere, calendarul ar putea sări de la 1 martie la 3 martie. 

Nu putem găsi o metodă mai bună de compensare a anului de 
366 de zile decât să înlăturăm o zi la fiecare 492 de zile. Un 
asemenea procedeu ar păstra armonia dintre calendarul civil şi 
cel adevărat pentru mai bine de 3.000 de ani, fără să fie 
necesară nicio altă schimbare. Aceasta atestă o ştiinţă 
extraordinară şi orice observator ar fi nevoit să admită că este 
mai rafinată şi mai exactă decât sistemul pe care-l folosim azi. 

Discul de la Phaistos e în stare de mult mai mult decât acest 
miracol neînsemnat şi e aproape sigur că are capacităţi 
suplimentare pe care nu le-am descoperit încă. Tot ce se 
cunoaşte despre el până acum este enumerat în (...) The Bronze 
Age Computer Disc (CD-ul Epocii Bronzului). Oricum, existenţa 
calendarului de 123 de zile sau, şi mai potrivit în acest context, 
a calendarului alternativ de 492 de zile i-au semnalat lui Alan 
prezenţa unui an de 366 de zile în Creta, pe care îl bănuise a fi 
existat cândva. 

Nu e posibil ca metoda aceasta de compensare să lase 
vreodată în decalaj anul civil şi cel adevărat cu mai mult de 0,75 
dintr-o zi şi chiar şi această imprecizie poate exista pentru un 
maximum de 126 de zile. Diferenţele mai mari din propriul 
nostru calendar pur şi simplu nu apar în acest sistem. 

O altă caracteristică a Discului de la Phaistos e că oferă un 
calendar exact al comportamentului şi al mişcărilor planetelor 
Mercur şi Venus. Dacă hieroglifele sunt înlocuite cu numerale 
moderne, vom obţine un calculator planetar extrem de precis. 
Era atât de evident acest lucru, încât Alan a ajuns să 
concluzioneze că era o simplă regulă practică, mai ales pentru 
planeta Venus, pe care n-o recunoscuse înainte. Când se 
foloseşte un an de 366 de zile, regula este următoarea: orice 
fenomen al lui Venus ce are loc azi se va întâmpla din nou peste 
40 de ani, mai puţin cu 40 de zile din acest moment. Pentru cei 
familiarizați cu procedurile enumerate de disc, ar fi fost o joacă 
de copii să catalogheze şi să-şi aducă aminte de vremurile când 


Venus putea fi observată pentru realizarea unui yard megalitic 
precis. Deşi procedeul este simplu, explicaţia sa nu e şi, de 
vreme ce cartea aceasta nu e legată direct de cercetarea 
Discului de la Phaistos, îi trimitem pe cititorii interesaţi să afle 
mai multe la The Bronze Age Computer Disc (...) (CD-ul Epocii 
Bronzului). 


Anexa 6 


Uimitoarea sămânță de orz 

Sistemul de măsurare sumerian şi babilonian vechi a fost 
reconstituit de către experţii ce au studiat multe texte 
cuneiforme, găsite pe tăbliţele din argilă în ruinele oraşelor 
străvechi ale Mesopotamiei. Asemenea multor culturi longevive, 
diferitele lungimi liniare, greutăţi şi volume folosite în regiunea 
„Semilunei fertile” pot fi grozav de complicate, cu lungimi şi 
greutăţi specifice păstrate adesea pentru un anumit obiect 
folositor. În orice caz, după cum am sugerat în capitolul 4, sunt 
anumite greutăţi şi măsuri folosite ca etalon şi care nu s-au 
schimbat în decursul timpului. Conform profesorului Livio C. 
Stecchini, aceste unităţi provin din timpul sumerienilor, cam în 
jurul anului 1800 î.Hr. (în acea perioadă, sumerienii se aflau sub 
controlul politic şi militar al Babilonului - n. Ed. Rom). 

Cea mai mică unitate de lungime asociată cu sumerienii şi 
babilonienii era „se”, însemnând „sămânță de orz”. Erau 6 se 
într-un shu-si şi 360 se într-un kush dublu. Majoritatea 
specialiştilor în metrologia mesopotamiană n-ar aduce 
argumente împotriva acestor cifre şi ni se părea chibzuit că se 
ori sămânța de orz, fiind cea mai mică unitate de măsură a 
lungimii, a greutății şi a volumului, trebuia să ofere punctul 
iniţial perfect pentru înţelegerea întregului sistem. Am fost 
oarecum surprinşi când un specialist în acest domeniu de 
cercetare a răspuns nevoii noastre de mai multe informaţii 
despre sămânţa de orz ca unitate de măsură sumeriană, printr- 
un e-mail, în felul următor: 

„Boabele de orz erau destinate mai mult convențiilor de 
calcul, dar nu înseamnă că erau chiar utilizate seminţe de orz 


pentru aceasta.” “^ 

Răspunsul nostru era să rămânem receptivi la faptul dacă 
aceşti savanţi străvechi vorbeau sau nu serios sau dacă era 
efectiv un fel de poreclă pentru ceva mic. 

Teoria standard a „convențiilor de calcul” este chiar 
inteligibilă, fiindcă în sistemul britanic de măsurare şi în multe 
altele europene „bobul” a existat ca termen până la 
introducerea sistemului metric. În Britania, bobul era iniţial un 
grăunte adevărat de orz, deşi seminţele de grâu erau şi ele 
folosite în anumite scopuri. În sistemul britanic de măsurare şi în 
multe sisteme occidentale, bobul a devenit ulterior o unitate- 
etalon, adesea deosebindu-se cu mult de simpla sămânță care-i 
fusese originea. 

Un alt motiv pentru care arheologii neagă că sumerienii se 
refereau la adevărata sămânță de orz se leagă de informaţiile 
cu care am lucrat în timpul folosirii cubului sumerian, în capitolul 
4. Aşa-zisa problemă rezidă în faptul că 180 x 60 este atât 
numărul de seminţe de orz dintr-o mana (greutate), cât şi cel 
dintr-o sila (volum). Folosind sămânţa de orz ca unitate de 
măsură, nu se putea întâmpla asta, din moment ce o mana are 
cam 500 grame şi o sila cam un litru, care, după cum ni s-a 
spus, cântăreau aproape exact un kilogram. Chiar aşa stând 
lucrurile, ne-am simţit obligaţi să privim mai atent la această 
sămânță mesopotamiană de se sau orz. Ştiam din texte că un 
kush (sau un cot) avea o valoare de 180 de seminţe de orz. 
Când am încercat experimentul noi înşine, a devenit imediat 
foarte evident de ce specialiştii desfiinţaseră în trecut sămânţa 
de orz ca o realitate în sistem. Având în vedere că unitatea kush 
măsura în jur de o jumătate de metru, fiecare sămânță de orz 
trebuia să aibă 2,77 milimetri. Propriile noastre experimente au 
arătat că lungimea unei seminţe actuale de orz, (pe lungimea 
sa) se ridică la 8,46 milimetri. Ne puteam opri în acel punct, 
exceptând faptul că ne-am hotărât să măsurăm dimensiunile 
tuturor seminţelor de orz. 

Dacă seminţele ar fi fost găurite în mijloc şi înşirate pe o aţă 
foarte subţire, seminţele ar fi fost aşezate pe feţele laterale. N- 
am înşirat seminţele, ci le-am aşezat într-un rând pe o bandă 


“ Am ales intenţionat să nu-l numim pe profesorul în chestiune. 
Ne-a fost de foarte mare ajutor în cercetarea noastră şi nu 
intenţionăm să-l stânjenim. 


lipicioasă (vezi planşele color). Când am procedat astfel, am 
descoperit că se armonizau incredibil de bine cu modelul 
sumerian/babilonian şi erau aproape cu 180 de seminţe de orz 
în medie de unitatea kush! 

Considerând un kush cu 49,94 centimetri lungime, fiecare 
sămânță de orz ar trebui să măsoare 2,77 milimetri. Lăţimea 
medie a mostrei de boabe moderne de orz (folosind atât 
seminţe mari, cât şi seminţe mici la întâmplare şi în nenumărate 
exemple) a fost în jur de 2,81 mm, rezultând în mod obişnuit 
mai mult de 177 seminţe într-un kush. Acesta e incredibil de 
apropiat ipoteticului model sumerian şi tindea să sugereze că, 
cel puţin din punctul de vedere al dimensiunilor fizice, seminţele 
noastre de orz nu se deosebeau cu mult de exemplarele 
sumeriene. 

In acest punct, teoria că „sămânţa de orz” era doar un cuvânt 
folosit pentru „convenţia de calcul” de către sumerieni părea 
deja mai puţin probabil. Gândindu-ne la procedeul împărţirii 
orizontului (asemenea tuturor cercurilor) de către sumerieni şi 
babilonieni în 360 de grade, ne-am dat seama că, dacă 
seminţele ar fi aranjate într-un cerc, ar fi doar câteva seminţe în 
plus peste 360. S-a dovedit că un cerc de 360 de seminţe de orz 
părea să fie de un kush dublu în lungime, astfel că fiecare 
grăunte era precis egal cu un grad din acest cerc. lată un alt 
exemplu al gândirii sumeriene, cu cercuri în cercuri învârtindu- 
se în jurul modelului numeric bazat pe numărul 60. 

Ne-am îndreptat atenţia înspre greutatea seminţelor. Pentru 
obţinerea greutății „intenţionate” a unităţii fundamentale 
cunoscute drept mana, am făcut calculele subliniate în capitolul 
4, luând o cincime din lungimea unui kush şi ridicând-o la cub. 
Unitatea kush este de 49,94 centimetri, o cincime din ea fiind de 
9,988 centimetri. Cubul acestora este de 996,404 centimetri 
cubi. Sistemul metric susţine că greutatea apei dintr-un 
asemenea cub ar fi de 996,4 grame. 

Potrivit textelor cuneiforme (sau cel puţin interpretării lor 
standard), s-ar cuveni să fie un total de 180x60=10.800 de 
seminţe de orz într-o mana. Ştiam deja că greutatea unei mana 
trebuie 


O ştanță masonică din secolul al XVIII-lea reprezentând impor- 
tanța măsurării lumii şi a locului său în univers. O coloană ţine 
Pământul, iar cealaltă Paradisul. Instrumentele de măsurătoare, 
compasul şi echerul, înconjoară litera „G”, însemnând God 
(Dumnezeu), cunoscut altfel drept „Marele Geometru al 
Pământului”. Deasupra stau Soarele şi Luna, înconjurați de 
planete. In mijloc se află „ochiul atoatevăzător ” de care nu se 
poate ascunde nimeni. 


să fie exact o jumătate din sila, iar sila este creată din cubul de 
o cincime de kush. Într-o formă simplă, acest lucru înseamnă că 
unitatea mana e numai jumătate din valoarea unui cub de o 
cincime de kush şi s-ar aştepta să rezulte o greutate de 498,2 
grame. Dacă acest cub este realizat din 180x60=10.800 de 
seminţe de orz, atunci fiecare sămânță trebuie să cântărească 
46 miligrame. 

Am măsurat apoi greutatea propriilor noastre seminţe de orz 
pe talerele unei balanţe simple, dar precise. Pe un taler am 
aşezat o greutate de un gram, iar pe celălalt am început să 
punem seminţe mari şi mici, până când talerele s-au echilibrat 
exact. Am repetat procedeul de multe ori, până când am obţinut 
o medie bună a numărului de seminţe de orz necesare 
echilibrării unei greutăţi de un gram. Rezultatul a fost 21,5 
seminţe, ceea ce indica faptul că seminţele noastre de orz 
cântăreau o medie de 46,5 miligrame. Pentru a fi mai mare 
precizia, am verificat rezultatul şi cu cifrele independente, luate 


din recolta britanică din 1979, care a totalizat în medie 45 
miligrame pe sămânţa de orz. Atât cifrele noastre, cât şi cele din 
recolta din 1979 erau aşa de apropiate de sistemul 
sumerian/babilonian aşteptat, încât am fost surprinşi cât de 
puţin se deosebea orzul nostru de cel recoltat cu mai bine de 
4.000 de ani în urmă. Ca rezultat al acestor descoperiri, acum 
suntem încrezători în privinţa reconstituirii sistemelor de 
măsurare sumeriene intenţionate. 

judecând după propriile noastre experimente, inventatorii 
acestui sistem foloseau o combinaţie de seminţe mari de la 
mijlocul spicului de orz şi seminţe mai mici de la capetele 
spicului. Ar fi fost imposibilă pentru sumerieni obţinerea unei 
greutăţi finale a unei seminţe de orz. Întregul sistem e construit 
în jurul unor numere semnificative de seminţe, mai potrivite 
pentru atingerea unei medii exacte. 

Frumuseţea sistemului stă în simplitatea sa. Lungimea liniară 
(kush-ul) a fost iniţial derivată dintr-un pendul cu o perioadă de 
o secundă sumeriană, dar aceeaşi unitate putea fi stabilită cu 
precizie de orice cumpărător sau vânzător din piaţă prin simpla 
înşiruire pe sfoară a 360 de grăunţe de orz. Un calculator 
minunat. 

Ne-am adus aminte că specialistul ne spusese: 


„Boabele de orz erau destinate convențiilor de calcul, dar nu 
înseamnă că erau chiar utilizate seminţe de orz pentru 
aceasta.” 


Am ajuns până acum la concluzia că această afirmaţie a fost 
complet greşită, deoarece chiar şi seminţele noi de orz reproduc 
fiecare aspect al greutăților sumeriene/babiloniene extrem de 
precis. 

După cum afirmam anterior, utilizarea grăunţelor, adică a 
celor de orz şi grâu, e încă prezentă în sistemul britanic de 
măsurătoare. În acest caz, cel mai simplu experiment va dovedi 
oricui că grăunţele folosite în sistemul britanic s-au detaşat în 
decursul secolelor de seminţele originale de orz şi grâu. Ele au 
devenit mai presus de orice doar simboluri. Specialiştii din acest 
domeniu au ajuns fără îndoială sau au fost învăţaţi să creadă că 
acelaşi lucru era valabil şi pentru grăunţele de orz sumeriene. 
Sugerăm cu respect celor implicaţi în studiul greutăților şi al 


măsurilor sumeriene să nu ţină cont, cel puţin o vreme, de 
lucrurile învăţate şi să încerce ei înşişi aceste experimente. 
Suntem încrezători că vor ajunge la aceleaşi concluzii. 


Anexa 7 


Principiul megalitic şi francmasoneria 
De Cristopher Knight 

M-am alăturat masoneriei în 1976 din simplul motiv că voiam 
să ştiu ce făceau aceşti oameni în spatele uşilor închise şi al 
ferestrelor lor întunecate. Nu mi-a luat mult timp să-mi dau 
seama că până şi cei mai în vârstă practicanți n-aveau nici cea 
mai mică idee de unde proveneau ritualurile lor ciudate sau ce 
însemnau. Între 1989 şi 2003 am făcut cercetări şi am scris 
patru cărţi în colaborare cu membrul francmasoneriei Robert 
Lomas, începând cu Hiram Key (Secretul lui Hiram), o primă 
încercare experimentală şi teoretică de-a înţelege ritualurile 
ciudate ale multor grade ale francmasoneriei. 

Cercetarea noastră devenind tot mai concentrată, Robert şi 
cu mine ne-am simţit purtaţi din ce în ce mai departe în timp 
către perioada Vechiului Testament şi dincolo de ea. Aici am 
descoperit că ştiinţa şi religia fuseseră cândva cele două feţe 
ale aceleaşi monede, studierea şi venerarea planetei Venus fiind 
legată de înscăunarea regilor şi de construcţiile în piatră. De la 
siturile megalitice din Marea Britanie la Templul din Ierusalim, 
am găsit dovezi ale atentei observări a lui Venus, aparent 
asociate cu naşterea, moartea şi învierea. 

Intregul plan al unui templu masonic este astronomic 
proiectat, cu cei trei gardieni aşezaţi la est, sud şi vest pentru a 
marca răsăritul Soarelui, amiaza şi apusul Soarelui. Sunt doi 
stâlpi mari în partea estică, reprezentând coloanele Boaz şi Jakin 
din Vechiul Testament, ce punctau extremele nordice/sudice ale 
răsăriturilor de soare la solstiţiu în templul iniţial, construit 
probabil pentru regele Solomon. 

Un candidat la francmasonerie e menit să reprezinte un 
ucenic în piatră şi în a treia clasă foarte importantă a 
francmasoneriei el sau ea e „ucis(ă)” în mod ritualic şi înviat(ă) 
într-un întuneric aproape total, în timp ce planeta Venus răsare 
simbolic în est înaintea Soarelui. 

După precizările din ultimul capitol al acestei cărţi, tema 


zidirii în piatră legată de evenimente astronomice este vitală 
pentru aceste ritualuri, iar francmasonii îl numesc pe Dumnezeu 
„Marele Arhitect al Universului” sau „Marele Geometru al 
Universului”. Această descriere a Creatorului subliniază 
importanţa atât a măsurării cerului, cât şi a Pământului. 

Deşi cartea aceasta nu are nimic de-a face în mod direct cu 
francmasoneria, cred că pune capăt cercetării mele, fiindcă în 
rezolvarea unei părţi din ghicitoarea yardului megalitic, Alan şi 
cu mine am depistat şi inspiraţia ce se află în spatele 
francmasoneriei. Ritualul masonic folosit azi susţine că 
adevăratul secret al Ordinului s-a pierdut acum 3.000 de ani şi 
au fost create secrete înlocuitoare până când vor fi recuperate 
cele iniţiale. Cred că a venit timpul. 

Imaginea pe care o văd, realizată prin cercetarea şi scrierea 
celor cinci cărţi, e că, în urmă cu mai bine de 5.000 de ani, un 
oarecare grup necunoscut i-a învăţat pe locuitorii din Europa 
occidentală cum să creeze o unitate de măsură ce era 
determinată observând atent planeta Venus, „regina cerului”. 
Această unitate de măsură divină, numită yard megalitic de 
personalitatea care a redescoperit-o, a fost temelia civilizaţiei. 
Puterea străvechii preoţimi stătea în ştiinţa de-a lucra cu piatra, 
înțelegând astronomia şi având capacitatea de a le oferi 
oamenilor măsurători! 

Într-un anumit moment, probabil cu mult înainte de anul 2000 
î.Hr., civilizațiile din Marea Mediterană au adoptat principiile 
geometriei folosite de arhitecţii megalitici din Insulele Britanice. 
Aceste cunoştinţe s-au întins din Malta până în Creta şi oraşele- 
stat feniciene situate pe coasta pe care o ştim azi ca aparţinând 
statelor Israel şi Liban. Cultura minoică a adaptat principiile spre 
a-şi crea propria unitate bazată pe geometria numărului 366, iar 
cunoştinţele feniciene au ajuns la un alt grup de triburi 
canaanite, cunoscute mai târziu sub numele de evrei. 

Asemenea Insulelor Britanice şi peninsulei Bretagne, Malta şi 
Israelul au construcţii megalitice răsfirate pe suprafaţa lor, iar 
Vechiul Testament oferă dovezi amănunțite despre cum au fost 
adoptate ritualurile canaanite pentru înscăunarea regilor. In 
statul evreu erau asociate şi cu măcelul ritualic al copiilor 
regelui pentru a-şi asigura sprijinul lui Dumnezeu asupra 
domniei, care se pare că era îngăduită cam pentru 40 de ani. 
Această perioadă de 40 de ani menţionată în Biblie era fără 


îndoială legată de studierea ciclului planetei Venus, atât de 
sigură că formează un calendar şi un ceas perfect. 

Prin mecanisme descrise în întregime în The Book of Hiram 
(Cartea lui Hiram), documentul scris al acestor secrete 
preistorice a fost transmis prin vestigiile Ordinului Cavalerilor 
Templieri, care şi-au dus ritualurile în Scoţia la începutul 
secolului al XIV-lea, după ce au fost persecutați de regele Filip al 
Franţei şi Papa Clement al V-lea. Acesta era unul din puţinele 
locuri sigure de pe planetă, fiindcă regele scoţilor, Robert Bruce, 
fusese recent excomunicat din Biserică. 

Ca mari maeştri francmasoni ai Scoției, membrii familiei St. 
Clair aflaţi odată la conducere au păstrat această ştiinţă 
străveche până când s-a creat un nou ordin, cel francmasonic. 
Ocazia s-a ivit în 1601, când un francmason scoţian (lacob al VI- 
lea al Scoției) a devenit regele lacob | al Angliei, dar cu puţin 
peste un secol francmasoneria trebuia să se ascundă în Londra, 
din moment ce izbucnise războiul cu iacobiţii din Scoţia (iacobiţii 
erau susţinători ai dinastiei Stuart - n. Ed. Rom.). 

In anul 1715, o armată iacobită a intrat adânc în Anglia şi 
francmasonii englezi au început să plece din lojile lor (locuri de 
întâlnire) de teama să nu fie consideraţi susţinători ai 
duşmanului. Doi ani mai târziu, un mic grup de masoni 
londonezi şi-a unit forţele pentru a încerca să salveze Ordinul de 
la dispariţia iminentă. Au procedat astfel prin formarea unei noi 
Mari Loji şi negarea oricăror cunoştinţe despre proveniența 
francmasoneriei. Această amnezie în masă a dat roade, iar 
francmasoneria a început să se dezvolte într-o mare organizaţie 
internaţională. 

Astăzi, poziţia oficială a francmasoneriei este încă: „Nu ştim 
nimic înainte de 1717” şi sute de mii de bărbaţi (şi femei) din 
lume îndeplinesc ritualuri preistorice în templele lor construite 
pe principii astronomice sub lumina planetei Venus, în timp ce-şi 
înalţă rugăciunile către Marele Geometru al Universului. 

Creştinii, evreii, musulmanii, hinduşii şi alţii se adună pentru 
a-şi împărtăşi secrete legate de prelucrarea pietrei, tehnici de 
măsurare şi toţi au un sentiment comun de venerație a lucrărilor 
Marelui Arhitect al Universului. 

Dar francmasoneria este pe cale de dispariţie. Moare în 
fiecare moment când începem să înţelegem natura secretelor 
sale iniţiale: unităţile de măsură ce descriu exact atât cerul, cât 


şi Pământul. 


